 GABRIEL LIICEANU JURNALUL DE LA PĂLTINIŞ UN MODEL PAIDEIC ÎN CULTURA UMANISTĂ Ediţie revăzută şi adăugită EDITURA HUMANITAS BUCUREŞTI, Coperta de Ioana Dragomirescu Mardare Fotografiile de Dinu Lazăr (coperta I) şi Andrei Pleşu (coperta a IV-a) © GABRIEL LIICEANU, Toate drepturile rezervate ISBN – – – ÎN LOC DE PREFAŢĂ Ce înseamnă a fi european în estul postbelic? „Orgoliul unui om născut într-o cultură mică este întotdeauna rănit ” Cu aceste vorbe se deschide o carte faimoasă pe care Emil Cioran a scris-o în România antebelică, cu câţiva ani înaintea aşezării sale definitive în Franţa Dar cum arată oare atunci orgoliul unui om născut într-o cultură mică din estul postbelic? Nu va încerca oare acesta, umilit în toate datele fundamentale ale existenţei sale, să le arate celorlalţi, oamenilor din vest, că, în ciuda a tot ceea ce i s-a întâmplat, el a rămas un om asemenea lor, adică în chip esenţial un european? Aceasta este năzuinţa sa cea mai mare şi acesta este capitalul pe care nimeni nu i-l poate fura, chiar după ce i s-a luat totul Un intelectual venit din estul postbelic şi trebuind să vorbească în faţa unui forum al culturilor vestice va aduce cu el nu numai obişnuitul orgoliu rănit al culturilor mici, ci şi mândria esenţială de a fi rămas, dincolo de o istorie care îşi propusese să îl transforme în altă specie de om („omul nou”), un european „Priviţi-mă, va spune acest intelectual, pot citi, uneori chiar vorbi, în trei-patru limbi moderne; am studiat singur latina şi greaca, pentru a avea acces în original la textele filosofiei antice Pot discuta cu dumneavoastră despre Homer, Platon, Sf Augustin, Shakespeare sau Goethe; sau despre Flaubert, Thomas Mann, Kafka, Yourcenar sau Umberto Eco Sau despre Derrida ” Acest intelectual din est vă va povesti cum pentru el cultura Europei nu a fost, ca pentru dumneavoastră, ritmul firesc al respiraţiei spiritului, ci un soi de oxigen furat, asimilat şi depozitat clandestin, o variantă a supravieţuirii într-un univers asfixiat de minciună, ideologie şi vulgaritate El vă va vorbi despre valoarea soteriologică a culturii şi va întreţine cu spiritul Europei un raport de tandreţe pe care numai conştiinţa a ceea ce îi datorează acestuia îl poate genera Dar, pe de altă parte, el va cere acelei Europe istorice care l-a părăsit vreme de de ani şi care îl redescoperă acum cu un soi de bunăvoinţă şi perplexitate să-i acorde dreptul nu la un răsfăţ tardiv, ci la asistenţa de care el are nevoie pentru a vindeca în ţara sa spiritele şi sufletele deteriorate ale celor care nu au avut prilejul de a rezista prin cultură Acest privilegiu de a rezista prin cultură dă seama, într-un fel, de toată drama ţărilor din est El explică, pe de altă parte, ceea ce se întâmplă acum în aceste ţări sau, în orice caz, ceea ce se întâmplă în România În mod paradoxal, societăţile totalitare sunt societăţi depolitizate prin excelenţă Politica, respectiv activitatea prin care participi la destinul unei colectivităţi şi decizi în privinţa lui,este, într-o societate totalitară, monopolul unei infime minorităţi (uneori al unui singur om) şi expresia unui dictat Ceilalţi sunt total infantilizaţi: lor li se spune ce să gândească, să spună şi să facă În acest univers închis, în care spiritul este cel mai ameninţat, cultura devine o modalitate de transgresare şi, prin însuşi acest fapt, ea capătă o semnificaţie politică Ea este nu numai un scenariu alternativ, ci rezistenţa abia perceptibilă la izolarea totală, la ruptură, la discontinuitate şi la masificare Ea este memoria valorilor distruse şi posibilitate a reconstrucţiei lor viitoare Când toate mijloacele de participare la destinul comunităţii sunt suprimate, cultura rămâne participare din umbră şi pregătire a unei regenerări Ea este, din această pricină, în cel mai înalt grad, subversivă Vă spun toate acestea ca unul care am trăit în centrul acestei experienţe Despre această experienţă am să vorbesc acum, cu gândul că în felul acesta suntem mai aproape de sensul întâlnirii noastre decât dacă v-aş prezenta un raport impersonal al situaţiei actuale a culturii române Am absolvit facultatea de filosofie (bineînţeles, marxistă) la Universitatea din Bucureşti în Bibliografia cursurilor şi seminarelor era alcătuită în principal din fragmente din operele lui Marx, Engels şi Lenin, urcând uneori către sursele acestora, materialiştii francezi, Feuerbach, uneori chiar Hegel Lucrările fundamentale ale filosofiei erau depozitate la un „fond special”, la care studenţii nu aveau acces decât cu un aviz special În cei cinci ani cât dura facultatea, studenţii nu aveau sub ochi nici măcar o singură dată un text din Platon Un student surprins la cămin citind Kant a fost exmatriculat din facultate Literatura filosofică secundară se rezuma la traducerile existente din filosofii sovietici, mai cu seamă din revista „Voprosî filosofii” Referirile la „filosofia burgheză”, în care intrau de-a valma cam toţi filosofii de la Platon la Schelling şi toată filosofia contemporană occidentală, nu se puteau face decât în mod critic şi, bineînţeles, numai din surse indirecte Vă imaginaţi care putea fi orizontul cultural şi mental al absolventului unei asemenea facultăţi Mânuitor perfect al limbii de lemn, el era pregătit să devină un „propagandist”, un funcţionar de partid În , la doi ani după absolvirea acestei facultăţi, l-am cunoscut pe Constantin Noica Prieten şi coleg de generaţie cu Eugène Ionesco, Mircea Eliade şi Emil Cioran, el a ales, spre deosebire de aceştia, să rămână, după război, în ţară Dacă, la rândul lui, s-ar fi stabilit în Franţa, numele lui nu ar fi cerut, aşa cum nu cer ale celorlalţi, explicaţii suplimentare A rămas, deci, în ţară, şi când drama postbelică s-a abătut asupra României avea de ani Cele şapte-opt volume pe care le scrisese şi puzderia de traduceri din Aristotel, Sf Augustin, Descartes, Kant şi Hegel pe care le făcuse până atunci au fost trecute în fondurile secrete ale bibliotecilor După zece ani de domiciliu forţat într-un orăşel de provincie şi după şase ani de închisoare executaţi dintr-o condamnare de (pentru tentativa de a fi trimis spre publicare în Franţa o interpretare la Fenomenologia spiritului a lui Hegel) memoria lui ca om de cultură fusese ştearsă din mintea noilor generaţii A reapărut în spaţiul culturii publice, scurtă vreme după eliberarea sa (în ), o dată cu deschiderea care a însoţit primii ani ai domniei lui Ceauşescu În , când l-am cunoscut, era cercetător ştiinţific la Centrul de Logică din Bucureşti şi era în căutare de „tineri aleşi”, pentru a deveni, aşa cum mărturisise la ieşirea din închisoare, „antrenor cultural” M-am nimerit, împreună cu doi-trei prieteni, în cercul pe care l-a alcătuit în acest scop şi am început din acel moment o aventură spirituală care mi-a marcat definitiv destinul Ne adunam în fiecare săptămână la el acasă şi, în primul an, ne-a făcut interpretarea paragraf cu paragraf a Fenomenologiei spiritului a lui Hegel, însufleţind textul acesta, cel mai dificil al filosofiei, cu o originalitate pe care nu am mai întâlnit-o la niciun alt comentator Ne-a vorbit de la început despre instrumentele filosofiei şi a condiţionat întâlnirile noastre viitoare de însuşirea limbilor elină, latină şi germană În anul următor mă înscriam, la îndemnul lui, la cea de-a doua facultate, facultatea de limbi clasice de la Universitatea din Bucureşti, pe care am absolvit-o cinci ani mai târziu, în Deja din al doilea an de studii am început traducerea unui comentator aristotelic din sec V, David Armeanul, a cărui Introducere în filosofie am publicat-o câţiva ani mai târziu la Editura Academiei Pe un prieten înclinat către filosofie orientală l-a pus să studieze sanscrita şi tuturor ne-a făcut un program de lecturi filosofice pe câţiva ani de zile, care presupunea parcurgerea lucrărilor fundamentale ale primelor – nume ale filosofiei europene După câţiva ani, am început seminare private pe marginea dialogurilor lui Platon cu textul original în faţă, iar când, în , a iniţiat publicarea operelor complete ale lui Platon în româneşte, ne aflam cu toţii în echipa de traducători şi comentatori, alături de profesorii de elină de la Universitate În studiile şi cărţile pe care am început să le publicăm – Pitoresc şi melancolie a lui Andrei Pleşu (actualul ministru al culturii), în , studiile de filosofia logicii şi eseurile lui Sorin Vieru, lucrarea mea, publicată în , Tragicul O fenomenologie a limitei şi depăşirii, studiile de iconologie şi filosofia artei ale lui Victor Stoichiţă (actualmente profesor universitar la Fribourg, în Elveţia) – nu mai exista nicio urmă din gândirea standardizată a culturilor staliniste Învăţaserăm să gândim şi să scriem pe cont propriu şi deveneam din ce în ce mai conştienţi că reprezentăm generaţia menită să preia cultura română din perioada antebelică, deci din locul care precedase dezastrul Pe de altă parte, cărţile pe care Constantin Noica le scrisese în anii domiciliului forţat, în condiţii de mizerie greu imaginabile şi fără speranţa de a le vedea publicate vreodată, precum şi cele scrise după eliberarea sa din închisoare au început să apară an de an, aducând cu ele sunetul gândirii originale şi fascinând, printr-o calitate unică a stilului, o întreagă generaţie care se ridica în anii ' la cultură Din punct de vedere al politicii culturale şansa noastră a fost că, în delirul său de megalomanie, Ceauşescu a ţinut să înlocuiască gândirea lui Marx cu propria lui gândire, în aşa fel încât terenul ocupat până atunci pentru filosofie a devenit pentru o bună bucată de timp relativ liber, permiţând, o dată cu relaxarea grilei marxiste, publicarea unor lucrări originale neortodoxe şi a unui impresionant număr de traduceri din operele presocraticilor, ale lui Platon, Plotin, Hume, Berkeley, Kant, Schelling, Freud, Frege, Carnap, Heidegger În , scurtă vreme după pensionarea sa, Constantin Noica a închiriat o cămăruţă mizeră de m într-o cabană dintr-o staţiune de munte din preajma Sibiului, numită Păltiniş, situată la m altitudine şi la km de Bucureşti, şi s-a mutat acolo Din acel moment a început partea cea mai spectaculoasă a aventurii noastre De cum aveam câteva zile libere, ne repezeam, cei trei–patru elevi ai lui, la Păltiniş şi, în izolarea totală a muntelui, „la de picioare deasupra omenirii”, cum îi plăcea lui Noica să spună, în plimbări care durau ore şi, în orele serii, în cămăruţa încălzită cu lemne, aveau loc cele mai fascinante discuţii la care am luat parte vreodată, cele mai pasionante înfruntări de idei, se făceau cele mai subtile, aprige şi prieteneşti observaţii pe marginea textelor proprii, supuse judecăţii celorlalţi Aceste câteva zeci de întâlniri au avut loc vreme de cinci ani, între şi , şi îmi făcusem un obicei din a le consemna, la capătul zilei, pe toate Paginile strânse cu această ocazie şi pe care, cu o vagă speranţă a publicării, le-am lăsat unei edituri în preajma plecării mele în Germania, în , unde urma să concurez pentru o bursă Humboldt, erau cam la număr şi reprezentau povestirea exemplară a unei deveniri în spaţiul spiritului, a unui act pedagogic subtil care începea cu o constrângere asumată de ambele părţi şi se încheia cu o răzvrătire eliberatoare Cartea purta titlul Jurnalul de la Păltiniş, cu subtitlul Un model paideic în cultura umanistă Ea a apărut în şi a marcat, pentru tânăra generaţie de intelectuali umanişti, o epocă Într-un univers în care mizeria materială şi morală era aproape totală, în care izolarea României începuse (se vorbea tot mai des despre „albanizarea” ei), în care programul televiziunii dura două ore, jumătate din el fiind consacrat familiei prezidenţiale, în care presa, teatrul şi filmul erau supuse celei mai teribile cenzuri, în care viaţa îşi pierduse idealul şi sensul, Jurnalul deschidea deodată o fereastră înlăuntrul unui univers care avea compactitatea unei monade oarbe Orice infern devenea suportabil dacă paradisul culturii era cu putinţă Şi paginile Jurnalului dovedeau că paradisul era cu putinţă; chiar şi în România lui Ceauşescu Ele descriau drumul către acest paradis ca pe un drum al eliberării şi al libertăţii interioare Lumea aceea de coşmar devenea dintr-o dată suportabilă; cu puţină greacă, cu puţină germană, cu lectura pioasă a cărţilor mari ale omenirii Dar cultura nu era aici un simplu exerciţiu de şcoală, nu viza faptul de „a deveni cult”, ci reprezenta o formare şi o transformare din adânc, era Bildung, paideia, naştere a eului, a individualităţii, a gândirii autonome, care se smulgea din lumea imbecilizării forţate şi planificate Ceea ce şcolile şi universităţile nu putuseră face, făcuse de unul singur un om Alături sau dincolo de opera lui Noica, Jurnalul de la Păltiniş crea o legendă (Asta nu înseamnă că această experienţă epuizează tot orizontul culturii româneşti, care, sub diferitele ei expresii – literatură, pictură, muzică, film –, s-a străduit pri toate mijloacele să supravieţuiască şi de fiecare dată a reuşit ) Şi legenda aceasta a început să funcţioneze, să pătrundă în viaţă Mii de tineri pe an, din toate colţurile ţării, luau drumul Păltinişului pentru a găsi, cu ajutorul „antrenorului de spirite”, o soluţie de viaţă Uneori, în camera sa (o schimbase între timp cu una de mărime normală) se aflau şi câte zece persoane şi nimeni nu pleca nemarcat de pe urma acestei întâlniri În orice caz, toţi aflau că există „un mod de a fi nespălat” şi în ordinea spiritului, nu numai a trupului, şi că pentru un om cultura nu este o podoabă întâmplătoare, ci însuşi mediul său de existenţă, aşa cum este apa pentru peşti şi aerul pentru păsări Avea o asemenea forţă de persuasiune când trebuia pledată cauza spiritului şi a culturii, încât a fost capabil să-i subordoneze ţelurilor sale până şi pe înalţii funcţionari de partid care răspundeau de cultură Căci nu altfel a făcut să ia naştere, de pildă, ediţia operelor lui Platon În ultimii ani ai vieţii (a murit în decembrie ), Constantin Noica devenise o adevărată instituţie naţională (ce-i drept vegheată îndeaproape de Securitate), avea în urma sa câteva zeci de elevi pe care-i formase direct şi alte câteva mii pe care-i formase prin spiritul cărţilor sale „Şcoala de la Păltiniş”, creată prin lumea personajelor care alcătuiesc Jurnalul de la Păltiniş, a devenit între timp un concept care face parte din istoria culturii române contemporane (Într-o carte scrisă recent pe această temă de către o cercetătoare americană, capitolul dedicat „şcolii de la Păltiniş” este cel mai masiv, ocupând de pagini ) Jurnalul de la Păltiniş, care a descris scenariul acestei eliberări paradoxale de tipul simbolurilor Symplegades de care vorbeşte Mircea Eliade – evadarea din spaţii ermetic închise –, a fost tipărit în de exemplare, copiile executate apoi prin mijloace xerox şi comercializate atingând la scurtă vreme după apariţie preţul de lei pe piaţa neagră, faţă de lei, preţul oficial de vânzare al cărţii (Ca amănunt picant, la scurtă vreme de la apariţie, în iarna lui , când untul era o raritate în România, pe un exemplar din Jurnal se ofereau patru pachete de unt ) Desigur, nu despre carte ca atare este vorba aici şi nici despre autorul ei, ci despre experienţa pe care o relata şi care, prin ineditul ei, provoca un atât de viu interes Constantin Noica a lăsat în urma sa o operă impresionantă, de peste de pagini (publicarea ei completă începe anul acesta la editura „Humanitas”), fiind pesemne ultimul metafizician mare al secolului şi ultimul autor al unui Tratat de ontologie, şi o alta, nu mai puţin importantă, de salvator al spiritelor într-un timp de restrişte ale cărui efecte nu pot fi nici măsurate şi nici bănuite România nu a avut o mişcare asemănătoare Cartei ' şi niciuna de tipul Solidarnost Faptul că acest lucru nu a fost cu putinţă este poate meritul Securităţii române sau poate expresia slăbiciunii noastre Dar fenomenul şi experienţa pe care vi le-am descris par să fie unice la nivelul ţărilor din est (S-ar putea ca un fenomen oarecum asemănător să fi apărut în Cehoslovacia, legat de personalitatea lui Patocka ) El are, modelul acesta, incontestabil, măreţia şi neajunsurile lui Pe de o parte, în condiţiile unei închideri spirituale şi ale unei izolări cum nu a cunoscut nicio altă ţară din est, el a împiedicat lichidarea sistematică şi totală a culturii umaniste, mizând tot pe ideea că supravieţuirea unei ţări ameninţate istoric nu se face decât în spirit Dar, pe de altă parte, tocmai în numele acestei idei, modelul acesta a întors spatele istoriei reale, „evenimenţiale”, socotită a fi „simplă meteorologie” (când plouă, când e senin, când e furtună) şi ca atare nedemnă pentru o investire mai adâncă Dialogul cu oamenii politici, cu reprezentanţii puterii – aceşti „lachei ai istoriei” – îi apărea lui Noica drept un total nonsens, motiv pentru care îi desconsidera pe disidenţi ca victime ale unei iluzii, prinse într-o încleştare neesenţială În acest fel fiinţa unei civilizaţii era apărată, dar puterea nu era ameninţată, în imediat, cu nimic Modelul acesta crea profesionişti sau chiar virtuozi ai culturii, dar inhiba orice pornire nemijlocit contestatară Din şcoala lui Noica nu a ieşit niciun Havel şi niciun elev al lui nu a devenit sfătuitorul unui Walesa român Noica nu credea decât în Judecata de Apoi a culturii şi în certificatele cu care te puteai prezenta în faţa ei Nu-l interesau decât „caii de curse”, şi nu „caii de circ” care evoluau în arena istoriei Cu toate acestea, după evenimentele din decembrie , mai toţi intelectualii umanişti români şi-au părăsit camerele de lucru şi s-au dus la întâlnirea pe care le-o dădea istoria Pe decembrie deja, toţi membrii şcolii de la Păltiniş se numărau, alături de cele mai răsunătoare nume ale disidenţei române, printre membrii fondatori ai Grupului pentru Dialog Social, creat ca instanţă reflexivă şi critică a societăţii, menit să promoveze valorile unei societăţi civile autentice şi să semnaleze cu promptitudine toate derapajele puterii, indiferent de cine ar fi urmat să o întrupeze Revista „ ”, hebdomadarul editat de Grupul pentru Dialog Social, devenea după numai două-trei luni de la apariţie cea mai prestigioasă publicaţie democratică a ţării, de o impecabilă ţinută intelectuală, care se străduia să realizeze dialogul păturilor sociale între ele, ale acestora cu puterea, ale majorităţii cu minorităţile Lungul drum către ignoranţa cultivată vreme de decenii prin izolare, minciună şi sofisme nu poate fi anulat peste noapte sau în răstimpul câtorva luni De această greşită apreciere a situaţiei se fac poate astăzi vinovaţi intelectualii români Închişi ani la rând în lumea cărţilor lor, ei nu şi-au dat seama cât de adânci sunt sechelele maladiilor spiritului colectiv Ceea ce probează ei acum este neputinţa verbului direct, drama medicului ucis de pacienţi În minţile noastre stă din nou la pândă gândul că istoria se face pe deasupra capetelor noastre Din nou apare, neliniştitoare, întrebarea: ce-i de făcut? Cei mai mulţi dintre noi, prinşi în caruselul evenimentelor sau deveniţi funcţionari culturali, n-au mai găsit timp, de opt luni de zile, să citească o carte Şi poate că această demisie culturală este tot atât de vinovată pe cât de vinovată ar fi închiderea ochilor şi recăderea în tăcere Poate că drumul către sufletele îmbolnăvite ale oamenilor este tot atât de lung pe cât de lungă a fost boala însăşi şi instalarea ei Poate că asupra acestora faptele culturii şi forţa cuvântului nu mai au niciun efect Poate că mai important este să ne concentrăm asupra generaţiei tinere şi extraordinarelor ei inteligenţe (în fond acesta este capitalul cel mai de preţ al românilor), poate că mai profitabil este să edităm cărţi, să ne întoarcem în biblioteci şi printre studenţi Poate că mai importante sunt bursele în străinătate, liceele şi institutele pe care le veţi deschide (să sperăm că le veţi putea deschide) în ţară la noi, poate că mai importanţi sunt profesorii care vor veni să predea în şcolile noastre, poate că mai importantă este această întâlnire în care-mi pun o mare speranţă Adevărul este că nu ştim, după atâtea secole de istorie, cum pătrunde spiritul în lume Şi poate că, în ce ne priveşte, în vederea unei mântuiri pe care astăzi nici măcar nu o întrezărim, ar trebui să reintrăm în scenariul Păltinişului, al unui Păltiniş deschis de astă dată spre istorie, gândindu-ne la clipa când vom fi chemaţi la Judecata de Apoi a culturii universale Să sperăm că Dumnezeul culturii ne va chema laolaltă cu celelalte ţări din Europa G L JURNALUL DE LA PĂLTINIŞ – LĂMURIRE Paginile ce urmează pot fi înţelese drept un model laic al tipului de căutare care se petrece pe baza unei prealabile găsiri Însă pentru ca o asemenea căutare şi o asemenea găsire să poată avea loc este nevoie de un sistem de aşteptări Aşteptarea de nimic determinat, aşteptarea ca simplă atitudine intenţională, alcătuită dintr-o mirare şi o dorinţă confuză, este de fapt prima formă a găsirii Ca o atare atitudine, aşteptarea este ipostaza adolescentului în faţa lumii Fără să fie o împlinire, adolescenţa rămâne, totuşi, preambulul afectiv al oricărei împliniri viitoare Aceasta este vârsta când rumoarea nediferenţiată a dorinţelor şi aspiraţiilor năzuieşte către liniştea unei forme, singura care, prinzând, mai târziu, contur, poate aduce cu sine acel grad de stabilitate de la care pornind se poate vorbi despre o lege proprie, deci despre o personalitate şi un destin Transpusă în spirit, aşteptarea aceasta îmbracă forma romantismului culturii Altfel spus, romantismul culturii este expresia puberală a spiritului însuşi Trezirea spiritului nu poate avea loc decât în spaţiul culturii; însă proiectată pe o anume învolburare a sufletului şi percepută prin intermediul unor mişcări violente şi contradictorii, în care predestinarea este resimţită când ca glorie, când ca eşec, ea va îmbrăca în mod fatal o formă romantică Această formă, în care gândurile nu se pot încă desprinde de pasiuni, pentru a se lăsa doar potenţate, nu şi stânjenite de ele, este deopotrivă fecundă şi periculoasă Face însă parte din miracolul adolescenţei de a deţine în codul aşteptărilor, şi deci al găsirilor ei, prezenţa viitoare a celui care, la rândul lui, are înscris în destinul propriu capacitatea de a răspunde acelei chemări confuze şi de a o elibera înspre măsura ei Din această pricină, cel care mai târziu – şi în mod cu totul întâmplător – s-a numit Noica a putut fi găsit cu mult înainte ca întâlnirea cu el să fi avut loc Când s-a produs, ea a părut a fi o simplă recunoaştere şi a avut firescul pe care îl dă unei întâlniri orice îndelungă, grijulie şi pregătită aşteptare a ei Noica citind aceste pagini; va trebui să mă înţeleagă şi să mă ierte Dacă le-aş publica fără să-i cer consimţământul, n-aş face decât unul din acele gesturi a căror cuminţenie este ascunsă de stratul intemperanţei de primă instanţă Înţelepciunea operaţională şi conjuncturală este, invers, mediocritate dovedită într-un târziu Această certitudine a unei raţiuni şi dreptăţi mai adânci pe care se întemeiază orice nebunie fecundă nu o poţi avea decât în condiţiile unei depline purităţi, deci atunci când mobilurile unor gesturi lasă în urmă persoana căreia îi aparţin şi migrează către o instanţă supraindividuală Puritatea acestor imagini este revendicată aici în numele gândului că atât eu, cât şi celelalte personaje ale Jurnalului nu suntem decât agenţii întâmplători ai unei situaţii exemplare, ai unui scenariu de iniţiere culturală, deci ai uneia din variantele în care se propagă spiritul În aceste condiţii, însăşi persoana lui Noica devine întâmplătoare, şi tot ce este aici episod, anecdotă, nume – într-un cuvânt „indiscreţie” – poate fi scuzat în lumina „universalului concret”, deci a faptului că, pentru a acţiona, spiritul trebuie să se întrupeze martie – martie Luni, martie Proiectata călătorie cu Noica la Păltiniş a luat fiinţă Luăm trenul de către Sibiu Pe drum, Noica îmi dă să răsfoiesc „Steaua”, „Luceafărul”, tăieturi din „Le Monde” Pe peronul bucureştean părea impacientat că nu găseşte un ziar de astăzi Îl descopăr mult mai ancorat în realităţi decât pare Cutremurul, pe care nu l-a trăit în Bucureşti, îl preocupă în continuare „Ar trebui mutată capitala la Târgovişte; ar fi vorba de un centru exclusiv universitar şi administrativ Tinerii ar trage cu toţii într-acolo, iar pensionarii, care îndeobşte încurcă, ar rămâne în Bucureşti Cutremurul a rupt coloana vertebrală a Bucureştiului Uneori, iarna, cerbii se înfundă în zăpadă Ţăranii îi vânează cu bâta; le dau una peste şira spinării şi apoi îi aşteaptă să moară ” În tren, la fumat pe culoar, în dezbatere volumul III din ediţia Platon Noica insistă să fac eu prefaţa la Euthydemos „Mie, dialogul acesta nu-mi spune nimic pozitiv Socrate trece aici pe lângă problematica sofismelor, care e una platonică, fără să o preia Totul e lăsat pradă disoluţiei Gândul socratic urmează alt drum şi, pentru o dată, Platon se dovedeşte a fi rău ” Sper totuşi ca zilele astea să-l determin să scrie câteva pagini Îmi dă să-i citesc comunicarea despre habitate de la nu ştiu ce Congres de urbanistică de la Paris Începutul e grav, oarecum originar-heideggerian „Ce este casa? Din ce s-a născut? Din foame, frică, eros şi logos ” Partea a doua e o graţioasă ironie romantică în stil noicist, jucându-se cu soluţii arhitecturale din perspectiva filosofiei („Nu faceţi case mai înalte ca arborii ”) Acest stil i-a enervat întotdeauna pe specialişti La Sibiu ne aşteaptă pe peron Relu Cioran, fratele marelui înrăit E un bărbat plăcut, cu vorba tărăgănată şi puţină, extrem de discret („Este Pilade”, îmi spusese Noica în tren) Un distins care trăieşte în umbra propriului destin şi a celui fratern E pensionar, citeşte filosofie şi face excursii Un microbuz ciudat ne duce, pe Noica şi pe mine, la Păltiniş „De ce nu a făcut oare Andrei Pleşu filosofie în Germania? O să se resimtă ” Seara, la o ţuică fiartă cu prea mult piper, îmi spune că ar dori să merg pe linia istoriei filosofiei „Fă-ţi cartea (Peratologia) plimbând totul prin istoria filosofiei În generaţia mea au ocolit toţi istoria filosofiei Am simţit aproape ca o responsabilitate faptul de a mă ocupa de problematica istoric-filozofică Cum e cu putinţă ceva nou este partea istorică a conceptelor deschise şi a problemei lui întru!” Îl rog să-mi vorbească despre familia lui „Boieri de rangul doi Străbunicul înfiinţase Alexandria după pacea de la Adrianopol Bunicul şi tata şi-au crescut moşia ( de pogoane) prin moşii luate în arendă Totul s-a petrecut cu noi ca în Forsyte Saga Povestea unei familii ( fraţi) în care totul se deschide pentru a se închide Numele de Noica e acum spre stingere ” Îmi povesteşte apoi cum, întors în din Germania, a ţinut la un cerc studenţesc prezidat de P P Negulescu un speech despre uneltele filosofiei „Le-am vorbit doar ca un coleg mai mare, pentru că nu eram nici eu acoperit în ce le ceream: germana, greaca, latina, matematica Matematici făcusem un an cu Ion Barbu, greaca o începusem nu demult ” Terminăm ţuica şi merg să-i văd faimoasa cameră păltinişeană în care stă retras cam – luni pe an: camera de la vila Este o vilă săseacă aşezată pe o colină în dreapta hotelului, complet izolată Jos e sufrageria, iar la etaj sunt trei camere, dintre care cea mai mică, o chichineaţă de – m (pesemne vechea cameră de serviciu), este camera lui Noica Îmi spune că o simte ca pe adevărata lui casă „Dorm cu capul dincoace (îmi arată opusul ferestrei) Scriu pe pat, rezemat de pernă Cărţile mi le aşez pe măsuţă şi pat ” Îi place să aibă subsoluri artizanale, ticuri de meseriaş în meseria asta fără unelte şi aparate a filosofiei Alegerea camerei mele la hotel este o încântare Sunt invitatul lui, de fapt al lui Goethe, îmi repetă întruna (Mai are de lei din Despărţirea de Goethe ) Camera cu un pat e întunecoasă „Iei una cu două ” Protestez Cum o să „produc” de de lei camera? Urcăm să o vedem Vedere imensă, terasă Mă convinge în mod delicios „Uite, vin la tine, bem o cafea Tu poţi să stai aici, te uiţi pe geam, visezi şi scrii ” O spune cu dragoste Este tandreţe în purtarea lui şi mă simt fericit Mi-a dispărut respectul paralizant de cu ani în urmă Totul apare ca o relaţie consolidată Sunt oarecum copilul lui răsfăţat Mă sperie doar gândul, mai puţin ca altădată, că îi pot dezminţi aşteptările Nu prea mănânc jăratic, cum ar voi-o Am să-l dezamăgesc oare? De câte lucruri din mine sau din afara mea atârnă acest lucru? Marţi, martie Ieri, trecând prin Răşinari, satul Cioranilor, Noica îmi arată, spre ieşirea din sat, biserica în preajma căreia se află mormântul cu cruce albă al preotului Cioran şi altul, cu anul naşterii gravat pe cruce, al lui Relu Cioran „Relu vine aici în fiecare duminică, din Sibiu El spune că vine la mormântul părinţilor, dar eu îl suspectez că vine la mormântul lui şi că are voluptatea secretă de a se plânge singur Îl obligă propriul nume pus pe cruce ” Îmi aduc aminte că în tren mi-a povestit despre prietenia lui cu Cioran, câtă a fost Facultatea de filosofie au făcut-o împreună, fără să se cunoască însă, pentru că Cioran avea complexul provincialului şi era un retras Frecvenţa nu era obligatorie şi prilejurile de întâlnire sau lucru în comun la seminare erau rare S-au cunoscut abia după licenţă, cu prilejul unei burse de două luni la Geneva, dată de Rădulescu-Pogoneanu, fiul elevului lui Maiorescu Stătuseră în aceeaşi cameră, şi Noica, neştiind atunci bine decât Kant, s-a pomenit confruntat, prin Cioran, cu un univers de cultură mai cuprinzător „La Geneva mi-am dat seama că ştia Calvin şi privea altfel oraşul, cu un ochi cultural care mie-mi lipsea În filosofie o apucase altfel decât mine, cu comentatori germani plicticoşi de secol şi cu filosofia culturii Dezgustul de filosofie clasică de aici i-a venit ” Mi-a povestit apoi cum a trăit toată viaţa în marginea societăţii („dacă a avut un an-doi de slujbe”), la început din burse prelungite până sub ocupaţia germană, apoi din ajutoarele mărunte ale câte unui român cu slujbă (Eliade la Lisabona) etc Îl amuza, în timpul războiului, să-i conducă „pe Siegfrizi” la cabaretele franţuzeşti şi i se părea în felul acesta că încearcă voluptatea cununării a două lumi contrare Astăzi am intrat în programul care va ritma cele patru zile de aici Ne întâlnim la masa de dimineaţă ( ), după care Noica îşi face plimbarea de o oră şi jumătate Lucrează apoi până la După-masă urcă la mine şi ne bem cafeaua Se odihneşte apoi o jumătate de oră Lucrează iar, până la ; între şi îşi face plimbarea de seară După masa de seară facem câţiva paşi, apoi urcăm la mine şi îmi povesteşte despre el şi lumea lui Astă-seară a fost vorba despre biografia lui „Nu am biografie Am numai cărţi Licenţa la de ani, apoi un an de matematici şi doi ani de bibliotecar la facultate Am trăit în recluzie deliberată Am refuzat orice împlinire în social, şi am făcut-o fără ipocrizie, cu voluptate La de ani am refuzat asistenţa lui Negulescu; m-am retras la Sinaia şi am tradus opt romane poliţiste la editura Herz Sigur că era o formă de teribilism Am trăit de atunci de ani în margine, o viaţă pe care la început mi-am ales-o, apoi, după ' , am primit-o, impusă, ca pe o bucurie – şi tot ca pe o bucurie am simţit şi ultimii ani de închisoare Cei zece ani de la Centrul de Logică, începând din , au constituit ieşirea mea în social, exact cât am avut nevoie Orice împlinire, alta decât în cărţi – profesoratul, un mariaj reuşit, călătoria – m-ar fi pierdut poate Cărţile sunt mărturia sănătăţii mele şi orice altceva aş fi făcut, orice împlinire aş fi avut m-ar fi făcut să regret viaţa în forma pe care deja am trăit-o ” Trecem la biografia ideii „Nu am avut profesori, nu m-a confiscat nimeni, nu m-a preluat nimeni cu gândul lui, nici Nae Ionescu aici, care pendula între logică şi teologie, nici Brunschvicg în Franţa, cu care mi-aş fi putut face teza (Schiţă pentru istoria ), nici Hartmann sau Heidegger Conştiinţa uneltelor o aveam singur şi am crescut, în gândul meu, doar cu cei – mari din istoria filosofiei Am debutat în istoria filosofiei sub auspiciile lui Descartes, Leibniz şi Kant (problematica lui Mathesis era venită din contactul cu ei, cu primul în special) şi am rămas multă vreme copleşit de istoria filosofiei În De caelo şi Jurnal eram încă foarte timid Între şi s-a petrecut lucrul care m-a făcut să ies deasupra istoriei filosofiei, să aleg şi să mă simt liber Poate începusem chiar înainte, cu cele Două introduceri şi o trecere la idealism, dar decisiv am simţit schimbarea după ce l-am reluat pe Platon în original şi am văzut că-l pot «citi» altfel De aici a ieşit interpretarea la Lysis Dacă am avut o reuşită, în filosofie, singurul loc unde împlinirea e fără mutilare (dar şi fără un conţinut anume), este pentru că am avut norocul eşecului în punctele unde reuşita mutilează Am fost mântuit de mutilarea liricului pur (după două poezii publicate în «Vlăstarul», revista Liceului «Spiru Haret», Ion Barbu mi-a spus să renunţ), de mutilarea matematicii, a muzicii, a literaturii Toate aceste eşecuri s-au vărsat în filosofie şi au contribuit, să spunem, la reuşită Am avut deci norocul unei singure vocaţii, singura în care obţii împlinirea fără mutilare, senzaţia adevărului plin ” Miercuri, martie Astăzi, discuţiile cu Noica au alunecat într-o risipire bună; simţeam deja oboseala după porţiile concentrate din cele două zile anterioare şi mă temeam de pedanteria şi artificialul care ar fi coborât între noi, confruntaţi din nou cu o programare abia mascată La masa de dimineaţă mi-a vorbit cu afectată naivitate despre proiectul cecului în alb Societatea îşi alege două sute dintre membrii ei, între şi de ani, şi le dă pentru restul vieţii un cec în alb În fond, este vorba de un credit moral Cei aleşi au avut deja timpul să arate că îl merită Riscurile sunt calculate: % vor dezminţi speranţa pusă în ei, creditul acordat, îşi vor lua Jaguar, vor juca la ruletă, vor intra în criză erotică Sau invers: vor merge cu clasa a doua, îşi vor lua cameră proastă la hotel, vor pune bani deoparte Dar restul vor reuşi „Cine sunt cei care aleg?”, l-am întrebat, „şi cum ştiu cum să-i descopere pe cei mai buni două sute? Cine sunt cei care-i aleg pe cei «cinci patriarhi» care aleg?” – „Sunt oameni puri, nepătaţii recunoscuţi ca atare de toată lumea Un Şora, de pildă Şi cei două sute, aleşi din toate domeniile, sunt deja recunoscuţi de toţi ca meritând ” Renunţ la şicanări sociologice, la demontarea mecanismelor prin care societatea se apără de împlinirea idealului „Gândeşte-te”, îmi spune în continuare, „toate mamele vor dori pentru fiii lor, în locul unei partide reuşite, un loc printre cei două sute Toţi vor dori să candideze E un stimul constant de vrednicie Şi cu timpul, numărul celor cu cecul în alb ar putea creşte oricât ” Seara, la paharul de vin roşu, mă ceartă că nu ţin jurnal Cred că nu am făcut-o din două motive: din lene şi apoi din teama de ridicol, din jena pe care aş resimţi-o în faţa maldărului de banalităţi adunate cu vremea La amiază, când m-am dus să-l iau la masă, mi-a spus că în Bucureşti trebuie să ne vedem mai mult, pentru că în orice prietenie bună lucrurile se desfac unele din altele şi se amplifică Apoi îmi citeşte o însemnare făcută ieri în jurnalul său „Se apropie vremea când G se va despărţi de mine Am să termin totul singur, aşa cum am început?” Mă întreb cum arată o despărţire în lumea spiritului De ce simt mereu nevoia să-i citesc opera sistematic şi să scriu o carte despre ea? Îşi notase pe o fiţuică să-mi vorbească despre neînţelegerea gândului altuia „Ralea te înţelegea dintr-o dată şi nu te lăsa să-ţi termini gândul; sfârşea în fond prin a nu ţi-l înţelege Alteori nu reuşim din vina noastră În Jurnal, Eliade se plânge că aproape nimeni nu i-a înţeles La nuit de Saint Jean E vina lui ” Am ajuns astăzi cu lucrul la sofismul din Euthydemos Noica şi-a terminat de tradus în franceză comunicarea cu habitatele De mâine, începe paginile introductive la Euthydemos Sunt mândru că i le-am „smuls” Joi, martie La ceaiul de dimineaţă, cu unt şi brânză topită „Olanda”, îl întreb pe Noica cum de reuşeşte un permanent up to date, cum de are sunetul ultimelor lucruri, mărunte chiar; de unde capacitatea de a decoda oameni şi situaţii străine în fond de ticurile generaţiei lui „Am atenţia ultimă, despre care vorbea Goethe, şi plierea necesară faţă de l'autre Detaşarea bună nu e niciodată distanţă şi dispreţ ” – „Până unde merge supunerea faţă de fiinţa altuia?” – „Nu până la anularea ta Mi-aduc aminte că Cioran, care era irascibil, într-o discuţie cu un prieten, Ştefan Teodorescu, a terminat prin a-i trage lui «Nenea» (aşa îi spuneam toţi) o palmă Ce crezi că a făcut Nenea? I-a spus: «Eşti obiectiv »„ În timp ce îmi vorbeşte îmi vine în minte imaginea lui de ieri, când l-am vizitat în chilia cu lemne şi lighean cu apă pe sobă; avea pe cap o băscuţă care-i dădea un aer de papă bonom Nu este iezuit, cum sunt înclinaţi mulţi să creadă, judecându-l după micile aplecări cu care te întâmpină şi după tonul molcom-dulceag Este un naiv eficace Ne despărţim, proiectând o plimbare de-o oră înainte de prânz Ne întâlnim deci la ora Îi place să-mi prezinte împrejurimile Îmi arată un drum care trimite, „la km de aici”, la Şanta, o aşezare cu câteva vilişoare de lemn, unde într-o vară E C a scris Pe culmile disperării „Să vorbim despre tine”, îmi spune Îi cer să-mi explice de ce mă creditează „N-ajunge să cânţi corect la un instrument Trebuie să-i scoţi sunetul secund Şi în filosofie există un sunet secund Mi-aduc aminte de primele pagini din Nostos-ul tău, când mi le-ai adus în ' Acolo am simţit mai întâi sunetul secund Sau, am să-ţi explic altfel Până acum, îmi plăcea să vorbesc despre linia de plutire; îmi spuneam că trebuie să vezi în celălalt, tânărul în speţă, dacă e «pe linia de plutire» Acum am altă imagine: a maşinii Unul are un motor, altul câteva piese, câte o roată Tu ai maşina Uneori nu are benzină, alteori se mai strică, dar ai maşina care merge ” Şi-a terminat de tradus în franceză un fragment din interpretarea la Cratylos pentru „Cahiers roumains” După- masă, va începe să scrie „Interpretarea” la Euthydemos Vrea să ştie ce am scris despre dialog şi să ne punem de acord Trece după masa de prânz să-i citesc Ajungem la mine şi, după cafea, îmi cere să se odihnească o jumătate de oră E puţin încurcat Îmi expune un sistem prin care te poţi trezi când ai sforăit prima oară „Totul e să ţii bărbia cât mai aproape de piept şi, deci, mâinile sub cap Cum sforăi, te trezeşti ” De unde le scoate? Are o capacitate de a mântui amănuntele prin turnarea lor în sistem „Somnul de după-masă trebuie să fie o scurtă catalepsie ” A adormit Stau la masă cu foile euthydemice în faţă, pe jumătate întors cu spatele la el Sunt tentat să-l privesc, dar simt gestul ca pe un mic sacrilegiu, ca pe o lezare a spiritului surprins în impudic reflex Şi totuşi, aş vrea să ştiu ce rămâne din el trecut în anonimatul unui act biologic Ce rămâne din eleganţa ultimă cu care a încercat să intre în somn în prezenţa altuia, din excesul de conştiinţă prevenitoare cu care a vrut să compenseze momentul acesta de pierdere a ei Sforăie încet şi găsesc în asta o scuză pentru a-l privi Are gura întredeschisă şi buzele supte, dar fruntea, extrem de frumoasă, a rămas să preia în somn concentraţia aceasta de spirit pe care Andrei şi cu mine am botezat-o, cu caldă supunere a minţii, Bătrânul octombrie – octombrie Duminică, octombrie Sunt din nou la Păltiniş, cu Noica şi, de astă dată, şi cu Andrei Acelaşi tren de , acelaşi Relu Cioran aducându-i lui Noica în gară la Sibiu bunda şi căciula, apoi trecerea cu autobuzul prin Răşinari către Păltiniş, cu aceleaşi lămuriri şi ghidaje, adresate de astă dată lui Andrei – îmi amintesc că pe acelaşi drum, acum câteva luni, l-am invocat, întrebându-ne cum va arăta după Germania –, totul s-a repetat pentru a pregăti din timp reîntâlnirea cea bună cu un loc pe care încă de pe-acum îl simt aşezat definitiv în mine După cină, urcăm la cămăruţa lui Noica să facem focul Eu eşuez, spre satisfacţia lui, care preia totul şi desfăşoară cu voluptate lecţia despre aprinderea „focului-stăpânului” Are pe el paltonul şi căciula, patul pe care stă e în faţa sobei la un pas distanţă şi, aplecându-se, gura sobei îi cade sub mână Construieşte o stivă cubică, cu un grătar de surcele de brad şi, în timp ce o face, explică fiecare gest, ca şi cum ne-am afla în faţa unei demonstraţii esenţiale, din care nu trebuie pierdut nimic pentru a avea cheia reuşitei finale Surâdem toţi, şi el surâde vorbind şi aprinde hârtie după hârtie strecurând-o sub stivă şi agitând-o necontenit pentru „a enerva” focul E un joc straniu, în care simţi că încearcă – ca în tot ce face – mântuirea unui gest de proza profanului şi a nesemnificativului, pentru că „vedeţi? Simt că soba e aici pentru mâna mea, şi mâna mea e pe potriva gurii sobei ” Lăsăm focul să ardă şi urcăm în camera mea să bem ceai Andrei face o mică introducere, se bâlbâie puţin şi, în cele din urmă, îl întreabă pe Noica cum se raportează la Isus „La Isus din Nazaret, cel căruia Renan i-a căutat urmele paşilor, refăcându-i itinerarul pentru a-l pierde în final pe Cristos – nicicum Am să-ţi răspund însă indirect De Platon m-am putut apropia, l-am putut anexa cultural, l-am putut clinti în fiinţa textului lui şi interpreta botezându-l cum am vrut, cu numele lui Lysis de pildă, aproape în răspăr cu tradiţia comentatorilor care, de cele mai multe ori, consideră dialogul acesta apocrif, subordonându-l oricum Banchetului, în timp ce eu deduc Banchetul din Lysis Pe Augustin mi-am permis să-l botez, preferând nu Confesiunile sau De civitate, ci De magistro Cartea lui Isus, nu cel din Nazaret, cartea lui Isus Cristos n-am îndrăznit niciodată s-o anexez cultural şi simt că n-aş avea niciodată dreptul să fac din ea obiect al hermeneuticii; nu-i pot da numele meu ” Luni, octombrie Zi de debut proastă, indispus de ceea ce trebuie să lucrez – pagini de plan despre simbol, despre care am citit prea puţin şi care, deocamdată, îmi apare ca o temă străină Ar trebui să aflu punctul de conexiune cu peratologicul, să fac deci din simbol un capitol de peratologie aplicată Deocamdată mă văd obligat să-l povestesc neinspirat pe Cassirer Am dormit prost şi, spre ziuă, am avut un vis pregnant din care m-am sculat tulburat Andrei, îmbrăcat în negru – parcă în frac? – şi cu fular alb strălucitor (en magicien), mă anunţa că urmează să moară; era jenat pentru noi, fâstâcit, dar totuşi senin şi jovial, pierzându-şi teluricitatea şi desprinzându-se graţios şi lin E opt fără un sfert când mă trezesc şi ziua începe greu Seara, după cină, îl întrebăm pe Noica, jumătate în glumă, jumătate în serios, cum să-i edităm opera „Când o s-o faceţi – ne răspunde – o să semănaţi cu Goethe şi Hegel sfătuindu-se atent cum să-l editeze pe Hamann ” Ne vorbeşte apoi despre Logica pe care urmează să o scrie – întru desăvârşirea sistemului propriu – o logică născută nu în jurul individualului şi generalului, ci al elementului, al determinaţiilor Ne despărţim Rămân în cameră la Andrei, mult, până către ora , analizându-ne relaţia, rostindu-ne rezervele, încercând să ne circumscriem zonele de fals şi nesiguranţă instalate între noi Ne mărturisim o iniţială antipatie reciprocă (în urmă cu trei-patru ani?) Tot ce se întâmplă e terapeutic Joi, octombrie Zi plină, cu Noica în vervă, venind după masa de prânz şi de seară cu două liste de punctaj pentru discuţie Punctul pe listă, impresia explozivă pe marginea Norilor lui Petru Creţia Proiect de traducere în patru limbi (?!) Îl fascinează biografia cărţii, începută în , desfăşurată pe zece ani şi lăsată apoi să zacă cincisprezece Totul îi apare ca un semn al unei culturi vii şi frumoase, neintrate în artificiul creaţiei de serie specific Apusului Discuţia se prelungeşte în posibilitatea spargerii graniţelor culturale româneşti în stilul generaţiei spaniole de la , care intră spectaculos în circuit european Există poate şi un Dumnezeu al culturii noastre şi de ce nu ar fi al nostru ceasul marii epifanii? Seara bem ceai în camera lui Andrei Acesta ne povesteşte ideea cărţii sale Elemente de filosofie a peisajului şi ne citeşte câteva pagini remarcabile despre disjuncţia natură-peisaj în civilizaţia europeană Noica îi dă ideea deschiderii cărţii către un peisaj al viitorului care nu mai este al Terrei şi despre rolul picturii abstracte în descrierea peisajelor din lumile posibile Norii lui Petru ne trimit la ideea unui peisaj absolut, faţă de care natura terestră ar rămâne doar un caz particular şi relativ „Nu nesocotiţi secolul ; e un moment bun al culturii, care se întoarce cu egală grijă către trecut şi viitor ” Noica ne vorbeşte apoi despre cele două cosmotizări survenite în cultura Europei: o dată, cu filosofia elină, care elimină haosul mitologiei; a doua oară cu creştinismul (tot ispravă greacă, prin Pavel – Antiohia, i se pare lui Noica) După haosul ştiinţei pe care-l trăim în epocă trebuie să vină din nou un agent cosmotic; ne trebuie iar un grec Vineri, octombrie Plimbare de neuitat în trei după masa de dimineaţă, către locul de culă (al câtelea oare?), ales de Noica în preajma Păltinişului (o jumătate de oră plimbare de la hotel), pe o pantă blândă, invadată de soare, în dreapta şoselei, cu deschidere fără hotar într-o vale lungă, lin-coborâtoare, de partea cealaltă a drumului Noica vrea să ne indice locul ales exact, perimetric, aşa că urcăm („n-o să fac scară”) cca de metri dinspre şosea, pe o iarbă imens despletită, culcată în rotocoale pe pământ, albă de roua care începe să se topească În stânga, perdea compactă de brazi, în faţă priveliştea văii care alunecă pe o axă perfectă, şi soare, imens de mult soare, matinal şi tomnatic, izbindu-ne în faţă şi ameţindu-ne Este Ne întoarcem, şi pe drum facem mici bilanţuri, cântărim proiecte Mă plâng că nu-mi văd încă prima carte după Tragicul „De unde obligaţia de a merge cu tramvaiul, din staţie în staţie, cum spunea Heidegger despre Hartmann? Există perioade de splendidă primenire; mie îmi place când văd anunţul « primim marfă» Către începusem să simt că am scris prea mult şi că nu mai am suflu; aproape mi-am dorit închisoarea Gabi e acum în ceasul în care doar cantitatea contează, lectura adâncită a celor doisprezece mari din istoria filosofiei ” Trece apoi să-l judece aspru pe V Z „Cum şi-a putut pierde trei-patru ani buni de tinereţe citind Freud, un lucru cu care nu ştie şi nu are ce face şi care te şi deformează pentru toată viaţa I-am sugerat să se ocupe de problema lui Geist şi Seele în cultura germană; n-a făcut-o I l-am sugerat pe Shaftesbury; nu l-a citit Pe Kant l-a tradus sârguincios, dar fără să citească în jur Nu merge să traduci din Kant ca din Agatha Christie ” Seara vorbim despre Sergiu Al-George, despre cum i-a trecut Noica (în ) toată biblioteca de sanscritologie pe care i-o lăsase Eliade în păstrare în Din nou discuţie aprinsă despre cultura Orient-Occident, despre deschiderile Orientului către relativitatea condiţiei terestrului raportate la viziunea creştinismului („Pământul acesta va trece, dar vorbele mele nu vor trece ”) Sâmbătă, octombrie A sosit Petru Creţia, pentru două zile, să-şi ia manuscrisul Norilor şi verdictul lui Noica Este nevrozat de Bucureşti şi îmi mărturiseşte că trăieşte într-o permanentă stare de mânie, că în sinea lui se ceartă necontenit cu toată lumea care îl zădăreşte şi jigneşte (Muzeu, ediţia Eminescu etc ) Aerul lui de robot nevrotic şi politicos mă crispează şi mă scoate, cred că pentru două zile, din atmosfera calm-robustă a Păltinişului de până acum Nu-l pot suporta pe Petru decât în seninătate şi inteligenţă Duminică, octombrie Zi de excursie Către ora vine de la Sibiu Relu Cioran şi plecăm cu toţii spre Şanta ( km), locul unde, la de ani, Emil Cioran a scris, în vila unchiului lor, Pe culmile disperării, care împreună cu Nu a lui Ionesco şi Mathesis a lui Noica a luat Premiul Scriitorilor pentru debuturi în Şanta e o grupare de cinci-şase vile din lemn, iar cea a Cioranilor, care fusese aşezată chiar în buza pădurii, nu mai există Ne aşezăm să mâncăm în jurul unui trunchi prăvălit, pe locul vechii ogrăzi Noica e într-o dispoziţie de piţigoi încălzit de soarele obosit al după-amiezei şi toamnei, pitoresc la culme cu paltonul lui fără un nasture şi pălărie englezească sport, cadrilată Ne recită poeziile lui Sighireanu („moment tantric”, ţine să precizeze, spre indignarea lui Andrei care îşi vede astfel Orientul împuţinat şi „vulgarizat”), schimbul său de epigrame cu Păstorel, anecdote din lumea culturală a Bucureştiului interbelic etc După ce terminăm de mâncat – îmi ceruse întruna, ca un copil („mi-e foame, ce îmi mai dai?), fără să înceteze o clipă însă ciripitul – se întinde pe trunchi în echilibru precar, cu faţa spre soare şi ochii închişi, şi continuă să vorbească Are un aer poznaş-infantil şi râde ca un ştrengar când mă vede speriat la gândul că s-ar putea rostogoli de pe trunchi Suntem toţi animaţi şi destinşi, şi totul are un aer aproape frivol raportat la atmosfera dens-culturală pe care Noica o întreţine de obicei în jurul său Ticurile de conexiune culturală sunt însă permanente şi chiar când spune „anecdote tantrice”, ambalajul este tot cultural „Pe un romanist englez – ne spune – îl fascinau numele româneşti «Ce frumos sună Ion şi Mărie!» îmi mărturisea englezul ” Apoi ne spune anecdota cu Ion şi Mărie pe care o auzise şi i-o povestise englezul Mărie iese noaptea afară Se loveşte de oiştea carului şi întreabă: „ Tu eşti, Ioane?” Mi-e straniu să-l descopăr aşa, chicotitor şi incontinent verbal, aproape „dezmăţat” de soarele toamnei, de iubirea prietenilor şi de tinereţea care urcă, anecdotic, în el Mă gândesc la atmosfera „sacră” din perioada „primului” Păltiniş şi îmi spun că în preajma spiritului histrionic al lui Andrei şi a iubirii cu revers pe care Petru o are faţă de Noica intru, fără să vreau, într-un sistem de distanţare care-mi suprimă tendinţa de excesivitate devotică E bine? E rău? Mi-am notat schimbul de epigrame dintre Noica şi Păstorel Teodoreanu care a avut loc la o masă de prânz, parcă prin Totul a fost improvizat, schimbul fiind provocat de Noica, cu câteva rânduri scrise pe un bileţel, returnat apoi prompt de Păstorel, încă o dată de Noica şi încheiat cu replica lui Păstorel D-lui P T Există reguli generale De unde nu te-abaţi defel; Când vezi o turmă, caţi păstorul, Un turmentat, pe Păstorel D-lui C N Domnul Noica, autor, M-a găsit până la urmă Eu l-am căutat, păstor, Însă l'am pierdut în turmă D-lui P T care scrie „l-am” cu apostrof în loc de liniuţă Ai epigrame reuşite, Gramatica ţi-e însă hop, Căci nu-nţelegi, nefericite? Nu-i strop de vin, e apostrop! D-lui C N Învăţai să beau cu doica Şi mă-nvaţă scrisul Noica! Memorabilă este povestea lui Harry Brauner, care, după ce a ieşit din închisoare, s-a dus să revadă Drăguşul, satul în care lucrase ani de-a rândul ca folclorist L-a întâlnit o ţărancă, l-a privit speriată şi i-a spus: „Aoleu, domnu' Brauner! Noi am crezut că muriseţi şi v-am făcut bocetu' ” Harry Brauner şi-a cules astfel propriul bocet: Am aflat de prin vecini C-ai murit în gard de spini, Gard de spini, nu gard de flori, C-ai murit în închisori Luni, octombrie Plec cu Petru spre locul de culă, tot către ora , ca şi prima dată, cu gândul să regăsesc aceeaşi înclinare a soarelui şi aceeaşi lumină Stăm acolo o jumătate de oră şi sporovăim pe marginea minimei condiţii ambientale a marilor fapte culturale (Mi-aduc brusc aminte că ieri, pe drumul spre Şanta, Noica mărturisea că „ar face ctitorii culturale cu nemiluita” ) Ne-ar trebui o ieşire din vâltoarea sterilă a Bucureştiului Petru pleacă cu maşina la şi îl îmbrăţişează pe Noica în stilul lui fals-entuziast Îi promite, pus la punct, manuscrisul Norilor, pentru noiembrie Noica urmează să-i dea până pe , când pleacă în Anglia, manuscrisul spre publicare lui Marin Preda, la „Cartea Românească” Sperăm să apară în Rămânem iarăşi în vechea formulă şi după masa de prânz urcăm la mine să bem cafeaua Noica are pe listă trei puncte: de ce nu putem fără Aristotel; despre linia resentimentară – „filosofia esopică” – din istoria filosofiei; în sfârşit, despre nefilozofia celor care au venit în filosofie din afara ei „Pe Andrei îl mai pot aştepta, pe Gabi însă nu, cu Aristotel al său Trebuie să-l citeşti serios, pentru că peste problemele lui nu poţi trece Toţi cei mari au pornit de aici, indiferent unde au ajuns apoi, şi asta v-o spun tocmai eu, care visam la un moment dat să-mi scriu pe piatra de mormânt: «Aici zace cineva care nu l-a iubit pe Aristotel» ” Urmează o splendidă incursiune în istoria semnificaţiei lui Aristotel pentru destinul celor mari de la Renaştere până astăzi Punctul doi, filosofia esopică, filosofia celor care au filosofat din resentiment, a bolnavilor şi malformaţilor din istoria filosofiei „Până şi Aristotel avea ulcer şi era mai firav, şi Platon, la bătrâneţe, venea acasă plângând din pricina răutăţilor sale filosofice Marii esopici ai filosofiei sunt însă Malebranche, Kierkegaard, Schopenhauer, Nietzsche, Sartre şi Jaspers, cred, din lectura Autobiografiei căruia mi-a şi venit ideea unui esopism existent în istoria filosofiei Tot de la cazul lui mi-a venit şi gândul neşansei de a ajunge la filosofie a celor care au pornit către ea dinspre ştiinţe Aristotel este primul exemplu, apoi Descartes şi Leibniz, care astăzi ar fi făcut nu filosofie, ci fizică, matematică sau logică În secolul nostru niciun om de ştiinţă nu a dat filosofie mare şi cazul tipic este poate al lui Heisenberg Dar de ce se întâmplă aşa? Pentru că filosofia înseamnă mania, nebunie, or niciun om de ştiinţă nu poate avea mania Aici nu e vorba decât de un divorţ unilateral, pentru că filosofia poate anexa oricând ştiinţa şi are oricând de făcut ceva cu ea Dintr-un singur punct exterior filosofiei poţi ajunge la filosofie: de la teologie ” Înainte de a pleca, ne îndeamnă să ne plimbăm mai mult „Nu poţi lăsa timpul să-ţi joace feste Trebuie să-l îmblânzeşti, dându-i ce-i trebuie Gândiţi-vă ce fericire este când scapi de dinţi, treizeci şi doi de duşmani ai omului De dinţi poţi scăpa, dar trupul trebuie îmblânzit plimbându-l Toată medicina termină prin a-ţi recomanda plimbarea Ştiu un veterinar care, când se îmbolnăvea un cal, îl dădea la coardă Fratele-porc, trupul, trebuie dat la coardă, dacă vrei să te lase în pace ” La cină ne anunţă că a terminat ultimul capitol al Maladiilor , despre cele trei maladii ale spiritului românesc; la ceai, în cameră la Andrei, din nou proiecte despre Institutul de orientalistică Rămân cu Andrei şi facem un plan de lectură a primelor cincisprezece momente mari din istoria filosofiei, timp de un an şi jumătate-doi Sărind peste Platon şi oprindu-ne în faţa secolului , vom citi strâns presocraticii, Aristotel, postaristotelicii, Plotin, Augustin, Toma, Spinoza, Descartes, Leibniz, Kant, Fichte, Schelling, Schopenhauer, Nietzsche Cu excepţia lui Aristotel, Kant şi Hegel, fiecărui moment i se acordă o lună Pentru cei trei – două luni fiecare Nu-mi pun problema nereuşitei; cred că am depăşit faza proiectelor goale La antici, vom merge pe terminologie greacă După un an şi jumătate, secolul şi Orient Mâine discutăm proiectul cu Noica Mă gândesc câtă nevoie am de gândire orientală pentru o metodologică dezvăţare de ticurile specifice intelectului analitic european, dihotomizant până la exasperare Două autocorecţii europene: „raţiunea” din sistemul lui Hegel şi hermeneutica recuperantă de originaritate a lui Heidegger Marţi, octombrie Am terminat capitolul despre Cassirer şi mâine plecăm din Păltiniş Dimineaţa îmi recitesc conspectele pentru celălalt capitol al lucrării, Simbol lingvistic şi simbol artistic Citesc apoi aplicarea psiholingvistică a lui Victor Stoichiţă la pictura lui Kandinsky şi Mondrian, treabă excelent făcută, dar tristă în demersurile ei metodologic-structuraliste Ce junglă terminologică într-un domeniu care aspiră la univocitate şi pozitiv! După masa de prânz, proiectăm seara despărţirii şi a bilanţului în cămăruţa lui Noica Andrei are ideea unui mic Abschiedsduett vesperal şi îmi arată – o adevărată performanţă – opt strofe în marginea triadei născute în aceste zece zile, o „baladă” despre aventura spiritului petrecută în „locul Păltiniş” Eu am să citesc pagini din jurnalul zilelor de aici, pasajul focului şi cel al locului de culă Poezia lui Andrei sună aşa: În Ardealul plin de dealuri, Printre brazi crescuţi pieziş, Între vremuri fără maluri, Sus, la locul Păltiniş, Ca o perlă prinsă-n scoica Unui ceas întâmplător, Îşi petrece domnul Noica Umbletu-i netrecător Prins în gânduri şi surâsuri Ca-ntr-un pâlc de cavaleri, Aplecat peste abisuri De cuvinte şi tăceri, Parcă ne-a-ntrupat din sine Pe noi doi cei fără zei, Invocând, cu gesturi line, Taina numărului Trei Sub poveri speculative Stă la dreapta Gabriel, Sfâşiat de-alternative Care nu depind de el Iar la stânga, cu temei, Din cădere în cădere, Urcă nebulos Andrei, Cel nebun întru mistere Călători ca un colind Printr-o iarnă-mpărătească, Amândoi se-ntrecuprind În uitarea românească, În Ardealul plin de dealuri, Ca doi brazi crescuţi pieziş Între vremuri fără maluri, Între văi, la Păltiniş După cină, urcăm deci în cămăruţa lui Noica; în cameră miroase a coajă de măr şi a tutun de pipă Îi vorbim de surpriza pregătită, de „sărbătoarea cu versuri şi proză” Se aşază pe scaun, îşi aprinde pipa şi ne roagă să-i citim Îi citesc scena aprinderii focului din prima seară şi, cum totul se petrecuse în acelaşi loc, cu zece zile în urmă, am senzaţia că prind timpul de coadă Este rândul lui Andrei să-i citească versurile; mă aşez pe pat, rezemat de perete, îl am pe Noica în stânga şi, în timp ce Andrei citeşte, mă uit pieziş la chipul lui Noica Vreau să-l văd cum ascultă Capul e puţin răsturnat pe spate, fruntea s-a aşezat într-un plan oblic şi apare şi mai întinsă ca de obicei, frumos-netedă şi încovoiată spre creştet, descriind o curbă largă, simetrică cu aceea a nasului, nas de gargouille, cum îi apăruse lui Păstorel Teodoreanu la prima lor întâlnire Linia gurii e împinsă, bătrâneşte, înlăuntru şi bărbia este puţin ridicată în faţă, închizând concav partea de jos a chipului Ne-a vorbit imens după ce am terminat micul nostru spectacol şi simt că îmi vine greu să refac tot ce ne-a spus Era întâi o temă a marilor bulevarde în cultură, felul pe care şi l-a ales el de a trăi cultural, digerând esenţialul, spre deosebire de Cioran şi Mircea Vulcănescu, care l-au complexat toată tinereţea cu lecturile totale ale secunzilor „Eu citeam Chateaubriand, şi Cioran îmi vorbea ore întregi despre literatura cumnatului acestuia Într-un restaurant francez, am stat să-i ascult vorbind o seară întreagă despre Léon Bloy, din care eu nu citisem un rând Încercam să ţin pasul cu ei, dar nu reuşeam; astăzi încep să cred că nu am greşit alegând bulevardele culturii Cioran a sfârşit în aforistică, iar Mircea Vulcănescu, dacă ar fi trăit, ar fi făcut pesemne operă de enciclopedist, nu de speculaţie Există un fel de a te pierde în cultura care nu se vertebrează ierarhic, şi îi obligi mai târziu pe alţii să facă operă de scafandru pentru a te recupera şi a te scoate la suprafaţă Totuşi, din marii secunzi am reţinut lucruri esenţiale, şi vorba pe care voiam să o pun pe frontispiciul şcolii mele, «nu se ştie cine dă şi cine primeşte», o am din Un mendiant ingrat a lui Léon Bloy Vouă nu vă lipseşte nimic ca să faceţi treabă De istorie nu trebuie să vă plângeţi niciodată, chiar când este ingrată şi, vorba lui Hegel, «face pipi pe tine» Orice lucru rău sfârşeşte prin a fi bun, aşa cum de pildă răul de a nu fi onorat, solicitat este până la urmă binele de a-ţi putea vedea în linişte de treabă Pe de altă parte, orice bine sfârşeşte prin a fi rău, aşa cum se întâmplă cu o masă prea bună, o căsnicie prea bună, o carieră bună La voi, răul de a nu vă fi terminat cursa temeinică în istoria filosofiei este binele de a o face acum cu o impuritate bună, pe care eu nu o aveam la ani, când îmi citisem Kant-ul, în gol însă, şi în , când m-am dus la cursul de estetică al lui Vianu, credeam că o să ne vorbească despre estetica transcendentală, a spaţiului şi timpului, din Kant Celor care nu vă lasă în pace văzând că zăboviţi şi nu mai sunteţi spectaculoşi, trebuie să le explicaţi că nu mai aveţi vanitate, ci orgoliu Căsniciile nu trebuie să vă fie crispate Dacă aveţi neveste frumoase, este o barbarie să le confiscaţi total Frumuseţea trebuie să fie ca lumina, un bun care se distribuie fără să se împartă Dacă nu vă lasă ele în pace, anexaţi-le la treaba voastră, daţi-le să traducă, de pildă Nu depinde decât de voi ca să fiţi bine aşezaţi în viaţă: în istorie, în familie, în cultură ” Miercuri, octombrie După masa de dimineaţă, înainte de plecare, urcăm la mine să bem cafeaua Noica vrea să-i înapoieze lui Andrei câteva cărţi şi mai are de citit un capitol conclusiv din Evola „Nu e bine să lăsaţi lucrurile să vă treacă prin mână fără să luaţi din ele esenţialul Dacă nu ai citit o carte şi trebuie să o restitui, răsfoieşte-o măcar, citeşte-i primele rânduri şi concluzia ” A terminat Autobiografia lui Jaspers şi ne vorbeşte despre spiritele iremediabil plate, de tipul lui Jaspers, care poate scrie fără jenă : „Ce frumos e în Italia!” „Un spirit plat rămâne plat şi dacă-l trimiţi în paradis şi-l pui să stea de vorbă cu bunul Dumnezeu Tot platitudini îţi spune şi după excursia în rai Jaspers se miră că Heidegger nu îi răspundea uneori la întrebări, întrebări la care nu ai ce răspunde când sună aşa: «Ce credeţi despre Dumnezeu?»„ noiembrie – noiembrie Duminică, noiembrie „Nevoia unei maxime concentrări” – acesta este pretextul oficial al săptămânii pe care am obţinut-o pentru a o şterge iar la Păltiniş Perioadă de încheiere a „lucrării de plan” (anul acesta – Panofsky), cu pagini scrise, ca de obicei în astfel de cazuri, prin adaptări fortuite la subiecte dictate de soartă; esenţialul era însă repunerea în condiţia jurnalului meu noician Supremă formă de răsfăţ – am reuşit să mă conving că numai aici, unde spiritul nicasian bântuie pur şi unde eu mă simt apt să-l fixez, reuşesc să-mi scriu rândurile acestea, născute din ideea că în ele supravieţuieşte ceva de preţ, fie şi în forma neîngrijită şi grăbită a unor note de jurnal Mă simt oricum vinovat – şi tot ce fac este o debilă şi târzie formă de recuperare – că zeci şi zeci din întâlnirile mele cu Noica, risipite de-a lungul a peste zece ani, s-au dus pentru totdeauna, parte din lenea mea, parte dintr-o patologică rezistenţă în faţa şansei Şi am totuşi scuza aceasta: aici, şi nu în Bucureşti, este locul continuităţii, al micilor sfinţenii şi rituri Constat acum, la a treia revenire, că Păltinişul a devenit o proiecţie plină a spiritului lui Noica Până şi oamenii de aici – îngrijitoarele, vânzătoarea de la alimentară, băieţii de la teleschi, recepţionerul, meteorologul, miliţianul, fetele de la cantină – şi-au primit prin el un legato, fiinţa lor pare să atârne de salutul lui, de căciula pe care şi-o scoate cu un gest prelung şi încetinit, însoţit de zâmbetul lui smerit, prin care el, cel foarte sus şi neştiut de ei, se ploconeşte în faţa precarităţilor spiritului şi ale fiinţei, fără de care n-ar exista pathos, nici înălţare, nici propria-i filosofie Dar Păltinişul este o proiecţie a spiritului nicasian nu numai prin retragerea lui Noica aici, prin locurile pe care le calcă zi de zi de-a lungul celor trei plimbări sau prin Tratatul despre fiinţă care s-a născut în camera de doi pe trei, cu ligheanul cu apă pus la încălzit pe soba unde se ritualizează zilnic aprinderea focului; astăzi de dimineaţă, pe un soare dezmăţat, care scotea din brazi şi cer culori lipsite de orice echivoc, Noica m-a dus la schitul din preajmă să-mi arate locul pe care şi l-a ales să-i fie mormânt Ne-am adus amândoi aminte că, la Pucioasa, în urmă cu zece ani, în vârful unui deal unde ne retrăseserăm să mă înveţe alfabetul grec şi declinarea I, l-am întrebat ce gândeşte despre moarte „Ai fost dezamăgit atunci când ţi-am răspuns că nu o iau în grav Este uluitor să vezi cum omenirea nu s-a împăcat cu un lucru care s-a petrecut de atâtea ori De la o vârstă în sus nu are sens să mai insişti în existenţă Şi totuşi: acum trei ani eram convins că o dată cu Tratatul am terminat tot ce aveam de spus Pe urmă, în marginea lui s-au mai născut două-trei cărţi, iar acum am înainte Falsul tratat de logică ” (Văd în acest fel al lui de-a vorbi despre moarte, cât şi în felul în care vorbeşte îndeobşte despre eros, aceeaşi proiecţie unică a limfatismului său originar, anulat miraculos în scrisul său, în filosofia sa arsă nebuneşte de un duh meridional ) Discuţia continuă pe aceeaşi temă, mişcându-se între tonul frivol şi cel grav „Deci soluţia Păltiniş, pentru cazul când mi-o ia moartea înainte; soluţia Empedocle e valabilă când apuci să termini tu primul Ai văzut însă că mai ai mereu ceva de făcut Gândeşte-te însă ce dramă poţi trăi ca emigrant, în marginea acestei probleme Închipuie-ţi cât trebuie să coste un loc la Père-Lachaise!” Aseară, la venire, când m-a condus la camera unde am stat ultima oară anul trecut, mi-a mărturisit că a ajuns la o formă de „delir” eliberat de orice cenzură de autoritate „Scriu despre fiinţă fără să-mi pese câtuşi de puţin ce-ar gândi Heidegger dacă ar citi paginile mele În timp ce, în urmă cu de ani, când am scris Două introduceri , unde mă refeream amplu la lucrarea lui despre Kant şi problema metafizicii, eram obsedat de părerea pe care şi-ar fi făcut-o despre lucrarea mea Nu ar fi ridicol să mă întreb astăzi ce crede Paul Ric´ur despre mine? În afară de problema în sine, de problema fiinţei sau de cea a hermeneuticii, de pildă, nu-mi pasă de nimic ” După masa de prânz, îi propun să reluăm de a doua zi discuţiile privind prezumtiva mea monografie noicistă „De ce vrei, dragul meu, să mă îngropi cu orice preţ? De ce nu îmi dai dreptul să mă desfăşor până la capăt? Nici eu, nici tu n-am avea vreun folos de pe urma acesteia De ce nu vrei să dai seama de mine citind toţi autorii mei? Şi gândeşte-te că ar mai trebui să dai socoteală şi de strania mea întâlnire cu matematicile, zidul pe care am vrut să-l trec toată viaţa şi de care m-am izbit constant, dorind poate, în felul acesta, să refac ceea ce mi-a apărut tot timpul ca ipostaza ideală a spiritului, formula sa dublă, de tip pascalian Or, cel puţin al său esprit de géometrie e sigur că l-am ratat ” I-am adus aseară zece exemplare din proaspăt apăruta Şase maladii Îl întreb ce senzaţie îi lasă cartea, tipărită cum e „Am căutat o pagină pe care s-o fi uitat sau pe care s-o ştiu mai puţin N-am găsit Ăsta e dezavantajul când scrii cărţi mici Lăsând gluma deoparte, m întreb dacă «bolile» mele le vor spune ceva psihiatrilor Nu în linie terapeutică, pentru că sunt boli constituţionale, sunt dezordini fecunde, care fac să existe omul, istoria şi fiinţa însăşi Şi totuşi, «todetita» explică prin excelenţă isteria femeii, nevroza născută în marginea crispării, fixării pe ceva de ordin individual («omul meu», «căminul meu» etc ) «Catholita» explică situaţia celor care vin să se plângă de lipsa unui sens al vieţii Şi aşa mai departe ” Luni, noiembrie Dimineaţă, la ceai, vine vorba despre Al Paleologu, şi Noica mi-l invocă drept exemplu de despărţire reuşită „Avea mai mult decât vârsta ta, în urmă cu de ani, când îl simţeam, la Câmpulung, stând prea mult sub «influenţa» mea Îmi făcea declaraţii de discipolat care mă făceau să mă simt prost şi mi-aduc aminte că odată, când mi-a spus că mă consideră genial, am simţit că lauda apăsată spusă în faţă devine ocară Îl văd acum rar şi mă bucur să observ cât este de sigur pe el ” Îmi vine în minte vorba aruncată de Paleologu lui Andrei cum că Noica, dacă nu ar avea geniu, ar fi un prost Nu mă pot abţine să nu i-o reproduc Preia ideea cu voluptate, dezvoltând-o „Are dreptate să mă considere aşa Am avut toată viaţa o obnubilaţie salvatoare, un fel de optimism prostesc; în felul acesta am reuşit să trec prin situaţii care, considerate cu toată mobilitatea şi prospeţimea minţii, pesemne că m-ar fi strivit Poate că am avut mereu o «concentrare prostească», precum a ciobanului care păştea oile cu spatele la o şură în flăcări şi care, întrebat cum de nu văzuse şura arzând, răspunse că el se uita la oi ” Ziua de lucru a fost neplăcută, cu remestecarea şcolărească şi insipidă a articolelor lui Panofsky despre teoria stilului la Wölfflin şi Kunstwollen-ul lui Riegl Seara am băut ceaiul la Noica în cameră Îmi dă să citesc o scrisoare care relatează cum Eliade a cucerit definitiv anul acesta Parisul: apariţia volumului II din Histoire des idées , cu care prilej, cocktail la Payot; Legiunea de Onoare, drept care cocktail, discursuri, interviuri: Entretiens cu Rocquet (L'épreuve du labyrinthe), din care rezultă că totul i-a mers în viaţă din plin Toate răsfăţurile astea mondene păreau să-l fi obosit foarte Termin scrisoarea, mă uit în jur la camera cu tavanul teşit, văd chiuveta cu robinetul stricat, pătura aspră de pe pat, ziarul pe care l-am întins pe ea ca să ne bem ceaiul, îl văd pe Noica rupând ţigări Carpaţi şi îndesându-le tutunul în pipă, mă uit la băscuţa lui de papă în exil, la pantalonii foarte lucioşi, mă gândesc la cărţile pe care şi le-a scris cuminte ca o cârtiţă încăpăţânată, nerăsfăţat de nimeni, nelaureat, ba pe deasupra injuriat de Ionesco şi alţii ca „vândut” – şi îmi vine în minte vorba lui Heraclit cum că „se află zei şi aici”, iar aceştia, care au crescut în pragul camerei lui, sunt mai frumoşi şi mai adevăraţi decât zeii care l-au asistat pe Eliade când acesta sorbea din foarte omeneasca cupă a vanităţii Iau şi citesc vederea primită de Noica de la fiul său Răzvan („fratele Rafail”): e trimisă de la capul Sunion Am transcris cele câteva rânduri Iată-le: „Dragă Tată, Cu mult drag îţi scriu din Ţara pe care m'ai sfătuit să o vizitez – şi, în sfârşit, iată-mă Sunt în drum spre Muntele Athos, unde sper să stau până la începutul lui Decemvrie, şi îţi cer Binecuvântarea părintească cu încrederea că o şi am, încă de acum ” Marţi, noiembrie Curios să afle câte ceva despre iconologie, Noica îmi ceruse cu o zi înainte o carte a lui Panofsky Îi dădusem Architecture gothique et pensée scolastique (împreună cu L'abbé Suger) – cca de pagini: o primesc astăzi de dimineaţă înapoi, citită pesemne aseară, după ce ne-am despărţit A căzut atât de bine pe esenţa lucrului, încât îmi propune să-l iconologizez pe Panofsky însuşi, deci să-i găsesc habitus-ul prin care participă la secolul La şueta vesperală îmi spune că a modificat începutul vorbirii despre „O poetă: limba română”, care ar fi urmat să apară în deschiderea unei prezentări critice a de poeţi Îl rugasem, cu o seară înainte, să-mi citească începutul şi lucrul nu prea era strălucit Începea cam aşa: „Poezia spune altceva şi altcum ” „Mi-am dat seama, citindu-ţi, că în fond nu spuneam nimic Şi ştiinţa spune altceva şi altcum Am schimbat începutul spunând că poezia vorbeşte despre pre-cuvânt şi mută lucrurile în nemarginile lor «Pre-cuvânt» l-am împrumutat de la Şora, dar sunt împăcat, pentru că am şi eu termenul de « pre-fiinţă» ” Îl întreb care latură a culturii i se pare a fi reuşit mai bine la noi: literatura? critica literară? istoria? „Istoria şi filologia în secolul : istoria, pentru că era momentul unei necesare luări de conştiinţă, prelungite, după Kogălniceanu, prin Pârvan şi Iorga Generaţia mea în ei vedea conştiinţele culturale cele mai înalte În poezie cred mai puţin, mai mult în proza interbelică Filosofia a rămas sub semnul lui «era să fie» Critica literară mi se pare în general a nu fi reprezentativă cultural Ce înseamnă Sainte-Beuve sau Gundolf pe lângă creatorii mari? Călinescu ne apare mare prin carenţele celorlalte domenii ” Miercuri, noiembrie Am terminat de citit ultimul volum de nuvele al lui Eliade, În curte la Dionis, apărut anul trecut în „Caietele Inorogului” La ceaiul de dimineaţă, discuţia revine, cu acest prilej, la Eliade „Ce mă uimeşte la Eliade este capacitatea lui de a lua în serios locurile comune ale religiilor, lucru pe care îl vezi când îi citeşti literatura Ştii cât de mult îmi place ideea lui că orice realitate profană are în spatele ei o concentrare de sacru E în lucrul acesta, ca şi în Ideea lui Hegel, un fel de a te îndura de toate, de a le înnobila şi mântui Dar există aici şi dezavantajul de a vedea în orice mărunţiş o revelare a sacrului, riscând în felul acesta să dezintegrezi sacrul însuşi Ai să vezi de pildă cum sfârşeşte volumul II din Hist des idées «L'autobus qui s'arrête à Éléusis» Într-un autobuz care face cursa Atena-Corint şi care are staţie la Eleusis, urcă o bătrână Nu are bani pentru bilet şi şoferul o dă jos Maşina nu mai porneşte Ceilalţi călători se hotărăsc să-i ia bilet: bătrâna se urcă, maşina porneşte, toată lumea e consternată, baba îi moralizează şi dispare Faptul cu maşina care s-a oprit şi celelalte e real, a făcut vâlvă în , a fost şi relatat în ziarele din Atena Or, simţi că Eliade, preluându-l, şi crede în el Ei bine, nu merge să vezi într-o poveste de-asta o revelare a sacrului Îl diluezi Şi cu visele face la fel Zece ani cât a fost prieten cu Jung îşi tot povesteau vise În schimb, nuvela cu Ivan e teribilă Eliade a fost întotdeauna aşa: une boâte à surprises Îţi spunea într-o zi banalităţi, pe urmă venea a doua zi şi ne trântea câte-o idee prin care ne recâştiga pe toţi Am să-i scriu despre Ivan Ţine mult la literatura lui şi, într-un fel, cred că speră să se salveze pe calea asta, compensând aşa faptul că nu a mers spre filosofie Bănuiesc că are o demonie a scrisului, de vreme ce s-a oprit din Şamanism pentru La forêt interdite, pe care şi-o consideră piesa de rezistenţă Însă vreau să-i mai scriu ceva Vreau să-i spun că pentru trei lucruri mi s-a întâmplat să mă agit în viaţă: pentru a-l impune pe Coridaleu – şi n-am reuşit; pentru facsimilarea caietelor lui Eminescu – şi n-am reuşit; în sfârşit, pentru venirea lui Eliade o vreme în ţară, legată de proiectul Institutului (cu revista internaţională „Zalmoxis”) de orientalistică Am tot încercat, mai era pesemne loc să o fac, însă acum m-am răzgândit şi am să-i scriu să nici nu mai vină, tocmai ca să nu-mi iasă nici al treilea lucru ” La plimbarea de după masa de prânz, mă întreabă cum merg lecturile istorico-filozofice pe care le facem în trei, Pleşu, Stoichiţă şi cu mine Îi spun că am ajuns la Plotin şi aflu încântat că ar fi dispus „să ne însoţească” („Trebuie să-l citiţi în întregime; o să vedeţi că este inegal şi foarte plictisitor pe alocuri ”) Facem proiectul pentru începutul lui decembrie, aici, la Păltiniş Seara, după cină, încă o surpriză; urcăm la mine şi-mi dictează planul de lecturi „pe două serii” (teologică şi filosofică) pe care ni l-a făcut pentru anul următor „În felul ăsta sunt dispus să vă mai amân puţin cu Goethe” (ne-am oprit în faţa volumului III din ediţia Propyläen; n-ar mai fi decât de volume ) Ajungem în cameră şi îmi dictează lista pe care şi-a notat-o (nu prea înţeleg cum) pe o cutie de chibrituri Iat-o (deci după Plotin): Seria teologică: Noul Testament, cu apocrife + esenieni; Viaţa lui Apollonios din Tyana (Philostrat); gnostici; Hermes Trismegistul; Augustin (Confessiones, De Trinitate, De Civitate Dei, De Magistro); Origen; Clement; Pseudo-Dionis; secolul mare (IV) al celor trei: sf Ioan Chrisostomul, sf Grigore de Nisa şi sf Vasile (liturghia ortodoxă); o istorie a conciliilor; sf Ioan Scărarul; Filocaliile (răsfoire) Seria filosofică: Philon, Pseudo-Longin; Porfir; Boethius Intrăm în evul mediu: Alcuin; Abélard (+Scrisorile cu Héloïse); Anselm (Proslogion); Toma; Occam; Duns Scott; Eckhart; Cusanus În plus, două lecturi de sinteză: Marrou (Augustin et la fin de la civil antique) + Gilson (Filoz evului mediu) Joi, noiembrie La ora , Noica coboară în Sibiu, unde urmează să-şi întâlnească traducătoarea la Despărţirea de Goethe; îi sugerez das Bildnerische şi nu das Plastische pentru capitolul cu categoria plasticului Ne plimbăm un sfert de oră „Nu-l mai judecaţi – tu şi Andrei – pe Eliade Are un egoism cu deschidere – ştie că, împlinindu-se el, profităm, indirect, cu toţii De fapt nici nu e vorba de un egoism, ci de un fel naiv de a se bucura de reuşitele proprii O să vezi asta în Entretiens, pe care ţi-o aduc diseară de la Relu E foarte copilăros de fapt: în tinereţe, se bucura că are fruntea mare şi îi plăcea s-o spună Îl cucereşti foarte uşor lăudându-l şi din pricina asta nu mai discerne între oamenii cu şi fără calitate ” Mă apropii de sfârşitul lucrării cu Panofsky Cine şi-a ţinut vreodată promisiunile metodologice? Vineri, noiembrie Am primit astăzi, după întoarcerea lui Noica de la Sibiu, promisele Entretiens ale lui Eliade cu Claude-Henri Rocquet (L'épreuve du labyrinthe) „Să nu te laşi dezamăgit de început, unde Eliade declară că îşi iubeşte numele, coborând până la copilăria de prost gust că «Mircea Eliade» vine de la mir şi helios, sau când declară – pesemne în competiţie cu Jung – că are amintiri de când mergea în patru labe Restul o să te prindă ” Vine vorba despre Hist des idées şi îl întreb pe Noica dacă, invocând arhetipurile, Eliade nu s-a aşezat prea tare în raza lui Jung „Ştiu că l-a jenat mereu apropierea (la fel şi povestea cu alchimia), şi la un moment dat mi-a scris chiar că de fapt a voit să le numească «paradigme», ceea ce mie îmi spune altceva Vreau însă să-l liniştesc spunându-i că arhetipurile sale sunt clar aşezate în ontologic, sunt deci mai profunde decât cele ale lui Jung, de ordin clar psihologic (inconştientul) În Tratatul meu de ontologie chiar ilustrez la un moment dat «elementul» cu arhetipul, precizând că e vorba de sensul pe care-l are la Eliade ” Am terminat, în linii mari, povestea panofskiană M-am repezit pe L'épreuve Mi-a plăcut să aflu că „Eliade” e numele luat de bunic (după modelul „Eliade Rădulescu”) în locul lui „Ieremia”, paradigma folcloric-onomastică a lenei Secvenţa cu primele amintiri din viaţă pare placată pe modelul Erinnerungen a lui Jung Sâmbătă, noiembrie A venit să-l vadă pe Noica dr Mircea Lăzărescu din Timişoara Cazul interesant al unui psihiatru îndrăgostit de filosofie Ce formă finală poate lua această iubire? Duminică, noiembrie Ieri şi astăzi am fost în febra Convorbirilor lui Eliade Depăşind momentul începutului, sunt uluit să constat ce forţă capătă – expuse aşa – ideile lui, risipite altminteri ş îngropate în erudiţia cărţilor Toată opera lui masivă de savant este alimentată – constaţi aici – de câteva idei de o extraordinară amploare şi adâncime Înşir ce mi-a rămas: ) demonstrarea unei unităţi paleolitice a omenirii pe baza vârstei religioase agricole; ) mutaţia spirituală care survine o dată cu trecerea de la vânătoare la agricultură: prin confruntarea cu viaţa plantei (şi nu a animalului) are loc integrarea omului în ritmul cosmic, apariţia conştiinţei unităţii vieţii şi-a morţii, a atitudinii existenţiale care e rădăcina marilor religii şi care s-a născut din analogia cu naşterea, creşterea, moartea şi reînvierea plantei; ) contribuţia tuturor oamenilor (culturilor) la istoria spiritului; ) capacitatea de semnificare şi simbolizare specifică comportamentului uman îşi are adevărata (prima) rădăcină în atitudinea existenţială religioasă; ) sacrul e camuflat în profan aşa cum pentru Marx şi Freud profanul era camuflat în sacru; sarcină: „a descifra camuflajul sacrului în lumea desacralizată” În sfârşit, ) cultura drept condiţie specifică a umanului Semnificaţia politică a culturii: a răspunde pe alt plan unui moment istoric dificil Valoarea sacră şi soteriologică a cărţii astăzi, când învăţământul oral şi folclorul au dispărut Posibilitatea supravieţuirii prin intermediul culturii (numai că Noica a făcut toate astea dinăuntru) Seara, Noica urcă la mine pentru rămas-bun Îi spun cât de mult mă aflu sub febra lecturii lui Eliade Se bucură imens şi-mi propune să-i semnalez într-o scrisoare lui Eliade ideile care m-au frapat, spunându-i că e păcat să le lase risipite sau îngropate într-o operă de erudiţie Cu alte cuvinte, să-i propun marea postfaţă la operă Dacă nu fac scrisoarea în două zile, nu am s-o fac pesemne deloc Îi spun că am avut senzaţia, citind convorbirile, confruntării cu un monstru cultural „Atât Eliade cât şi Cioran şi-au obţinut ideile până la de ani Au avut un start mai bun decât mine Eu mi-am simţit începutul bun după de ani În orice caz, sper că te-ai convins, cu ocazia asta, cine e omul şi cât de mare e Nu ne mai compara: avem alte destine Gândeşte-te ce-ar fi făcut, cu proiectele lui, o dată rămas aici Ce s-ar fi făcut fără biblioteci? Eu m-am mulţumit cu clasicii mei ” decembrie – decembrie Luni, decembrie Sunt din nou la Păltiniş, pentru patru zile Vineri mă întorc la Bucureşti pentru a-i lua cu maşina pe Andrei Pleşu şi Victor Stoichiţă Urmează ca Plotin-ul, din programul nostru istorico-filozofic, să-l facem împreună cu Noica Mi-am propus ca în zilele astea să încep traducerea volumului Heidegger de la „Univers” (despre originea operei de artă, poezia lui Hölderlin şi altele), precum şi Platon IV, Phaidros Heidegger-ul îl încep cu piesa de mici proporţii Die Kunst und der Raum Sunt fericit să am în faţă câteva luni libere numai pentru lucruri de inimă Şi totuşi, oricât de importantă ar fi transpunerea românească a lui Heidegger şi Platon, nu încetez să mă întreb dacă am voie să amân în felul acesta proiectul tratatului despre limită (Peratologia) şi lucrarea aplicativă şi anticipativă despre simbol (după tragic, un fel de peratologie regională II) Simple îndoieli retorice, pentru că angajamentele sunt deja făcute (interesant: Vittorio Klostermann, înainte de a ceda editurii româneşti drepturile pentru traducerea lui Heidegger, a cerut informaţii despre Ausbildung-ul traducătorului) Tot pentru aceste zile am luat Oceanografia lui Eliade în vederea volumului Eliade antebelic de la „Univers” În sfârşit, pentru sugestii stilistice, paginile traduse de Vasi Zamfirescu din Freud (despre literatură şi analiza procesului creativ), care ar urma să apară tot la „Univers”, în Miercuri, decembrie Ieri şi astăzi am stat ore traducând, îngrozit, din mica scriere a lui Heidegger, Die Kunst und der Raum Senzaţia continuă de text principial intraductibil, de hăţiş care se limpezeşte uneori pentru a se încurca pe urmă mai rău Disperare Sunt uluit să constat cum Beaufret şi Fédier, traducătorii francezi ai scrierii, în placheta cu hârtie de lux publicată la St Gallen, Erker, fac greşeli tipărite cu litere de-o şchioapă Şocantă e eroarea de la pagina : „Dans le verbe «leeren» (vider) parle le «Lesen» (lire) ”, unde Lesen e substantiv verbal de la „a culege”, şi nu „a citi”, care nu are aici niciun sens Iar momentele de dificultate maximă sunt rezolvate prin simple transpuneri-calc, problema înţelesului fiind lăsată complet deoparte De pildă, pentru triunghiul semantic Raum – Räumen – Einräumen, varianta franceză, exterior simetrică, dar care în context nu spune practic nimic, este espace – espacement – emplacement Astăzi am stat de la seara la noaptea cu Noica în faţa textului german şi a variantei mele Noica e de părere că traducerea lui Heidegger se rezolvă tot prin binomul, la care ţine atât de mult în ultima vreme, adevăr-exactitate „Tot ce poţi face e să găseşti corespondentele prin care textul în ansamblu să ţină Trebuie găsită, cel puţin în cazul ăsta, o anecdotă în care expresia abstractă să poată fi decodată de la un cap la altul Orice filosof, cred, Heidegger în orice caz, îşi scrie gândul cu o astfel de fabulă subiacentă în minte Este deci de căutat o variantă coerentă de ansamblu; dacă termenul ales este confirmat de fiecare context în parte şi ansamblul «ţine» , atunci traducerea e adevărată, chiar dacă nu este exactă Altminteri faci ca francezul care pune emplacement pentru Einräumen şi cu asta te speli pe mâini Ce rezolvi de pildă cu «înspaţiere» pentru Einräumen? Eu aş pune «curăţirea spaţiului» şi aş vedea aici povestea primitivului care vine şi se aşază într-un spaţiu «curăţindu-l» după ce înainte şi l-a «croit» (räumen) prin hăţişuri Odată curăţat, spaţiul respectiv devine loc (Ort), şi anume loc cu o structură organizată (Ortschaft), determinat de relaţia lucrurilor care-l populează (pomi, grădină, animale domestice, coliba, prispa etc ) În orice caz, gândesc în limitele unei recuzite heideggeriene şi traducând aşa nu pot greşi, chiar dacă nu traduc «exact» ” Deşi filologic vorbind sunt în continuare uimit, simt că Noica e singurul la ora actuală care are puterea să domine, aici, un text heideggerian Nu poţi veni cu mâna goală în faţa lui Heidegger Dar atunci înseamnă că hermeneutica începe o dată cu actul traducerii La prânz, când ieşeam cu Noica de la cantină, în uşă ne salută un zidar: „Vă tot văd pe aici de la o vreme, îi spune el lui Noica Pesemne că sunteţi frizerul staţiunii?” Joi, decembrie I-am lăsat aseară lui Noica textul lui Freud despre interpretarea primei amintiri a lui Goethe în Poezie şi adevăr, cea cu aruncarea farfuriilor pe geam Aşteptam reacţia explozivă, fiind vorba, în două sensuri diferite, de două patimi, Goethe şi Freud Lucrul s-a petrecut întocmai Eroarea i s-a părut dublă: nu numai că ar fi vorba despre o simplă explicaţie („asta şi numai asta este”), în locul unei înţelegeri, dar în plus este vorba şi despre o explicaţie proastă, forţată Îl întreb care este prima lui amintire „Este legată de o eroare de limbă germană Stăteam pe oliţă, vine guvernanta şi mă întreabă ce fac «Ich denke mich», i-am răspuns ” Great! Prima amintire a lui Noica nu putea fi legată decât de cogito şi de limba filosofiei! Sâmbătă, decembrie Sosim la Păltiniş – Andrei Pleşu, Victor Stoichiţă şi cu mine – seara la ora Stăm în camerele şi ale vilei , deci alături de camera lui Noica, în vila săsească, aşezată pe un mic platou înconjurat de brazi, pe care se ajunge urcând un drum şerpuit Suntem încărcaţi de sacoşe, alunecăm, râdem şi ne grăbim să dăm ochii cu Noica, excitaţi de pe drum de prefigurarea acestei întâlniri Suntem întâmpinaţi în capul scărilor şi sărutaţi părinteşte pe frunte Noica se grăbeşte apoi să ne arate camerele calde, în care întreţinuse focul toată ziua, mărturisindu-ne că s-a simţit ca un mare orchestrator de focuri şi că toată ziua a dirijat cele trei sobe Ne lasă să despachetăm şi ne anunţă apoi, cu seriozitate ludic-ironică, în jurul unei ţuici de Zalău, „trismeron”-ul, programul pe care, sub inspiraţia onomastică a „decameronului”, ni l-a făcut pe următoarele trei zile Iată-l: Păltiniş, – dec TRISMERON DUMINICĂ – Program administrativ – Fundamentele filosofice ale istoriei artei – Dejun, repaus, lecturi – Meditaţii păltinişene – / Discuţie liberă LUNI – Întregiri nefilozofice ale istoriei artelor (teologie, istorie, literatură, ştiinţă, revoluţie tehnico-ştiinţifică) – Meditaţii bucureştene – / Proiecte comune – Plotin MARŢI – Proiecte proprii „Cincinaluri” – Prezentări din ultimele lucrări Angajamente Noica se retrage apoi să-şi citească imensa corespondenţă pe care i-am adus-o din Bucureşti Rămânem singuri, ca trei căţelandri mari care s-au tăvălit puţin prin ograda spiritului Am de ani, ei , sunt trecut de prima tinereţe, dar în preajma lui Noica mă simt, pesemne ca şi Andrei şi Victor, un elev mare, fericit să zburde cu măsură sub ochiul dirijist al Bătrânului Uneori mi-e puţin ruşine de această tutelă prelungită, mă gândesc că e vârsta la care cei mari îşi luaseră zborul, dar în acelaşi timp simt că nu a venit momentul desprinderii; îmi spun că în domeniul spiritului marile gesta vin târziu, că în vremurile bune în filosofie se ucenicea peste ani în preajma unui maestru (Plotin ani în preajma lui Ammonius, începând de la de ani), şi alte copilării consolatoare de felul ăsta Mi-e de fapt frică de propria mea mediocritate şi încerc să mă gândesc că în afară avem poate o maturitate pe care noi nu o percepem etc Cum vom arăta după ce el nu va mai fi, când răsfăţul puţin ridicol de acum va trebui să dispară? Ce e oare tot acest tremur încordat, cu cântăriri şi evaluări de şanse şi proiecte, cu ambiţii şi orgolii mărturisite sau nu? E cu adevărat o nevoie aici, e o formă de autenticitate? E doar saltul în altă vârstă şi retrăirea culturală a unui instinct ludic originar? Sau e, grav vorbind, trăirea istorică a unei ipostaze ontologice a spiritului, nevoia de a relua pe cont propriu problemele unei generaţii care a încercat, patetic, să înfrângă izolarea proprie culturilor mici? Nu ştiu încă, dar în preajma acestor prieteni ai mei şi a celui care ne antrenează întru spirit e bine şi e sărbătoare Seara, rămân până târziu cu Andrei să confruntăm selecţiile fiecăruia din Fragmentarium-ul lui Eliade, pentru volumul antologic de cca de pagini de la „Univers” – Mircea Eliade, Studii şi eseuri ( – ) Duminică, decembrie Astăzi este deci h proth hmera a trismeron-ului La ora ne întâlnim cu toţii pentru a discuta „fundamentele filosofice ale istoriei artei” Tema este, destul de transparent, o strategie a lui Noica de a-i atrage pe Andrei şi pe Victor în filosofie sau „în idee” Problema este deci: „cum puteţi ajunge în filosofie cu specialitate cu tot?” şi, ca punct de pornire, „în ce măsură simţiţi că aţi ajuns în idee cu ceea ce deja aţi scris?” Discuţia e cam aporetică; se invocă tentativele clasice de conjugare artă-filozofie sau de transcendere a istoriei artei în filosofie, în speţă în filosofia culturii sau istoria culturii Se constată că, practic, dacă nu se abandonează „specialitatea”, nu se poate trece dincolo de nivelul Burckhardt, Dvorják, Warburg, Panofsky – ceea ce pentru Noica reprezintă un moment complet nesatisfăcător Victor mărturiseşte că, pentru el, Pontormo a fost deja un exerciţiu la limită şi că pasul următor l-ar scoate din „specialitate” Concret, nimeni nu poate spune cum arată o „ieşire către laolaltă cu ” Pesemne însă că nu asta contează, ci doar insistenţa constantă „aspiraţi către idee”, care urmează să dea într-o zi roade neştiute „Sunteţi obligaţi să trăiţi în marele orgoliu şi, uitându-vă la cer, să spuneţi cu glas tare alături de cine sau în felul cui doriţi să ajungeţi Care sunt marile modele culturale pe care aţi vrea să le egalaţi sau concuraţi?” Victor pomeneşte de Huizinga, Noica dă din cap a îndoială şi e clar, pentru a mia oară, că nu aprobă exerciţiul culturii decât sub semnul filosofiei şi că în numele ei îi acceptă sau respinge pe alţii Dovadă, debutul „meditaţiilor păltinişene” de după- amiază „Nu ştiu ce este filosofia, dar pot să vă spun, aşa cum am făcut-o şi în Goethe, ce nu este ea Hotărât este că nu faci filosofie când nu eşti capabil să muţi o problemă din făgaşul ei obişnuit Am găsit o excelentă ilustrare la gândul acesta într-o remarcă a lui Eliade dintr-o discuţie cu Jung E în «Secolul » Vă citesc fragmentul: «La de ani, profesorul Jung nu a pierdut nimic din extraordinara sa vitalitate El a publicat de curând, una după alta, trei noi cărţi, asupra simbolismului aion-ului, despre sincronicitate şi, în sfârşit, acest Răspuns lui Iov, care a provocat deja senzaţie, mai ales printre teologi — M-am gândit dintotdeauna la această carte, îmi mărturiseşte profesorul Jung, într-o după-amiază, pe terasa de la Casa Eranos: dar am aşteptat patruzeci de ani până să o scriu Am fost puternic zguduit când, copil încă, am citit pentru prima dată Cartea lui Iov Am descoperit că Iahve este nedrept, că el este chiar răufăcător El se lasă convins de diavol: acceptă să-l tortureze pe Iov, la sugestia lui Satan În atotputernicia sa, Iahve nu ia în seamă suferinţa umană De altfel, urme ale injustiţiei lui Iahve persistă şi în alte scrieri ebraice » Şi acum vine răspunsul, cu totul extraordinar, al lui Eliade, unul filosofic, care are superioritatea de a scoate problema din termenii minor-psihologizanţi în care e pusă ea la Jung: «— S-ar putea ca totul să fie o chestiune de limbaj Poate că ceea ce numiţi „nedreptatea” şi „cruzimea” lui Iahve nu sunt decât formule aproximative, imperfecte, pentru a exprima transcendenţa absolută a lui Dumnezeu Iahve este „Cel ce este”, deci deasupra Binelui şi Răului El este cu neputinţă de cuprins, de înţeles, de formulat; prin urmare el este în acelaşi timp „milostiv” şi „nedrept”: e un mod de a spune că nicio definiţie nu poate să-l circumscrie, niciun atribut nu-l epuizează » Revenirea şi insistenţa lui Jung sunt lamentabile, nefilozofice, pentru că trag din nou problema în jos, o coboară pe planul din care Eliade o mutase: «— Eu vorbesc ca psiholog, reia profesorul Jung, şi, mai cu seamă, vorbesc de antropomorfismul lui Iahve şi nu de realitatea sa teologică În calitate de psiholog, constat că Iahve este contradictoriu şi cred, de asemenea, că acestă contradicţie poate fi interpretată psihologic » De aici pornind, voiam să vă spun că ne-filozofia nu ştie să facă două distincţii: între suflet şi spirit; între intelect şi raţiune şi, în sfârşit, că ea nu are acces la transcendental Psihologia a trăit întotdeauna în mizeria «sufletului» şi nu a avut niciodată acces la lumea spiritului Iar Goethe, chiar dacă avea cultură filosofică, a rămas la nivelul intelectului, şi invers, fără instrucţie filosofică, Brâncuşi avea acces la raţiune O bună parte din istoria filosofiei rămâne la intelect şi este, deci, nefilozofică, aşa cum am crezut mereu despre Aristotel: că face o filosofie a intelectului şi că nu are acces la raţiune Kant, care face, istoriceşte vorbind, această distincţie, este criticat de Hegel că rămâne de fapt, cu toată filosofia lui, la intelect Voiam să vă vorbesc însă mai ales despre transcendental Nu se poate face filosofie fără transcendental, deci fără o tragere a lucrurilor în «dincoacele» sinelui dătător de temei De la Kant încoace, filosofia nu mai merge către transcendent, ci progresează regresiv, prin retragerea în orizonturile tot mai largi ale lui «dincoace» Heidegger este cel mai bun exemplu, astăzi, de regresivitate bună, şi este jalnic să vezi cum nu au înţeles nimic din el, în acest sens, un Bochenski sau Stegmüller, care îl pun pe acelaşi plan cu existenţialismul de speţă Sartre sau Kierkegaard De la teama determinată (Furcht), trecând prin Angst pentru a ajunge până la Zeitlichkeit, ca orizont al lui Sein, este un drum paradigmatic de «mergere de-a-ndăratelea» Ontologia fundamentală a lui Heidegger este o astfel de sondă transcendentală, care dă seama de destinele filosofiei moderne de la Kant încoace Freud, marxismul, structuralismul sunt şi ele până la urmă expresii ale coborârii în sine, ale acestei progresii regresive Acum, pentru că tocmai am citit comentariul lui Freud la o amintire din copilăria lui Goethe în Poezie şi adevăr şi pentru că sunt indignat, vreau să vă spun că o interpretare nu trebuie să fixeze niciodată faptul respectiv în exactitatea unei explicaţii, ci doar să-l ridice la înţelegere Hermeneutica proastă are ambiţia explicaţiei, care ca explicaţie vrea să rămână singura, ratând adevărul în favoarea exactităţii Hermeneutica bună se mulţumeşte cu înţelegerea şi lasă astfel faptul deschis unei interpretări care se multiplică prin varietatea actelor înţelegerii Coerenţa lecturii respective contează, o lectură care nu limitează categoric, ci doar propune Dacă citesc de pildă Suplicantele lui Eschil interpretându-le ca întrupare a variantei proaste, negative, a devenirii întru devenire (refuzul feminităţii ca procreare, deci ca intrare în devenirea bună întru devenire), simbolizată prin reiterarea nesfârşită a gestului de umplere a butoaielor fără fund – propun o interpretare-înţelegere, care e doar o limitaţie care nu limitează Freud vine în schimb şi spune «asta (şi numai asta) este» Lui Vasi Zamfirescu, care a tradus acest Freud fără să-i găsească nicio altă utilizare, fără să-l poată aplica sau folosi în perspectiva unui gând propriu şi care a refuzat cu încăpăţânare să-şi anexeze problemele pe care i le-am propus, am ţinut să-i scriu pe marginea dactilogramei: «Astfel de texte trebuie să traducă acela care nu se cufundă în Kant, Schiller, Goethe sau problema Seele-Geist» ” Seara, la ora de conversaţie liberă, Noica ne citeşte scrisoarea lui Eliade (sfârşitul lui noiembrie), în care acesta anunţă că a terminat prefaţa pentru ediţia românească a lui Zalmoxis, precum şi punerea pe roate a unui proiect de tratare a momentelor etnografice şi folclorice româneşti în perspectiva unei istorii universale a religiilor În final, Eliade îl întreabă cu iresponsabilă candoare pe Noica „de ce nu-şi pregăteşte o ediţie franceză a Sentimentului românesc”, ca şi cum asta ar depinde de voinţa şi dorinţa lui Noica Luni, decembrie Dimineaţa la ora ne strângem pentru a discuta despre „întregirile nefilozofice ale istoriei artei” – teologia, istoria, literatura, ştiinţa Amănunţim şi punem la punct „seria teologică” din lista de lecturi întocmită de Noica cu puţină vreme în urmă „Cred că secolul va fi unul al regăsirii spiritualităţii, după ce secolul fusese unul al istorismului, iar al nostru, unul al ştiinţei ” Cât despre istorie, Noica ne întreabă dacă se poate face istoria artei fără istorie, de vreme ce filosofia istoriei fără istorie e limpede că nu poate exista Victor mărturiseşte că pentru el istoria se rezolvă ca formă de documentare în imediatul unui subiect „În schimb, cu literatura – ne spune Noica –, lucrurile nu pot sta aşa Cu literatura trebuie să fii mereu în avans; ea trebuie să fie asemenea unui prisos căruia să te adresezi de câte ori ai nevoie Autorii mari se recitesc periodic; în rest, mă încred în recomandările prietenilor şi obţin astfel o selecţie pe care singur nu aş avea răgazul şi energia s-o fac În privinţa ştiinţei, sunt încântat să văd câte concepte fundamentale s-au născut în ea plecând de la lumea foarte puţin neutră a omului şi cum, apoi, ele se întorc, îmbogăţite, asupra spiritului Am început să-mi fac caiete cu astfel de cuvinte, căutând prin dicţionarele diverselor ştiinţe, şi mă tentează gândul unei Rostiri filosofice care s-ar putea scrie în marginea acestor expresii Astăzi, un cuvânt al ştiinţei spune, paradoxal, mai mult decât unul al filosofiei, ale cărei concepte nu au rodit şi care, în general, ameninţă să se închidă într-o terminologie tehnică, lipsită de iradiere Câte, de pildă, din conceptele lui Heidegger au prins? Niciunul, cred Mie unul îmi spune mai mult expresia «limită de rupere» din fizică decât cea filosofică de «situaţie limită» În general însă, pentru că vorbim de comportamentul în faţa unui material vast, singura soluţie de a nu te lăsa învins de el este să fii mereu în atac, să nu fii pasiv, lăsându-te cotropit Cultura, sub latura informaţiei, te înghite dacă nu o ataci cu câteva idei Este ca şi cu viaţa la bătrâneţe: te sclerozezi dacă te laşi năpădit de amintiri, trăiri etc , de valul imens al trecutului, al vieţii întregi pe care ai trăit-o Singura soluţie de neîmbătrânire este să ataci tu viaţa, să o supui unor iniţiative perpetue ” Marţi, decembrie Astăzi a fost zi de Plotin Am vorbit pe rând în marginea câte unei teme preferate din Enneade Eu, despre Viaţa lui Plotin compusă de Porfir şi apoi Despre frumos (I, ), Victor despre locuri plotiniene în arta bizantină, iar Andrei – cu patos şi rigoare remarcabile – Despre Bine şi Unu (VI, ) În final, Noica ne-a vorbit Despre daimon (III, ) „În Apologie nu se vorbeşte despre daimon-ul lui Socrate, ci despre «daimonicitate» (daimónion), înţeleasă îndeobşte ca instanţă păzitoare inhibitivă («nu face cutare lucru») O a doua ipostază a daimoniei eline, una care apare şi la Goethe, este cea din Symposion, în care daimonul este forţa activă ce acoperă intervalul dintre oameni şi zei, deci o fiinţă plasată în metaxy, în «interval» Cu Plotin apare o a treia ipostază a daimoniei, sub forma unei neaşteptate întregiri Daimonul este acum o formă inedită (alta decât varianta primului motor aristotelic) de ilustrare a paradoxului scoaterii mişcării din nemişcare Căci daimonul este legea impasibilă care prezidează legea sub care te aşezi cu fapta şi alegerea ta şi, totuşi, el e cel care lucrează în aceasta din urmă şi o face cu putinţă «Ne alegem daimonul alegându-ne viaţa», spune Plotin Alegându-ţi viaţa îţi alegi deci şi instanţa ei imediat superioară Această instanţă e daimonul Aşa încât, Dumnezeul îndepărtat, dacă te apropii de el, devine daimonul tău Din condiţia daimoniei nu ieşi decât dacă intri în ordinea supremă Despre această a treia formă de daimonie am vrut să vă vorbesc ca fiind legată de numele lui Plotin Acum, aş vrea să vă spun de ce nu m-am putut apropia niciodată prea mult de filosofia lui Două obiecţii am să îi fac Prima: m-a enervat întotdeauna la el caracterul de predică, de exhortaţie, de constrângere morală, care nu se potriveşte cu caracterul liber al speculaţiei filosofice Platon, de pildă, nu te obligă, aşa cum face, căzând în afara speculaţiei bune, predicatorul Xenophon Plotin e şi el erbaulich, «edificator-consolator», trădând astfel speculaţia ultimă A doua obiecţie, legată de prima, este că închide speculaţia într-o construcţie cu caracter hieratic Totul la el este ancorat în cer, orizonturile lui sunt închise şi ceea ce obţine în final este o închisoare a gândului, nu o speculaţie deschisă, ca la Platon şi Hegel În general vorbind, se poate spune că aici, la Plotin, se închide linia filosofiei eline, în care creşterea este clară: natura ca obiect al speculaţiei la presocratici, omul – la Socrate, în sfârşit, Dumnezeu – la Plotin La Plotin, lucrurile trebuiau să se oprească; după el, filosofia era obligată să deschidă un alt ciclu ” Joi, decembrie (Bucureşti) Noica a venit pentru trei zile în Bucureşti Îl văd, pe la orele , la el acasă Mi-a adus de la Sibiu Istoria materialismului, a lui Lange, din biblioteca lui Emil Cioran Carte semnată şi subliniată, pe care Cioran ar ţine-o pesemne cu emoţie în mână, ca pe un fragment de tinereţe resuscitată Îi înapoiez lui Noica L'épreuve du labyrinthe şi mă întreabă cum a reacţionat Stoichiţă la ea Excelent, îi spun „Prea reacţionează Victor bine la toate! Încep să-i reproşez că nu are huliganism La de ani trebuie să fii mai huligan în cultură ” „Ca Andrei”, îi sugerez „Da, ca Andrei ” Îi povestesc despre vitalitatea extraordinară a lui Andrei, care pe drumul de întoarcere de la Păltiniş a cântat, a povestit filme de groază, a recitat şi a anecdotizat fără încetare timp de şase-şapte ore Îi pomenesc despre câteva reacţii excelente la cartea lui cu maladiile „Ieri, Alecu Paleologu m-a provocat să-i spun gândul din tratatul meu despre fiinţă Am constatat ceva ciudat: că lucrurile noastre se nasc din spirit de contradicţie, ca în vorba lui Hegel (e în Eckermann) care, întrebat de Goethe «ce este, până la urmă, dialectica dumitale?», a răspuns: «Spiritul de contradicţie al omului trecut asupra naturii » În Maladii, pentru că îndeobşte se pleacă de jos, am simţit nevoia să plec de sus, înnobilând maladia, făcând-o să descindă din cer În Tratat, pentru că fiinţa e în general sacralizată şi solemnizată, am plecat, dimpotrivă, de jos, de la fiinţa umilă şi precară ” Îmi dă să citesc o scrisoare a lui Cioran, cea cu „sentimentul paraguaian al fiinţei”, plină de nerv şi ironie nimicitoare Noica ar sta la Păltiniş, aşezat la patru mii de picioare deasupra „lor”, şi pesemne că, aspirat pe câte un sezon întreg, aerul Păltinişului îi provoacă un soi de delir Frumos Sentimentul românesc, dar sfatul lui, al lui Cioran, este ca Noica să se ocupe de logică, unde se poate delira şi mai în voie februarie – februarie Sâmbătă, februarie Repriză Păltiniş, îndelung pregătită, împreună cu Andrei, care speră să obţină printr-o izolare de şapte-opt zile încheierea volumului despre filosofia peisajului (Pitoresc şi melancolie) Eu am venit cu Phaidros şi cu o doză masivă de lecturi Kierkegaard, din care trebuie să recoltez un articol şi o microantologie pentru numărul din „Secolul ” centrat pe Danemarca Sosim seara la cu maşina, lăsând în urmă un Bucureşti isterizant, care ne hărţuie şi ne macină timpul cu false probleme În Păltiniş este furtună seacă, fără zăpadă, copaci frânţi şi beznă desăvârşită Suntem obosiţi, la recepţia hotelului nu e nimeni şi situaţia începe să devină puţin dramatică Locul pare devastat şi părăsit Urc cu Andrei colina către vila lui Noica, ţinându-ne de mână, cu mâinile libere întinse în faţă, pentru a nu ne izbi de copaci Suntem precari şi ridicoli Noica era îngrijorat (ne aştepta de la după-amiaza) Preia rapid situaţia şi, în timp ce îşi pune hotărât paltonul şi îşi ia lanterna, mormăie adagial, parcă pentru a forţa reuşita: „De altminteri, am o mie de soluţii!” Trăieşte un moment de limfatism febril Ne lăsăm în mâna lui, ca nişte copii obosiţi Peste o jumătate de oră avem la hotel două camere calde Lumea din care veneam ne-a cedat după un scurt protest; trecerea „dincoace” s-a făcut convulsiv Duminică, februarie La ora urcăm în cămăruţa lui Noica Ne trece în revistă corespondenţa primită, în primul rând scrisoarea lui E C din ianuarie , care pune capăt unei bosumflări de câteva luni şi ameninţării de a întrerupe suita celor mai strălucite pagini epistolare, poate, din cultura noastră Aici e vorba de câteva consideraţii în marginea Maladiilor („C'est un excellent ouvrage qui, à mon sens, reflète mieux ta forme d'esprit que le précédent” – i e Sentimentul românesc ) Noica îşi preia apoi funcţia de antrenor cultural şi se interesează de intenţiile noastre pentru zilele care urmează Aflând că Andrei trebuie să-şi termine cartea, îi urcă porţia la de pagini pentru toată săptămâna („Pippidi se plângea că nu scrie decât şapte pagini pe zi şi tu vrei să scrii doar patru?”) Găseşte apoi rapid un artificiu de stimulare: „Vin în fiecare seară la voi o jumătate de oră şi Andrei, după ce ne citeşte ce a scris în ziua respectivă, ne povesteşte ce urmează să scrie a doua zi ” Dintre scrisorile primite de Noica şi care ni s-au perindat prin faţă, îmi amintesc de aceea a chitaristului din Oradea, Florian Chelu La Noica se peregrinează În séjour-ul păltinişean anterior, Noica m-a chemat într-o zi în camera lui şi mi-a prezentat un tânăr de vreo douăzeci şi cinci de ani, cu figură cristică, slab, înalt, cu orbitele adâncite şi plete blonde Avea în ochi un mic tremur de au-delà şi luase drumul până la Păltiniş pentru a-l cunoaşte pe Noica Îi ştia cărţile pe de rost, citea Platon şi căuta poate gestul din afară care să dea un sens micilor sfinţenii răsărite în el A băut un ceai cu Noica, au vorbit vreo oră şi a plecat apoi la Oradea Astăzi am în faţă scrisoarea lui cu gust de tămâie şi de edificatio şi mă izbeşte un citat care se află aci, din Simeon Evlaviosul Mă recunosc în el cu acea deliberată şi metodologică livrare de mine în mâna lui Noica, de cu ani în urmă, pe care am resimţit-o ca pe o nevoie adâncă cu mult înainte de a-l cunoaşte şi care, o dată satisfăcută, am înţeles-o ca pe o mare bucurie şi ca explicaţie şi condiţie a reuşitei în lumea spiritului, unde emanciparea, când e, e cu atât mai puternică cu cât mai smerită a fost slujirea obedientă la curţile altuia Această voită orbire am găsit-o în citatul din scrisoarea chitaristului Chelu: „În fiecare zi să vădeşti părintelui tău duhovnicesc tot gândul tău, şi ceea ce-ţi va spune el să primeşti ca din gură dumnezeiască, cu toată încredinţarea, şi să nu le spui acestea altcuiva, zicând: întrebând pe părintele asta, mi-a spus asta şi asta; şi să descoşi cu acela dacă a spus bine sau dacă n-a spus bine, întrebându-te: ce trebuie să fac ca să-mi ajut? Căci aceste cuvinte sunt pline de necredinţă faţă de părintele tău şi vătămătoare de suflet De obicei aceasta se întâmplă începătorilor ” Din acest punct de vedere, cred că nu am greşit Din supunerea mea necondiţionată, dintr-o deliberată suspendare temporară a instanţelor critice, mi-au ieşit germana, greaca, lectura la surse, o anumită atitudine în faţa culturii, toate câte nu le-aş fi avut pesemne niciodată, dacă aş fi venit în faţa lui Noica, la cei de ani pe care-i aveam, cu vanitatea unei false maturităţi Şi în acest punct cred că a intervenit eroarea lui Andrei Cu dotarea lui de excepţie, el a simţit nevoia să se confirme opunându-se Întâlnirea lui cu Noica a căzut în raza acestui refuz de principiu, a unei înclinaţii dizolvante care, într-o măsură, e semnul oricărei personalităţi precoce Deşi a teoretizat de timpuriu şi într-o manieră aproape romantică, necesitatea întâlnirii cu autoritatea gurului, spiritul negaţiei care-l domină i-a refuzat din capul locului condiţia unui discipolat pacient De aceea, tot ce a primit de la Noica, Andrei nu a primit „ca din gură dumnezeiască”; şi de aceea a primit mai puţin Însă Andrei avea deja în el ceea ce eu urma să primesc din altă parte sau ceea ce trebuia să mă resemnez că nu voi avea niciodată Către seară, Noica a urcat la noi, la hotel Ne povesteşte cum, cu o oră înainte, se despărţise de un inginer care, căutându-l la Bucureşti, fusese îndrumat către Păltiniş (A lua drumul până la Păltiniş – tren + autobuz – este un ordaliţiu, asemănător în alt plan „probei celor ore de greacă”, la care trebuia să se supună orice tânăr doritor să rămână în preajma lui Noica Mai toţi au renunţat; principiu cultural de selecţie ) Inginerul – om de vreo – de ani – scrisese o lucrare intitulată Despre echitatea întocmirii lumii, pe care i-a adus-o lui Noica, rugându-l să-i spună gândul lui despre ea Sosise de la Bucureşti la fără un sfert, şi la şi jumătate pleca înapoi, urmând să ajungă acasă pe la noaptea Lucrarea inginerului Z este însoţită de două-trei pagini adresate lui Noica Ele încep astfel: „Domnule, Ştiu că timpul dumneavoastră este preţios Cred că sunteţi un gânditor cu un rol important în marea confruntare care se desfăşoară în lume între viaţă şi moarte Şi eu mă consider un modest luptător pentru viaţă, cu lumina pe care o am, atât cât este ea În fiecare om este îndreptăţită tendinţa de a se apropia de izvorul vieţii sale Sper de aceea, domnule, că întorcându-vă puţin către eforturile începătoare ale gândirii mele, materializate în lucrarea pe care v-o trimit, nu îmi veţi refuza îndrumarea dumneavoastră ” Lucrarea, pe care am răsfoit-o, este o suită de microdialoguri de tip socratic purtate în uzină, prin care se încearcă – ce senzaţie stranie! – o anamnetică scoatere la suprafaţă a iubirii ascunse în străfundurile fiinţei umane în configuraţia ei de aici („faptul prezenţei iubirii în oameni şi legătura lui cu viaţa”) Paginile, fatal diletante (dar asta contează?), sunt pline de reconfort, cu atât mai mult cu cât vin de la un ne-cultural Câtă vreme „un producător de bunuri materiale” îşi mai pune problema sensului vieţii, lumea mai are o şansă de eternitate („A gândi semnificaţia iubirii – scrie undeva inginerul Z – înseamnă a lumina legile păstrării şi sporirii vieţii ”) Noica ne povesteşte apoi micul turneu timişorean de cu o săptămână în urmă, provocat de invitaţia doctorului Lăzărescu „Am vorbit în faţa a vreo zece-cincisprezece psihiatri şi am încercat să le spun, folosindu-mă de exemplul lui Jaspers, că nu poţi ajunge la filosofie printr-o urcare continuă – psihiatrie, psihologie şi de aici, prin încă un pas, la filosofie Filosofia, în strania ei nebunie, presupune o răsturnare, o periagogé, presupune un Damasc Nu ajunge să ai acces la un anumit grad de generalitate, să ai idei generale, pentru a face filosofie Filosofia nu se face în marginea câte unei ştiinţe, ca simplă prelungire a acesteia într-un gând mai înalt Filosofia nu se face cu psihologie, se face cu filosofie, deci cu o prealabilă orbire, cu acel Damasc care presupune conversia, ruptura, trecerea într-un alt limbaj, pe care Hegel l-a determinat ca limbaj al raţiunii, deosebindu-l de cel al intelectului Când intri în filosofie îţi schimbi numele, nu te mai poate chema Saul sau Kepha; îţi spui Pavel sau Petru Sigur că nu e uşor să explici ce înseamnă să ai organ filosofic Poţi spune că Platon, Hegel şi Heidegger au sigur, cum tot sigur este că un Descartes sau un Leibniz nu au N-am încetat să mă întreb toată viaţa dacă Aristotel a avut sau nu organul acesta şi înclin să cred mai degrabă că nu, deşi recunosc că peste problemele lui nu poţi trece În orice caz, este limpede că foarte adesea i se pun filosofiei întrebări în limbajul nefilozofiei, aşa cum făceau pesemne consilierii de curte de pe vremea lui Hegel sau câte o cucoană cultă care voia să afle unde anume ancorează Spiritul hegelian în istorie Şi rău a făcut Hegel când a acceptat să răspundă la o întrebare pusă în limbajul nefilozofiei şi a ajuns să vorbească despre statul prusac când, de fapt, este clar că în limbajul filosofiei nici întrebarea respectivă, nici răspunsul nu-şi au rostul Şi bine face Eliade când nu cade în plasa limbajului nefilozofiei şi refuză să spună, de la înălţimea spiritului tuturor religiilor, în ce anume crede el ” Astă-seară, Andrei s-a apucat să citească paginile de până acum ale jurnalului meu Gândindu-mă că le va judeca stilistic, am avut trac Dacă se petrece ceva aici – şi numai dacă se petrece – atunci e vorba de ceva de dincolo de „stil”; e încercarea, poate nevoiaşă, de a sugera o lume închisă, epifenomenală, greu de înţeles din afară, o existenţă compusă din evenimente imponderabile, un soi de aventură exemplară a spiritului, o „epică” protreptică şi propedeutică După lectura paginilor am stat de vorbă cu Andrei până către noaptea Discuţie dizolvantă, aporetică, un inventar al handicapurilor noastre culturale – un liceu prost, lipsa lecturilor fundamentale făcute la vremea lor, lipsa deprinderilor de lucru sistematic şi mecanic, capabile să înfrângă humoralitatea dereglantă a fiecărei zile Îmi aduc aminte de o vorbă a lui C cum că generaţia noastră (dar mai există astăzi o generaţie?), ca să-i poată ajunge, ar trebui să meargă tot atât de departe în reuşită pe cât au mers ei în eşec Ne gândim că Cioran şi Noica sunt doi poli teoretici între care – atitudinal – s-a mişcat cultura noastră: luciditatea pesimistă şi optimismul im Trotz „Nu crezi, îmi spune Andrei, că până la urmă în optimiştii de tipul lui Noica se realizează splendoarea umanităţii? Ei sunt marii benefici, naturile bune care ne mână sau ne trag înainte ” Îmi vine iar în minte îndemnul lui Noica din scrisoarea pe care mi-a scris-o în , la şase luni după ce îl cunoscusem: „Sunt atâtea de făcut în lumea aceasta! Dăruieşte-te, Rafail, dăruieşte-te!” Dar pedagogia lui Noica nu s-a rezumat niciodată la patetismul unui simplu îndemn Fiind un antrenor extraordinar, el a ştiut să ne ia din punctul în care ne aflam şi să ne propună idealurile performanţei culturale fără să ne strivească sub ele, dar şi fără să ne lase iluzia că le-am putea atinge trişând Noica reprezintă de aceea şansa noastră culturală Prin el ni s-a oferit contactul viu cu un model cultural foarte înalt, care ne-a dispensat de pseudoconfruntări cu un mediu cultural ignobil şi care ne-a învăţat să privim faptele culturii de la înălţimea modelului pe care el însuşi l-a configurat şi l-a atins Luni, februarie Ieri i-am dat lui Noica cele două cărţi, relativ recent apărute, ale lui Foucault – Surveiller et punir ( ) şi La volonté de savoir ( , vol I din Hist de la sexualité) – pe care i le-a trimis Victor Stoichiţă Astăzi îmi înapoiază Hist de la sexualité „Câtă tristeţe să vezi cum moare un spirit! După Les mots et les choses am aşteptat de la Foucault ceva teribil, şi constaţi că omul se apropie de sfârşit fără să aibă o problemă E şi cazul lui Sartre, care e clar că nu ştie ce vrea, de vreme ce îşi sfârşeşte viaţa scriind un Flaubert Foucault urmează în principiu îndemnul lui Dilthey, de a merge la marii secunzi, la olandezi de pildă Dar Dilthey nu spusese să rămâi acolo, ci să vii cu ei în cultura mare a Europei Or, Foucault, il y reste Rămâne în documente prăfuite de epocă şi într-un spectaculos artificial De fapt, doar într-o problematică Sigur că problema sexualităţii este a noastră, a tuturora, până la urmă a întregii naturi, şi Linné însuşi o dovedeşte când face clasificarea plantelor pornind în fond de la sexualitatea lor Dar problema asta poate deveni şi a nimănui dacă nu o ataci cu o idee El rămâne în istoria problemei şi în inteligenţa goală De altminteri este ciudat să constat o dată mai mult că Apusul începe să trăiască cultural în marginalitate, de unde până acum ne obişnuise cu clasicitatea Până şi câte o nebunie ca fauvismul sau suprarealismul erau trecute în clasicitate Or, constat acum, cultura apuseană nu mai are forţa asta Nebuniile unui Déleuze, de pildă, sau performanţele de acribie ale lui Foucault din câte o carte ca La volonté de savoir (primul din şase volume anunţate!) sunt simple proliferări ale «scriiturii» care rămân în marginalitate ” Marţi, februarie Venind să ne ia la masa de prânz, Noica ne propune ca în fiecare seară, după cină, să ne întâlnim câte o oră pentru a ne povesti ziua de lucru În felul acesta, din „gelatinoasă”, ziua capătă un contur şi se vertebrează Astă-seară, Noica ne-a prezentat cartea lui Weisgerber, lingvist de şcoală humboldtiană, Die geschichtliche Kraft der deutschen Sprache ( ) Nu am reţinut nimic interesant (decât că poporul german nu s-a născut pe baza unei unităţi politice sau geografice, ci a uneia de limbă) Andrei ne-a citit apoi cele şase pagini scrise în cursul zilei, despre călătoriile în Italia şi peisajul ideal Excelent ca întotdeauna Însă problema în sine îmi pare să aibă un plafon teoretic fatal Noica îmi sugerează să răsfoiesc (el tocmai a făcut-o) recent apărutul Şăineanu (Basmele române), pentru problema peratologicului (inexistenţa limitei în spaţiu şi timp; circulaţia rapidă de pe un „tărâm” pe altul) Am să mă uit mâine la capitolele de descensio ad Inferos şi de ascensiuni aeriene Am uitat să iau cu mine, cum îmi propusesem, Maestrul şi Margareta (Bulgakov) Zborul fantastic este acolo mijlocul de a compensa existenţa unui univers real, garnisit de limite insurmontabile Margareta trece în regnul vrăjitoresc, îşi depăşeşte deci condiţia umană, pentru că ieşirea din sistemul de limite istoric indus nu se mai poate face decât pe o cale şamanică Interesant însă că aici depăşirea condiţiei umane este declanşată dintr-o iniţială nevoie de a recupera condiţia umană pierdută Debutul peratologic este astfel subliminal Saltul în fantastic acoperă dintr-o dată depăşirea a două garnituri de limite: a unei sub-limite induse istoric şi a limitei generice constitutive Tensiunea peratologică este astfel dublă În Şăineanu, Noica a căutat confirmarea intuiţiei sale că formula „dacă nu ar fi nu s-ar povesti” (deci afirmarea iniţială a faptului că povestea respectivă este adevărată) nu apare decât în basmele româneşti „Iniţial, mi-am închipuit că e vorba de o simplă formulă stereotipă invocată din motive de rimă Pe urmă, am simţit nevoia s-o pun în legătură cu modulaţiile lui «a fi» din limba română, care nu se limitează doar la «este» sau «nu este», ci are şi forme ca «va fi fiind», «era să fie» şi celelalte «Dacă nu ar fi nu s-ar povesti» este o ipotetică universal negativă, care ca atare poate fi convertită într-o universal afirmativă: «tot ce se povesteşte este» Or, «tot ce se povesteşte este» nu poate avea sens decât în spaţiul unui logos care se modulează pe registrele sentimentului românesc al fiinţei, unde «este» nu are forţa indicativă din alte limbi (care de altfel nici nu l-au suportat şi nu l-au creat pe «dacă nu ar fi nu s-ar povesti»), ci toată gama mlădierilor care-l plimbă pe «a fi» de la posibilul neîmplinit la realitatea suspendată a lui «stă să se petreacă» Deci: «tot ce se povesteşte a fost să fie, era să fie sau va fi fiind» ” Miercuri, februarie Dimineaţa, la micul dejun, îi reproduc lui Noica obiecţia pe care S P o face felului în care sunt numite primele trei maladii (todetită, horetită, catholită) în Maladiile spiritului În medicină, sufixul „-ită” presupune un exces }n funcţionarea unui organ, o disfuncţie prin exacerbare, în timp ce la Noica maladiile formate analogic cu sufixul „-ită” răsfrâng, dimpotrivă, lipsa unuia din termenii fiinţei, carenţa de individual, de determinaţie sau de general „Aparent, îi poţi da dreptate Totuşi, mi se pare că este obiecţia unui pozitivist, a fizicianului din el Golul, în cazul spiritului, este pozitiv, este echivalent cu prezenţa lui exacerbată Catholita, de pildă, nu e lipsa generalului în general, ci a unui general anumit Napoleon caută generalul istoriei în zona generalului, totuşi Catholita e deci o exacerbare în regiunea generalului Trebuie să denunţ în S P pe cel care caută exactitatea în pofida adevărului ” Seara, după cină, când ne-am retras să facem bilanţul zilei („Ce păcat e să laşi neculeasă mierea fiecărei zile!”), Noica ne-a vorbit mult, reluând problemele celor trei cărţi pe care ni le-a prezentat astăzi şi spunându-şi gândul propriu în marginea lor Mai întâi Plato Christianus ( ) a lui Endre v Ivánka, despre preluarea şi reformularea platonismului la Părinţii Bisericii „Îi reproşez autorului un singur lucru: că, prezentându-l pe Platon în primul capitol, îl înţelege tocmai în sensul în care a fost transformat mai târziu de Părinţii Bisericii: pe linia acelui chorismós, a liniei ferme de demarcaţie între ideal şi real care în Platon nu există şi pe care doar Aristotel o introduce în înţelegerea platonismului Ideile lui Platon nu existau la Platon în zona lui ekei, a unui «acolo» rupt de realitatea lui «aici» Augustin, cu vorba «e în noi ceva mai adânc decât noi înşine», l-a tradus autentic, în transcendental, în deschiderea sinelui Existăm în orizontul Ideii, întru Idee, şi fiecare Idee e sporită de orice nou individual care apare şi există întru ea Platon nu era ceea ce a devenit, şi vulgaritatea de a vorbi despre o cezură care ar rupe realitatea de «raiul Ideilor» este efectul derivat al adaptării lui Platon la imperativele teologiei care-l preia Istoria preluării este însă remarcabilă şi este articulată pe următoarele capitole: Origene, Grigore de Nisa, Augustin, Pseudo-Dionis, Maxim Mărturisitorul, hesychasm şi palamism O să aveţi nevoie de carte la orele voastre din seria teologică Acum, am să mă răfuiesc din nou cu Foucault Vă vorbesc mai întâi de Surveiller et punir, care e şi mai proastă ca cealaltă, şi apoi vreau să reiau problema din Volonté de savoir Dacă erosul, care formează obiectul lui V de savoir, rămâne oricum o problemă a spiritului, în schimb cazarma sau închisoarea, de istoria cărora se ocupă Foucault în S et p , nu este una a spiritului Cartea este emanaţia unei obsesii în care trăieşte acum Apusul – obsesia de a denunţa tot ce e represiune Însă grandoarea cu care pune Marx în discuţie Statul nu se compară cu felul meschin şi resentimentar în care îl pune Foucault, ca o formă de captatio benevolentiae, aproape în pas cu o modă protestatară de tip studenţesc şi tiers état Revin acum la problematica din Volonté de savoir, cea a sexualităţii Las deoparte sensul mare din trecut al problemei erosului, la Platon, Augustin sau Pascal Problema erosului ca eros sexual – de ce este astăzi atât de invocată? Pentru că, spun eu, îşi riscă pieirea Pentru că îşi atinge un prag şi îşi vede moartea cu ochii; cum şi-o vede şi natura, cum şi-o vede femeia, cum şi-o vede tânărul Natura: dacă obţinem sinteza clorofiliană, şi se pare că va fi obţinută, în mare vorbind ne dispensăm de natură Femeia: procreaţia ameninţă să fie rezolvată artificial, în eprubetă, astfel încât în curând femeia se poate vedea înlăturată de la o participare directă la perpetuarea speciei Tânărul: înainte era braţul şi vitejia cetăţii Era deci tratat ca erou prezumtiv Astăzi, conştiinţa brută a tânărului sau forţa lui nu mai are cotă la bursă El trebuie instruit, pentru a sta în faţa maşinii care i-a luat locul Să ne întoarcem la problema sexului; soluţionarea ei a fost legată mereu de procreaţie, şi Foucault o leagă şi el Ce se întâmplă însă astăzi, când problema sexualităţii s-a desprins de procreaţie? Astăzi, ea poate fi abandonată; sau poate fi valorificată altfel Dar pentru că, pusă în termenii tradiţionali, problema sexualităţii îşi vede moartea cu ochii, ea creează dificultăţi şi este pusă în discuţie În contactul sexual în care finalitatea nu mai este procreaţia, omul poate face din celălalt, din tovarăşul de plăcere, prilejul pentru a obţine prima treaptă către sinele lărgit Cuplul poate trimite oricând la sensul înalt al Erosului şi la o deschidere către Idee Iarăşi, sexualitatea fără procreaţie poate rămâne oricând rezervorul hormonal al poeziei etc În schimb, vorbind despre sex, Freud, Reich sau Foucault sunt purtătorii de cuvânt ai unei crize de creştere a umanităţii: soluţiile lor sunt fie ale exactităţii (Freud), fie ale istoriei problemei neexplorate în idee (Foucault) Pentru că e limpede că Foucault nu-şi priveşte problema din afară ” Eu am prezentat Point de vue explicatif de mon oeuvre, a lui Kierkegaard, pe care am terminat-o astăzi Cartea, scrisă în , cu şase ani înaintea morţii, şi apărută postum ( ), reprezintă gestul final al ridicării măştii, justificarea târzie a unei producţii pseudonime Kierkegaard, considerându-se un autor eminamente religios, a folosit toată viaţa „deghizarea estetică” A intra în categoriile esteticului – ale vârstei tinere, ale senzualului şi frumosului sensibil – înseamnă a te aşeza în punctul în care se află îndeobşte interlocutorul tău Această plasare strategică }n categoriile mentale ale publicului este singura care îţi dă o şansă de a te face ascultat, singura care îţi oferă prilejul ca, pe baza acestei captaţii iniţiale, să poţi avansa, pe parcursul deghizării, punctul tău de vedere Ceea ce poţi obţine astfel nu este răsturnarea unei convingeri, ci faptul de a-l obliga pe celălalt să fie atent Iar a-l face atent înseamnă a-l determina să judece propria-ţi cauză, alta decât a lui, una de natură spirituală A trezi atenţia pentru problema ta printr-un prealabil act de umilitate, de pliere pe l'autre, constituie esenţa maieuticii kierkegaardiene (de precedenţă socratică), esenţa duplicităţii, a măştii, a dialecticii, a înşelătoriei deliberate puse în slujba adevărului („«să vorbim estetic»; înşelătoria constă în a vorbi astfel, tocmai pentru a putea ajunge la spiritual”) Toată opera estetică a lui K devine astfel o metafizică a incognito-ului (Socrate este precedentul păgân al incognito-ului cristic, teoria măştii confirmată ulterior de practica deghizării umane a divinului) Andrei ne-a citit paginile scrise cu o vervă demonică (retorică baroc-păgână) despre natura ideală Geografia Arcadiei, în preajma căreia s-a produs idealizarea naturii, era – paradoxal – sumară până la austeritate Însă în realitatea geografică a Arcadiei, spune A , în această austeritate, suntem cu mult mai aproape de esenţa naturii decât în Arcadia bucolizată şi idealizată de peisajul european Iar peisajul olandez, singurul care, în Europa, nu a recurs la „tropicalizarea” naturii, este şi singurul „adevărat”, în măsura în care a rămas în adecvare cu sărăcia ei originară La plecare, Noica ne-a spus că ar fi bine să „decameronizăm” aşa toată viaţa şi că ar fi gata să ne luăm o casă împreună, „la Brădet de pildă, mai întâi pentru că are un nume frumos, apoi – esenţial – este în Ardeal, între Făgăraş şi Braşov, la km de Braşov (deci uşor accesibil) şi pentru că, în sfârşit, este întins pe dealuri Eu aş fi paznicul casei, iar voi aţi veni cât de des aţi putea Nu vă ascund că, intrând pe panta coborâtoare, eu o să fiu cel care o să am nevoie de voi, de prospeţimea voastră, de noutăţile pe care o să mi le aduceţi, de cărţile pe care o să le citiţi Eu încep să mă închid, în timp ce voi vă deschideţi ” Joi, februarie Zi începută prost Am fost scoşi din hotel (au venit propagandiştii din judeţ pentru o „reciclare” de două-trei zile) şi ne-am pierdut toată dimineaţa cu obţinerea unor camere la vilele din preajmă; apoi mutatul, apoi reacomodarea în noile camere Seara, Noica a revenit la cartea lui Ivánka, incitat de observaţia pe care o făcusem în seara dinainte că, în fond, felul „vulgar” al lui Ivánka de a-l înţelege pe Platon – prin separarea Ideilor de lumea reală – este şi cel mai răspândit; şi că atunci când nu este înţeles aşa, vulgaritatea respectivă este înlocuită prin alta, prin traducerea lui psihologistă sau logic-„realistă” (Ideile sunt concepte logice sau abstracţii psihologice, detaşate din analitica procesului gândirii – rădăcina profană a „raiului platonic” etc ) „Dacă îl înţelegi pe Platon în sensul unei transcendenţe a Ideilor, atunci o interpretare atât de grosolană nu ar putea să explice răsunetul milenar al platonismului Dar nu numai atât: o asemenea înţelegere mi se pare absolut aberantă În Platon, Ideile sunt de fapt valori Or, cum poţi spune despre curaj de pildă, în Laches, că are o subzistenţă transcendentă? Sau «prietenia»: în fiecare prieten este o Philia pe care o adeverim cu fiecare din noi şi în orizontul căreia trăim Sigur că orice valoare de acest tip este un tópos noetós, dar eu îl înţeleg ca pe o realitate ontologică pe care o definesc prin element – aşa cum e viaţa, raţionalitatea, logosul limbilor, relaţiile de producţie dacă vreţi –, în care trăieşte fiecare Elementul, cu ajutorul căruia înţeleg şi Ideea, este realitatea care se distribuie fără să se împartă, ca lumina soarelui, ca un cântec, ca o valoare Prietenia, deşi o consumăm cu toţii, nu o regăsim oricând intactă? Ideile sunt deci realităţi mai puternice decât noi, care au o subzistenţă fără consistenţă Nu au un contur care să poată fi perceput prin analizatorii obişnuiţi Nu «vezi» relaţiile de producţie, dar nici nu poţi spune că nu există şi nici nu poţi spune că realitatea ta de individ e mai puternică decât viaţa, limba sau raţionalitatea Cu alte cuvinte, eşti «întru ceva» care e mai puternic decât tine, dar care se adevereşte prin tine, prin fiecare caz individual Cum să putem vorbi atunci atât de uşor despre consistenţa obiectivă a Ideilor? În fond, Platon se întreabă: poate cineva dintre noi pretinde că e omul adevărat, prietenul adevărat etc ? Pot eu, ca fiinţă aproximativă, să exist, în timp ce omul adevărat nu există? Pot eu să nu trăiesc în ceva mai adânc şi mai adevărat decât mine? Ideea e uşor de înţeles prin Fundamentalontologie; e un tópos noetós, care nu e însă altundeva şi care nu se acoperă totuşi cu nivelul prim de existenţă Trebuie deci să te plimbi delicat prin Platon: Ideile sunt detectabile într-o fiinţă de-a doua instanţă şi cu un limbaj de-a doua instanţă, la care Aristotel nu avea acces, de vreme ce se întreba prosteşte de ce e nevoie să dublezi realităţile cu Idei (entia non sunt multiplicanda), lăsând să se înţeleagă că platonismul e o complicaţie inutilă, cam în genul celei în care vrând să numeri oile dintr-o turmă, numeri picioarele şi împarţi la patru Ideile nu sunt aşa decât dacă le înţelegi în transcendent, dar încetează să fie astfel dacă le înţelegi ca realităţi care se distribuie fără să se împartă Cu excepţia lui Augustin, toţi ceilalţi Părinţi l-au înţeles pe Platon prost, ca ontolog al separaţiei, lucru într-un fel firesc Nefiresc este însă ca şi Ivánka, în secolul , să înţeleagă platonismul, care e un concept deschis, în închistarea lui istorică, molipsindu-se deci la rându-i şi preluând o înţelegere care, filosofic vorbind, e vulgară ” Vineri, februarie După micul dejun, Noica a urcat la noi să-şi aleagă câteva cărţi pentru dimineţile următoare (Ne spune că preferă să scrie după-masa, pentru că dimineaţa are în el o curiozitate şi o aviditate culturală care îl îndeamnă la citit şi răsfoit ) A ales La gnose a lui Leisegang şi Norm and Form a lui Gombrich, Le Bouddhisme (îmi scapă numele autorului) În cursul dimineţii mi-am notat câteva idei din partea a doua a lui Point explicatif Anticiparea câtorva teme din fenomenologia lui das Man din Sein und Zeit: proliferarea mass-media (presa) şi efectul ei asupra configuraţiei conştiinţei: anonimatul, impersonalul, degajarea de responsabilitate, hipertrofierea abstracţiei în pofida individualului, mutarea interesului de pe mesager pe mesaj, reificarea conştiinţei, apologia obiectivului, a caracterului public – şi toate celelalte din câte se hrăneşte bună parte din filosofia secolului Apoi: rădăcinile biografice ale teoriei măştii: exacta corespondenţă între o melancolie incurabilă şi virtuozitatea de a o ascunde; conştiinţa „misiunii” sale de melancolic: „gândul că fiecare generaţie cunoaşte doi-trei oameni sacrificaţi pentru ceilalţi şi destinaţi să descopere în teribila lor suferinţă acea realitate din care ceilalţi vor avea de câştigat („astfel mă înţelegeam în melancolia mea şi pentru acest rol mă vedeam ales”) K – „spion în slujba divinului” Deformarea pe care o aduce cu sine reflexivitatea: lipsa de acces la imediat, deci la vârsta copilăriei şi a tinereţii, la timpul simţit în instantaneitatea lui În schimb, reflexivitatea are avantajul de a fi o propedeutică la eternitate, pentru că spiritul pe care-l trezeşte nu se recunoaşte în elementul timp ca în propriul său mediu („fericirea mea creşte cu fiecare zi cu care îmbătrânesc , căci temporalitatea nu este şi nu va fi niciodată elementul spiritului, ci, într-un sens, al suferinţei sale”) Interesant de văzut că în cultura europeană abolirea timpului e opera reflexivităţii şi că spiritul este determinat esenţial ca reflexivitate După-amiază am discutat cu Andrei în marginea lui K despre raportul dintre speculaţie şi edificare (vezi Prefaţa la Traité du désespoir, practic împotriva vorbei lui Hegel „die Philosophie darf nicht erbaulich werden”) Ne-am propus să-l întrebăm pe Noica de ce consideră incompatibile filosofia (speculativul) şi dimensiunea practicului, a edificării, a căii terapeutice În fond, opera lui are cel puţin forma (limbajul) unei edificări, iar pentru public ea recuperează ceva din vechea conotaţie de „înţelepciune” acordată filosofiei Iar în ce ne priveşte, nu suntem noi expresia cea mai limpede a unei edificatio înfăptuite de el? Seara debutează astfel cu această întrebare „Rău este, ne răspunde Noica, să-ţi propui să edifici În orice speculaţie reuşită, etosul se naşte de la sine, ca efect secundar Nu trebuie deci să-l vezi direct, să moralizezi, să predici Când îl practici ca virtuozitate goală, eticul se răzbună, şi de trei ori în viaţă când am făcut această greşeală, am plătit Prima oară am făcut-o în liceu Aveam ani, mergeam la petreceri, dar în acelaşi timp citeam Schuré, Bergson Brusc, mi s-a părut, pe temeiuri culturale, că e cazul să ascetizez, să suprim orice formă de mondenitate M-am tuns aproape complet, am apărut aşa la şcoală, am lăsat să se înţeleagă că practic o formă de virtuozitate şi rezultatul a fost că am făcut o bronhopneumonie, care atunci nu era puţin lucru şi care m-a ţinut două luni la pat E drept că aşa am citit cele şase volume ale lui Ferrero, Istoria Imperiului Roman A doua oară când am practicat eticul prosteşte, în sine, a fost după terminarea facultăţii Mi s-a oferit asistenţia la Negulescu, plecarea în străinătate Eu am ales, tot epatând, recluziunea patru ani la Sinaia Am refuzat bani de la părinţi şi am tradus – teribilism – opt romane poliţiste pentru bani la editura Herz Stând însă la Sinaia schiam, eram neglijent îmbrăcat şi, căzând, îmi intra zăpadă sub haine Am făcut o tuberculoză la rinichi şi la de ani m-am pomenit fără un rinichi A treia oară am greşit când am intrat, pentru două luni, în politică, în urma unei vorbe aruncate într-o discuţie şi care mai târziu mi s-a părut că mă angajează şi că, fiind vorba mea, trebuie să o respect M-am impurificat dintr-un exces de puritate, din eticul practicat ca virtuozitate, ca pariu, şi din nou am plătit Nu am să vă spun mai mult despre acest capitol din viaţa mea Restul e treaba biografului Revenind deci: filosoful nu e un medic, cum vrea Nietzsche sau cum spune budismul – că Legea e terapeutică În ce vă priveşte pe voi, mă consider un simplu îmblânzitor Încerc să vă mai domolesc animalitatea, răsfăţul, nemulţumirea, încerc să vă fac să treceţi de la sinele individual la cel lărgit Vă edific în măsura în care vă învăţ că a trăi în spirit înseamnă a intra în sinele lărgit, care înseamnă a-l integra pe altul, fie el şi celălalt, adversarul Spiritul e punctul unde se sting diferenţele eului simplu Nu poţi trăi în cultură rămânând în puţinătatea eului Trebuie să uităm într-o măsură de noi, să ne desprindem cu discreţie, să dansăm, cum spune Nietzsche, nu să călcăm cu pas apăsat Nu vă dau însă o prescripţie sau o dogmă Edificarea trimite la dogmă, se blochează într-un răspuns Or, adevărul spiritului, în raza căruia se mişcă speculaţia, este că orice răspuns trimite la o întrebare, la o întrebare trezită din răspuns Vom Wesen des Grundes: fiecare temei trimite la altul, până la urmă la acel Un-Grund al lui Schelling Acum am să revin, pentru a treia oară, la povestea cu Ideile lui Platon Ce să mă fac dacă nici voi nu mă înţelegeţi? Spuneam ieri că Ideile nu sunt în afara noastră, «dincolo» La care Andrei îmi spune: «Atunci sunt în noi!» Ei bine, nu sunt în noi «Atunci unde sunt?» o să întrebaţi Vă răspund: Ideile lui Platon nu sunt nicăieri; sunt acolo unde le găseşti Iar acolo unde le găseşti, le găseşti mereu cu un rest ” I-am propus astăzi lui Noica să citească Jurnalul A refuzat „Să rămânem în râu, dragul meu De ce vrei să mă trimiţi pe mal?” Sâmbătă, februarie Noica ne-a anunţat că mâine scrie ultimele rânduri din Tratatul de ontologie Va veni şi R C din Sibiu şi vom sărbători evenimentul Doamne, cât de umile şi tăcute păşesc în lume faptele spiritului! Păltinişul se va umple mâine de zarva lumii, noi ne vom mânca triunghiul de brânză şi ceaiul şi vom şti, în fibra secretă a conştiinţei, că cea mai înaltă luptă cu gândul, purtată în acest colţ de lume, s-a încheiat Bateţi, clopote! Duminică, februarie Astăzi, între şi fără un sfert, Noica ne-a povestit Tratatul despre fiinţă şi ne-a citit ultimele trei pagini, scrise în dimineaţa aceleiaşi zile, care rotunjesc un efort de trei ani – şi de-o viaţă (Tot în acest răstimp i-au ieşit, ca produse laterale, Sentimentul românesc, Şase maladii, Interpretările la şapte dialoguri din Platon – dintre care numai cea la Cratylos are de pagini ) Îmi vine greu să comentez ce am simţit, poate „un tremur şi-o spaimă” Dar toată această comoţie nu e semnul nici unei exaltări Este spaima pe care am avut-o intuind condiţia filosofiei „needificatoare”, a speculaţiei ultime Insuportabilă senzaţia de iniţiere condensată şi integrală, de ezoterism profan, de glorie a spiritului asistată de Dumnezeul culturii După spectacolul acestui scrâşnet suprem al minţii s-a aşezat în mine, nu ştiu de ce, o tristeţe mare Şi după ce Noica a plecat, ca la un semn, am început, Andrei şi cu mine, să mâncăm Am mâncat amândoi imens, mai mult tăcând septembrie – octombrie Joi, septembrie Sunt de două zile la Păltiniş şi nu am avut încă puterea să-mi reiau jurnalul Nu ştiu ce anume mă împiedică să regăsesc atmosfera magică a zilelor de aici Mă urnesc greu, şi paginile peratologice, pe care în Bucureşti le-am început cu emoţie, se leagă aici căznit Şi Noica mi-a apărut mai stins zilele astea A trecut pragul celor de ani, şi discreţia care a însoţit evenimentul ne poate face să roşim pe oricare dintre contemporanii lui „Am reintrat pe poarta din spate, era firesc ca totul să se petreacă aşa ” Ieri mi-a mărturisit că după Tratat a început pentru el o aşteptare bună „Tot aştept să mă viziteze Ideea, şi văzând că am trecut de de ani şi tot nu o am, îmi spun ca în vorba lui Creangă: «Se vede că a şi venit, de vreme ce nu a mai venit» ” I-am adus câteva scrieri heideggeriene în vederea prefeţei la volumul pe care îl traduc pentru „Univers” A citit deja Was heißt Denken şi la prânz, când a venit în camera mea, mi-a spus că Heidegger rămâne pentru el o reuşită mare; un singur lucru nu îi poate ierta: că i-a acordat atât de mult lui Nietzsche, un moralist, un psiholog, un filosof al aforismului „Deşi de fiecare dată scoate din el mai mult şi îl salvează În Was heißt Denken, acea Rache a lui Nietzsche, «răzbunarea», este înţeleasă de Heidegger ca atitudine a conştiinţei faţă de trecutul care i-a scăpat de sub putere Rache devine răfuiala neputincioasă, un «lasă că îţi arăt eu ţie» cu care conştiinţa vindicativă se adresează trecutului pe care nu l-a putut configura după gustul ei Aşa înţeleasă, vindicaţia capătă un sens mai înalt decât avea la resentimentarul Nietzsche ” Aseară am început să facem verificarea traducerii la Scrisoarea despre „umanism”, pe care o terminasem prin , purtat de valul de entuziasm gratuit care m-a ţinut vreo doi ani după întoarcerea din Germania Constat că nu aveam rigoarea ultimă Pe Noica, proiectul Heidegger îl prinde („am crezut multă vreme că e intraductibil”) şi l-a angrenat şi pe Mihai Şora în treabă, rugându-l să-mi verifice traducerea la Die Kunst und der Raum pe care o pritocisem deja cu el astă-iarnă I-am arătat fotografiile făcute atunci, în faţa vilei lui, şi râde încântat privind-o pe cea în care Andrei îşi ia notiţe, în timp ce Noica perorează interiorizat şi inteligent I se pare că e toată ironia şcolii aici, a şcolii în care se predau cunoştinţe, şi nu acele stări de spirit pe care în Jurnalul filosofic le visa ca făcând obiectul şcolii sale de înţelepciune De ce nu regăsesc bucuria de a povesti zilele Păltinişului, făcute totuşi din altă substanţă a timpului? Încep cu o umoare proastă Vineri, septembrie Astăzi de dimineaţă m-am plâns lui Noica de blocajul prin care trec „Când nu poţi să continui o idee – mi-a spus – trebuie să urci un deal Piedica interioară se învinge creându-ţi o piedică exterioară ” Mi-a reproşat din nou că nu mă plimb şi m-a ameninţat că după-masă, spre ora , trece să mă scoată Mi-a cerut şi paginile scrise până acum, vreo douăzeci, cu gândul să mă tragă din impas Paginile pe care i le-am dat conţin, în mare, o analiză a complexului semantic per, o justificare a „peratologiei” ca aură metafizică a acestui complex semantic, o localizare a teoriei din Tragicul în cadrul peratologiei, o redefinire a libertăţii în raport cu limitele postulate („voinţa de limitare” – forma) şi limitele date sau impuse („voinţa de depăşire” – problema peisajului şi problematica lui „dincolo”), în sfârşit, o ilustrare la voinţa de limitare pe mitul Genezei şi pe sculptură La ora , când ne-am întâlnit şi am început turul Păltinişului („durează o oră şi cinci minute”), citise lucrul şi mi-a propus ca a doua zi să discutăm pe text, pentru că îşi scosese două pagini de note În timpul plimbării s-a limitat la un comentariu de ansamblu, pe care vreau să-l consemnez, pentru că este un model de înţelegere a celuilalt, de pedagogie subtilă şi echilibrată „Ai obţinut în primul rând – mi-a spus – o acreditare a termenului «peratologie» «E o fandoseală», ţi s-ar fi putut replica până acum De ce nu, în fond, «limitologie»? Or, analiza semantismelor tale vine să arate că nu e vorba de o fantezie doar, că «peratologia», aşa cum creşte de pe solul viu al unei limbi, există, ascunde o problemă majoră şi deschide către un sistem Şi aici este ceva – nu fac o ironie, poţi înţelege exact ce vreau să spun – care la Heidegger, când invocă vocabularul grec, nu există Heidegger, cu un cuvânt grec, luminează în mod esenţial câte o problemă pe care apoi o părăseşte Invocarea cuvântului grec a devenit aproape o metodă în sine, care uneori frizează maniacalul Oricum, ceea ce obţine prin asemenea bruşte luminări semantice este un arhipelag de probleme, pe când tu ameninţi să obţii un continent Al doilea lucru important este că ai reuşit să te ridici deasupra primei cărţi integrând-o Exista pericolul să baţi pasul pe loc în marginea tragicului sau să sari la ceva care n-ar mai fi avut nicio legătură cu el E greu să faci ca lucrurile să urce şi să se lege dintr-o singură idee Andrei, pe care îl invoci mereu, va scrie poate multe cărţi frumoase, dar se va face vinovat de politeism în cultură Nu ştiu de pildă dacă şi cum va prinde mai departe, în hora unei unice idei, Peisajul său Două obiecţii am să-ţi fac Prima, că închizi peratologia în antropologic, când de fapt ea poate fi lărgită în metafizic şi ontologie Rişti să păţeşti – ca să păstrăm exemplul – ce a păţit Heidegger, căruia un Weizsäcker, de pildă, vine să îi arate că ontologia lui fundamentală funcţionează în fizică Rişti deci să vină un biolog, un fizician, un matematician şi să-ţi arate că peratologia merge dincolo de antropologic Nu-ţi cer ţie să arăţi cum anume, deşi măcar în biologie ar merita să încerci, dar îţi cer să nu îi închizi tu singur orizontul: peratologia este ontologie, pentru că acoperă totul, de la mineral, organic şi până la om Şi am să-ţi mai spun ceva S-ar putea ca peste cinci-zece ani, când lucrul tău va fi prins contur, conţinutul să aibă impact asupra numelui ca atare şi să renunţi la cuvântul «peratologie», de care acum te agăţi ca de o garanţie a problemei Când problema va sta singură în picioare, îşi va elimina în chip spontan numele Însă principalul este că ţi-ai obţinut problema În filosofie, ideea este calea pe care ajungi să te întâlneşti cu ceilalţi: «limita» ta este Aufheben-ul lui Hegel, Bedingen al lui Schelling, întru al meu Toţi filosofii spun acelaşi lucru Dar dacă spun acelaşi lucru, de ce-l mai spun? Pentru că fiecare îl spune altfel, şi-atunci el devine altceva Poarta pe care intri contează ” Sâmbătă, septembrie Astăzi la , când m-am dus să-l iau pe Noica la plimbare, mi-a arătat zece pagini îndesate cu observaţiile pe care Alexandru Dragomir (ex-elev al lui Heidegger) i le-a făcut la Tratat şi care l-au determinat apoi pe Noica să treacă la o a doua variantă de redactare „M-au ajutat imens obiecţiile lui, poate tocmai pentru că are un alt mod, streng, de a concepe filosofia Omul ştie bine filosofie greacă şi germană, dar uneori obiecţiile lui sunt brutale, trădând aproape lipsa organului filosofic Totuşi, şi în aceste cazuri, m-a forţat să-mi precizez sau să-mi nuanţez ideea A râs de pildă de «închiderea care se deschide», pe care m-am amuzat să o botez filosofic die sich erschließende Einschließung «Ce-i asta? O prostie! Închizi uşa, rămâne închisă O deschizi, se deschide!» Îi răspund însă că nu este aşa Primitivul, intrând în colibă, nu mai iese niciodată din ea Dar coliba lui se deschide; se deschide într-un sat, satul într-o cetate şi cetatea se deschide către fiinţa istorică a omului E o închidere care se deschide ” În timpul plimbării, Noica îmi sugerează să mă uit – pentru aplicarea în plastic a peratologiei – peste caietele lui Leonardo şi, de asemenea, să îi am în vedere pe Brâncuşi şi pe Blake Îi povestesc câte ceva despre Caspar David Friedrich, pictorul romantic german, şi îi explic cum vreau să arăt, pe exemplul lui Friedrich, care este eşecul plasticului când încearcă să reprezinte infinitul sub forma lui „dincolo”, în speţă a acelui „departe” din pictura de peisaj „Mă gândesc, spune Noica, dacă nu cumva transcendentul începe să fie căutat în peisaj din clipa în care pictura pierde subiectul religios Prin subiectul religios, transcendentul intra în spaţiul familiar, rămânând totuşi transcendent În orice caz, el nu mai trebuia căutat în «depărtare» În pictura laică, infinitul nu mai poate fi obţinut decât prin câteva reuşite extraordinare, la un Van Gogh, de pildă, sau în câte un portret al lui Rembrandt Gândeşte-te însă şi filosofic de când începe plasarea infinitului în «dincolo», în «acolo»: o dată cu proasta înţelegere a lui Platon de către Plotin El vorbeşte primul de transcendenţă ca epékeina – dincolo, acolo ” Vorbim iarăşi despre cei de ani ai săi şi despre ce vede înainte „Mă întrebai ieri de ce nu încep să huzuresc, de vreme ce mi-am terminat Tratatul De ce, de pildă, nu citesc Gogol de la biblioteca comunală din Păltiniş Sau cum vezi lucrurile? Oricum, mi-am spus că nu-mi eşti bun prieten dacă mă îndemni să trândăvesc, în loc să mă pregătesc de Judecata de Apoi La Judecata de Apoi trebuie să spui ce ai făcut, dar nu arătând câte cărţi ai scris, ci ce ai scris în ele Numai că la Judecata de Apoi trebuie să te exprimi eterat De-asta am nevoie să-mi scriu Logica În orice Logică îţi povesteşti cărţile pentru Judecata de Apoi Aici, gândul din metafizică, din ontologie, trebuie scris cu graţie, exprimat în structuri, fără balast Ştiu că nu îţi place logica, nici mie nu mi-a plăcut, dar ai să vezi că vei ajunge la ea, ca logică a ta, când o să trebuiască, la sfârşit, să scrii autobiografia unei idei Hai să ne întoarcem însă la tine Acum, fiindcă te-am ridicat în rang, fiindcă ţi-ai obţinut pe întru al tău, pot să te şi cert Şi-am să te cert tocmai în numele obligaţiilor pe care le ai faţă de ideea ta Trei lucruri am să-ţi reproşez: primul – că nu eşti destins Mă rog, aici nu ştiu ce este de făcut E, poate, o crispare care ţine de genele tale Al doilea – că nu ai program Dacă te laşi sunat la telefon la dimineaţa, înseamnă că nu ai program Până la ora nu trebuie să vorbeşti cu nimeni Al treilea – că nu lucrezi destul la cantitate Peratologia este vastă Nu zic să faci ca Iorga, care trecea prin de cărţi pe zi, dar trebuie să laşi în spate măcar câte o carte zilnic ” Duminică, septembrie De dimineaţă m-am dus în cămăruţa lui Noica pentru notele pe care le-a făcut în marginea textului meu „M-a întrebat de curând cineva – mă întâmpină el – de ce, făcând filosofie, am orgoliul gândului propriu De ce nu îmi e de ajuns Platon; sau Hegel Vreau să-ţi spun şi ţie ce i-am răspuns În general, orice om trăieşte prin delegaţie: social, delegi un preşedinte să se ocupe de fiinţa ta colectivă Sau îl delegi pe Heisenberg să-ţi spună cum stau lucrurile în fizică Dar totodată, fiecare om îşi păstrează dreptul ca într-o zi a vieţii sale să nu trăiască prin delegaţie De pildă, la copilul tău nu te raportezi prin delegaţie Nu-ţi trăieşti absolutul privat prin delegaţie Or, dacă fac filosofie, nu vreau s-o fac prin delegaţie Nu vreau să-l deleg pe Hegel să-mi spună cum stau lucrurile în filosofie Dacă nu ajungi la asta, nu poţi pretinde că faci filosofie ” Ieşim să ne facem plimbarea În maşină, pe drumul de la Bucureşti la Păltiniş, îi povestisem lui Noica despre „utopia Floreşti” Floreşti este un sat aşezat cam la km de Bucureşti, pe un drum care se desface spre dreapta din şoseaua spre Piteşti Undeva în mijlocul satului, generos împrejmuit şi splendid izolat, se află un mic palat postbrâncovenesc aşezat cu spatele către pustiul câmpului E un muzeu etnografic acolo, cu scoarţe şi porturi de prin partea locului Dacă se abat, duminicile, câţiva bucureşteni să le vadă Un splendid loc mort Visam un Princeton românesc, sub coordonarea lui Noica, aşezat statornic acolo şi având dreptul să facă în fiecare lună combinaţii de câte zece persoane şi să le întrunească într-un fel de cantonament spiritual Începându-ne plimbarea, îşi aduce aminte de utopia mea şi îmi spune că din ' încoace a râvnit mereu la funcţia de „secretar cultural”, de „personaj care secretă cultură” „În orice cultură este nevoie să existe ceva între Universitate şi cafenea Însă proiectul tău, deşi e atât de simplu şi în ordinea posibilului, nu e, desigur, realizabil M-am gândit, în altă ordine de idei, la întrebarea ta de ieri: «Ce propune Heidegger, dincolo de „zgâlţâirea” viziunii Occidentului?» Cred că lui Heidegger i-ar fi prins bine o apropiere mai strânsă de Vede şi Upanişade Heidegger are ceva din latura bună a înţeleptului oriental, e în el, pe lângă pustiire, un fel de «vino să stai lângă mine» («Upanişade» asta înseamnă), «vino să stai lângă mine şi să taci», «upanişezi», îmi place să spun Heidegger însă a susţinut că noi trebuie să obţinem Orientul prin greci, pentru că grecii sunt poarta prin care el a pătruns în Europa Or, observaţia lui Beaufret, că de de ani ne ocupăm de greci şi totuşi Orientul continuă să ni se refuze – este întemeiată ” Ne întâlnim o oră, după cină Îi spun că am început să-l peratologizez pe Caspar David Friedrich şi că, în faza asta, peratologia mea este o simplă bâjbâială Simt că lucrul nu o să se consolideze decât atunci când am să-mi caut ideea în istoria filosofiei, când am să o documentez şi am să o atest istoric În felul acesta am să obţin şi o sistematică a ei „Ai să ai atunci câţiva autori preferaţi, cei care te vor sluji mai bine Numai că atunci ai să-i slujeşti şi tu pe ei Când fructifici un text nu îl storci, nu îl laşi în urma ta vidat de substanţă Un text bine utilizat este un text pe care îl restitui culturii ca al tău Asta mi se pare că am reuşit prima oară cu Lysis, al lui Platon Sau basmul Tinereţe fără bătrâneţe; nu mi l-am însuşit doar, ci l-am restituit culturii dându-i înţelesul meu, uneori poate chiar exagerând, îmbătat să-mi văd gândul peste tot (Cineva îmi reproşa, pe bună dreptate, că e poate prea mult să văd în cele trei fete întrupări ale modelului ontologic «individual – determinaţii – general» ) În orice caz, când o să ajungi la astfel de restituiri, ideea ta n-o să mai fie «în», ci «întru» ” Luni, octombrie Mi-am terminat capitolul cu paradigma sculpturii ca simbol specializat pentru limita benefică Sculptura este cea mai netragică dintre arte, pentru că aici limita este celebrată, nu contestată Primul pas peratologic este acceptarea limitei în pozitivul ei Lucrurile nu îşi trăiesc, prin limită, doar tristeţea mărginirii, ci şi satisfacţia împlinirii lor Oul lui Brâncuşi este o implozie de fericire Sculptura apare astfel ca o bucurie a finitului Am discutat astăzi cu Noica, în timpul plimbării, raportul dintre peratologie şi Hegel „Ţi-am găsit o imagine plastică pentru diferenţa dintre hegelianism şi peratologie Nu e totuna să fugi mereu şi să te opreşti din când în când – hegelianism, cu a sta pe loc şi a te destinde ritmic în salturi – peratologie ” Într-adevăr, la Hegel precumpăneşte tăvălugul Aufheben-ului, al suprimării Există un dezechilibru marcat între piedică şi suprimarea ei, fapt care anulează posibilitatea peratologiei, unde totul se bazează pe o reală experimentare a limitei, şi nu pe spulberarea ei în câte trei timpi reiteraţi la nesfârşit Hegel nu ia niciodată în serios finitudinea (fapt vizibil şi din felul în care se rezolvă tragicul la el), care, ca orice limită, apare – în faţa marşului triumfal al Spiritului – ca derizorie şi relativă Hegel nu mizează pe limită; în cazul lui, trebuie să-ţi pui problema cum să dai şi să menţii un statut limitei, nu cum să depăşeşti (Aufheben-ul este aproape un autómaton) Dincoace, problema este cum să depăşeşti o limită insurmontabilă, deci cum să dai un statut real depăşirii La Hegel, „refuzul peratologic” provine din debilitarea antropologiei, care trebuie să-şi afle consolarea într-un „adevăr mai înalt”, unul însă care nu mai este al omului Pe când în peratologie, care este eminamente antropologică, năzuinţa către un statut mai pur nu trimite la ieşirea din sistemul de referinţă al conştiinţei „Migraţia peratologică” este o depăşire a condiţiei umanului fără sacrificarea umanului Peratologia este kierkegaardiană, nu hegeliană Seara, „în replică”, Noica îmi expune cele opt puncte în care ontologia lui se deosebeşte prin raport cu Logica lui Hegel Mi le-am notat, aşa încât le transcriu: Hegel începe şi îşi pune problema începutului cu riscurile ei Dincoace, se porneşte la drum din lumea dată Începutul („nu e nimic şi trebuie să devină ceva”) nu-l dau fiinţa şi nimicul, ci golul ca deschidere; începutul nu trebuie să aibă conjuncţie („şi”) Logica urmăreşte prea mult generalul, care e spectrul fiinţei, nu fiinţa – şi de la care pleacă Dimpotrivă, generalul e un simplu termen în structura metafizică Hegel are fiinţă – esenţă – concept; dincoace, fiinţa are de la bun început conceptul în ea şi totul e înfăşurat, nu desfăşurat Hegel împleteşte metafizicul cu logicul, aşa încât pierde logicul, neajungând la altă logică, decât fie la cea aristotelică, fie la cea transcendentală, a lui Kant, care de fapt nu e logică, ci e categorială Dincoace, se ajunge la o logică nouă, care nu mai e metafizică deghizată Hegel dă un sens impropriu devenirii ca simplă mişcare, pe când dincoace, devenirea e un moment ontologic elaborat şi tardiv Lumea nu începe cu devenirea, ajunge la devenire Nu tot ce e real e raţional, după cum nu tot ce e real are idee Există precarităţi, eşecuri, aproximaţii În versiunea Tratatului de ontologie, fiinţa ca devenire întru fiinţă poate dispărea, ca şi viaţa, ca şi raţiunea, ca orice element „Dumnezeu a murit” are sens Dar Dumnezeu n-a murit încă Marţi, octombrie După masa de prânz, ne-am oprit la barul de lângă teleschi să bem o vodcă „Am citit azi dimineaţă o sută de pagini din Heidegger şi mă doare puţin capul M-am şi culcat la ora , oarecum din cauza ta, pentru că am vrut să te provoc să nu-ţi laşi ideea aşa cum ai găsit-o pe stradă O idee trebuie să fie un gând reflectat, altminteri rămâne un simplu gând Ei bine, şi ca să începi s-o modulezi, te provoc cu o listă în care am pus pe o coloană exemple de limită şi pe cealaltă exemple de limitaţie, din limitaţia (ce limitează sau nu) cu care operez în Tratatul de ontologie Ai să-ţi dai seama cât de altceva e limita din peratologia ta faţă de limitaţia mea În primul rând, limita ta joacă doar în planul spiritului subiectiv, e mereu legată de voinţă şi face deci parte dintr-o ordine dinamică; limitaţia mea ţine de spiritul obiectiv şi este oarecum leneşă, ca să nu-ţi mai spun că, ontologică fiind, o găsesc peste tot, de la anorganic la om Altă deosebire: limita e fixă sau mişcătoare, dar de depăşit, pe când în cazul limitaţiei nu încape depăşire; lărgirea se face cu limitaţie cu tot În sfârşit, limita poate rămâne în urmă, limitaţia te însoţeşte permanent, chiar şi în nelimitaţie Dar să-ţi dau câteva exemple: Bucureşti este o limită, Păltiniş – o limitaţie; cercul – o limită, orizontul – o limitaţie; religia (religo) – o limită, credinţa – o limitaţie; celălalt («l'enfer c'est l'autre») – o limită, altul – o limitaţie; casta – o limită, clasa – o limitaţie, substantivul – o limită, substantivul verbal – o limitaţie; starea – o limită, situaţia – o limitaţie; adevărul ca exactitate – o limită, adevărul cu exactitate – o limitaţie; «a fi în» – o limită, «a fi întru» – o limitaţie; apartamentul – o limită, casa – o limitaţie; donjuanismul – o limită, dragostea adevărată pentru un om – o limitaţie Şi altele ” Seara la , discuţie pe marginea observaţiilor pe care Dragomir i le-a făcut lui Noica la Tratatul de ontologie „Nu am rescris Tratatul nemijlocit din cauza observaţiilor lui Dar neînţelegerile lui m-au făcut să cred că am neclarităţi şi am revenit cu eliminări, cu reformulări, cu suprimarea punctajelor dinăuntrul fiecărei teze, care mai mult îngreunau decât ajutau În general însă, observaţiile lui mi-au fost extrem de utile Îi reproşez în mare doar două lucruri Primul: că mă mută din plan ontologic în logic Îmi reproşează că individualul şi generalul (din modelul meu ontologic) sunt termeni logici cu care eu însă operez în ontologic Dar până şi la Aristotel categoriile toate au substrat ontologic, sunt atribute ale substanţei prime, mai înainte de a fi predicate Pe urmă, pe Hegel sau pe Heidegger nu-i întreabă «ce este individualul» sau altele de felul ăsta Există o «cultură a întrebării» despre care vorbea Hegel; nu poţi întreba orice sau oricum Întrebarea cea mai grea este aceea privitoare la început, la temei Hegel însuşi, în Logică, începe cu justificarea începutului Mie mi se pare că nici nu am nevoie de această justificare din moment ce plec de foarte jos, de la acel «upanişezi»: te iau de mână şi te invit să întrebăm copacul dacă el este fiinţa «Neti», răspunde el «Nu sunt eu » Şi toate lucrurile întrebate răspund «neti» De la acest gol de fiinţă plec, care e cu totul altceva decât grandiosul das Nichts al lui Hegel, nimicul pur în care se converteşte fiinţa lipsită de determinaţii De la acest umil gol de fiinţă al fiecărui lucru poţi pleca firesc ” Trecem să flecărim Îi vorbesc despre un proiect mai vechi, abandonat, de a lucra împreună cu Petru la un Lexicon al filosofiei eline, care ar urma să fie făcut prin despuierea tuturor textelor de la presocratici la Plotin, nerealizat încă nicăieri în lume „Idee excelentă Ar trebui să-l faceţi direct în franceză şi să-l publicaţi la Editura Academiei Mă gândeam tocmai că renunţi prea curând la traduceri, dacă spui că după Republica vrei cu adevărat să abandonezi Însă Lexiconul vostru ar suplini splendid exerciţiul pe care-l menţii prin traducere Iar ca realizare nu mai discut Am să vorbesc şi eu cu Petru Mă gândesc iar la Andrei, cu câtă uşurinţă a renunţat la greacă Şi asta după ce, învăţând germana, se întreba cum de putuse să lucreze până atunci fără ea Cum de nu-şi pune şi acum aceeaşi întrebare? În istoria artelor nu se recunoaşte, în Germania nu a vrut să facă filosofie, Orientul, pe care-l iubeşte, fără sanscrită nu-l poate obţine O să se afle mereu în metaxy, în interval Victor, cel puţin, are liniştea specialităţii pe care şi-a asumat-o Poate pe Andrei să-l salveze profesoratul ” Când am intrat, Noica tocmai îi scria fiului său Răzvan (avem aceeaşi vârstă), călugăr la o mânăstire ortodoxă în Anglia Îl întreb dacă nu se întâmplă să-l dorească, dacă nu se simte vinovat că nu i-a dat mai mult sau că l-a lipsit de asistenţă paternă etc „Îţi mărturisesc că a fost o uşurare când s-a desfăcut de mine Aici, în condiţia pe care mi-am asumat-o, nu-i puteam oferi nimic În plus, nu eram în adecvaţie cu el, nu avea vocaţie culturală, deşi are o minte excelentă şi o uşurinţă teribilă pentru limbi Pe lângă română, pe care a păstrat-o şi în care citeşte şi azi cu plăcere texte vechi, mai ştie engleza, franceza, germana, rusa şi greaca nouă Mânăstirea lor este întemeiată şi subvenţionată de ciprioţi, majoritatea confraţilor sunt greci Pentru el, decisivă a fost întâlnirea cu părintele Sofronie, ortodox rus, pe care l-a întâlnit la Paris, când era în primul an la Teologie Mânăstirea tocmai se construia, şi Răzvan a părăsit facultatea şi s-a dus să ajute la ridicarea mânăstirii, unde a şi rămas, călugărindu-se sub numele de Rafail Sofronie i-a fost părinte spiritual Acum este pe moarte şi Răzvan trece printr-o clipă de descumpănire – îmi spune mama lui Îi scriu cu gândul să-l îndemn la un an de pribegie prin lume Ştie câteva meserii, se poate descurca oriunde, şi vreau să-i spun aşa: dacă se duce, şi anul de rătăcire în lume este o reuşită, se va întoarce în comunitate împlinit Dacă nu este o reuşită, cu atât mai mult va regăsi comunitatea ca pe o binecuvântare O să-l îndemn să-şi reia şi teologia, deşi ştiu că studiul organizat nu-i place La mânăstire a cunoscut un învăţământ oral, dublat de o libertate a preocupărilor, deci de lipsa oricărui sistem Ştie să repare maşini, zidăreşte, pictează, are un prieten electrician excelent dotat cultural, cu care discută mult cultură orientală Totul făcut cu gratuitate ” Îl întreb dacă Răzvan îi cunoaşte cărţile „Nu cred ” Joi, octombrie Plec mâine, aşa încât întrevederea de astă-seară a avut un aer de mic bilanţ şi perspective Îi citesc lui Noica ultimele pagini pe care le-am scris, o interpretare foarte liberă şi trăsnită la faimosul „Stânci de cretă pe insula Rügen”, al lui Friedrich, pe care am s-o citesc pesemne într-o sesiune a Institutului de Arte „Pentru că am tot vorbit zilele astea de peratologia ta, am să-ţi spun cum îi văd eu desfăşurarea: în trei cărţi Prima ai început-o acum şi e o căutare a ideii, o aproximare a ei în semantismele radicalului per, în mitul Genezei, în câte un Friedrich sau în romanul lui Bulgakov Este firesc ca la început să o cauţi aşa, în suprafaţa culturii, difuz În a doua carte ai s-o cauţi în istoria filosofiei, şi abia în a treia ai s-o obţii sistematic şi, poate, cum îţi spuneam, rebotezând-o, aşa cum şi eu mi-am rebotezat «conceptul deschis» şi am ajuns la «întru» Mi-am notat câteva lucruri să-ţi spun despre Lexiconul filosofiei eline Nu e vorba numai de o treabă valabilă în sine, ci şi de faptul că ea este semnificativă pentru secolul În timp ce secolul a crezut în istorie, secolul crede în structuri Chiar şi când face istorie, secolul o face «structural» Or, un astfel de dicţionar nu este doar o simplă colecţie de termeni filosofici elini; este implicit o istorie a filosofiei făcută pe concepte; e o istorie a rostirii filosofice făcută structural, obţinută prin asamblarea unor structuri semantice Istoria este înlăuntrul fiecărui termen, în timp ce ansamblul rămâne dominat de tipologia proprie oricărui dicţionar Este deci «istoria fără istorie», tipică pentru secolul În acest sens nu este vorba de un simplu dicţionar, ci de o treabă semnificativă ” I-am adus câteva cărţi de orientalistică de la Andrei, pe care mi le înapoiază „Golden Flower este o compilaţie târzie, de secol , în care se varsă mai multe direcţii ale gândirii chineze «Gândire» este însă mult spus, pentru că, aşa cum declară şi Jung în Prefaţă, este vorba de psihologie Îmi place să spun despre chinezi că sunt ein Volk ohne Metaphysik Pentru Jung, tratatul acesta a fost esenţial; în tinereţe, având teoria elaborată – inconştientul colectiv – a găsit pentru prima oară o confirmare a ei pornind tocmai de la această carte: mai mulţi pacienţi i-au făcut desene care erau aidoma mandalelor chinezeşti existente şi comentate în Golden Flower Am recitit şi prefaţa la Şamanismul lui Eliade Este totuşi straniu să vezi cum ridică la religie orice credinţă sau practică fachirică Ştii cum spuneam, că se îndură, ca şi Hegel, de tot Numai că, în ontologia mea, nu tot ce există şi este Nu tot ce e real e raţional Poţi să te înduri de totul, dar nu înseamnă, prin aceasta, că îl şi validezi, că îi dai statut de fiinţă Nu poţi face religie din credinţe sau practici precare, de tipul celor care sunt proprii turco-mongolilor ” Din Bucureşti, Noica şi-a adus o servietă plină cu vreo treizeci de caiete de lecturi (deci conspecte şi note) care s-au adunat din tinereţe şi din care vrea să-şi scoată ce e de scos şi apoi să le arunce Îl rog să mă lase să i le păstrez „Nu sunt semnificative decât pentru a vedea ce citea generaţia noastră Or, titlurile de lucrări am să ţi le scot Altminteri, nu merită Majoritatea sunt neutre, şcolăreşti, alteori simple extrase cu gândul la o lucrare anumită ” Îl întreb cum sună toate argumentele astea în gura cuiva care a pledat pentru facsimilarea integrală a caietelor lui Eminescu „Eminescu a devenit spirit obiectiv”, îmi răspunde Noica Vineri, octombrie Plec astăzi după-amiază cu trenul, şi Noica mă însoţeşte până la Sibiu Aşteptăm cursa E una din dimineţile acelea lipsite de echivoc ale Păltinişului, în care mersul ascendent al soarelui intră în conjuncţie cu zvonul unor mari fapte Şi poate că tocmai estomparea acestor ritmuri paralele, istovirea minţii în evenimentele nesemnificative ale zilei – şi nu în curba soarelui pe un cer care te însoţeşte la orice ridicare a ochilor – este cheia mizeriei bucureştene Sub soarele acesta teribil de franc, Noica începe să-mi vorbească despre preludiul morţii, despre bătrâneţea ca neputinţă „Mi-am spus că dacă ajungi să nu mai trăieşti adevărul acesta— astăzi pot face mai bine ceva decât puteam face ieri— nu mai merită să trăieşti Cât despre moarte, aş putea spune că mă aflu cu ea într-o relaţie de cordială duşmănie De câteva ori m-a ocolit ea pe mine, de câteva ori am ocolit eu problema morţii Altminteri, cred că moartea nu e o chestiune a noastră, ci mai degrabă este o treabă de prinţi care, cunoscând toată puterea lumii acesteia, descoperă moartea ca pe o limitare a ei ” ianuarie – ianuarie Luni, ianuarie Sunt la Păltiniş de ieri-seară, împreună cu Andrei Avem în faţă o săptămână, în care Andrei şi-a propus de pagini pentru albumul Francesco Guardi, la „Meridiane”, iar eu traducerea a pagini din Phaidros, pentru volumul IV al operelor lui Platon Am adus cu mine dactilograma textului Despărţirea de Noica ( pagini), pe care Alecu Paleologu tocmai l-a încheiat şi pe care urmează să i-l dăm lui Noica după ce îl vom citi Nu pot să-mi dau seama ce a generat paginile acestea Paleologu a stat în preajma lui Noica vreme de cinci ani, în recluzia comună de la Câmpulung Mai mic cu zece ani decât Noica, a făcut parte într-un fel din primul val de învăţăcei ai acestuia Noica l-a pus să înveţe germană, ceva grecă şi filosofie şi, culturalmente, a mizat mult pe el Paleologu îi promisese că va lua cândva drumul Heidelbergului şi că îşi va face acolo o a doua studenţie Bun cunoscător al culturii franceze, pe care a dublat-o apoi cu cea germană şi cu accesul la filosofie, promitea, în ochii lui Noica, să pătrundă în altă zonă decât în cea a literaturii române Prins mai întâi de ideea „abisalului Caragiale”, apoi de Sadoveanu şi de critica curentă şi eseu, debutând epatant la de ani şi devenind rapid un reper în sfera criticii literare, Paleologu trebuia să iasă în mod fatal din cercul de interese al lui Noica Nereuşind să-l confişte definitiv pentru „idee” şi „cultura mare” şi punându-i pesemne toată activitatea sub specia „frivolităţii”, Noica se despărţea în chip firesc de el Pentru unul, anii aceia deveneau un simplu episod neîmplinit, dintr-un lung scenariu didactic urmărit în chipuri variate de-a lungul întregii vieţi, pentru celălalt, ei reprezentau o moştenire grea care, nerezolvându-se într-o operă, trebuia asimilată şi consemnată doar exterior, la nivelul unui act public Dezminţiţi într-un fel prin toată activitatea culturală a lui Paleologu, aceşti ani, care cădeau în afara traiectoriei sale vizibile, nu puteau fi recuperaţi decât fie la nivelul unor pagini memorialistice, fie sub forma unui episod critic centrat pe opera lui Noica Paleologu a ales această ultimă cale Acum, după ce am citit paginile lui, pot crede, riscând să fiu urât în cugetul meu, dar deopotrivă să cad pe adevărul – în fond nesemnificativ – al mobilului acestor pagini, că ele nu s-au născut din puritatea nevoii de a „mărturisi” – în sensul înalt al mărturisirii augustiniene, care ridică la conştiinţă şi proiectează în eternitate timpul unei trăiri spirituale de excepţie –, ci din nevoia de a consemna vecinătatea cu un spirit înalt, declarată – printr-un act de transmutaţie subiectivă şi frivolă – „amiciţie” (Noica este numit aici în permanenţă „amicul meu”, „marele meu amic” etc ), precum şi din neputinţa specifică spiritului critic care, neavând să opună o operă, se opune pe sine, în absenţa ideii proprii şi în numele bunului- simţ, ca spirit critic gol Tot ce este emis aici în pozitiv se rezumă la vidul epitetului laudativ („marele gânditor” etc ), iar tot restul este o contestaţie constantă şi oarecum haotică la nivelul tencuielii unui edificiu pe care, de altfel – lipsindu-i lectura tratatului inedit de ontologie – Paleologu nu îl cunoaşte în integralitatea lui Scrise cu vervă de bună calitate, dar cu un colocvialism supărător („aici te-am prins, dragă Dinule!”), paginile acestea au meritul de a fi – în raport cu o maculatură de circumstanţă care s-a adunat deja în jurul scrierilor lui Noica – primele care îl comentează pe Noica, dacă nu la nivelul „Ideii” operei sale, cel puţin la nivelul unui limbaj cultural de la care discuţia poate începe Ieri-seară i-am citit lui Noica câteva pasaje semnificative „Ştiu, în mare, care sunt obiecţiile lui, şi ce mă deranjează aici nu sunt nici obiecţiile ca atare, nici faptul că se bate pe burtă cu mine în public, uitând de fapt că e mereu vorba de un al treilea, de publicul însuşi Ştiu de pe acum ce am să-i scriu Am să-i scriu că în cazul meu a fost vorba de o luptă cu zeii, de o luptă cu Ideea care m-a însoţit de la Mathesis şi până astăzi, Idee care poate uneori a ajuns să spună: «Pe mâinile cui m-ai dat, Doamne?» Dar chiar dacă în această luptă am fost înfrânt de Ideea mea, lupta aceasta însăşi nu poate fi trecută cu vederea Or, ea nu este încă încheiată Aştept mai degrabă să mi se spună ceva cu sens după anul Voiam însă să vă povestesc ce mi s-a mai întâmplat între timp, de când am plecat din Bucureşti Vă spuneam de conferinţa despre Eminescu, pe care urma să o ţin pe ianuarie la Sibiu Ei bine, am ţinut-o, evident pe tema caietelor Am donat bibliotecii «Astra» din Sibiu xerogramele la cele caiete eminesciene fotocopiate, pe care le-am făcut acum vreo trei ani şi pe care i le dădusem în păstrare lui Relu Cioran Le-am donat însă cu o condiţie: cu condiţia ca biblioteca să se oblige să transforme în fotocopii microfilmele existente la Biblioteca Academiei ale celorlalte caiete Şi cu condiţia ca ele să fie expuse pentru a fi răsfoite, şi nu doar scoase la cerere Iar la conferinţă le-am spus că dacă am avea ţeasta lui Eminescu aşa cum au vecinii noştri ţeasta lui Lenin, este neîndoielnic că milioane de oameni s-ar perinda să o vadă Dar noi nu avem ţeasta lui Eminescu Noi avem, cu caietele lui Eminescu, ceea ce se afla în ţeasta aceasta Şi credeţi că nu există câteva mii de oameni care să fie curioşi să vadă ce se afla în ea? Le-am spus apoi că le dau termen un an să transforme microfilmele de la Biblioteca Academiei în fotocopii mărite la scara caietelor Şi dacă nu o vor face într-un an, am să le iau înapoi xerogramele şi am să le duc la Constanţa, unde Eminescu nu a fost niciodată, deşi a cântat marea aşa cum a cântat-o Şi cum în fiecare vară vin acolo zeci de mii de tineri să-şi prăjească trupul la soare, se vor găsi poate câţiva dornici să-şi prăjească şi creierul, uitându-se la caietele lui Eminescu După conferinţă, a venit la mine o profesoară de română, care m-a rugat să-i dau un autograf pentru fetele Liceului «Gh Lazăr» din Sibiu Şi pentru că a fost vorba despre Eminescu, am să vă spun ce i-am scris Deci: «Către fetele liceului Gh Lazăr din Sibiu: „Nu stă lumea într-un drăguţ”, zice înţelepciunea satului „Ba stă”, zice fata Şi fata are dreptate Căci stă câteodată lumea într-un drăguţ, aşa cum stă lumea noastră în drăguţul de Eminescu » Aş mai vrea să vă spun şi ce am făcut acum două săptămâni, la comemorarea lui Moisil, din amfiteatrul «Spiru Haret» al Facultăţii de Matematică Le-am vorbit matematicienilor despre Moisil pornind de la câteva vorbe ale lui Mi-a plăcut să comentez în special una dintre ele Unui doctorand care îi cerea sfatul, Moisil i-a spus: «Ai de făcut mai întâi trei lucruri: să dormi, apoi să dormi, pe urmă iar să dormi» O să înţelegeţi cât de adâncă este vorba asta – le-am spus – când o să auziţi o poveste din Upanişade Un tânăr vine la un înţelept şi îl întreabă: «Cine sunt eu?» «Eşti cel care eşti, atunci când eşti treaz», i-a răspuns învăţatul «Nu mă mulţumeşte răspunsul tău», a spus tânărul «Vino atunci peste de ani şi am să-ţi pot da altul» După de ani omul a venit iar la înţelept şi l-a întrebat: «Cine sunt eu?» «Eşti cel care eşti în somnul cu vise» (Ştiţi în ce măsură un Jung, de pildă, a lărgit înţelesul eului, trimiţându-l la eul vast şi colectiv al omenirii, care se manifestă în vise ) Omul nu a fost nici de data asta mulţumit cu răspunsul înţeleptului, şi atunci acesta i-a cerut să vină peste alţi de ani, pentru a primi alt răspuns «Cine sunt eu?», a întrebat din nou omul, când cei de ani au trecut «Eşti cel care eşti în somnul fără vise», i-a răspuns înţeleptul Somnul fără vise este la indieni spiritul universal, Atman, cel în care eul individual s-a topit sau s-a ridicat la gradul său de supremă împlinire Spiritul universal este pentru noi astăzi spiritul matematicilor Sunteţi fii ai nopţii – le-am spus –, şi când Moisil l-a îndemnat pe tânărul doctorand să doarmă, nu i-a dat, desigur, un simplu sfat igienic, ci s-a gândit poate că el trebuie să dobândească acea stare a spiritului de unde începe matematica Şi am încheiat spunând: «Noapte bună, Moisil» ” Marţi, ianuarie Ieri a fost o zi de stabilizare (ne-am mutat la hotelul „Cindrelul”), de plimbare şi somn Am eliminat deci toxinele Bucureştiului şi, într-o clipă de entuziasm păltinişean, Andrei a aruncat o vorbă: „Ce-ar fi să ne strămutăm toţi trei (id est cu Victor) la Sibiu?” Împărtăşit, gândul acesta a făcut explozie în mintea lui Noica, şi seara ne citea scrisoarea către Mircea Tomuş, redactorul-şef al revistei „Transilvania”, prin care îi cerea acestuia să-l însoţească la forurile de conducere ale judeţului Sibiu, pentru a pleda acolo transformarea Sibiului într-o „Jena a României” Asistăm uluiţi la această irepresibilă vitalitate, la spectacolul acestui potenţial inepuizabil de utopie, care construieşte de fiecare dată mai crâncen, alegând locul în inima ultimului eşec Ediţia Coridaleu, facsimilarea caietelor Eminescu, Institutul de orientalistică sub conducerea lui Mircea Eliade – toate, eşecuri glorioase –, iar acum, transformarea Sibiului în capitala culturală a României „Am să le spun că în afara Parisului, nicio altă capitală nu a fost adevăratul centru de cultură al unei ţări Gândiţi-vă la englezi, la germani, la americani astăzi cu Princeton-ul lor Câte capitale culturale nu a avut Italia?” Ce-o mai ieşi, Doamne, şi din nebunia asta? Îmi vine mereu în minte vorba spusă de Noica acum câţiva ani, la plimbarea aceea spre Şanta: „Aş face ctitorii cu nemiluita!” Am reluat traducerea lui Phaidros Cred că nu există bucurie mai aspră Seara de astăzi a fost magnifică Noica ne-a aşteptat la el cu o listă pentru discuţii, cerându-ne să venim şi noi în fiecare seară cu una Îi dădusem cu o zi înainte dactilograma volumului pe care l-am propus „Cărţii Româneşti” sub titlul Micrologii Îmi strânsesem aici lucrări mai mici sau mai întinse (prefeţe, studii etc ), risipite de-a lungul a ani, şi volumul îmi părea nesigur şi dispers Seara noastră a debutat deci cu discutarea paginilor acestora: „Am să-ţi propun mai întâi un alt titlu, pentru că titlul tău nu dă seama de unitatea volumului, una care există, dar pe care tu nu o vezi Eşti ca Parsifal, nu ştii că ştii Este vorba peste tot aici de polytropia culturii europene şi a omului modern, de feţele lor multiple Cu fiecare studiu din cartea aceasta ataci câte o altă faţă a umanului Ai mai întâi modelul omului helladic, apoi om şi animalitate, om şi joc, om şi simbol, om şi tradiţie, în sfârşit, omul între exactitate şi adevăr şi apoi, în partea a doua, tot atâtea ipostaze ale umanului dezvăluite din perspectiva câte unui gânditor Drept care ţi-aş propune titlul Încercări în polytropia omului şi culturii Poţi pune sub semnul polytropiei omul odiseic, omul acesta cu multe feţe, care a devenit paradigma omului modern şi a culturii modernităţii, prin raport cu simplitatea omului ahileic, model mai degrabă pentru antichitate şi culturile primare, mult mai unitare şi nesofisticate Iar astfel justificată şi gândită, cartea ta intră în silogism – căci acesta e al doilea lucru despre care mi-am propus să vă vorbesc – şi cu Tragicul, şi cu Simbolismul limitei Ştiţi că, în logică, gândirea este privită la trei niveluri: concept, judecată, raţionament Ei bine, şi cultura stă sub aceleaşi trei modalităţi, numai că aici ordinea lor crescătoare e alta: judecată, raţionament, concept Cel mai greu, în cultură, este să ajungi la concept, şi doar opera câtorva mari a atins, în istoria culturii, treapta conceptului Judecata, în schimb, este la îndemâna oricui În cultură, ea dă tot ce e critic şi critică Uneori, judecata poate atinge formele cele mai înalte, poate atinge de pildă nivelul Călinescu, dar tot judecată rămâne În filosofie, moraliştii francezi, Nietzsche, Cioran rămân toţi la nivelul judecăţii, chiar dacă e vorba de o judecată grandioasă Or, în cultură, totul e să nu rămâi la nivelul judecăţii, ci să faci saltul în syn-logismos, în judecata înlănţuită, discursivă şi constructivă În formele ei reuşite, cultura este silogism, raţionament, şi în cele mai reuşite, silogism ridicat la idee unică, concept Heidegger, de pildă, nu a ajuns la concept, dar ce splendid silogism este în el! Şi vă spun toate acestea şi cu gândul la paginile pe care mi le-aţi adus, ale lui Alecu Paleologu Nu mă interesează judecata care rămâne la nivelul judecăţii, şi tocmai de-asta mă despart de Alecu El se aşază, când vorbeşte despre mine, în orizontul judecăţii Şi nu avea dreptul să o facă măcar pentru faptul că era singurul care mi-a cunoscut cartea despre Goethe în întregul ei, deci şi capitolul despre goethitate (das Goethetum), în care arătam că Goethe a teoretizat devenirea întru devenire, dar de trăit, a trăit devenirea întru fiinţă Era deci tocmai capitolul prin care Goethe a obţinut silogismul şi mă despărţeam astfel de el nu judecându-l, ci mântuindu-l cultural, deci creându-i un destin; pentru că orice destin adevărat este un silogism cultural Or, Alecu nu a fost în stare, discutându-mi cartea despre Goethe, s-o mântuie într-un silogism El nu este în stare să-mi vadă destinul, pentru că el însuşi a rămas în orizontul judecăţii culturale Şi cu voi problema este mereu aceeaşi Mai ales lui Andrei îi cer să-mi spună care e „silogismul” lui Pentru că lucrarea despre peisaj poate rămâne o splendidă judecată, dacă din ea nu se deschide o altă carte ” Miercuri, ianuarie Astăzi de dimineaţă a sosit şi Victor, bucurându-ne pe toţi „Ce frumoşi sunteţi laolaltă, ne-a spus Noica, întâlnindu-ne la plimbarea dinaintea prânzului Să rămâneţi mereu aşa, nedezbinaţi de nimic, pentru că tot ce e faptă mare începe cu treimea – matematicile eline ca şi sfinţenia ” Noica primise o scrisoare de la fiul său, de la care nu mai avea de mult o veste „M-am temut că trece printr-o criză Ultima oară când l-am văzut mi-a mărturisit că, uneori, viaţa lui i se pare un eşec «Dar este splendid!», i-am răspuns «Eşecul e locul de unde te ridici pentru a merge mai departe » Or, acum îmi scrie că se simte minunat şi, lucrul cel mai extraordinar, îmi spune că îl intrig Rareori se întâmplă ca un tată să îşi intrige copilul şi cu atât mai mult când copilul e în condiţia credinţei Mi s-a părut ceva înalt aici: sfânta Filosofie intrigă sfânta Credinţă!” Seara, provocat de discuţia de ieri, Andrei a redeschis problema judecăţii, raţionamentului şi conceptului „O reiau – ne-a spus el – pentru că mă priveşte direct; este tot cazul meu aici Am să încep cu câteva observaţii generale, apoi am să trec la cazul meu Mai întâi, ce facultăţi corespund celor trei trepte? Cred că judecăţii îi corespunde intelectul, raţionamentului (sau silogismului) – raţiunea, iar conceptului – revelaţia Însă în timp ce trecerea de la intelect la raţiune este o chestiune de grad, trecerea de la raţiune la revelaţie se face printr-o ruptură de nivel În acest sens, poţi fi vinovat că n-ai obţinut raţionamentul, rămânând în orizontul judecăţii, dar nu poţi fi răspunzător pentru faptul că n-ai obţinut conceptul Responsabil nu eşti decât la nivelul judecăţii şi raţionamentului Mai ales treapta judecăţii este a celor care se bizuie pe ei înşişi, care au încredere în forţele şi discernământul propriu În schimb, treapta conceptului e a celor care se lasă preluaţi de o instanţă supra-individuală, de o «dihanie», cum ar spune dl Noica Judecata o afirmi, de concept te laşi străbătut; te afirmă el Există apoi vârste, temperamente, profesiuni, epoci ale judecăţii şi tot aşa – vârste, epoci, profesiuni etc ale conceptului Eticismul, esteticismul, criticismul ţin în mod fatal de judecată Prin chiar condiţia lor, ele nu pot evolua către silogism Sau privitor la profesiune: cum poate ieşi un istoric de artă sau un critic de artă din condiţia judecăţii? O vârstă a judecăţii este tinereţea, aşa cum Franţa şi Anglia sunt, stilistic vorbind, ţări ale judecăţii Cât priveşte cazul meu: mărturisesc că nu m-a preocupat un legato al operei, un silogism al cărţilor Obsesia mea a fost – şi este încă – să obţin un legato al operei cu viaţa proprie Altminteri, mi se pare că rişti un monstruos al reuşitei: poţi obţine raţionamentul, ba chiar conceptul la nivelul operei, în vreme ce în plan existenţial te afli încă sub nivelul judecăţii Problema nu este deci de «a-ţi gândi gândul», ci de a-ţi trăi gândul Într-un fel, asta a fost «tema» primei mele cărţi Marea cezură eu nu o văd între cultura judecăţii şi cea a conceptului, ci între existenţă şi cultură Mă preocupă să văd că, indiferent de drumul şi reuşitele noastre culturale, suntem , atât eu cât şi Gabriel, în pur analfabetism existenţial Nu avem o bună igienă sufletească, nu ne stăpânim bine instinctele, dependenţa noastră de «condiţiile bune» merge până la tabiet şi maniacalism Eu trebuie să mă lupt cu gurmandiza mea, cu excesul de volubilitate, cu histrionismul, impulsivitatea Această ruptură de planuri, această dizarmonie pentru dumneavoastră nu există Şi nu există pentru că în natura dumneavoastră nimic nu s-a opus experienţei conceptului; sau, în orice caz, nu s-a opus în chip decisiv Lui Gabriel i-aţi mărturisit că nici nu aveţi biografie, dat fiind că existenţa dumneavoastră se confundă cu cărţile dumneavoastră Or, noi trebuie să obţinem totul împotriva noastră înşine; împotriva eredităţii noastre, a metabolismului nostru etc Toate funcţiile dumneavoastră vitale întreţin gândirea, la noi, ele o inhibă Noi nu avem decât o şansă: eroismul Revenind deci la problema silogismului creaţiei, recunosc că nu l-am obţinut Gândurile mele nu fac serie în ele însele, nu sunt o construcţie Dar, după cum aţi văzut, nu asta mă preocupă Mă preocupă ca ele să reflecte corect problema mea, tribulaţiile mele, să fie deci expresia treptei pe care mă aflu Pentru că nu există doar neantul gândului care nu se construieşte pe sine Există şi neantul construcţiei care nu-şi exprimă constructorul, ba care îl exprimă chiar în chip fals Problema mea s-ar putea deci rezuma astfel: nu înţeleg să obţin conceptul (sau măcar raţionamentul) cu orice preţ ” Noica a primit zilele trecute o scrisoare de la E C Am citit-o azi Ce splendid „silogismul” acesta al disperării care îmbrăţişează cu un singur gest viaţa şi cărţile sale! „ je suis fatigué (la fatigue est la specialité de ma famille!) et de toute façon j'ai perdu le goût de me manifester, de «produire» Une vieillesse frivole et désespérée; ma jeunesse du moins ne fut pas frivole ” Îmi amintesc de un alt ţipăt târziu, trimis pe o carte poştală fratelui său: „A quoi bon avoir quitté Coasta Boacii?” E cercul geografic al conştiinţei nefericite cel care se închide peste împrejurimile Răşinariului natal, peste „Coasta Boacii”, după ce a străbătut harta Europei şi Parisul Astă-seară, în camera lui Noica, a fost „judecat” Andrei Ne-am aşezat toţi trei pe pat, rezemaţi de perete Noica stă pe un scaun în faţa noastră Primim câte o portocală, ne povestim ziua, apoi judecata începe „Pornesc de la o distincţie logică Disting universalul de general Universalul este extensiv, priveşte totalitatea cazurilor, în timp ce generalul este de ordinul speciei: în vreme ce generalul îi vizează pe toţi în acelaşi timp şi are o subzistenţă fără consistenţă, ca limba sau ca spiritul obiectiv, univesalul nu are întotdeauna generalul în el, rămânând să-i vizeze nu pe toţi odată, ci pe toţi gândiţi ca fiecare în parte şi într-un moment determinat Moartea, de pildă, este un universal, este a fiecăruia şi nu a tuturor în acelaşi timp Imaginea morţii cu coasa în mână este falsă, spun eu Moartea trebuie imaginată mai degrabă purtând un pumnal, e moartea din basmul Tinereţe fără bătrâneţe, care îl aşteaptă pe Făt-Frumos ca moarte a lui şi care, trăind întârzierea celuilalt, ameninţă să moară ea La fel ca moartea, susţin eu, înţelepciunea e şi ea a fiecăruia: nu e nici ea o realitate de ordinul generalului Şi tocmai de aceea, ea nu poate fi predată, ci doar trezită Iată de pildă cele patru virtuţi pe care le enumeră Platon în Republica: curajul (andreia), înţelepciunea practică (sophrosyne), înţelepciunea teoretică (sophia) şi spiritul de dreptate (dikaiosyne) Poate fi curajul predat? În schimb poate fi trezit Singur Orientul a încercat, prin închiderea în câte o şcoală de înţelepciune, să predea înţelepciunea Occidentul în schimb încearcă să o trezească Şi o trezeşte prin cultură Cultura, cu discreţia şi nedeterminarea ei, trezeşte, nu predă Or, acum vin şi-i spun lui Andrei: cu problema ta de ieri, te afli mai întâi într-o dezordine de principiu El vrea ca înţelepciunea să-i fie predată Am început odată, cu el şi cu Gabi, Logica lui Hegel Şi după o şedinţă de Hegel, Andrei mi-a spus: «Nici cu Hegel nu am ce face» Andrei caută soteria, mântuirea, într-un chip obsesiv, cu încrâncenare «Cultura nu mă rezolvă», spune el Vă amintesc însă vorba lui Neagoe: «Cine n-are îndârjire, acela îl vede pe Dumnezeu» Andrei însă are îndârjire El umblă pe la curţile culturii şi întreabă ca un precupeţ: «N-aveţi ceva pentru mine? Ce-mi puteţi da să mă pot mântui?» Există de aceea la Andrei în primul rând o dezordine a întrebării şi încrâncenarea de a cere şi de a primi direct A doua dezordine a lui Andrei este de ordin practic; ea provine din prea marele respect pentru «fratele porc», pentru eul lui: «eu, eu Andrei în trupul şi sufletul meu, vreau să fiu mântuit» Există însă în viaţa spiritului o primejdie a voinţei determinate Voinţa nu e bună dacă e voinţă de ceva nedeterminat, aşa cum la Heidegger nu există frica faţă de ceva anume, ci frica de nimic determinat (Angst) La Andrei, e îngrijorătoare tocmai îngrijorarea asta pentru eul lui Voinţa lui de urgentă mântuire, nerăbdarea vindecării sunt vinovate Şi sunt vinovate pentru că ţin de amintirea proastă, de amintirea privind sinele individual cu care operează medicii analişti, amintirea care vindecă persoana Psihanaliza lărgeşte câmpul amintirii, rămânând în graniţele eului, împinge eul – ştiţi cum se spune în Franţa – până la «maman, papa, caca» La antici, dintre cele nouă muze, Mnemosyne, Memoria, era cea mai importantă Dar spre deosebire de Memoria psihanaliştilor, Memoria anticilor îţi aminteşte de lucruri pe care nu le-ai ştiut niciodată Mnemosyne este cultura însăşi, şi ea te vindecă tocmai pentru că îţi dă uitarea bună, uitarea eului individual şi amintirea sinelui lărgit Ea singură te pune în ordine, pentru că funcţionează soteriologic fără soteriologie Cultura nu te vâră în «Oastea Domnului», şi în varianta lui reuşită chiar creştinismul a ştiut să nu cadă în ispita tehnicii imediate a salvării El nu a avut orgoliul rezolvării imediate şi tehnica reţetei Îl invit de aceea pe Andrei să nu mai aibă îndârjirea nerăbdării: nimeni nu poate şti exact ce-i trebuie Numai uitarea bună, a culturii, îl poate vindeca, după ce el însuşi va înceta să-şi pună problema vindecării Iar un lucru, când ştii să îl aştepţi, vine chiar şi atunci când n-ai observat că a venit Ştiţi vorba: «Pesemne c-a şi venit, de vreme ce n-a mai venit» ” Vineri, ianuarie Astă-seară, când am ajuns la Noica, nu l-am găsit în cameră A sosit curând Întârziase pentru că şeful cantinei, aflând de la radio că Noica luase premiul de onoare al Uniunii („am auzit că sunteţi scriitor mare”), îl oprise să mănânce şuncă şi gem „Am întârziat, dragii mei, din pricina «efemerindelor», vorba lui Frunzetti Nu ştiţi ce sunt «efemerindele»? Prin ' şi ceva am fugit o zi în Bucureşti La Câmpulung, unde aveam domiciliu obligatoriu, nu o duceam prea grozav De vreo două ori pe săptămână venea Lulu Lambrino în poartă, pe la dimineaţa, şi striga: «Băieţi, se dă gaz la Vişoi!» Luam repede bidonul şi plecam după gaz Trăiam din meditaţii cu lei ora Am predat de toate, până şi săritura în lungime Era o fată care vroia să dea la I C F Nu-i ieşea bătaia când sărea Am mers pe malul apei şi i-am explicat, descompusă, săritura în lungime Am primit kg de lapte Deci mă întâlnesc cu Frunzetti, în tramvai, la Bucureşti Dobândise de curând o poziţie bună «Ce mai faci?», îl întreb «Ce să fac? Efemerinde» Aşa şi eu Cum am ajuns o celebritate a Păltinişului, văd că am început cu «efemerindele» V-am povestit de Câmpulung şi mi-am adus iar aminte de Alecu Paleologu Am trăit atunci, cu el şi cu Mihai Rădulescu, cinci ani de delir cultural Mă gândeam astăzi să vă spun că omul e ceea ce rămâne din el după ce lumea din jur îl desfiinţează Ei bine, noi eram atunci în situaţia asta Iar ceea ce rămăsese atunci din mine era cartea despre Goethe Am să-i scriu lui Paleologu şi-am să-l întreb cum poate vorbi din afară despre cartea aceasta, de vreme ce Goethe era ce rămăsese din mine când totul mă desfiinţa? Scriind astăzi despre Goethe, se cuvenea să fie un mărturisitor Şi îmi pare rău pentru el să spun că nu este unul Însă astăzi îmi propusesem să vă vorbesc despre altceva, despre faptul că orice filosofie mare sfârşeşte într-o platitudine Platon, de pildă, sfârşeşte în platitudinea «adevăr – bine – frumos» Kant sfârşeşte cu platitudinea facultăţilor vieţii sufleteşti: «inteligenţă – voinţă – sentiment» Pe fiecare dintre acestea se centrează câte una dintre Critici: pe inteligenţă, Critica raţiunii pure; pe voinţă, Critica raţiunii practice; pe sentiment, Critica facultăţii de judecare Hegel sfârşeşte cu platitudinea «Dumnezeu – natură – om» M-am întrebat cu ce platitudine sfârşesc eu Şi sfârşesc cu o platitudine teribilă La capătul Ontologiei vorbesc despre «trup – suflet – spirit» Trupul este fiinţa în versiunea reală; sufletul este fiinţa în versiunea «dihăniilor», a elementelor; spiritul este versiunea fiinţei ca fiinţă Mi s-a făcut ruşine de platitudinea mea şi am încercat să o justific Am făcut-o cu vorba, interpretată speculativ, «omul este după chipul şi asemănarea Domnului», lucru care, pe plan speculativ, înseamnă că fiinţa are trei angajări: întrupare a realului, animare a realului, transcendere a realului ” Sâmbătă, ianuarie „Am să vă spun astă-seară povestea pe care am intitulat-o «Uite Koch! Uite Koch!» Aveam de ani când am trecut prin operaţia în urma căreia am rămas fără un rinichi Ţin minte că la cistoscopia pe care mi-a făcut-o, Burghele a exclamat la un moment dat: «Uite Koch! Uite Koch!» Era în glasul lui bucurie, şi am avut o clipă senzaţia că îl vede pe Koch în persoană, coborând tacticos, cu mâinile la spate, de-a lungul uretrei mele Am primit vestea operaţiei aproape testamentar, şi exclamaţia lui Burghele, în care distinsesem bucuria, mi s-a părut, retrospectiv, cruzimea însăşi Astăzi o înţeleg altfel: este strigătul, pentru o clipă victorios, al culturii de câte ori are senzaţia că a înhăţat un adevăr Este strigătul oricui a plecat în căutarea Ideii, a Ideii care îţi scapă mereu şi pe care, din când în când, ţi se pare că ai prins-o: «Uite Ideea! Uite Ideea!», strigi atunci De câteva ori în viaţă am strigat «Uite Ideea!» «Uite Ideea!» am spus după Cum e cu putinţă ceva nou: «Uite Ideea!» sub forma «devenirii întru Fiinţă»; «Uite Ideea!» am strigat şi am numit-o «închiderea ce se deschide» Cu Platon, lucrurile sunt şi mai limpezi: fiecare dialog al său este o tentativă de prindere a Ideii; şi cu fiecare dialog, Socrate o scapă «Parcă am fi plecat la vânătoare de prepeliţe», spune el în Euthydemos Dar de ce ne scapă Ideea mereu? Pentru că numai aşa putem fi în condiţia înţelepciunii, a căutării, a lui tao Dacă Platon ar fi găsit undeva Ideea, totul ar fi îngheţat Fluiditatea, sensul acesta al lui tao, al căii, e totul Această «ad-urmecare» este cultura însăşi Altminteri, niciun răspuns nu e bun, dacă închide problema Totul e ca Ideea să se afle mereu în faţa ta Dacă rămâne în urma ta, obţinem doar o tehnică în numele unei idei Însă tot ce e bun în viaţă poartă în sine infinitul ” martie – martie Duminică, martie Am sosit la Păltiniş joi seară, şi cu toate că de atunci serile cu Noica au decurs ca de obicei, nu am avut până acum puterea să le trec în jurnalul meu Sunt puţin apăsat de ce mi-am propus să fac – câte o pagină Oxford (din ultimele la Phaidros) şi revizuirea traducerii la submediocra carte despre hermeneutică a lui Hufnagel Ţinându-mă de porţia zilnică, nu am găsit răgazul notelor jurnaliere Încerc să refac cele două zile care au trecut În prima seară l-am pus pe Noica la curent cu întâmplările bucureştene legate de lumea noastră În primul rând, paginile I de la cartea sa despre Fenomenologia spiritului a lui Hegel Nu-i vine să creadă că va avea un tiraj de de exemplare De necrezut, când te gândeşti că pentru cartea asta, acum de ani, sunt oameni care au fost bătuţi şi au făcut închisoare Îi povestesc apoi că ne agităm în jurul expoziţiei lui Sorin Dumitrescu – intitulată, nefericit, „Hipersemne” – care s-a închis zilele trecute la Dalles În urmă cu trei săptămâni îl dusesem pe Noica să vadă expoziţia: erau acolo şi Alecu Paleologu şi Andrei, şi toţi am fost dezamăgiţi să constatăm că Noica a trecut prin ea ca şi cum s-ar fi aflat într-o hală de peşte Îi relatez toate acestea, precum şi micile tribulaţii legate de articolul privind expoziţia, pe care încercasem să-l public la „România literară” Este „filosofie caldă – mi-a spus G I – care exorcizează cititorul Trebuie să mă înţelegi, «România» e mereu vizată, după articolul din «Scânteia» cu rezerve la expoziţie, risc prea mult, în perioada asta îmi fac bine logoreele vide ale unora etţetera, ştiu, ai să spui că sunt grobian – şi sunt – dar ăsta e climatul cultural în care ne mişcăm, eu te respect, dar te rog încă o dată să mă înţelegi, uite, merg până acolo încât te rog chiar pe dumneata să mă ajuţi să nu te public – dacă poţi, cere-mi să nu-ţi public articolul –, dacă începem să tăiem, nu mai rămâne nimic, eu nu pot să fac ca alţii într-o revistă lunară sau, mă rog, etţetera, unde lucrurile nu se prea observă, la mine se vede totul, lumea ar citi articolul cu binoclul, poate vrei să scrii altceva, despre câte o carte de filosofie, de ce adică T şi R F pot şi dumneata nu poţi, ai să-mi spui poate tocmai de-aia, şi ai dreptate într-un fel, ce mai, te rog să mă înţelegi, am îmbătrânit etţetera ” Noica ascultă amuzat povestea: îl interesează mai mult să ştie de ce ne agităm în jurul expoziţiei şi se întreabă dacă nu cumva pictura lui Sorin păcătuieşte printr-un exces de inteligenţă „Înainte se spunea «il est bête comme un peintre» şi se poate să fie o condiţie a artei să rămână la nivelul «animalităţii spiritului» Mă întreb dacă prinsă între propria ei inteligenţă şi cea pe care i-o infuzaţi voi din afară, arta lui Sorin nu ameninţă să fie strivită de prea multă luciditate Îmi reproşezi că nu am ştiut să văd «transcendentalul» în expoziţia lui Nu am niciodată un bun contact de la prima întâlnire cu un artist: şi la Brâncuşi, şi la Ţuculescu, am reacţionat în a doua instanţă Spune-i lui Sorin că dacă între timp nu-l desfiinţaţi cu ceea ce puneţi în el, peste patru-cinci ani poate am să fiu în stare să intru în vibraţie De fapt, am să-ţi dau câteva rânduri pentru el, în care am să-i spun toate astea Nu are sens să poluăm atmosfera psihică, dimpotrivă, suntem obligaţi să creăm bună dispoziţie în jur: artiştii au oricum nevoie de ea Cât despre textul tău, înţeleg că e o formă de Témoignages sur şi, deci, nu e unul pentru «România literară» Mai bine îl pui alături de cel al lui Andrei şi Hăulică şi scoateţi ceva separat Dar tot nu mi-ai spus ce înseamnă febra care v-a cuprins pe toţi în marginea expoziţiei lui ” În ce mă priveşte, am reacţionat în faţa ei poate deformat: pe lângă bucuria plastică, pe care nu ştiu şi nu îmi place să o comentez, am privit-o ca pe un splendid debuşeu pentru idee, şi nici Andrei nu cred să fie departe de acest tip de incitaţie Este ciudat cum Noica, deşi a mers pe linia facilitării accesului la idei prin traducerea lor într-o lume a imaginii, refuză colaborarea cu plasticul (excepţie – Brâncuşi) I se pare că tot ce coboară sub verb este ocolit de spirit (dar şi ceea ce trece dincolo de el – muzica) A doua zi, pentru că aveam o copie la mine, Noica mi-a citit articolul L-am întrebat dacă îl supără adierile care vin din filosofia lui, problema „sinelui”, apoi însuşi faptul de a reacţiona la „transcendental” ca o eminenţă a lui „dincoace”, a „sinelui lărgit” etc „Câtuşi de puţin: mă ierţi dacă îţi spun că le simt ca pe nişte locuri comune şi că eu însumi nu am aici consistenţa unei prezenţe vii: sunt o simplă umbră, şi e bine aşa Însă altceva mă încântă să observ Scrieţi, şi tu şi Andrei, mai bine decât scriam noi La vârsta voastră, noi păcătuiam fie printr-o învolburare a ideii, care nu mai era stăpânită stilistic – cazul lui Eliade, nu mai vorbesc de Comarnescu –, fie de o excesivă ţinere în frâu a ideii, care lua forma unei simplităţi afectate – cazul meu La voi există o splendidă dominare a gândului, un control care strânge totul atât de bine laolaltă, încât nimic nu mai poate fi clintit Poate e o acumulare de celule de la o generaţie la alta, poate am contribuit şi noi cu ceva la asta ” Seara următoare, Noica se plânge că de mai multe zile nu îi iese prefaţa la o antologie Lupaşcu, ce ar urma să apară la Editura Politică „Şi totuşi am ideea: am să arăt că totul, de la Kant încoace, a mers în filosofie pe distrugerea mitului identităţii, pe validarea contradicţiei ca fecundă Gloria raţiunii e tocmai antinomia Kant a vorbit de patru antinomii ale raţiunii, iar Hegel a venit să spună că nu sunt patru, ci o infinitate, şi că ele nu sunt neajunsul raţiunii, ci însăşi forţa ei În secolul nostru, ştiinţa a pus în discuţie principiul logic al terţului, dar nu a avut curajul să îl atace şi pe cel al noncontradicţiei Filosofia, în schimb, a făcut-o: a făcut-o fie integrând iraţionalul, inconştientul, intuiţia, fie, ca Lupaşcu, făcând din identitatea însăşi un moment al polarităţii Eu însumi mă simt în spiritul veacului cu contradicţia mea unilaterală Şi îţi propun să te gândeşti dacă cu problema limitei nu intri în aceeaşi clătinare a statutului pe care l-a avut identitatea atâtea veacuri la rând în filosofie ” Trecem la altceva: îi povestesc că înainte de a pleca spre Păltiniş, un prieten nefilozof îmi ceruse să-i spun „ce vrea Noica”, în ce constă filosofia lui Şi am fost uimit să constat că nu ştiu să-i reproduc un gând unic, ci o suită de cinci idei, între care nu am putut face legătura: sinele şi sinea, devenirea întru devenire şi devenirea întru fiinţă, limitaţia care limitează şi limitaţia care nu limitează, a fi în şi a fi întru, în sfârşit, modelul ontologic din ultimul Tratat „Mă interesează imens problema pe care mi-o pui, una vitală, pot spune, şi sunt de-a dreptul uimit că eu însumi nu mi-am pus-o până acum Ai să înţelegi încă o dată de ce spun mereu că nu se ştie cine dă şi cine primeşte Lasă-mă până mâine să îţi răspund şi, oricum, dacă n-o să ne placă răspunsul, o să găsim poate, ca în Upanişade, peste de ani altul ” Ieri seară, Noica mă aştepta nerăbdător să reluăm discuţia din ajun „M-ai silit ieri să mă întorc asupra mea şi să mă întreb dacă nu cumva nu sunt în stare să spun ce am exprimat de-a lungul întregii vieţi cu «pentagonul» meu de idei sau cu «hexagonul», dacă pun la socoteală şi contradicţia unilaterală Să fie totul doar o jerbă de idei care nu e în stare să îşi indice obârşia? Într-adevăr, ce am vrut de-a lungul vieţii? Şi am să răspund: am vrut ce a vrut oricine şi nu am făcut decât să spun ce vrem cu toţii, poate fără să ştim Am vrut să îmbrăţişez pe cel care mă îmbrăţişează, să cuprind cuprinderea ce mă cuprinde Când m-ai întrebat odată de ce nu acord mai mult morţii, nu am ştiut de fapt ce să-ţi spun, deşi în fond simţeam despre ce e vorba Moartea nu este decât una din limitele, din mutilările în care e prins orice individ Conştient sau nu, suferim cu toţii de a nu putea să fim totul şi moartea nu ne dă decât unul din prilejurile acestei suferinţe O asemenea aspiraţie către totalitate se manifestă ca tendinţă de a îngloba mediul, de a-l absorbi în tine: eu o numesc trecerea mediului extern în mediu intern Ea este proprie întregului real, dar numai la om, şi nici aici întotdeauna, ea reuşeşte cu adevărat La nivelul organicului, ea îmbracă forma inferioară a «cuceririlor» mediului, a devorării lui, a unei instaurări despotice asupra lui De altfel, în orice despot există această invaliditate, această neputinţă de a transforma fiinţa comunităţii care-l cuprinde în mediul său intern, o neputinţă de a fi până la urmă E, în despotism, zbaterea şi ridicolul unei boabe de spumă care vrea să se înstăpânească asupra mării într-un chip exterior: despotul nu absoarbe în el comunitatea care l-a făcut cu putinţă, ci o îmbrăţişează silnic Trecerea mediului extern în mediu intern este, s-ar părea, însăşi intrarea în condiţia lui «a fi» În fond, am vrut deci să dau un sens plin lui a fi În ordine biologică, o primă încercare de a intra în condiţia lui «a fi» este foamea: ea este însă una ratată, pentru că trecerea mediului extern în mediu intern ia forma simplei asimilări Apoi respiraţia, pe care Evola o glorifică ca pe un mod indian de acces la fiinţă, rămâne tot la nivelul asimilării În ordine biologică, erosul pare singura ilustrare a lui «a fi», pentru că în momentul realizării sale supreme, erosul este sângele pe care îl preiei sau îl predai, deci însăşi specia – mediul extern – devenită interioritate E aici, ca în orice reuşită de «a fi», un mod de a-ţi îmbrăţişa transcendenţa Căci sângele, ca şi orice mediu intern, e mai mult decât purtătorul său Mediul intern e dincolo de purtător, el rămâne transcendent în imanenţa lui Această trecere, care este o împlinire în sfera lui «a fi», este însuşi miracolul omului şi al culturii Nu poţi să fii poet fără să vrei să fii poezia însăşi; nu poţi să fii filosof fără să vrei, ca Hegel, să fii filosofia însăşi E, peste tot în cultura mare (şi nu în simpla dorinţă de a face cultură, de a fi în ea), un mod de a obţine întregirea, ca în povestea cu băiatul meu Răzvan, care când era mic credea că a cere restul înseamnă ca tu să ai bănuţul tău, iar ceilalţi să vină să pună restul care îţi lipseşte pentru a împlini o sumă Asta am vrut în fond Să vin cu bănuţul meu, cu ideea mea, şi să îmbrăţişez cu ea tot ce mă îmbrăţişează: natura, comunitatea, limba, cultura însăşi Am vrut deci ce vrem cu toţii: o dezmutilare, o ieşire din cotitura singurătăţii în care te simţi îmbrăţişat şi limitat fără să îmbrăţişezi şi să cuprinzi la rândul tău Şi cred că această transformare a mediului extern în mediu intern e sensul bun al infinitului, al infinitului în finit De ce i se spune lui Isus «fiul Omului» şi nu «fiul Domnului»? Tocmai pentru că el a făcut din umanitate, din întreaga umanitate, mediul său intern Iar divinitatea e sensul acestei totalităţi, devenită dimensiune interioară Iată deci «ce am vrut»: şi cred că cele cinci idei pe care i le-ai împărtăşit prietenului tău n-au fost decât aproximările succesive ale acestei dorinţe de a fi, de a nu rămâne mutilat în singurătatea mea, de a îmbrăţişa mai cuprinzător ce m-a îmbrăţişat «Asta e tot ce ai vrut?», poate să întrebe o doamnă care ar asista la discuţia noastră «Mai bine mă duc să-mi mângâi căţelul » Şi-ar trebui atunci s-o rog să vină peste de ani, pentru a-i da un alt răspuns ” Luni, martie Astăzi, înaintea prânzului, am făcut plimbarea împreună „M-am gândit să-ţi vorbesc diseară despre eudaimonia fiecăruia dintre noi Dacă nu setea de succes, dacă nu ambiţia de a fi autor ne împinge să facem ce facem – atunci despre ce anume să fie vorba? Succesul trebuie să-l cunoşti cât eşti tânăr, ca să scapi repede de gustul lui şi ca să-ţi dai seama că nu este niciodată unul adevărat, ci doar o «gloriolă», ceva superficial, până la urmă o exclamaţie de identificare – «deci aşa arătaţi!» etc Îţi dai seama repede că pe oameni nu-i interesează decât suprafaţa ta, că uneori nu fac decât să te aproximeze într-un chip ridicol Într-o zi, cineva mi-a spus că i-a plăcut teribil de mult interpretarea pe care am făcut-o la basmul Harap Alb! Sau am comis odată imprudenţa să-l întreb pe un admirator care dintre cărţile mele i-a căzut în mână: omul a început să se bâlbâie Lui Eliade, când era tânăr, cineva i-a spus: «Vai, ce mult mă bucur să vă cunosc, domnule Mircea Eliade Rădulescu!» Îţi mărturisesc că dacă al XVI-lea Congres de filosofie s-ar face pe tema sistemului meu, lucrul m-ar plictisi îngrozitor: ar trebui să dau explicaţii, să aprob, să dezmint Ce mă face atunci să stau aici aşa cum stau şi să mă simt bine? Care este eudaimonia mea? Am să încerc să-ţi răspund diseară Tocmai am ajuns cu corecturile la Hegel într-un loc care-l priveşte pe Sorin Dumitrescu şi am să te rog să i-l dai să-l citească: este capitolul cu «Animalitatea spiritului şi înşelăciunea» În jurul unei opere noi, ceilalţi se strâng ca muştele pe laptele proaspăt, spune Hegel Şi începe apoi un întreg balet Pe de o parte, artistul se ascunde în operă, se identifică cu ea şi declară că ea spune totul; pe urmă simte totuşi nevoia să explice, să vorbească şi declară că opera nu spune totul, că ea nu îi epuizează idealul Pe de altă parte, criticul vine şi aşază opera lui peste opera artistului, declarând însă că explică opera artistului «Înşelăciunea» aceasta este pentru Hegel eşecul spiritului întrupat în artă, unul de care Hegel are nevoie pentru a trece mai departe, la religie şi la filosofie ” Astă-seară mă simt obosit: nu sunt în stare să spun povestea eudaimoniei lui Noica, născută prin eliminări treptate dar rapide ale tuturor formelor de satisfacţii neculturale: un fel de „nu-mi place nimic altceva” A fi doar posedatul unor idei, a fi manevrat de ele etc Marţi, martie Plecăm mâine, eu spre Bucureşti, Noica spre Timişoara A fost, ca întotdeauna înaintea despărţirilor, o seară de bilanţ Ne apropiem de sfârşitul vol IV din Platon Mă mai aşteaptă comentariile la Phaidon şi Phaidros, pe Noica interpretarea la Phaidon (unde iarăşi crede că nu are ce spune), în sfârşit, ne gândim să împingem traducerea comentariului lui Hermeias la Phaidros (care va apărea şi el în volum) până la a cuprinde şi cel de al doilea discurs al lui Socrate Sunt mulţumit de sunetul traducerii mele, sunt mulţumit că l-am stârnit pe Noica – citindu-i din traducerea mea partea „delirului socratic”, în faţa căruia interpretarea lui se oprea („ nu poţi interpreta un delir”) – să împingă comentariul lui până la capăt, în sfârşit, sunt mulţumit că tinerii Cornea şi Bercea, la care m-am gândit pentru traducerea lui Hermeias, sunt preluabili în echipă şi promiţători pentru rest (Adusesem cu mine o mostră din traducerea lor, şi Noica – citind-o împreună într-una din seri – s-a arătat încântat ) „Dacă ne punem problema unui elitism cultural, fără de care nu poţi face ispravă culturală, cred că ar trebui să avem un impact cu elevii din ultimele clase Acolo e de aruncat sămânţa, nu la cei care tocmai au ieşit din facultate şi pe care în felul acesta îi pierzi pentru cei mai buni ani Au venit astăzi să mă caute doi studenţi din anul IV de la Teologie, din Sibiu Unul dintre ei avea teza de licenţă cu problema virtuţii la Platon Nu avea şi nici nu văzuse vreodată un text grec din Platon Le-am vorbit mai întâi despre ce au în mână – sau despre ce ar putea avea – dacă ajung să înţeleagă ce înseamnă teologia O mie cinci sute de ani, le-am spus, cultura Europei a însemnat cultură religioasă, iar trei sute de ani, ştiinţă Poate că veacul al XXI-lea va fi unul al teologiei, înţeleasă însă ca o problematică a spiritualităţii care va fi asimilat deja veacurile de cultură ştiinţifică Gândiţi-vă ce avantaj avem faţă de indieni, care au intrat dintr-o dată în înţelepciune şi care, obţinând starea de meditaţie, tehnica intrării în această stare, nu au ştiut ce conţinut să-i dea Spiritul care n-a avut în urmă această dublă experienţă culturală, prin care Europa a trecut cu prisosinţă, nu poate obţine decât hebetudinea goală, o somnolenţă, o îngheţare Secolul XXI va fi deci poate secolul celor două Niluri care vor crea o Deltă a spiritului, şi aceasta pare să fie chiar teologia voastră, de vreme ce astăzi oamenii de ştiinţă înşişi se deschid către o spiritualitate în termenii căreia sunt dispuşi să prindă până şi comportamentul atomului Vedeţi, aveţi aur în mâini: nu sunteţi arestaţi în închiderea lingvistului sau a chimistului, sau a istoricului chiar Puteţi merge cu teologia voastră către arta bizantină, către literatura noastră veche, către filosofie Puteţi face din ea un splendid instrument cultural Dar el însuşi trebuie instrumentat: cu greacă, cu slavonă, cu filosofie Ce ar fi Stăniloae sau Elian fără limba greacă? – Le-am făcut apoi teoria celor trei categorii de cai Caii sunt de trei feluri, le-am spus: cai de tracţiune, cai de circ şi cai de curse % din oameni rămân cai de tracţiune Din rest, unii ajung cai de circ, ca Nadia Comăneci sau ca Brigitte Bardot Ei bine, pe mine nu mă interesează decât caii de curse Dacă vreţi să vă preoţiţi, asta e o chestiune duhovnicească, în faţa căreia rolul meu se încheie Dar, dacă vreţi să ajungeţi cai de curse, puteţi să mă căutaţi mai departe Să nu-mi spuneţi însă că lumea în care trăiţi ar fi vinovată pentru nereuşita voastră Dacă există, mizeria există în primul rând în voi, în limitele voastre interioare S-au citit cărţi şi la lumina felinarului ” noiembrie – noiembrie Miercuri, noiembrie Am sosit ieri-seară cu Andrei la Păltiniş, după un drum extenuant, de ore, cu maşina Pene de motor repetate: către Dealul Negru am vrut să ne întoarcem în Bucureşti Mai fiecare drum către Păltiniş a fost însoţit de peripeţii şi de piedici, cărora Andrei se grăbeşte să le găsească o semnificaţie iniţiatică: conjuraţia realului şi a precarităţilor sale împotriva oricărei ascensio spiritualis Păltinişul l-am descoperit şi de astă dată ca pe un „celălalt tărâm”: este o senzaţie unică, de intimitate în spirit, aceea pe care o am ori de câte ori la sosire apuc drumul către cămăruţa mansardată a vilei Pe Noica îl descopăr de fiecare dată treptat, mai întâi prin fereastra luminată, îngropată în acoperişul de şindrilă, prin merele din geam sau prin cheia lăsată pe dinafară în uşă În cameră este întotdeauna cald şi miroase a tutun de pipă Ne prinde mâna în mâinile lui, bătându-ne încetişor dosul palmei, întru regăsire tandră şi pact reînnoit de statornică prietenie „Mă pot lipsi de o călătorie mereu amânată în Grecia, mă pot lipsi de Bucureşti, dar de voi văd că nu mă pot lipsi Aţi venit într-un moment bun: Scrisorile despre logică şi Cartea arheilor lâncezesc deocamdată, aşa că sunt gata să vă slujesc pe voi Tocmai mă gândeam că noiembrie e cea mai frumoasă lună a anului, e «timpul pur», singurul pe care omul nu l-a poluat cu sărbătorile şi însemnele lui: e un timp suspendat între anotimpuri, când nu începe şi nu se sfârşeşte nimic, când nu e nici «sărbătoarea recoltei», nici început de an universitar, nicio mare sărbătoare sfântă E timpul nemarcat în vreun fel, singurul care te cheamă să trăieşti în nedeterminat Am găsit deci o scuză pentru sterilitatea mea, citesc şi aştept, asemeni sfintei Tereza, să mi se întâmple ceva în cea de a şaptea lună, după ce mă voi fi rugat zadarnic şase ” Ne povestim, ca de obicei, răstimpurile Andrei îi relatează săptămâna petrecută în Germania, în urmă cu două-trei luni, la un oarecare simpozion Interesant a fost să descopere că germanii înşişi încep să nu-şi mai afle satisfacţiile doar în bunăstarea lor Se simt coborâţi la rangul de simplă anexă a planului Marshall, care i-a pus pe linia unui Wiederaufbau, a unei reconstrucţii doar în plan material Crima lui Hitler ar fi fost aceea de a fi distrus în război toată intelectualitatea Germaniei – îi mărturisea un interlocutor „Americanismul” a venit să se aşeze tocmai în acest loc pustiit de catastrofa războiului „Este teribil de interesant ce-mi spui Mă bucur să aud că ei înşişi încep să-şi dea seama de propria lor precaritate În , Adenauer ar fi putut să-i întrebe: «Vreţi unt sau cultură?» Şi îmi place să cred că ar fi ales cultura Dar el nu le-a propus decât bunăstarea Astăzi au unt din belşug şi sunt prost aşezaţi în cultură Şi asta se întâmplă cu o ţară care debutează în secolul XIX ca republică a geniilor Când, în , la doi ani după Jena, toată cultura germană se regrupa la Berlin, rectorul Universităţii era von Humboldt, catedra de filosofie o avea Fichte, pe cea de teologie Schleiermacher, iar pe cea de drept von Ihering Vă puteţi imagina cum arăta o asemenea universitate? În a doua jumătate a secolului XIX, când nu mai au genii de calibrul acestora, germanii continuă să uimească Europa, pe un Renan sau pe un Taine, cu o şcoală teribilă de istorici, lingvişti sau filologi Astăzi, de câte ori întâlnesc un intelectual neamţ de la noi care vrea să plece în Germania, îl întreb: «În ce Germanie vrei să pleci? În Germania untului sau în Germania culturii?» Iar dacă îmi răspunde că în aceea a culturii, îi spun că, paradoxal, o poate găsi mai lesne aici ” Ne întreabă apoi de Bucureşti, de planurile cu care am venit aici şi de cărţile pe care le-am adus cu noi Pentru noi, Bucureştiul continuă să stea, de o lungă bucată de vreme, sub semnul ofensivei „protocronismului”, simptom cultural al unui reînnoit complex de inferioritate care, atunci când capătă virulenţa unui moment ca acesta, sfârşeşte mai întotdeauna prin „refuzul Europei” şi exaltarea valorilor estice şi autohtone Protocronismul mută lucrurile din antinomia, sterilă pentru gândire, a raportului universal-particular şi Occident-Orient, şi ajunge la excese care scot cultura din condiţia de minimă puritate de care spiritul are mereu nevoie pentru a se dezvolta nestingherit Şi aici se întâmplă ceva ciudat Cu ani în urmă, când Noica a izbucnit în cultura noastră, el a venit în întâmpinarea nevoilor noastre de puritate morală şi de universalism al culturii Cultura trebuia făcută în numele unui ideal tautologic, era o practică spirituală săvârşită cu gândul la un „Dumnezeu al culturii” şi care îşi trăgea forţa tocmai dintr-o conştiinţă exacerbată a logicii ei imanente, din păstrarea marelui alfabet cultural al spiritului european şi universal În numele acestui ideal, Noica ne-a trimis către „marile texte” şi instrumente ale culturii, care erau surse în chip absolut, surse pentru un spirit care nu se închide în frustrări şi orgolii regionale El a reprezentat, pentru generaţia noastră, o garanţie a spiritului în varianta lui culturală, o purificatio spiritualis care trebuia menţinută şi propagată tocmai prin accesul la sursele verificate ale acestei purificări Fiind vasul ce aştepta să fie umplut şi care, prin prezenţa lui, putea da sens şi adresă unui efort care altminteri s-ar fi risipit şi dispersat în nimic, noi am însemnat pentru Noica cel puţin la fel de mult cât el pentru noi „Noi suntem, a spus într-o zi un coleg de generaţie, valul pe creasta căruia s-a înălţat Noica în urmă cu – ani Şi, într-un fel, ar trebui să ne simţim astăzi trădaţi de el ” Trădaţi de ce? Trădaţi pentru că el s-a grăbit să întrupeze în regional un efort de universalizare (europenizare) culturală care la noi nu a fost niciodată dus până la capăt, ci doar reluat, ca un blestem, mereu de la început Noi eram încă aşezaţi pe această orbită când am fost surprinşi de ceea ce ni se părea a fi un paşoptism anacronic Când nu puteam afla ce e cu noi decât făcând până la capăt ocolul prin cultura bimilenară a Europei, Noica a început să vorbească despre „sentimentul românesc al fiinţei” şi despre „spiritul românesc în cumpătul vremii”, după ce, prin Eminescu sau Goethe, propusese oricărui tânăr cultural un model de universalitate şi de meditaţie în absolut În mod paradoxal, tocmai el, care ne-a certat pentru superficialitate şi ne-trebnicie, a generat teme la îndemâna oricui şi, în mod obiectiv, s-a plasat în situaţia de a putea fi invocat de toţi aceia care flecăreau apăsând pe o coardă facilă şi cu sunet bine verificat Această revendicare a lui Noica, din două direcţii diferite, a dat naştere unei situaţii confuze pe care Noica însuşi a alimentat-o şi în care, Dumnezeu ştie de ce, s-a complăcut cu o iresponsabilă graţie Pentru cei care vin după noi, pentru cei care ridică astăzi capul în cultură, această situaţie confuză nu poate avea decât efecte nefaste Câţi vor regăsi filonul cultural autentic, oferit nouă în stare pură, în această mică bătălie culturală în care unii îl invocă de pe poziţii culturaliste, alţii de pe poziţii autohtoniste, iar alţii, exasperaţi de primii şi ultimii deopotrivă, îl combat şi detestă de pe încă alte poziţii? Îi spun lui Noica toate acestea „Dacă există vreun punct de contact între mine şi «autohtonişti», am să vă rog să nu-l căutaţi în latura de ridicol a problemei Când m-am aplecat asupra românescului, am făcut-o, cred, exasperat de zeflemeaua lui Caragiale Nu poţi să iei totul în zeflemea Românescul nu se rezolvă numai în balcanism şi în degringoladă parlamentară Există momente ale seriozităţii peste care nu poţi trece uşor numai pentru că au sfârşit lamentabil în demagogia urmaşilor Nu îmi este ruşine să spun că mi-a plăcut la Paul Anghel efortul de a circumscrie, prin episodul ' , un moment al seriozităţii ” Lăsăm lucrul să cadă Îi vorbesc despre ce am de gând să fac în zilele de aici I-am adus, definitivată, traducerea la Ursprung des Kunstwerkes ( de pagini) pe care am făcut-o, împreună cu Thomas Kleininger, pentru volumul Heidegger care urmează să apară în ' la „Univers” Vreau să discutăm, în zilele următoare, despre problemele pe care le ridică traducerea lui Heidegger în limba română Scrisoarea despre „umanism” este şi ea încheiată, urmând să apară în ianuarie în „Secolul ” Trebuie să pregătesc, zilele acestea, un mic studiu introductiv, de – pagini, şi am un trac teribil, fiind vorba despre o primă întâlnire a culturii noastre cu o scriere heideggeriană de amploare Nu ştiu deloc de unde să apuc lucrul Simt intens nevoia de a mă sfătui cu Noica „Mă întreb mereu – îmi spune Noica – dacă nu te-ai grăbit cu Heidegger, dacă nu ai ajuns la el înainte de a fi trecut temeinic prin idealismul clasic german Şi mai am o rezervă în ce îl priveşte Îl consider un pustiitor, din specia lui Nietzsche, din specia celor care te dezvaţă fără să te înveţe ceva El însuşi a mărturisit că nu a ajuns nicăieri Şi te întreb atunci: ai oare dreptul să dai aurul din Platon – de vreme ce vrei să te retragi din ediţia Platon – pentru zgura din Heidegger? E metal autentic şi în el, dar şi multa zgură a oricărei pustiiri ” E, poate, nedrept să îl judece astfel, măcar pentru faptul că îi datorează imens: de la Heidegger a învăţat Noica să lase limba să vorbească şi să asculte filosofia ascunsă în ea; de la el, să mute orice problemă din făgaşul în care ea se află îndeobşte; de la el, faptul că în filosofie te afli neîncetat pe drumul către o idee sau în căutarea acestui drum; de la el, că orice răspuns adevărat deschide către o nouă întrebare; şi de la el, în sfârşit, că demnitatea filosofiei vine din obligaţia şi puterea ei de a gândi Fiinţa Astăzi de dimineaţă, în timpul plimbării, Noica ne-a vorbit despre condiţia culturii umaniste „În cultură, dragii mei, trebuie să poţi face dovada rangului pe care îl deţii În cultură nu te naşti niciodată în condiţia de prinţ; trebuie să obţii recunoaşterea ei Eşti deci mereu în condiţia fiilor nelegitimi ai lui Ştefan, care trebuiau să facă dovada că sunt os domnesc Dar o dată ce sângele regesc ţi-a fost recunoscut, nu te mai poţi purta oricum Comportarea ta trebuie să se aşeze la nivelul a ceea ce ai dovedit că eşti Voi aţi obţinut deja condiţia de prinţi şi, ca atare, trebuie să vă comportaţi princiar în cultură; trebuie să vă onoraţi rangul şi să daţi ceea ce se aşteaptă de la voi De fapt aţi ajuns în situaţia când nu mai puteţi pierde partida decât într-un singur fel: nejucând-o Dar ce înseamnă a o juca? Înseamnă a respecta imperativul cantităţii, care în ştiinţele umaniste este decisiv Toţi cei care au făcut o ispravă în umanistică ştiau o carte teribilă Nu poţi veni în cultură doar cu natura spiritului, cu înzestrarea lui animală ” Andrei îi invocă pe grecii secolelor V–IV „Era oare gândul lor îngreunat, precum este al nostru, de întreg balastul alexandrin al culturii? Ce trebuia să ştie Platon în fond? Matematica lui se afla la nivelul cunoştinţelor unui elev de clasa a opta Pentru el, filosofia nu avea decât două secole de istorie, nu douăzeci, câte numără pentru noi Cum se putea gândi atunci fără cantitate?” „Până la urmă, observă Noica, este vorba mereu de educaţie Ceea ce vreau în fond să vă spun este că în cultură spiritul nu se comportă natural, ci cultural Cele două secole de filosofie pe care le avea Platon în spate nu arătau de fapt aşa cum ne apar nouă astăzi Când deschizi Diogene Laertios, vezi că era vorba de autori şi scrieri care nu au ajuns până la noi, dar care atunci dădeau conţinutul unei educaţii Listele unor lucrări care s-au pierdut între timp sunt de ordinul sutelor Pe de altă parte, noi nu ştim nici ce reprezenta cultura Egiptului pentru un grec Dar prin Egipt se trecea, aşa cum au trecut Pitagora sau Platon, exact cum se trece astăzi prin Oxford, Sorbona sau Berkeley Arabii, când au ajuns să însemne ce au însemnat pentru cultura Europei, nu au făcut decât să-şi cultive spiritul Se făcea carte chiar sub câte un copac, cum au făcut ei, sau grecii chiar, de vreme ce pe timpul stoicilor se spunea că până şi ciorile din Atena discutau implicaţia de tip condiţional ” Dimineaţa îi dădusem lui Noica traducerea la Ursprung des Kunstwerkes şi seara ne întâlnim pentru a discuta pe marginea primelor cinci pagini, confruntate de Noica pe rând „Nu îţi ascund că am avut dorinţa de a fi rău, singurul fel în care poţi sluji când e vorba de verificarea unei traduceri Şi mai ales am avut ambiţia de a vă prinde, pe Kleininger şi pe tine, măcar cu o greşeală de germană ” Problema traducerii lui Heidegger are istoria ei, şi deoarece ea a însemnat mult pentru mine, simt nevoia să o povestesc pe larg În , în Germania, am fost prima oară tentat să traduc ceva din Heidegger, cu gândul, cred, de a-mi verifica germana Acum îmi dau seama câtă inconştienţă era în proiectul meu Nu numai despre germană, dar şi despre Heidegger însuşi ştiam prea puţin pentru a putea bănui ce se ascunde sub câte un cuvânt al lui Am ales deci, cu deplină seninătate, Scrisoarea despre „umanism”, în care se reunesc toate temele gândirii heideggeriene de dinainte şi de după Kehre, expuse în cel mai pur jargon heideggerian şi într-un efort de totalizatoare justificare a întregii sale gândiri Bâjbâiam într-un mod jalnic şi rezultatul a fost un semieşec După şase-şapte ani, ambiţia mi s-a retrezit, de astă dată cu conştiinţa că nu mai e vorba de un simplu exerciţiu personal, ci de confruntarea posibilităţilor limbii noastre cu una dintre cele mai fascinante aventuri ale spiritului filosofic Era vorba, pentru limba filosofiei, de o încercare în absolut De astă dată am proiectat un volum cu studiile despre poezie şi artă, în care piesa de rezistenţă era Ursprung des Kunstwerkes Pesemne că aş fi obţinut un rezultat discutabil şi într-un timp lung – începusem deja să traduc – când a avut loc o întâlnire pe care o consider „destinală” pentru soarta Heideggerului românesc: l-am cunoscut pe Thomas Kleininger Aşezat în plină „ahoretie”, în maladia lipsei de determinaţii, cum lui singur îi plăcea să creadă după ce citise Şase maladii ale spiritului, Thomas preda, când l-am cunoscut, o germană specializată pe profil, la Institutul de petrol şi gaze, şi îmi amintesc că era foarte încântat de cursul tehnic litografiat care tocmai îi apăruse În rest, colabora cu editura „Univers”, făcând confruntări, referate, cronici în limba germană la „Cahiers roumains” şi traduceri din română în germană Îmi făcuse, la cererea editurii, confruntarea la Psihologia literaturii a lui Groeben şi, cu această ocazie, lucrând împreună două zile, am descoperit în el o disciplină şi o putere de muncă extraordinare, dublate, de asemenea, de o inteligenţă teutonă, rece şi exactă Toate aceste calităţi nu îşi găsiseră investirea cea bună şi se afla în situaţia mai rar întâlnită la noi (unde lucrurile stau mai degrabă invers), de a poseda înzestrări şi instrumente simultan cu absenţa proiectelor N-am făcut, cunoscându-l şi simţind cât de eficace ar putea deveni, decât să-i trec lecţia pe care, la rândul meu, o învăţasem de la Noica Am început să fac cu el (şi împreună cu Andrei) greaca şi l-am tentat cu „lista filosofilor”, care pentru el începea cu începutul – presocraticii –, dar şi cu Spinoza, unde ajunseseră între timp lecturile şi discuţiile noastre săptămânale Însă cel mai mult m-a atras ideea de a lucra împreună Heidegger, lucru pe care, după ultima verificare a traducerii la Scrisoarea despre „umanism”, l-am simţit ca inevitabil Pentru traducerea lui Heidegger era nevoie de un creier complex, ştiutor de filosofie, de ceva greacă, dar mai ales de română şi germană în egală măsură Era vorba deci de a realiza bilingvismul După ce, lucrând împreună, am lăsat Ursprung-ul în spate, am înţeles că dincolo de uniunea germanei cu româna obţinuserăm, prin hermeneutica textului, o sondă a gândului pe care nu o poate realiza decât concernul a două minţi bine acordate Am revizuit traducerea la Ursprung, într-un interval de numai câteva luni, de trei-patru ori, şi sunt pagini (ca aceea faimoasă cu Riss şi cu Gestell) pe care am stat zile întregi Ceea ce am realizat deci cu Thomas nu a fost numai un creier optim pentru traducerea lui Heidegger, ci, prin Heidegger şi dincolo de el, senzaţia de muncă sălbatică, de dezlănţuire în spirit, pe care numai duelul a două minţi care-şi dispută ceva ce nu le aparţine ţi-o poate lăsa Dar toate acestea nu pot fi povestite, şi micul nostru eroism, dobândit într-o bătălie lipsită de fast, trebuie să rămână un secret al nostru, la care nu vor ajunge decât cei ce vor mai coborî, asumându-şi o sărăcie esenţială, într-o pagină din Heidegger Joi, noiembrie „Două întrebări proaste mi-a pus Gabi, de când îl cunosc: ce cred despre moarte şi de ce trebuie în fond să scriem cărţi La prima i-am răspuns în mai multe rânduri, dar vreau astăzi să revin asupra ei Mi se pare de neînţeles felul în care de de ani omenirea cultă se lamentează în marginea morţii Cum de n-am reuşit în de ani să vedem moartea în lumina ei bună? Limba, care este întotdeauna mai înţeleaptă decât noi, ştie să spună: «s-a săvârşit din viaţă», care est un fel de «s-a desăvârşit vieţuind», «s-a împlinit» Orice moarte bună este forma unei desăvârşiri, a unei isprăvi cu cap şi coadă A întreba ce crezi despre moarte sună ca şi cum ai întreba despre tăcerea care se aşterne după o simfonie Nu poţi să crezi nimic despre ea: crezi numai despre împlinirea care a fost simfonia Eu aş acorda eternitatea tocmai celor care nu au făcut nimic în viaţă şi care nu au cum să se retragă din ea, de vreme ce nu au început şi nu au încheiat încă nimic «Merită să trăieşti, spunea un prieten răposat, ca să poţi citi în fiecare zi „Universul” » Acestor simpli spectatori la spectacolul fără sfârşit al lumii, cititorilor de ziare şi privitorilor la televizor, lor le trebuie acordată veşnicia, ca despăgubire pentru că n-au putut să desăvârşească nimic şi, deci, să se săvârşească Iar acum, dacă admitem că moartea este un sfârşit adevărat, şi unul bun, atunci eternitatea bună şi adevărată e aceea în care poţi comunica cu departele tău A scrie cărţi înseamnă a comunica cu departele tău şi a deveni conştiinţa lui mai bună Ce sunt cărţile omenirii dacă nu conştiinţa noastră mai bună? Ce este Eminescu dacă nu conştiinţa mai bună a românilor? Şi ce altceva îmi pot dori dacă nu să devin conştiinţa mai bună a celor care-mi urmează, a departelui meu în timp?” Astă-seară, Noica ne-a citit o Selbstdarstellung, o „autoprezentare”, înfăţişându-ne drumul său în idee de la Mathesis la Scrisorile despre logică „Sunt bucuros să constat că am lucrat întreaga viaţă – ştiut sau neştiut – la găsirea unei scientia universalis, care nu este nicio ştiinţă a ştiinţelor, nicio cunoaştere suspendată în eterul filosofiei «Hexagonul» despre care îi vorbeam lui Gabi în urmă cu câteva luni nu este «sistemul» meu, ci o structură înţelegătoare (modelul meu ontologic) laolaltă cu operatorii ei, cu instrumentele de decodare ale relaţiilor de orice ordin – etic, istoric, artistic, filosofic etc – şi care, toate împreună, dau conţinutul acestei scientia universalis Deci, pe de o parte modelul ontologic «individual – determinaţii – general» (IDG), care traduce structura ideală a fiinţei şi, prin nesaturările lui, precarităţile ei, pe de altă parte, polarităţi pe care le regăsesc operând peste tot şi care dau acestei «ştiinţe» un caracter funcţional – sinele şi sinea, devenirea întru devenire şi devenirea întru fiinţă, a fi «în» şi a fi «întru», limitaţia ce limitează şi limitaţia ce nu limitează, în sfârşit, contradicţia unilaterală Toate acestea le pot plimba peste întreaga realitate, făcând-o pe aceasta inteligibilă la nivelul unei «ştiinţe» care este una a concretului şi a vieţii, nu una a abstractului, cum obţinea Descartes cu «ştiinţa proporţiilor» sau Leibniz cu al său «limbaj universal», sau cum încearcă astăzi să obţină matematicile şi logica Important în această scientia este că am piciorul mereu pus în individual, că îl salvez şi îl validez, spre deosebire de orice altă mathesis care, vizând universalul, sfârşeşte prin a desconsidera sau a pierde individualul Acest individual de la care «ştiinţa» mea pleacă fără să-l piardă nu este deci nici sacrificat prin urcarea la general (nu este elementul înghiţit de mulţime sau partea de întreg), dar nu este nici individualul romantic al secolului XIX, care nu poartă în el generalul sau investitura lui Această mathesis universalis, pe care o proclamam într-o manieră lirică în tinereţe, o regăsesc acum, la sfârşitul drumului, articulată şi împlinită, prin modelul ontologic şi cele cinci idei-operatori ” Vineri, noiembrie Înainte de prânz, Noica m-a chemat să-i sparg lemne, drept pedeapsă că nu am vrut să fac plimbarea de dimineaţă Mă aştepta împreună cu un tânăr de de ani, student la Teologie în anul I (o proaspătă descoperire din Sibiu), pe care voia să-l cunosc ca eventuală achiziţie pentru ediţia Platon Pentru Noica era decisiv faptul că băiatul avea instrumentele puse la punct – greacă, latină, ceva ebraică, apoi germana, engleza şi franceza Ne despărţim de el şi ne îndreptăm – ni se alăturase între timp şi Andrei – spre cantină „Vă mărturisesc, dragii mei, că încep să-i judec pe viitorii cărturari şi după fizionomie Aţi văzut: băiatul poartă ochelari, e blond limfatic şi pare să aibă Sitzfleisch Un corp nesportiv, greoi sau, dimpotrivă, uscat, e o primă garanţie de asceză de tip intelectual Fizic vorbind, poate fi declarat «bun pentru carte» Vedeţi că am vocaţie de neguţător de cai în cultură Nu mai vorbesc de şansa pe care o are din capul locului cu un tată profesor de dogmatică şi deci cu o bibliotecă de toată frumuseţea chiar acasă Îl interesează patristica şi, în felul acesta, vreau să-l prind pentru filosofie, trimiţându-l la sursele platoniciene şi aristotelice ale patristicii Mă apropii de sfârşitul Originii operei de artă Lucru remarcabil făcut, dar vă mărturisesc că mi se rupe inima gândindu-mă cât timp şi câtă energie au putut pierde Gabi şi prietenul lui pe altarul lui Heidegger Şi vreau să-i pun lui Gabi, cu toată brutalitatea, o întrebare: cine este în fond Heidegger? Ce respect poţi avea pentru un om care desfiinţează totul şi care, până la urmă, te îndeamnă să-i citeşti doar pe el şi pe presocratici? Şi încă ceva; este în Heidegger un lucru teribil de suspect: nu poate fi povestit Ştiţi cum îmi place să mă joc cu vorba «dacă n-ar fi nu s-ar povesti»; de vreme ce se povesteşte, este Orice fiinţă, şi mai ales fiinţa unui gând sau a unei cărţi care are un început şi un sfârşit, poartă în ea epicul, «se povesteşte» Vin acum şi spun, răsturnând: dacă nu se povesteşte, nu este În acest sens, Heidegger nu este Gândul adevărat are o desfăşurare, îşi poartă în el propria lui baladă, acel «staţi să vă povestesc ceva» Or, la Heidegger, totul rămâne în înfăşurare, în cerc Heidegger nu are baladă L-am ascultat în două rânduri vorbind, o dată în , a doua oară în , când am avut senzaţia că ascult aceeaşi conferinţă de cu doi ani în urmă Îi acord un singur lucru: are hermeneutică, obţine interpretarea individualului Dar nici aici lucrurile nu sunt în ordine A face hermeneutică înseamnă a avea acces la forma individualului; fiecare individual îşi poartă în el propria lui formă şi această formă este necesitatea lui Schiller a spus ceva extraordinar când a afirmat că necesitatea unui lucru este forma lui Heidegger are intuiţia acestei forme ascunse pe care o poartă cu sine orice individual, dar fără să aibă şi o teorie a formei individuale Nu are, cu alte cuvinte, elaborată o logică ca teorie a formei individuale Şi – daţi-mi voie să mă laud – hermeneutica mea îi este superioară măcar din acest punct de vedere; ea se bazează pe o logică proprie ştiinţelor de tip hermeneutic, ştiinţelor spiritului, deci acelor ştiinţe care nu au pierdut individualul şi forma lui Logica aceasta, care îmi validează hermeneutica, este tocmai teoria formei individuale, «logica lui Hermes», cum am numit-o, o logică ce nu a pierdut concretul şi care tocmai de aceea nu mai poate fi preluată de matematici şi de către maşini ” Observ comportamentul despotic al lui Noica faţă de Heidegger, pe care îl închide în propria lui raportare la filosofia acestuia, când de fapt s-ar cuveni să acorzi fiecăruia dreptul de a se întâlni cu gândul altuia pe o cale proprie Pentru mine, Kierkegaard e valabil în peratologie, pentru Noica, el trebuie respins pe linia modelului ontologic I-D-G (nu posedă treapta intermediară, a determinaţiilor, ci doar individualul şi generalul, care, neputând fi unite decât prin salt, oferă un model ontologic nesaturat sau, în plan subiectiv, generează drama) Invers, pentru Noica, Hegel e valabil potrivit modelului – realizează G-D-I –, dar pentru mine este nepreluabil peratologic (limita ca atare nu are nicio consistenţă; totul e flux) La Noica, e tot mai mult vorba de o intransigenţă prin blocaj în propriul gând Ce se întâmplă aici cu faimoasa „închidere care se deschide”? Astă-seară a fost rândul lui Andrei de a ne povesti etapa în care se află „O să-mi vorbiţi, astăzi Andrei, mâine Gabi, despre cartea pe care o aveţi în faţă”, ne spune Noica în timpul plimbării Cartea pe care şi-o vede Andrei după Pitoresc şi melancolie este una despre tipul de gândire artistică, ca distinctă de gândirea discursivă de tip speculativ sau ştiinţific „Cel mai bine îi simt titlul în germană: Das bildnerische Denken Mărturisesc că în mai tot ce am scris am plecat de la experienţe nemijlocite, nu de la idei sau cărţi La mine este vorba mereu despre un bovarism pe dos: nu aplic cărţile în viaţă, ci invers, un fapt de viaţă mă trimite la cărţi Îmi amintesc, de pildă, că, îndrăgostindu-mă prima oară, m-am dus să caut în Larousse la cuvântul «iubire» În prima carte este vorba mai peste tot despre o ulterioară rezolvare livrescă a unor probleme care fuseseră mai întâi de ordinul experienţei: fericirea, lenea, fapta etc Gândul cărţii despre care-mi cereţi să vorbesc s-a născut şi el tot dintr-o experienţă, din contactul cu artiştii, din nevoia de a-mi pune în termeni limpezi problema dialogului meu cu ei Pentru că există o reală dificultate a dialogului cu artiştii; felul cum se naşte şi cum e formulată ideea la ei este complet diferit în raport cu gândirea speculativă Ar fi însă greşit să expediezi problema acestui tip de gândire, declarând-o haotică, numai pentru că înfrânge regulile logicii discursive De fapt, mulţi dintre artişti au sonde şi intuiţii neînchipuite, pe care nu le poţi obţine pe calea raţiunii obişnuite Deci de la nevoia de a face posibil acest dialog ajung să caut o rezolvare în plan cultural, livresc Sigur că nu îmi propun să fac tot istoricul problemei, ci voi alege câteva tipuri paradigmatice, de la care pornind, sper să obţin o caracterizare tipologică a gândirii de tip artistic Şi m-am gândit să mă opresc asupra a trei momente: Goethe, care mă serveşte cel mai bine, apoi Leonardo şi, din secolul nostru, Klee Cu toţi aceştia intru, vrând-nevrând, în problema cunoaşterii inspirate, ca tip distinct faţă de cunoaşterea discursivă Intru apoi într-o cunoaştere care se realizează în act: a afla făcând, nu meditând În faptul de a face se instalează un raport misterios cu adevărul însuşi: explicaţia este înlocuită aici cu expresia În faza actuală, care nu e decât o simplă bâjbâială, am în minte trei caracteristici ale discursului artistic: cosmogonicul, ca variantă artistică a ontologicului Este vorba aici de o ontologie care se rezolvă în natură, deci de ontologicul pe care filosofia l-a pierdut după presocratici, pentru a-l regăsi apoi cu romanticii, cu Schelling, Passavant, Goerres, Oken sau Carus; caracteristica profeticului şi oracularului, care dă gândirii artistice o alură dogmatică, iar în planul expresiei, aforisticul Mă gândesc aici şi la o sensibilitate specială pe care artistul o probează în faţa viitorului, detectabilă în orice mişcare de avangardă, la avangarda rusă de pildă, la un Tatlin, Gabo, Pevsner sau Malevici; în sfârşit, globalismul, aplecarea către ansambluri, raporturi, aşezări laolaltă Propensiunea către monumental, către «privitul în mare», către viziunea generoasă Dincolo de aceste trei caracteristici, gândirea artistică pune în mod unic problema raportării la materie Artiştii îmi apar a fi cei mai competenţi gânditori ai materiei Nu e vorba deci de o simplă tehnică, ci de o competenţă care merge până la deţinerea capacităţii de răsturnare a materiei, de depăşire a precarităţii ei Există astfel în gândirea artistică o componentă alchimică pe care o poţi studia pornind de jos, de la problema atelierului, a reţetarului etc Partea finală a cărţii o văd ca o raportare tipologică a gândirii artistice la aceea de tip speculativ şi, de asemenea, ca examinare a beneficiilor pe care spiritualitatea contemporană le poate obţine de pe urma gândirii artistice: recuperarea individului, a purităţii, a naturii, a materiei În felul acesta realizez şi legătura cu cartea anterioară: în Pitoresc şi melancolie, problema naturii apărea în negativul ei, în timp ce aici natura ar apărea în pozitivul şi în magia ei ” „Am să mă opresc mai întâi, începe Noica, asupra artiştilor pe care i-ai ales drept paradigmă pentru acest tip de cunoaştere Într-adevăr, Goethe te slujeşte cu toate cele trei caracteristici pe care le distingi tu în gândirea artistică Dar pe linia globalismului trebuie să întâlneşti şi panteismul, asupra căruia o să revin când am să mă opresc asupra fiecărei caracteristici în parte În ce-l priveşte pe Leonardo, eu văd în el mai ales splendoarea mecanicismului, una pe care ştiinţele au pierdut-o: la Leonardo este vorba deci de o splendoare a mecanicismului de dinaintea ştiinţelor Am rezerve, în schimb, asupra lui Klee Nu ţi se pare mai interesant van Gogh? La Klee e prea mult experiment, pe când la van Gogh totul este adevăr Mă opresc acum asupra treptelor tale: cosmogonicul, profeticul şi globalismul În problema cosmogonicului mă declar voit inocent Am anulat deliberat problema, deoarece mi se pare că înăbuşă şi îngroapă tot ce e spirit În cosmogonic spiritul este, laolaltă cu omul, un element între elemente şi, coborât la această treaptă, el devine neglijabil Ontologia îmi este oricum suficientă, de vreme ce implică cosmogonicul ca un caz particular Mult mai mult îmi spune, pe linia plasticii, profeticul Aş dori ca ancora pe care artistul o are în viitor să fie aruncată de plasticieni, şi nu de naturile muzicale Ştiţi că obsesia mea este de a reabilita individualul, dar nu ca individual stingher, ci ca individual investit de puterea generalului Părăsesc deci cerurile (generalul), pentru a le vedea oglindite în apele noastre Dacă ajung să triumfe, naturile muzicale vor reabilita pe cale artistică generalul, angelicul, şi nu individualul de tip omenesc Plastica în schimb, cu aplecarea ei către individual, poate contracara, şi o face constant, obsesia de a căuta legi, de a urmări doar realităţi de ordin general De altminteri, cei mari rămân în slujba individualului, chiar şi atunci când caută legi Ce voia până la urmă Aristotel să prindă cu cele zece categorii ale sale, dacă nu individualul, dacă nu fiinţa lui ti, a lui «ceva anumit»? Chiar şi matematismul neokantianului Cohen termină prin a pune kantianismul în slujba experienţei, a unui concret determinat; la el, calculul infinitezimal este un mod de a împlânta infinitul în finit Iar astăzi, ştiinţele spiritului au ajuns în situaţia de a vrea să le domine ele pe cele ale naturii, regăsind idiomaticul, individualul, «clipa cea repede» Şi atunci, te întreb: ai organ, cu artistul plastic, pentru concretul de mâine? Pentru că muzica, dacă ne lasă să simţim un viitor, o face dematerializând Iar trupul, individualul, nu e totuşi doar «fratele-porc», ci e cel care ajută sufletul, ca în legenda aceea românească unde la moarte, sufletul, ieşind din trup, se întoarce asupra lui şi îl sărută de sus până jos, mulţumindu-i că l-a ajutat În sfârşit, globalismul Am să vă spun ce cred despre el şi despre panteism totodată, pornind tot de la individual şi idiomatic Eu nu cred că între epistemologie sau logică, pe de o parte, şi hermeneutică, pe de alta, este o ruptură Idiomaticul devine transmisibil când îi revelezi forma Orice lucru se află în forma lui şi poate nu preţuim niciodată îndeajuns travaliul criticii şi al hermeneuticii care se chinuie să facă transmisibilă această formă a individualului Există deci şi jos – cu hermeneutica – o republică a formelor, aşa cum există una sus, cu logica Iar dacă însumezi şi înglobezi treptat formele de la care pleacă hermeneutica, obţii, la limită, o teorie care lasă în urmă forma ca formă individuală şi termină prin a elibera generalul E o lentă trecere de la hermeneutică la logică şi, invers, o procesiune în ambele direcţii Totul, în spirit, e drum de jos în sus şi de sus în jos, şi nu doar o scară a lui Iacob Spun toate astea ca să înţelegi de ce mă tem de al treilea capitol, cel cu globalismul Globalismul înfrânge această dublă procesiune din viziunea mea: îngeri care coboară şi devin licurici, oameni urcători care devin îngeri Globalismul care e, în fond, panteismul pierde şi descinderea, şi ascensiunea: totul e în tot, ordinea e dată, nu căutată, iar căutarea rămâne doar de ordin poetic Partea este înnobilată de întreg, dar nu se poate ridica la nivelul întregului Mizeria panteismului este că înnobilează şi totodată degradează partea Ajungi atunci la viziunea monstruoasă a lui Goethe, că doar totalitatea oamenilor înseamnă omul? Ce rost ar mai fi avut atunci Isus? Mă tem deci să nu cazi în panteism cu globalismul tău Însă dincolo de toate acestea, mă bucur că în cartea ta, deşi spui că pleci mereu de la o experienţă care îţi aparţine, nu te mai ocupi de tine: te-ai desprins de soterie, de omuleţul din tine Spui că şi aici este o problemă a ta, dar de astă dată este problema mirării tale, a lui tháumazein, de unde pleacă orice operă adevărată Ai deci tăria să te purifici uitând de tine Căci tocmai aceasta este purificarea: puterea de a te spăla de murdăria sinelui tău îngust Şi o faci cuminte, neostentativ, cu o mirare în imediat care te poate duce la o cunoaştere esenţială a omului european sau, poate, chiar a celui de mâine ” Sâmbătă, noiembrie Au trecut trei zile şi prefaţa la Scrisoarea despre „umanism” trenează Tot scenariul Scrisorii se învârte în jurul a trei termeni: Sein, Seiendes, Dasein Sarcina oribilă de a-i face inteligibili pentru oricine Noica îmi propune să explic fiinţa, Sein-ul, pornind de la dubla accepţie pe care ea o are în istoria filosofiei, şi pe care Heidegger o menţionează, aceea de „esenţă” şi „existenţă”, arătând că Heidegger a preluat „esenţa”, deci latura pe care filosofia tradiţională a părăsit-o în favoarea „existenţei” În fond, la Heidegger ar fi vorba despre un platonism mascat, de vreme ce nu se mai caută ein Wahres, „ceva adevărat”, ci die Wahrheit, adevărul însuşi, exact cum Socrate nu întreba ce este o fată frumoasă, ci ce este frumosul Ideea nu mă satisface Îmi trebuie ceva spectaculos, mai puţin rece şi tehnic, ceva simplu, limpede; „Secolul ” nu este o revistă de filosofie Mă gândesc mai degrabă la o categorie stilistică, la încadrarea lui Heidegger în specia titanismului modern al gândirii, la asumarea unei sarcini extraordinare, care vine în răspăr cu toată tradiţia consfinţită a filosofiei, deci la o răsturnare de proporţii, aşa cum au visat şi Kierkegaard, Marx sau Nietzsche Toţi aceştia, Heidegger inclusiv, şi-au propus să mute omenirea din câte o lungă habitudine, fie recuperând o origine, fie proclamând un timp viitor Kierkegaard a atacat habitudinea credinţei instituţionalizate, care a pierdut nervul originii ei neotestamentare; Marx a atacat habitudinea istoriei trăite ca o mare experienţă a servituţii; Nietzsche, pe aceea a unei pseudo-specii umane, de care va trebui să ne despărţim cândva „printr-o activă uitare”; iar Heidegger, habitudinea pseudo-gândirii, de vreme ce gândirea Occidentului a ajuns să gândească, în locul fiinţei, doar un simulacru al ei, o fiinţă devenită debuşeu al tehnicii şi practicii Toţi aceştia au certat omenirea pentru locul unde a ajuns şi au încercat să o repună pe un făgaş pierdut sau negăsit încă Toţi au ceva titanic, eroic, romantic, dar şi utopic, quijotesc, nebunesc; toţi sunt singuri în faţa a câte douăzeci de secole de istorie Şi toţi sunt marii îngrijoraţi moderni ai omenirii Noica a terminat între timp lectura traducerii la Originea operei de artă În timpul plimbării de dimineaţă îmi spune că este remarcabilă ca performanţă „Es ist eine Leistung, aber nicht eine Schöpfung Nu mai poţi întârzia în performanţe, oricât de spectaculoase ar fi ele Ai demonstrat, sau ţi-ai demonstrat, că poţi merge pe sârmă; acum e cazul să te opreşti şi să-ţi reiei cantitatea, lecturile, dar mai ales să-ţi scrii Simbolismul limitei Despre asta o să vorbim diseară Acum aş vrea să vă spun altceva Recitind Originea , cu problema «pământului», a lui Erde, şi reamintindu-mi şi de interviul dat de Heidegger în «Spiegel», cu vorba pe care o citează şi Gabi în studiul său introductiv la Ursprung, cum că văzând imagini transmise de pe Lună Heidegger s-ar fi înspăimântat, m-am gândit ce lamentabil pot sfârşi unii la capătul unei vieţi de gândire N-ai voie să cazi, când te cheamă Heidegger sau Cioran, în văicăreală, în lamentouri şi spaime de ţăran sicilian Cum poţi să exclami, ca Cioran, «à quoi bon avoir quitté Coasta Boacii»? Sau cum poţi să te sperii când vezi oameni pe Lună? Îmi imaginez că aşa s-a întâmplat şi când a fost descoperit focul Cine ştie ce bătrân prăpăstios s-o fi trezit să spună: «Nu vă daţi seama ce nenorocire ne aşteaptă? Cade focul pe mâna vreunui copil, o să ardă pădurea; vai, vai, ce ne facem!» Mă indispun toate viziunile astea catastrofiste; sincer să fiu, nu cred deloc în Marea Catastrofă şi am şi argumente pentru asta Omenirea, acest mare animal, acest mare individ colectiv, ar trebui să simtă dacă este în pragul sfârşitului sau dacă îl trăieşte deja Când te îneci ai un moment de supremă recapitulare a vieţii tale, o iluminare pe care ţi-o dă ultima clipă Dacă am fi în plin înec, aşa cum cred atâţia, dacă ar fi adevărat că «numai un zeu ne mai poate salva», aşa cum declară Heidegger, ar fi imposibil să nu simţim, să nu avem convulsia dinaintea sfârşitului, să nu ne recapitulăm istoria Dar pot s-o iau şi altfel Să zicem că ne apropiem, cu anul , de pragul sfârşitului Dacă e aşa, tot ar trebui să ne bucurăm Este oare puţin lucru să fii ultima generaţie a omenirii?” octombrie – decembrie octombrie Meditez mereu, de câte ori îmi vine în minte cazul lui Petru, la destinele neîmplinite din cultura noastră De câte elemente ţine o asemenea neîmplinire? Dacă lăsăm deoparte problema condiţiilor, a marilor factori inhibitivi externi, şi ţinem seama numai de natura interioară a individului confruntat cu o sarcină culturală – pe care el şi-o asumă şi şi-o impune printr-o justă scrutare a traiectoriilor culturii din care face parte –, atunci apar două tipuri distincte de ratare: una, care este totuşi glorioasă şi nu cea mai frecventă la noi, ţine de însăşi exacerbarea conştiinţei destinului propriu Ea apare sub forma urât constructivă a voinţei de operă sau, în filosofie, a voinţei de sistem La nemţi, cazul tipic este cel al lui Hartmann (vezi vorba lui Heidegger despre el, cu mersul din staţie în staţie, ca tramvaiul), iar la noi, cazul lui Blaga, cu monumentalitatea lui artificială (opera văzută ca „templu” al persoanei, construcţie de dragul construcţiei) La această categorie – „glorioasă” – a neîmplinirii, destinul este gândit în prea mare măsură ca realizare de sine a eului, opera devenind o faptă cantitativ calculată în raport cu „împlinirea vieţii” Trilogia valorilor de pildă, operă obosită, apare ca realizare exterioară, ca un fel de pariu cu sine dus până la capăt, în timp ce Trilogia cunoaşterii pare singura scrisă cu verva ideii spontane În acest prim caz, autorul nu îşi realizează condiţia de simplu mediu traversat de idee, ci se resimte excesiv pe sine ca ins, mutând accentul de pe operă pe realizatorul ei Cealaltă formă de neîmplinire – şi care la noi dă regula – vine din absenţa unei conştiinţe ferme a destinului propriu, adică din incapacitatea de a gândi fiecare gest cultural ca element al unei coerenţe de ansamblu Viciul este aici tocmai lipsa de „construit”; viaţa ta devine o scenă a întâmplării şi a prilejului Te laşi dirijat din afară, fără să selectezi oferta în raport cu unica articulaţie a proiectelor proprii Această pierdere în fapte mărunte şi ocazionale (cronici, articolaşe, emisiuni la radio, prefeţe, traduceri care îţi sunt propuse – toate, forme de anexare la „întâmplările” climatului cultural) reprezintă calea curentă a neîmplinirilor noastre Mă uit fascinat la tabloul risipirii de-o viaţă a lui P , omul tuturor putinţelor şi tuturor nevrozelor în sfera culturii umaniste; zeci de poteci, părăsite de îndată ce au fost încercate, cel mai adesea deschise de câte o mică comandă socială sau de către un impetus necontrolat În condiţii de forţă interioară, tentaţia unei asemenea risipiri ar fi dat naştere la o poikilie de tip renascentist Şi apoi, toată drama pe care o trăieşti în marginea acestei pulverizări, când ai trecut dincolo de prima maturitate! Atunci, căile tentate se multiplică, sporind efectul de haos; încerci mereu „o lovitură decisivă” prin care să răstorni o imagine consfinţită Aşa s-a întâmplat cu ultima lui carte; mi-l amintesc pe P venind în urmă cu doi ani la Păltiniş, nevrozat de trac, să îi asculte părerea lui Noica, una la care ţinea fără să simtă şi nevoia de a ţine cont de ea – şi îl văd parcă şi acum adunându-se din spaima neîmplinirilor lui, din ceaţa tuturor nesiguranţelor şi orgoliilor lui refulate, ridicându-se înaintea noastră şi înfruntându-ne cu această Faptă a sa, cu acest Ersatz de destin octombrie Condiţia „coruptă” a geniului în comunităţile moderne mici (temă obsesivă în Jurnalul lui Kierkegaard), deci într-un socius care nu are uzanţa întâlnirii cu ne-obişnuitul, decât cel mult în forma puterii şi în aceea, şi mai degradată, a evenimentului În aceste condiţii, ne-obişnuitul cel mai greu de suportat, şi de aceea reprimat, este geniul, pentru că lui îi lipseşte atât imunitatea de care se bucură puterea, cât şi aerul de firesc pe care acesteia i-l conferă tradiţia De îndată ce există o tradiţie a geniului, aşa cum exista în Germania lui Goethe sau în câte o cetate elină („alte popoare au avut sfinţi sau înţelepţi, grecii au avut genii”, spunea Nietzsche), geniul devine şi el „ne-obişnuitul firesc”, de care contemporanii au nevoie ca mijlocind între ei şi o ordine superioară A avea „cultura geniului” înseamnă să poţi recunoaşte cu bucurie ceea ce îţi este intangibil superior şi să accepţi această apariţie ca un prilej de ridicare mijlocită deasupra ta, deci nu cu insatisfacţia că altul se află acolo, ci cu bucuria că, laolaltă cu el, poţi ajunge şi tu Când această cultură a geniului există, deci când geniul trăieşte nu martirizând, ci jubilând, asemenea unui zeu domesticit, contemporanii lui cunosc o paşnică depăşire de sine Ce poate fi atunci, în acest sens exact, mai „înălţător” decât prezenţa în cortegiul condus de Empedocle sau la cina aceea imaginată de Mann în Lotte la Weimar, când Goethe povesteşte despre fiinţa unui mineral? Extraordinara poveste a lui Márquez cu îngerul înaripat (simbolul ne-obişnuitului) care cade, într-o zi de furtună, în curtea unui ţăran, este mai întâi adorat de întregul sat, devine apoi obiect de curiozitate (stăpânul ogrăzii percepe taxă de vizitare) şi sfârşeşte, vidat de orice conţinut, în curtea găinilor, unde mintea ţăranului îl repartizase pe temeiuri ornitologice octombrie Orice jurnal încearcă să anuleze caracterul oarecum clandestin al faptelor de viaţă şi, tinzând să le introducă într-o conştiinţă şi memorie colectivă, el are năzuinţa secretă de a le mântui de însemnele lor fatal subiective, trecătoare şi, pentru ceilalţi, neinteresante Pentru ca relaţia mea cu Noica să devină mai mult decât un fapt de viaţă, este nevoie, în primul rând, ca ea să avanseze în zona exemplară şi obiectivă a spiritului, deci să intre în spaţiul privilegiat al relaţiei dintre piesă şi spectator Paradoxul constă însă în faptul că exemplaritatea nu poate fi obţinută decât prin excepţie, pentru că, în lumea spiritului, orice regulă viitoare are la origine excepţia Niciun mister nu ar putea fi reprezentat dacă s-ar consuma în spaţiul categoriilor obişnuite ale umanului: tocmai extra-ordinarul lui produce în ceilalţi nevoia şi năzuinţa de a-l imita În al doilea rând, este nevoie ca acest fapt de viaţă, care poartă în el germenele exemplarităţii, să fie transformat într-un document al spiritului, deci să fie consemnat şi înregistrat Însă pentru aceasta ar fi suficiente o permanentă trezie a minţii şi simpla tenacitate – capacitatea primordială a oricărui evanghelist, a biografului lui Ignaţiu sau a lui Eckermann, care, ea singură, a fost de ajuns pentru a izola o experienţă unică şi a o sustrage indistincţiei fundamentale care stăruie asupra actelor vieţii Nu e totuşi cu putinţă mai mult? În jurnalul lui Eckermann nemulţumeşte tocmai faptul că autorul lui nu e decât un documentarist, un partener fără destin la o aventură la care nu ştie să asiste decât decent; un personaj fără ambiţii, care nu se caută şi nu se găseşte, simplu subiect al unei admiraţii care nu-i lasă decât libertatea consemnării În schimb, în paginile acestea există o dublă mişcare: pietatea, care este o formă a supunerii fără condiţii şi care deplasează accentele de pe tine pe celălalt, se retrage treptat, făcând loc unei căutări care reorientează întregul scenariu şi transformă imitaţia şi admiraţia într-o diversiune menită să ducă la instaurarea unui nou eu Acest orgoliu, păgân şi modern deopotrivă, generează un tip de mister în care eul primitor nu se livrează decât în vederea găsirii sale A apărut astăzi vorbirea pe care am făcut-o la ultima carte a lui Andrei Forma în care a fost publicată este rezultatul unor tăieturi combinate, parte acceptate, parte survenite după ce am văzut şpaltul, deci operate fără voia mea Fac inventarul pasajelor suprimate de George Ivaşcu şi văd în fiecare opţiune a sa câte un fragment ilustrativ la ceea ce ar putea deveni cu timpul o ramură de sine stătătoare a sociologiei culturii: patologia culturii Ce rol poate juca în această morfo-patologie culturală redactorul unei reviste? Dacă funcţionează coerent în acest univers, atunci o analiză atentă a intervenţiilor sale are să circumscrie întocmai un simptom de boală sau maladia însăşi De pildă: din propoziţia „Au urmat şase ani în care autorul însuşi a învăţat să tacă ”, G I a eliminat „în care autorul însuşi a învăţat să tacă” Ce fenomen de patologie culturală a evidenţiat aici suprimarea? În lumea spiritului, tăcerea poate avea cel puţin următoarele semnificaţii: Dialogul, ca formă de mişcare a spiritului, este o alternare a vorbirii cu tăcerea A nu şti să taci înseamnă, în aceste condiţii, a ţine spiritul pe loc, a monologa prosteşte, a te învârti în cercul finit al propriului tău spirit Deci, hemoragie verbală, logoree Tăcerea este, în alt sens, un principiu autodidactic, e etapă necesară în orice Bildung, paidee Este acea perioadă de „primim marfă”, de regenerare spirituală, de reîncărcare a bateriilor etc În orice biografie culturală trebuie să existe momente când nu produci, ci doar consumi cultură, când trebuie deci să taci A nu tăcea înseamnă acum a tautologiza, a bate pasul pe loc, a muri în neprimenirea propriei tale substanţe Tăcerea mai poate apărea fie ca o formă de recunoaştere a neputinţei în faţa sarcinii de a rosti esenţialul, fie ca recunoaştere a faptului că nu ai nimic esenţial de spus Heidegger scrie: „Omul trebuie, înainte de a vorbi, să asculte din nou glasul Fiinţei, cu riscul ca sub semnul acestei chemări exigente să aibă puţin sau rar ceva de spus Numai astfel i se restituie cuvântului caracterul nepreţuit al esenţei sale, iar omului lăcaşul pentru a locui în adevărul fiinţei ” Deci a nu tăcea înseamnă acum a rămâne în superficiile lucrurilor, a superfluiza, a introduce inflaţia în spaţiul verbal Tăcerea poate fi o formă de demnitate a spiritului, o formă de protest Intri în tăcere atunci când în jurul tău se vorbeşte prea mult şi indemn A nu tăcea înseamnă acum a participa la conjuraţia imoralităţii cuvântului În sfârşit, „a învăţa să taci” poate fi înţeles ca un corectiv comportamental bazat pe experienţa negativă a efectelor vorbirii Tăcerea devine astfel expresia înţelepciunii dobândite traduse ca prudenţă În condiţii de patologie culturală, tot ce este context polisemic este preventiv suprimat Instanţa „supervizoare” nu mai face efortul fixării sensului; de îndată ce discursul prezintă cele mai vagi urme polisemice, el este suprimat avându-se în vedere posibilitatea, cât de mică, de manifestare în mintea cititorului doar a sensului (fie şi vag) „subversiv” Tot evantaiul de sensuri este sacrificat întru prevenirea apariţiei acelui unic sens vinovat Nu se mai pune problema să fii înţeles: căutarea intenţiei, deci fixarea sensului, este întotdeauna o operaţie incertă şi riscantă („De unde ştim noi în fond că asta a gândit?”) Precaut, cert, eficace este să elimini sursa ambiguităţii De pildă, în cazul de mai sus, contextul articolului arăta clar că este vorba de sensul „ ”, de tăcerea cu valenţe didactice, tăcerea acumulativă, regeneratoare Însă atâta vreme cât există şi sensurile „ ” şi „ ”, în chip preventiv enunţul polisemic este suprimat În condiţii de patologie culturală, un bun redactor trebuie deci să cultive în chip profesionist suspiciunea El trebuie să fie în permanentă stare de alarmă şi să vadă în orice autor un mic diavol care încearcă la tot pasul să-l păcălească cu ajutorul cuvintelor Ridicolul este în aceste condiţii asumat; orice pândă îşi creează propriile ei fantasme, şi acest biet bolnav începe să semene teribil cu personajele acelea care ţin mereu un ochi închis – paradoxalul ochi al pândei – într-o lume de suspecţi instituită de propriul lui delir Fenomenele de îmbolnăvire ale unei culturi trebuie explicate în principal prin anularea relativei autonomii de care are nevoie orice cultură pentru a fi sănătoasă Patologia culturii este un caz particular de heteronomie; o societate ajunge să se raporteze la cultură exact cum se raportează oamenii în general la natură: prin intervenţii care dereglează definitiv sistemele autonome de feed-back Pentru orice formă de existenţă care funcţionează pe modele organice, autoreglarea este un principiu suveran: intervenţiile din exterior sunt fatale O cultură îşi pierde calitatea organicului atunci când nu-şi poate dirija dezvoltarea pe baza „selecţiei naturale”, ceea ce aici înseamnă în primul rând recunoaşterea spontană a valorilor culturale în imanenţa lor Aşa cum natura devine bolnavă atunci când nu mai e capabilă să-şi evacueze stârvurile, tot astfel, în lumea culturii, patologia se declanşează prin inhibarea din exterior a funcţiei de eliminare sau devorare a „stârvurilor” culturale, a nonvalorilor Cultura respectivă devine un soi de organism pestilenţial, în care ceea ce este bolnav şi putred elimină tot ce este valoare autentică Inhibarea selecţiei naturale pătrunde în universul culturii din clipa în care este afectat actul prin care acest univers se constituie: „selecţia cadrelor” Este un fel de boală a naşterii, care are drept rezultat un simulacru de viaţă culturală Când, la un moment dat, de pildă, s-a simţit nevoia epurării schemei de cercetare – lucru care din punctul de vedere al imanenţei valorilor era absolut necesar – selecţia s-a făcut, aproape fără excepţie, exact împotriva principiului imanenţei, heteronomic În felul acesta, un mediu patogen este consfinţit ca mediu cultural Tot ce emană de la el va purta deci stigmatul bolii: cărţile sale, revistele sale etc sunt produse bolnave De aici apare o patologie a industriei culturale; aşa-numitului Kulturbetrieb i se cere să fie rentabil în condiţiile în care produsele sale sunt indigeste, deci invandabile Critica, acea conştiinţă de sine a oricărei culturi, forma ei supremă de feed-back, este atinsă la rândul ei de boală şi devine înregistrabilă – în rubricile acestei metafore prelungite – la capitolul „bolile sistemului nervos”: schizofrenizând, ea laudă ceea ce trebuie să critice, şi invers Desigur, toată această imagine este împinsă la limită, oarecum „idealizată”, pentru că dacă toate aceste relee culturale ar fi integral şi definitiv atinse, răul ar obţine puritatea de cristal a lumii basmelor Ceea ce este încă viaţă, sănătate, valoare se instituie însă mereu agonic, firav, uneori aleatoriu, alteori prin fente şi manevre excesive sau, pur şi simplu, frizând nebunia – nebunia firescului octombrie Orice carte, o dată născută, ascunde în ea propria ei reţetă Poţi deveni autor de îndată ce ai aflat acest lucru; poţi deveni adică un harnic multiplicator al propriei tale scheme mentale pe care o muţi, mai mult sau mai puţin arbitrar, de pe un material pe altul Am fost tentat de pildă, urmând această exterioritate, ca imediat după Tragicul să scriu o carte pe tema simbolului Cărţile s-ar fi putut aduna astfel ca mărgelele pe aţă şi aş fi putut chiar trăi cu senzaţia că sunt harnic Mi s-a părut însă mai interesant să scormonesc la rădăcina unui început de gând şi să dau astfel îndeletnicirilor mele un sens de necesitate Această action de puiser – schöpfen – cu cât devine mai maniacală, cu atât este mai purificatoare şi mai fecundă Cei mai mulţi autori nu coboară niciodată în noaptea unei idei Există întotdeauna în cultură un mister al începutului, care se manifestă prin aceea că orice început este întâmplător Poţi începe de oriunde şi chiar începi de oriunde Această libertate a începutului se cere însă anulată în caracterul constrângător al felului în care continui Istoricii literari sau cei de artă nu continuă de fapt niciodată; ei încep mereu, acceptând astfel să trăiască oarecum la voia întâmplării „Gândeşte-te, când scrii, la cititorul tău ideal sau la omul pe care îl respecţi cel mai mult ” La cine se gândeşte oare Noica atunci când cade în metafizica ciobănaşului şi a „arcului carpatic”, care, Doamne, dincolo de geschmacklos-ul ei, nu ar fi cu nimic vinovată, de nu s-ar recunoaşte acolo, ca într-o pocită oglindire, minţile înfierbântate sau cinice ale zbierătorilor de profesie? Ce stranie şi, pentru el, compromiţătoare întâlnire Dar pentru noi, Noica va trebui să rămână mereu altceva: îndemnul şi ştiinţa de a face un simplu şi tăcut pas în lumină octombrie Sunt tentat câteodată să consemnez, acum când toate şi-au primit obşteasca lor semnificaţie, acele „poveşti cu corbi albi” al căror martor şi, uneori, fals erou am fost: adunările groteşti în care urmau să se facă şi desfacă destine, cu uri sălbatice care izbucneau de sub zâmbete poleite, cu lungi execuţii pregătite din umbră – toată adunătura aceea de profesionişti ai răului, uniţi prin legătura inferioară a frustrării şi imposturii, aduşi de valul strâmb al vieţii în situaţia dramatică de a opta între onesta umilitate care-i şade bine neşcolirii şi împroşcarea a tot ce îţi este superior, ca soluţie colectivă şi deznădăjduită de supravieţuire Sunt deci tentat uneori să circumscriu această expectoraţie azvârlită, prin jocul urii şi al întâmplării, pe obrazul oricărei fapte care nu are de partea ei decât „forţele plăpânde ale veşniciei” Însă aş greşi făcând astfel Când Odiseu coboară în Infern, umbrele morţilor se îmbulzesc în preajmă-i să primească sânge pentru a învia o clipă, pentru a reveni o clipă la cuvânt Toate aceste sanguine luări de cuvânt sunt false înfiinţări; fiecare umbră bea sângele, vorbeşte şi apoi pleacă de unde a apărut, din nicăieri Orice jurnal adevărat trebuie să fie zgârcit cu sângele lui, trebuie să se ferească de a atinge cu spirit, numindu-i, pe cei care nu au de partea lor decât fiinţa prezumtivă a răului Trebuie deci să mă feresc să trag după mine tot acel sinistru moloz uman pe care l-am cunoscut atunci şi să mă tem, travesat de un fior magic, că simpla lui invocare ar putea institui, o dată mai mult, răul şi moartea („În viaţă încă – spunea despre ei I T – sunt morţi fără să o ştie; le mai cresc doar unghiile şi părul ”) La pagina din De l'inconvénient d'être né, portretul pe care Cioran i-l face lui Noica: „D este incapabil să asimileze Răul El îi constată existenţa, însă nu-l poate încorpora gândirii sale Şi din Infern de-ar fi să iasă, nimeni n-ar şti-o, atât de sus rămâne, în spusele sale, deasupra a tot ce-l lezează În ideile sale ai căuta în zadar cea mai mică urmă a încercărilor prin care a trecut Din când în când are reflexe, reflexe doar, de om rănit Opac în faţa negativului, el nu îşi dă seama că tot ceea ce posedăm nu este decât un capital de ne-fiinţă Şi totuşi, bună parte din gesturile sale dezvăluie un spirit demonic Demonic fără să o ştie Este un destructor obnubilat şi sterilizat de Bine ” Privit însă mai îndeaproape, demonismul său îmbracă forma unui fanatism cultural Noica crede în cultură fără rest Cu alte cuvinte, el nu poate accepta că aici nu este vorba până la urmă decât de crearea unei diversiuni menite să ne ascundă pateticul situaţiei de a ne afla singuri în faţa absenţei lui Dumnezeu Suferind de un exces de sănătate, el termină prin a fi un mutilat pe dos Prin natura lui chiar, Noica este incapabil să gândească spiritul în tensiunea pe care o comportă inserţia acestuia în finit şi să-l coboare astfel la proporţia pământească a fiinţelor conştiente finite El se comportă asemenea cuiva care, în entuziasmul mersului, uită că terenul pe care pasul era cu putinţă a luat sfârşit Impermeabil la realitatea prăpastiei, nu ar avea nici măcar surpriza căderii sau, confruntat cu iminenţa ei, ar fi, oricum, capabil să producă sofismul necesar pentru a transforma prăbuşirea într-o formă exotică a deambulaţiei Refuzul gândirii lui C şi felul în care ne contestă nouă dreptul de a avea conştiinţa dimensiunii relative şi iluzorii a culturii merg la el mână în mână Autoritatea lui Noica este reală când opune culturalismul diferitelor variante de neşlefuire a spiritului, făcând din cultură forma supremă de igienă a minţii Ea devine însă demonică, tiranică şi negativă, atunci când, în locul unei lucidităţi îngrijorate, pune seninătatea de nimic tulburată a unui spirit care jubilează fără mobiluri ultime decembrie Există oameni cultivaţi şi inteligenţi, care pot spune oricând ceva plin de spirit cu privire la orice subiect şi în orice împrejurare Ei pot fi străluciţi, fermecători, rafinaţi până la refuz, dar totul, în acest caz, nu este decât jerba unei minţi rutinate cultural, care nu a ajuns să aibă un punct de vedere asupra lumii şi să îl desfăşoare unitar, suveran şi coerent asupra oricărui detaliu al ei Aceasta este poate deosebirea dintre gândirea speculativă şi „simpla” cultură de rasă a oricărui intelectual rafinat Traducerea, când e umilitate asumată, patetică intrare în tăcere prin supunerea la cuvântul altuia, seamănă cu muncile eroilor la grajduri de regi „Se spun atâtea nerozii pe seama mândriei – iar creştinismul ne-a făcut să o resimţim chiar ca pe un păcat De fapt: cine pretinde şi obţine de la sine ceva măreţ trebuie să se simtă foarte departe de cei care nu o fac – această distanţă este interpretată de către ceilalţi ca o «excelentă părere despre sine»; însă acela nu cunoaşte distanţa decât ca muncă neîncetată, luptă şi izbândă, de zi şi noapte: din toate acestea ceilalţi nu ştiu nimic ” (Nietzsche) decembrie A treia zi de la operaţie Sunt singur în salon şi, deşi aproape ţintuit de sonde, am o paradoxală stare de bine Simt cum îmi renasc apetiturile culturale Deschid la întâmplare Vorträge und Aufsätze a lui Heidegger şi cad, în chip uimitor, pe această pagină din Wer ist Nietzsches Zarathustra? : „Către sfârşitul celei de a treia părţi din Aşa grăit-a Zarathustra, un fragment este intitulat «Convalescentul» (Der Genesende) Convalescentul este Zarathustra Genesen, «a vindeca», este unul şi acelaşi cuvânt cu grecescul neomai, nostoV Înţelesul este: «a se întoarce la sine» ( ) «Convalescentul» este cel care se reculege în vederea întoarcerii, pentru întoarcerea în propriu-i destin Convalescentul se află pe drum către el însuşi, în aşa fel încât el poate spune despre sine că este ” Rândurile acestea îmi par cu atât mai mult a-mi fi „adresate”, cu cât regăsesc aici nostos-ul, pe care, în urmă cu zece ani, îl consideram un motiv metafizic fundamental, sperând să realizez în jurul lui o întreagă „metafizică a întoarcerilor” Acum, când mă simt atât de binefăcător aşezat sub forţa acestei „întoarceri destinale”, regret că nu am dus lucrul până la capăt În boală sau suferinţă trupul ni se transformă dintr-o dată din prieten în duşmanul cel mai opac al singurului principiu de continuitate existent în noi: spiritul De-abia atunci, în această arvună a morţii, simţi câtă imperfecţiune este ascunsă în tainiţele unei specii pe care o lăudăm căţăraţi în permanenţă pe superficiile ei Problema gravă este că în asemenea împrejurări nu mai e vorba de bietul sine îngust, de care nu mai conteneşte Noica să-şi bată joc, ci de un atom de spiritualitate, de un principiu al persistenţei de care suntem deposedaţi de pe poziţiile unei formaţiuni perisabile ianuarie – ianuarie Luni, ianuarie Simt cum jurnalul meu începe să cadă într-o anumită monotonie a scenariului Îl pândeşte repetiţia exteriorului, acel „sunt din nou la Păltiniş cu Andrei ” De astă dată însă nu sunt cu Andrei, ci cu Sorin Vieru, de care mă leagă, de aproape ani, o prietenie ce se consumă capricios, în doze imprevizibile, o prietenie făcută din admiraţie şi tristeţe şi din nu ştiu ce senzaţie stranie de porţelanuri rănite Sorin Vieru a fost prima „victimă” pe care a făcut-o Noica după ce, în , a intrat la Centrul de Logică Dintre tinerii de acolo, Noica s-a oprit asupra lui; l-a învăţat greacă, deschizând pur şi simplu împreună Categoriile lui Aristotel şi făcând gramatică „pe viu”, în ritmul în care textul o cerea Formula i s-a potrivit lui Sorin şi, mai târziu, când a fost inaugurată ediţia Platon, era singurul din echipa volumului I care nu trecuse prin facultatea de clasice Lucrul acesta nu l-a împiedicat să aibă, cu Alcibiade I, una dintre cele mai bune traduceri ale acelui începător volum tatonant Noica a sperat să-l îndepărteze cu vremea de logica făcută ca pur exerciţiu în sine sau, mai degrabă, să-l facă s-o reîntâlnească după ce ar fi executat un vast ocol prin metafizică Aşa a început acel extraordinar curs privat despre Fenomenologia spiritului a lui Hegel ( ?), în care Noica m-a prins şi pe mine, după ce mă cunoscuse în treacăt, la Wald acasă (în vestibul), unde eu venisem pentru o clipă să iau o carte, iar Noica tocmai îşi punea cu sfioşenie galoşii, pregătindu-se să plece S-a bucurat pesemne că vedea „un tânăr adevărat” (nu depăşisem de ani, vârsta până la care considera el că antrenamentul cultural poate da roade optime) şi peste câteva zile îmi trimitea vorbă prin Sorin, invitându-ne să venim săptămânal la el acasă (pe atunci stătea în Berceni) pentru cursul hegelian Sorin rămâne astfel legat în memoria mea de relaţia pe care am început-o atunci cu Noica şi nu am să simt decât părere de rău că una dintre cele mai rafinate minţi speculative – în discuţiile noastre avea o strălucire care ne punea în umbră pe noi ceilalţi, poate şi pe Andrei, mai târziu, când am făcut în trei un seminar cu Meditaţiile metafizice a lui Descartes – ne-a părăsit cu vremea, închizându-se în logica lui, în care trăieşte de fapt inconfortabil, suferind că nu are mai mult de zece auditori şi încercând uneori evadări disperate în poezie, în eseu sau în câte un dialog din Platon În persoana lui, Noica s-a izbit mereu de un mare şovăitor, în fond de acea pacoste care bântuie adesea cultura noastră, a celor care refuză „să atace”, lăsând viaţa să vină peste ei şi să-i manevreze după bunul ei plac Sorin este de fapt un astenic, bântuit de o înzestrare pe care morbida lui neîncredere în sine a boicotat-o, aproape a reprimat-o, făcând astfel totul pentru a se aşeza în tabăra celor care-şi trăiesc înfrângerea într-o manieră fictivă şi proiectivă, înainte de a fi dat vreo bătălie, deci înainte de a fi cunoscut fiorul încleştării cu materia rezistentă a ceva din afara sa Speriat de tot ceea ce ar trebui să întreprindă, uşor valetudinar şi făcând din propria lui risipire şi inerţie carcasa în care se refugiază pentru a se ascunde şi suferi, a terminat prin a declara că face parte din specia „consumatorilor culturali” şi nu a „producătorilor”; şi că, mai mult decât scrisul, îl atrage ideea de a acumula pentru propria lui plăcere, că se simte un veşnic student şi că îl bântuie gândul de a-şi relua latina şi de a se apuca să înveţe ebraica A acceptat cu greu să înceapă traducerea dialogurilor logice din Platon, pentru volumul VI al ediţiei, şi acum, când scriu toate acestea, îl aud răsfoind o ediţie greco-latină a lui Parmenide şi scoţând cuvinte Trăieşte de pe acum tracul serii de mâine (aşa cum l-a trăit intens pe cel al venirii aici), când Noica l-a „programat” să ne povestească destinul său cultural şi să ne spună ce anume îşi vede în faţă şi din ce vor fi alcătuite „operele lui complete” Mă uimeşte îndârjirea lui Noica, aproape inadecvarea lui faţă de Sorin, pe care, după ani, continuă să-l confrunte cu regula eficacităţii, când celălalt s-a aşezat sub semnul mai leneş al Orientului, al meditaţiei care nu trebuie să se convertească cu orice preţ în faptă şi „ispravă culturală” În orice caz, din întâlnirea lor aştept lucruri spectaculoase, pentru că Noica este în plină aventură logică, cu acele Scrisori din care a publicat deja două în „Viaţa românească” Jocurile noastre vesperale au fost inaugurate de Noica „Mi-am propus să vă vorbesc astăzi despre etapa în care am ajuns după Tratatul de ontologie Pericolul cel mare era de a intra în entropie, în «moarte termică» Ţin minte de altfel că după ce am terminat Tratatul Gabi m-a întrebat ce îmi mai rămâne de făcut de acum înainte, invitându-mă, cred, să mă pregătesc pentru o lungă vacanţă Or, mă bucur să văd că în entropie nu am intrat decât pe planul prieteniilor, al relaţiilor afective (nu mă mai simt capabil de noi prietenii), dar nu şi pe plan cultural Am încă bucuria noutăţii, pot încă să citesc ce apare prin lume, simt că mai am câte ceva de spus, pot încă să învăţ cuvinte la germană – nu ştiu dacă v-am spus că m-am apucat să scot cuvintele necunoscute din dicţionarul lui Schroff şi că am ajuns la litera S Două lucruri m-au făcut să continui şi să-mi găsesc o nouă ciclicitate şi ordine Mai întâi este prost, spun eu, să-ţi termini viaţa cu o împlinire, şi nu cu un rest Sfârşitul nu trebuie să te prindă în îngheţul unui lucru isprăvit Nu trebuie să pui mâinile pe piept şi să provoci sfârşitul, aşteptându-l Firesc este să nu ştii de el şi să fii surprins în plin gest Ca şi orice problemă care este adevărată numai dacă, rezolvată fiind, lasă un rest, la fel şi orice viaţă adevărată trebuie să lase un rest, nu doar o împlinire În al doilea rând, speram ca după terminarea Tratatului să-l oblig pe un Carnap să spună: «Nu am ce face; metafizica are sens» Or, nu cred că am reuşit acest lucru Acum aştept de la Scrisorile despre logică consolidarea poziţiei mele metafizice Iată deci două motive care mă fac să rezist şi care îmi dau dreptul de a nu mă lăsa târât în entropie Şi mi-am obţinut, cred, o anume ciclicitate: la două luni o dată îmi iese un capitol din Logică, unul din Cartea arheilor şi un fragment din Jurnalul de idei Dar poate că Sorel o să mă întrebe cum de am curajul să cobor în arena în care s-au exersat Aristotel şi Russell? Am să vă mărturisesc că fac lucrul cu umilinţă, dar fără sfială La vârsta mea nu mai poţi avea sfială Cobor deci umil în arena unde Aristotel şi Russell au făcut isprăvile pe care le-au făcut, dar cobor cu gândul că ei au lăsat totuşi probleme deschise, că au lăsat deci destul loc în care să mă pot înscrie şi eu pentru a-mi prezenta micul meu exerciţiu Însă tot în această etapă se mai întâmplă şi altceva Simt tot mai mult nevoia de a face prospecţii în zonele spiritului, ale minţilor tinere; simt nevoia să regăsesc flacăra vieţii într-un ceas când începe extincţiunea Poate îmi caut astfel, indirect, posteritatea? Nu ştiu, dar tentaţia prospecţiunilor, înclinaţia de a găsi zăcăminte spirituale, se trezeşte periodic în mine De astă dată am fost provocat de o întâmplare din afară Mi s-a cerut în mai multe rânduri să-l conving pe Eliade să facă o vizită în ţară Mi-a venit atunci următoarea idee: să le spun celor care îmi cer asta că nu avem nevoie să-l aducem pe Eliade în ţară, pentru că, de fapt, îl avem în ţară, şi nu o dată, ci de douăzeci şi două de ori Dacă sunt astăzi în România de milioane de locuitori, atunci un tânăr dintr-un milion are, probabil, geniu Dar pentru aceste de genii avem nevoie de antrenori Am adus să vă citesc cele două-trei pagini pe care le-am intitulat Cei douăzeci şi doi sau despre cultura de performanţă Dacă vi se pare că paginile ţin şi mă lăsaţi să le public, am să i le trimit lui Marin Sorescu la «Ramuri» «Un tânăr poet francez trimite lui Paul Valéry un manuscris cu versuri Valéry îl citeşte şi răspunde: „Domnule, nu ai talent Poate ai geniu, dar la aşa ceva nu mă pricep ” Numai că tocmai la aşa ceva ar trebui să se priceapă măcar câţiva, în sânul unei culturi naţionale Căci dacă există sport de performanţă, care ne încântă ca spectacol şi atâta tot, cu atât mai mult există cultură de performanţă, care, fie că ne încântă ori nu, mută din loc bolovanii, cu noi cu tot Iar în măsura în care performanţele culturii – fie că este vorba de mari invenţii, de mari idei, forme de organizare şi manifestare socială sau mari creaţii – hotărăsc afirmarea şi supravieţuirea popoarelor, este bine să reflectăm puţin asupra felului cum se produc ele Unele performanţe ale culturii se obţin neştiut Limba română, între alte câteva, este prin ea însăşi o performanţă culturală Anumite forme de organizare şi manifestare ale vieţii satului au reprezentat, în trecut, o performanţă Folclorul este una la nivelul ultim al creaţiei, câteodată Dacă trebuie să credem că performanţele culturii ţin de genialitatea inventivă şi creatoare, atunci în cazul lor a fost activă o genialitate difuză Dar genialitatea este concentrată în persoane, atunci când performanţele nu sunt anonime, ca în ceasul nostru istoric Cum s-o descoperi şi cum s-o valorifici? În speţă, în ce fel să pregăteşti şi să faci rodnice creierele tinere, aşa cum valorificăm păcura, gazele, papura, până şi deşeurile? Este probabil că în sânul celor de milioane de români din ceasul de faţă se află douăzeci şi doi de tineri – adică unul la un milion – cu o înzestrare absolut excepţională Nu e nevoie de mai mult, într-o ţară unde inteligenţa şi desigur râvna nu lipsesc spre a împlini toate nevoile materiale şi spirituale ale ceasului Dar întrebarea este nu numai cum să-i găseşti pe cei , ci mai ales cum să faci ca virtualitatea din ei să devină act Ar fi simplu de încercat ca la armată „Să iasă din rând cei care cred că sunt excepţionali ” Ne-am trezi însă cu prea mulţi candidaţi, astfel că totul ar fi de luat de la început Iar dacă Paul Valéry are dreptate şi nimeni nu se pricepe în materie de geniu, atunci n-am putea alege nici dintre cei mulţi, nici dintre cei puţini Din fericire, vorba lui Valéry nu e concludentă (poate el însuşi nu avea decât talent, nu şi geniu), iar alţi mari performeri culturali ne-au spus lucruri mai încurajatoare pentru detectarea şi valorificarea tinerilor de excepţie Un Edison, dacă nu ne înşelăm, a spus: geniu înseamnă % inspiraţie şi % transpiraţie Totul se schimbă dintr-o dată Atunci intervenţia din afară nu numai că e posibilă, dar devine ca şi obligatorie: apare antrenorul Căci totul în cultura de performanţă, poate, se întâmplă ca în sportul de performanţă, sub acţiunea unui antrenor Acesta, într-adevăr, ştie să facă pe cineva să transpire Cineva povestea că, la un mare hotel din Elveţia, a trebuit să-l reclame direcţiei pe vecinul său de cameră, care cânta cam mult la pian şi nici măcar nu cânta ceva ca lumea, că făcea mai mult game „Este Rubinstein”, a explicat directorul hotelului La peste de ani, Rubinstein continua să facă game, aşadar să transpire Îţi este milă de câte o fetiţă ori de câte un tânăr atlet că trebuie să petreacă o bună parte din «anii cei frumoşi» (chiar aşa de frumoşi, fără modelarea pentru restul vieţii, cum sunt adesea?) ca sub rigorile unui ordin medieval Şi poate că ne-ar cuprinde mila, în faţa unui tânăr înzestrat, să-l vedem osândit pe viaţă la rigorile culturii, mai ales că nu poţi fi niciodată sigur de rezultat şi trebuie să antrenezi nu , ci câteva sute Dar tocmai aceasta deosebeşte vorba lui Valéry de a lui Edison; căci unul ar vrea să ştie dintr-o dată cine este genial, pe când Edison spune: abia la urmă, după ce omul a transpirat îndelung, se poate ivi miracolul care contribuie să trimită înainte popoarele şi istoria Iar pentru aceasta trebuie antrenori Profesorii predau regula, nu excepţia, şi de altfel ei nu se pot devota unui singur ucenic Nu-l pot urmări ceas de ceas, până şi în somnul lui Altcineva, chiar incomparabila instituţie a familiei, ce competenţă şi ce cutezanţă are? „Nu încerca prea mult”, spune tânărului familia, „stai lângă mal, dacă vrei să-ţi fie bine” Dar antrenorul este din alt aluat; îndrăgind şi el, ca un părinte, pe tânăr, îi spune: „Aruncă-te în larg, n-ai să te îneci ” Atunci, unde ne sunt antrenorii? Dar ei sunt de pe acum prezenţi şi cu siguranţă sunt mai mulţi decât cei de antrenat, în cultură Românul are vocaţie de antrenor A stat destul pe margine de-a lungul istoriei şi a văzut cum se îneacă alţii Şi, oricum, este mai uşor să ştii cum trebuie făcut un lucru, decât să-l faci Antrenori buni, de altfel, pot fi de-a dreptul cei care au obţinut ei înşişi o performanţă Profesorul medic Palade, cel cu Premiul Nobel, a antrenat, pare-se, echipa Institutului de Biologie nou înfiinţat în aşa fel încât ne facem iluzia că am putea lua un nou Premiu Nobel, într-o bună zi Sau Mircea Eliade ar putea oricând pune pe lume mari orientalişti, dacă ne-am convinge că ţara noastră – singura din Europa deschisă cultural atât către Orient cât şi către Occident – ar fi datoare să dea lumii de mâine o excepţională echipă de interpreţi; căci reclamă şi mijlocirea spirituală puţină genialitate Dar nu ne gândim atât la antrenorii de excepţie, pentru tinerii de excepţie, cât la acei mari antrenori umili, care să urmărească zi de zi cum creşte firul de grâu I-am numit cândva: ploaia aceea de toamnă, care nu ştie nimic despre culesuri De-am putea găsi sămânţa cea bună! Douăzeci şi două de boabe, numai!»„ Ascult textul acesta, în ideile căruia am crescut de ani încoace, pe care le-am asimilat şi le-am transformat în stil de viaţă – şi nu ştiu ce duh mă îndeamnă să mă răzvrătesc, asemenea lui Alcibiade doritor să se desfacă de sub vraja eiron-ului Socrate Se ridică din mine un glas pe care nu îl cunosc şi mă aud spunând: — Avem noi căderea să retragem dreptul la fiinţă celor care nu trăiesc cultural? Afirmaţi că restul omenirii pur şi simplu nu este — Nu eu le retrag dreptul acesta; ei şi-l refuză Ei se complac să trăiască în statistică şi în sub-uman Şi statistica nu mă interesează, îmi răspunde Noica — Dar nu îl puteţi reduce pe a fi la a trăi cultural! Înseamnă să suprimaţi varietatea umanului în numele unui model ontologic şi al saturaţiei lui ideale Există un „a fi” pe care îl dă eticul, există un eroism al onestităţii, nu numai un eroism al culturii, care poate sfârşi monstruos în ignorarea obligaţiei de a te deschide către altul şi de a-ţi asuma analogic întreaga sferă a umanului Într-un moment când se pune problema salvării omenirii ca omenire, nu puteţi lăsa lucrurile în sfera culturii doar După Tratat aveaţi de scris nu o Logică, ci o Etică E nevoie de a crea o nouă stare morală a omenirii, şi nu de a salva spiritul în forma meschină a conservării celor , procente trăitoare cultural — Îmi propui, înţeleg, o doctrină a lui Seele, şi nu una a lui Geist — Nu înţeleg de ce Geist-ul nu-l poate încorpora pe Seele Şi de ce die schöne Seele trebuie decretat a fi simplu „sufleţel” şi expediat în zona nefiinţei — Îmi vorbeşti cum îmi vorbea Pierre Emmanuel Când i-am spus ceva asemănător, m-a întrebat indignat: „Mais qu'est ce que nous faisons avec l'épicier?” Or, daţi-mi voie să vă răspund că nu facem nimic cu l'épicier, pentru că băcanul nu este, şi nu este pentru că nu vrea să fie, pentru că nu a făcut nimic ca să fie Ajungi atunci să-ţi pui problema cu ridicolul teologiei care la un moment dat s-a simţit datoare să se gândească la mântuirea omenirii de dinaintea lui Isus? În numele acestei false bunătăţi care acordă în chip universal dreptul de a fi, omenirea va muri sufocată în propriul ei ritm de creştere Ce bunătate e aceea care precipită lumea către propriul ei sfârşit? — Şi ce soluţie e aceea care propune prezervarea omenirii prin reprezentanţii ei geniali? Nu ne mai rămâne atunci decât să socotim că ciuma şi războaiele – şi, dacă se poate, unele care ar şti să aleagă – sunt o binefacere, pentru că rezolvă problema lui a fi pe o cale „naturală” — Nu, nu propun asta, ci propun ca noţiunea de bunătate să fie redefinită, pentru că aşa cum o cunoaştem noi, ea a devenit neoperantă Iar pentru a redefini bunătatea şi a obţine „o nouă stare morală a omenirii” am nevoie de „cei douăzeci şi doi”, dintre care unul va şti poate să o redefinească Nu poţi deci să te dedici problemei supravieţuirii băcanului, pentru simplul motiv că el se exclude singur, din capul locului, din vieţuire şi fiinţă După ce nu ai făcut nimic pentru a fi, ce drept ai să le ceri celorlalţi să te asculte şi să-şi plece urechea la păsul tău? L'épicier trebuie lăsat în seama lui, aşa cum trebuie lăsat şi Pierre Emmanuel în seama lui, când se simte preocupat de problema lui épicier — Nu e vorba de problema băcanului; eu nu voiam să vă spun decât atât: că există un interval uman care nu cade nici în precaritatea sub-umanului, nici în excelenţa geniului Şi că acest interval este mult prea mare şi important pentru a-l expedia în statistic şi ne-fiinţă Şi mai e ceva: în sfera pură a lui Geist, în care vă mişcaţi dumneavoastră, nu este loc nici pentru a gândi suferinţa şi, paradoxal, nici pentru a gândi moartea, care rămâne totuşi constant un scandal la adresa principiului de continuitate, deci a spiritului însuşi Seninătatea şi optimismul gândirii dumneavoastră ameninţă să eludeze probleme care fac parte de asemenea decisiv din lotul omenirii În fond, dumneavoastră trăiţi cultura natural: la dumneavoastră, Geist-ul a fost dintotdeauna natură, el nu e rezultatul antrenamentului pe care îl cereţi celorlalţi Şi poate tocmai pentru că nu aţi străbătut calea de la suflet la spirit – de vreme ce v-aţi găsit dintr-o dată în spirit – nu puteţi face din suflet o problemă a spiritului şi nu puteţi nici să-i acceptaţi – nu demnitatea – ci pur şi simplu imperativele — Dragul meu, poate nu-ţi dai seama unde ajungi cu bunătăţile tale Am să-ţi arăt ce a păţit Albert Schweitzer, tocmai pentru că nu a fost în stare să redefinească bunătatea Nu s-a oprit la bunătatea faţă de oameni, ci a ajuns să ţină seama de tot, până şi de fiinţa şarpelui sau a insectei Era vegetarian pesemne, dar tocmai de aici contradicţia în care intră bunătatea astfel înţeleasă Când se va ajunge la realizarea fotosintezei pe cale artificială, vom fi priviţi aşa cum îi privim noi astăzi pe canibali Vom fi judecaţi nu numai pentru barbaria de a-l fi crescut pe fratele bou sau porc pentru a-l mânca, dar şi pentru barbaria de a-l fi mâncat pe fratele grâu Dacă nu găsim o cale pentru a redefini bunătatea, intrăm în aporiile bunătăţii care se încurcă în propria ei atotcuprindere Dar această redefinire nu se poate face decât de pe poziţiile spiritului şi ale culturii Şi nu mă pot împiedica să-i spun oricărui tânăr vorba nu ştiu cărui latin: Vita sine cultura, quasi imago mortis est Marţi, ianuarie Ora de plimbare matinală „Le spuneam data trecută, dragă Sorel, lui Andrei şi lui Gabi, că de nemurire au nevoie oamenii care nu au nimic de făcut Aceştia merită să trăiască pe câte o pajişte a «tinereţii fără bătrâneţe» şi să vâneze iepuri, ca acolo, în basm În schimb, cine are ceva de făcut şi a apucat să facă trebuie să moară împăcat Vreau să vă spun că la fel se întâmplă şi cu câteva din popoarele mari ale lumii şi, aducând în discuţie problema limitei, disting trei condiţii: condiţia poporului chinez, aceea a poporului lui Israel şi condiţia popoarelor europene Poporul chinez a trăit voit sub o limită care limitează Şi-a ridicat un zid dincolo de care nu voia să treacă Zidul acesta nu este o limită de care se loveşte, pentru că este un zid asumat Este un zid care este Dar dacă faci un zid pe care-l investeşti cu fiinţă şi te piteşti îndărătul lui, ajungi să nu fii Rămâi în veşnicie acolo, dar nu eşti Poporul chinez a trăit eternitatea în forma ei proastă Poporul lui Israel are un zid pe care nu-l voieşte, fără însă ca să facă ceva pentru a trece dincolo de el Zidul poporului lui Israel e un zid care limitează ne-voit, e un zid al plângerii care se află de fapt peste tot, la Cracovia ca şi la Ierusalim Poporul lui Israel nu vrea să-şi mute fiinţa din loc, cu zid cu tot Zidul acesta, resimţit în negativul lui, ca zid al plângerii, nu este tentat în sensul depăşirii lui În sfârşit, există condiţia lumii europene care a avut o vreme sensul limitei elastice, al limitei care nu limitează; dar lumea aceasta a terminat prin a se anglo-saxoniza «Anglo-saxonizarea» înseamnă lipsa totală de limită Anglo-saxonii nu cunosc limita, sunt «punctuali», reduc totul la libertatea lor de inşi Ei nu au zid, şi de aceea nu cunosc nici sensul bun al libertăţii – care e unul cu limită cu tot –, nici pe acela al eternităţii ” Am luat ieri de la Noica Autobiografia lui Ignaţiu de Loyola Un destin provocat: în , tânărul de Loyola (avea de ani) se află în fortăreaţa de la Pamplona, asediată de francezi Deşi pentru spanioli situaţia era fără ieşire, viitorul sfânt îi convinge să nu se predea În timpul unui duel de artilerie, o bombardă îi sfărâmă un picior Suportă câteva operaţii mutilante Omul de lume este scos din joc Se produce o reorientare a energiei vitale În timpul convalescenţei citeşte vieţile sfinţilor Nemaiputând să-i imite pe oameni şi să se întreacă cu ei, Ignaţiu îşi pune în gând să-i imite pe sfinţi Va trăi toată viaţa în această competiţie sacră Impresionantă este prima ieşire în lume după această Umwertung care se petrecuse în el: noul ideal de viaţă este trăit la început în pattern-ul vechiului ideal cavaleresc Călare pe un catâr, Ignaţiu se îndreaptă către Montserrat Îl ajunge din urmă un maur, căruia Ignaţiu încearcă să-i treacă sensul imaculatei concepţiuni Maurul acceptă că lucrul e cu putinţă în privinţa conceperii propriu-zise, dar nu şi a naşterii Se despart Ignaţiu, care se raportează la Fecioară precum cavalerul la doamna pe care a ales să o slujească, este cuprins de remuşcări pentru că nu a ştiut să apere cauza Fecioarei Vrea să îl ajungă din urmă pe maur şi să-l ucidă cu lovituri de pumnal Neştiind însă dacă noul ideal de viaţă suportă sau nu această rezolvare, îl lasă pe Dumnezeu să-şi manifeste voinţa prin instinctul catârului: la prima răscruce, catârul apucă alt drum decât cel care era al maurului Prima veghe a sfântului – la altarul Fecioarei din Montserrat – se petrece tot în manieră cavalerească: o noapte fără a sta jos sau a te întinde, o noapte petrecută când în picioare, când în genunchi Vine vorba despre Autobiografie „E o dramă a omului, spune Noica, să vezi cum între cele trei facultăţi ale spiritului – sentiment, inteligenţă, voinţă – voinţa e cea impură De îndată ce ia întâietate voinţa, omul se dezechilibrează Or, la Loyola, tocmai voinţa e agentul principal Orice mare afirmare a spiritului trebuie să fie neîntinată de voinţă Nu spun că voinţa trebuie să lipsească, ci că o bună exersare a ei presupune a o ţine sub control Voinţa, ca şi eticul în general, trebuie să fie discretă; existenţa ei nu trebuie să se simtă decât atunci când ea lipseşte Iată de ce îl detest pe Nietzsche: în vidul conştiinţei lui filosofice nu putea apărea decât voinţa, voinţa în forma ei cea mai proastă, ca voinţă de putere La fel, eticul în genere nu trebuie să ajungă la virtuozitate, ci doar la consistenţa lăuntrică a ceea ce faci Îmi place teribil vorba lui Kant că eticul e acea comportare care trebuie săvârşită în singurătate ca şi cum ar fi săvârşită în comunitate Îmi displace comportamentul care vrea să se instituie ca «etică pentru alţii» De altminteri, nu văd cum eticul ar putea să nu revină condiţiei creatoare autentice Iar când se întâmplă să nu-i revină, această carenţă trebuie întâmpinată cu milă, şi nu judecată Mila nu este simpla îngăduinţă care transpare din zâmbetul catolic aruncat peste lume, ci o răsturnare a reacţiei de primă instanţă şi un fel de a nu te lăsa prins în jocul faptei condamnabile De fapt, judecata te coboară, pentru că îţi dă o superioritate pe care ţi-o acorzi singur Pitié pour les forts, spun eu; trebuie să ai milă pentru cei puternici, să-i înţelegi în sfâşierea lor lăuntrică şi în felul acesta, printr-un al doilea pas, să-i depăşeşti ” Seara, Noica ne aduce câte ceva din corespondenţa ultimelor zile: articolul unui tânăr din Sighişoara, o scrisoare de la Emil Cioran etc Ne citeşte articolul „Când scrii o carte trebuie să ai o idee, însă când scrii un articol trebuie să ai mai multe idei ” Reţin din scrisoarea lui Cioran din dec : „Le six septembre tu m'écrivais: «J'ai l'espoir secret qu'on réinventera l'Europe » De loin, cette perspective est concevable; non de près Dans mes accès d'optimisme, je mise sur une dégringolade générale Il faut bien s'accrocher à quelque chose Vu d'ici, Păltinişul paraât la dernière survivance du Paradis Je suis bien puni d'avoir voulu a tout prix m'en éloigner ” „N-am nicio îndoială că omenirea va şti să se redreseze, chiar dacă nu va reuşi în secolul XXI Grav este că oamenii nu au încredere în propriul lor viitor şi că trăiesc în infinitatea proastă: în infinitul inventivităţii, în cel al bunătăţii – cum vă spuneam ieri –, în infinitul consumului Mă amuzam azi-dimineaţă, venind spre cantină, să completez vorba lui Hobbes cu homo homini lupus Într-o discuţie cu Herder, care îi făcea proiectul unei societăţi ideale, Goethe a răspuns: «S-ar putea să fie aşa, dar atunci înseamnă că fiecare dintre noi va fi infirmierul celuilalt»; deci homo homini curator N-am ajuns încă acolo, dar dacă îmi acceptaţi licenţa, pot spune că suntem în faza lui homo homini «corruptor», a omului care trăieşte infinitul prost al consumului Totul ne corupe astăzi, bunurile ca şi ideile Până şi voi mă corupeţi cu cărţile pe care le-aţi adus aici În schimb nu mă îndoiesc că secolul XXII va fi unul bun pentru omenire, după ce secolul XXI va fi unul de purgatoriu, de redresare prin curăţirea de spaime ” Îi dau lui Noica Introducere în logica autorităţii a lui Bochenski, pe care am introdus-o în setul de debut al „colecţiei „ Thomas a tradus-o în două săptămâni (practic în şase zile, traducând câte douăzeci de pagini dactilo pe zi!), iar Sorel, pe lângă Parmenide al lui Platon, lucrează zilele astea la câteva pagini de prefaţă Ni le va citi la sfârşit Miercuri, ianuarie Mă apropii de sfârşitul Lămuririlor preliminare la Phaidros; am terminat de scris paragrafele privitoare la „autenticitate”, la „perioada compunerii dialogului” şi la „personaje” Îmi rămân doar notele la text Literatură imensă, din care nu am la dispoziţie decât o mică parte Tot ce pot face este să încerc sistematizări ale materialului existent De fapt, „a muta cartofii dintr-o ladă în alta”, cum spune Noica, auzind de note la Platon Fiecare volum din Platon se naşte tot mai chinuit; nu există de fapt o echipă Niciunul dintre noi nu lucrează doar la Platon şi nimeni nu e dispus să-i dedice zece ani din viaţă, renunţând la cărţile şi proiectele proprii Mi-am propus să pun capăt traducerilor, drept care privesc acest dialog, ca şi volumul heideggerian, ca restanţe; simt nevoia să lichidez totul, pentru a intra odată în peratologie „Filologizând” în marginea lui Platon, mi-am dat seama cum se poate ajunge la „tehnicizarea” ştiinţelor umaniste, la ruptura dintre îndeletnicirea cu valorile şi amuţirea funcţiei lor formative De neînţeles rămâne însă cum poate trăi autorul, creatorul în genere, în disjuncţie cu portanţa etic-estetică a operei sale Cum se poate spune că umbra pe care el o aruncă asupra operei este indiferentă? Poate fi calitatea umbrei indiferentă? Sau altfel spus: cum poţi face umanistică fără feed-back? Până şi meseria tăietorului de lemne are o funcţie formativă Socrate şi Platon ştiau foarte bine ce înseamnă acest acord suprem Mă tentează o parafrază platoniciană: „Dar spune-mi, Criton, ne putem închipui un înţelept din vechime sau vreun mare tragedian învăţându-i pe oameni ce este drept, frumos şi bun, iar el purtându-se asemeni unui scrib de rând, care dispreţuieşte şi înjoseşte prin fiecare zi a vieţii sale tot ce a spus şi a scris sau, dacă e pictor sau artist în piatră, tot ce a stârnit de preţ în noi prin zugrăveli şi cioplitură?” Astăzi a fost seara lui Sorin „Sorel – spune Noica rupând câteva ţigări «Carpaţi» şi umplându-şi pipa – o să ne dea un raport, dar nu unul de activitate, ci «un raport de aşezare»: unde eşti şi încotro mergi?” — Sunt în stadiul cantităţii, deci nu sunt, de fapt, nicăieri Trăiesc doar o tinereţe întârziată, o petrecere de idei: am încercat multe şi mai mult m-am plimbat Ce am realizat totuşi până acum? Am stăruit asupra silogisticii, care mi-a dat satisfacţii Pot spune că printre logicienii de aici mi s-a omologat mica mea contribuţie silogistică De altfel, silogistica mi se potriveşte: este un lucru cu graniţe perfect definite, adaptat întru totul la modestele mele puteri matematice De dat, silogistica nu poate da ceva mare, dar este very nice Dacă aş fi rămas la silogistică, aş fi fost asemenea unui ceasornicar care face ceasornice într-un mic atelier într-o epocă a ceasurilor electronice Am apucat însă să mă plimb şi prin logica modală şi deontică, din care am prezentat ceva şi în Germania, la Menne şi Kutschera Din păcate, la Regensburg, una dintre comunicările de logică modală a picat în gol, pentru că lucrul se făcuse deja fără ca eu să fi ştiut M-am simţit provincial, lacunar documentat, dar mai ales mi-a fost ciudă că m-am chinuit cu o problemă care fusese deja rezolvată În logica modală am scris un articol de popularizare care, am observat, este foarte citat printre lingvişti Logica deontică îmi deschide câmpul către raţiunea practică, către normă şi acţiune Pentru istoricul logicii deontice, important este că sistemele de norme conţin nepotriviri, contradicţii între formalism şi interpretare Or, acest lucru constituie o provocare pentru cel care poposeşte astăzi în logica deontică Există astfel din plin posibilitatea construirii unor proiecte de sisteme adecvate, consistente şi neparadoxale Pe de altă parte, un câmp de acţiune pentru logician se deschide aici prin faptul că autoritatea normativă se poate contrazice, iar din punct de vedere logic această contrazicere este foarte interesantă Se poate încerca fie soluţionarea acestor contradicţii, fie studierea situaţiei în care se află subiectul supus unor norme contradictorii Ce pot să spun însă, în concluzie, este că am mers pe calea uşoară a logicii Calea grea este legată de noile aparate matematice: teoria categoriilor, topoi, latici, spaţii vectoriale – toate acestea năvălind astfel în logică ca instrumente Aparatul logicii se reînnoieşte cam o dată la treizeci de ani şi acum ne aflăm într-un astfel de moment Această situaţie mă aşază şi pe mine la un moment de răscruce: să mă aventurez sau nu pe acest drum? Ar dura câţiva ani şi nu ştiu dacă lucrul ar fi pe măsura puterii mele M-aţi întrebat unde sunt aşezat Sunt aşezat în faţa acestei probleme Iar în logică sunt aşezat într-un loc care în niciun caz nu e ocupat de avangarda logicii: în logica de astăzi sunt în pregătire aventuri mult mai extraordinare, la care însă, cu aşezarea mea de acum, n-am cum să particip În schimb, nu trebuie să înţelegeţi de aici că în logica modală, sau chiar în silogistică, nu se funcţionează din plin Dar acestea sunt domenii deja formate, nu teorii nou-descoperite Ambiţiile mari în acestea din urmă îşi află debuşeul — Ce trebuie să înţelegem din tot ce spui?, întreabă Noica Că eşti făcut din bucăţele? Sau că logica te integrează şi te unifică? Te pun, cu această întrebare, în faţa destinului tău cărturăresc De ce să treci către matematică în vederea logicii, în loc de a te muta cu logica în filosofia culturii? Eşti singurul de la noi care ar putea face o asemenea ispravă A merge pe linia filosofiei culturii făcute cu mijloacele formalismului modern ar fi, cred, singurul mod de a mântui şi logica, şi pe tine Orice logician, când apucă pe drumul fără întoarcere al logicii, devine un Pierrot: o fiinţă pe jumătate albă, pe jumătate neagră Făcută fără deschidere culturală, logica te fisurează Menne se răscumpără ca om ducându-se cu regularitate la biserică; Bochenski se salvează încercând să anexeze logica la catolicism Tu faci poezie, fără să te recunoşti nici în ea până la capăt De ce să te porţi ca şi cum ai fi făcut din bucăţele, când cu apetiturile tale culturale vaste pot să te unifici în fiinţa ta? Observaţi că orice disciplină, astăzi, dar mai cu seamă una filosofică, vrea să acopere tot Este un miracol că din lumea ştiinţei se ridică astăzi conştiinţe de cultură care vor să dea socoteală de tot Tu de ce nu o faci cu logica? De ce să te complaci în situaţia de însoţitor? De ce să fii Pilade, când poţi fi Oreste? Am să vă spun acum cu ce cred eu că păcătuieşte logica de astăzi Formalismul trece indiferenţa lumii în indiferenţa conştiinţei Şi nu secătuieşte el totul, atunci când nu ştie să regăsească conştiinţa? Ştiţi imaginile lui Escher în care scările nu duc nicăieri „Dar, priviţi-le, sunt scări, nu?” – spun logicienii Însă o scară care nu duce nicăieri nu este scară Îmi place să înţeleg istoria lumii nu hegelian, ci prin tabloul categoriilor kantiene: necesar, real, posibil Până la greci a domnit necesarul: lumea prehelenă a stat sub natură, sub zei şi, cu tiranul, sub oameni chiar Grecii au intrat în real, într-un real istoric pe care-l înţeleg ca intrare în adecvaţie: a omului cu natura, a omului cu istoria, a omului cu omul Iar noi trăim astăzi în posibil, într-un nou tip de inadecvaţie, trăită de astă dată dinăuntru, nu din afară, ca în vârsta istorică a necesarului Există însă pe lângă posibilul real, pozitiv – posibilul lui „va fi fiind” – o formă proastă a posibilului, şi tocmai din acest posibil îşi trage substanţa logica de astăzi E posibilul de care vorbea Bachelard, posibilul lui pourquoi pas, „de ce nu şi aşa?” De ce nu şi sistemul X? Logica nu mai poate avea cale de întoarcere, nu mai poate ieşi din sfânta indiferenţă câtă vreme gândeşte posibilul sub forma lui „de ce nu?” Or, în cultură, lucrurile mari nu sunt decât cele care ne privesc Logica a ajuns să nu ne mai privească Matematica este singura care şi-a luat dreptul să vorbească despre nimic şi a ajuns până la urmă să vorbească despre totul Toţi aşteaptă astăzi ca logica să se întoarcă asupra lucrurilor şi să dea socoteală de ele „Fizica, spune Weizsäcker, este o logică ” Biologia, cu codurile ei genetice, se vrea o logică,una a viului Istoria însăşi visează la logică Şi în tot acest timp, când toţi o aşteaptă, logicienii îşi văd de treabă jucându-se graţios în sfera lui „de ce nu” — Este mult adevăr în ce spuneţi, dar şi mai mult loc pentru nuanţări sau chiar, uneori, pentru respingeri În primul rând, logica matematică a crescut din lumea de astăzi, este integrată în ansamblul culturii acestui secol Chiar cu posibilul ei, prost sau bun, logica răspunde posibilismului sub care stă lumea de astăzi În al doilea rând, este drept că logica ascunde în ea o latură alienantă, pe care teama de rebarbativul formulelor nu face decât să o exalte Însă pericolul acestei alienări poate fi depăşit prin manifestarea unei iniţiale bunăvoinţe faţă de logică Trebuie să te raportezi la logică acordându-i din capul locului un credit Să luăm, de pildă, însuşi formalismul şi formulele Credeţi oare că există un lucru care prin funcţionarea lui intensă să rămână în indiferenţă pură? Chiar şi formulele termină prin a-şi pierde artificialul, prin a se „naturaliza” Aşa cum o navă de oţel, scufundată în apă şi pusă să funcţioneze, termină prin a prinde muşchi şi a se integra mediului acvatic, la fel şi limbajele artificiale sunt prinse până la urmă în ritmurile fireşti de respiraţie ale unei culturi Ce era la început matematica, fie şi sub forma socotitului? Era apanajul unei caste, era o doctrină secretă Limbajul matematic a intrat însă treptat în firesc şi astăzi orice elev ştie să extragă un radical, lucru care până la un moment dat cădea în sfera artificialului ezoteric Numeralul însuşi nu este oare o formă de naturalizare a matematicului? Orice formulă, orice fiinţă artificială poate prinde corp – prin familiarizare şi rodare – în universul culturii Pentru copiii de astăzi, automobilul are firescul pe care îl are o vacă, ba mai mult, pentru majoritatea lor are chiar o doză sporită de firesc Sau putem noi spune că formulele rămân în indiferenţă când termină prin a se încarna în maşini? — Tocmai asta e mai grav: că se incarnează numai în maşini; maşina bate pasul pe loc, e tautologică, nu poartă infinitul în ea Motorul, spune Heidegger, este expresia mecanică a eternei reîntoarceri la acelaşi Maşina e incarnarea artificialului în artificial — În orice caz, judecaţi prea aspru posibilul în care se complace logica de astăzi În posibilul acela gol trebuie să vedem risipa care precede orice incarnare Chimistul, pentru a face un produs reuşit, nu „se joacă” încercând sute de produse sintetice inutile? Formulele sunt, ce-i drept, frumoasele fără corp, dar ele termină prin a prinde unul Şi numerele imaginare au fost privite ca simple ficţiuni, şi totuşi s-a găsit până la urmă o modalitate de a le justifica şi a le face intuitive Ce vreau să spun? Că există legături misterioase şi imprevizibile între această lume a umbrelor, care este logica, şi lumea reală — Îţi acord că atâta vreme cât logica este în mişcare trebuie lăsată în pace, pentru că nu ştiu ce va da în viitor Pe de altă parte, este în ea un model de exactitate pe care oricine îl poate invidia dacă îşi propune să obţină nu adevăruri goale, ci adevăruri cu exactitate cu tot Şi tocmai aici e drama mea: că nu am obţinut şi exactitatea De asta nu mă poate lua Carnap în serios: pentru că am adevăruri fără exactitate La rândul meu însă, îi cer logicii tocmai faptul de a nu rămâne la exactitatea goală; îi cer să se deschidă către propriul ei adevăr, să se reintegreze ca fapt de cultură Dar mai am o nedumerire la adresa voastră: cum puteţi accepta ca logica de astăzi să funcţioneze pe baza a cel puţin trei absurdităţi Prima este legea non-contradicţiei Cum puteţi refuza contradicţia, când contradicţia există şi e fecundă, e chiar „logică” şi reală? A doua absurditate este implicaţia materială: „orice adevăr implică orice adevăr”, cu exemplul faimos „dacă X = , atunci New York-ul e un oraş mare”; sau „falsul implică orice, inclusiv adevărul” De pildă: „dacă X = , atunci New York-ul e un oraş mare” Şi a treia absurditate: problema echivalenţei: „orice propoziţie adevărată este echivalentă cu orice propoziţie adevărată” De pildă: „Afară ninge ” este echivalentă cu „Trenul de Sibiu ajunge în Bucureşti la ora ” — Da; din punctul de vedere al valorii de adevăr, aceste două propoziţii sunt echivalente Cel mai uşor este să combaţi logica la nivelul exemplelor Când şi-au bătut joc de ea, scriitorii (Molière sau Ionesco) aşa au procedat Dar dacă nu o cobori la nivelul exemplelor, logica nu mai apare într-o lumină ridicolă Maşinile, de pildă, funcţionează perfect cu implicaţia materială — Bine; am să-ţi propun o altă cale Formele sunt abstracţii şi, ca atare, sunt abstrase Vin şi te întreb: sunt abstrase din lucruri sau sunt abstrase de lucruri? Eu spun „din”, voi spuneţi „de”: voi faceţi abstracţie de lucruri Contraziceţi de fapt însuşi cuvântul „abstract”, care este o „desprindere din” şi nu o „despărţire de” Voi rămâneţi în nefelologie, cu formele voastre suspendate Dar forma, forma este lucrul însuşi în împlinirea lui, lucrul care îşi dă sufletul şi care abia astfel ajunge la formă Totul e să-ţi livrezi sufletul Noi înşine nu suntem „în formă” decât dacă trăim astfel încât fiecare clipă să fie o moarte, o livrare de suflet Aici e vorba de formă, nu în formele voastre suspendate Pentru că fac abstracţie de lucruri, formele logicii de astăzi trăiesc într-o deplină evaziune; ele nu ştiu să se mai întoarcă asupra lucrurilor decât pentru a le in-forma Forma care in-formează, forma care nu mai este emanaţie a lucrului, „sufletul” lui, termină în statistic, în clasificare, nu mai are greutatea sensului Voi pierdeţi orientarea pe care o dă sensul şi cădeţi în interşanjabilul statisticului Între „Socrate e muritor” şi „Elpenor e muritor”, voi nu faceţi nicio deosebire, deşi numai primul şi-a asumat şi a trăit întreaga viaţă condiţia de muritor, deci s-a pregătit pentru moarte dând vieţii un sens plin, pe când celălalt nu trăieşte condiţia de muritor decât în măsura în care e mântuit de experienţa lui Socrate Deci, nu tot ce moare statistic moare în sensul omului Grecii nu aplicau cuvântul de brotoi, de „muritori”, decât la oameni, şi în sens plin numai unora dintre ei Nu au spus niciodată despre cal că este muritor Aşa cum o înţeleg eu, forma are greutatea sensului; pentru voi, ea nu o are decât pe aceea a simbolului care nu mai deosebeşte, a simbolului care devine statistică şi clasificare Joi, ianuarie „În timpul plimbării de ieri, Gabi mi-a pus iarăşi două întrebări nepotrivite Prima: care este eficacitatea filosofiei? Filosoful pune lumea în ordine, spunea el, aşa cum face Hegel sau (şi aici bănuiesc că era maliţios) cum am încercat eu în Ontologie, dar lumea nu se sinchiseşte de ordinea lui A doua, poate şi mai nepotrivită şi legată într-un fel de prima, o numea «problema Atlantidelor»: dacă lumea aceasta va trece, unde se duc strădaniile noastre? «Unde va mai fi „departele” pentru care vreţi să deveniţi conştiinţă mai bună, când conştiinţa nu va mai fi?» Ce s-a întâmplat cu Platon-ul şi cu Shakespeare-ul tuturor Atlantidelor? Dacă întregul pământ poate deveni o Atlantidă, nu capătă dintr-o dată sens tema lui vanitas? Dacă Cerul lui Platon nu există, pentru a ne prelua într-o adevărată eternitate, atunci, spunea el, omenirea nu are sens Deşi întrebările nu-mi plac, am să încerc totuşi să răspund «Cum intră filosofia în lume?», mă întreabă Gabi Intră într-un mod miraculos, spun eu, aşa cum într-un mod miraculos intră spiritul în general în lume Pentru a intra în lume, spiritul nu se distribuie dintr-o dată în ea, deci nu se distribuie dintr-o dată în multiplu, ci mai întâi în Unu, care la rândul lui se distribuie şi devine multiplu: Dumnezeu Unul se distribuie în Fiul Unic, şi abia acesta se distribuie în toţi Totul e să ai Fiu Miracolul ultim al filosofiei este miracolul ultim al spiritului însuşi, care ca Unu nu se difuzează în mulţi, ci tot în unu, rămânând ca abia în a doua instanţă să se multiplice cu adevărat Ca să înţelegeţi mai bine, gândiţi-vă la seria lui Fibonacci, care se creează prin adunarea fiecărui număr cu precedentul său Însă această regulă de formare nu e posibilă decât începând cu cifra « » Pentru « » trebuie acceptată excepţia Pot spune de pildă: + (precedentul lui ) = ; + = ; + = ; + = etc În cazul lui « » trebuie în schimb să faci excepţie: trebuie adunat cu (şi nu cu zero), pentru ca seria să intre în mişcare şi să apară multiplicarea Este deci, şi aici, nevoie de un « » prim şi de un « » secund: Tatăl şi Fiul Dumnezeu nu ne-a făcut pe toţi fii Ei bine, în acest fel intră şi filosofia în lume «Cum a intrat Hegel în lume?», întreabă Gabi «Nu rămâne filosofia închisă în universităţi?» Nu, pentru că Hegel s-a distribuit în Marx, iar Marx în toată lumea Să vă dau un exemplu mai umil: Daniil Sihastrul El nu a pus în ordine răzeş cu răzeş, ci a pus în ordine un singur om Georges Sorel, cu a sa Réflexion sur la violence, a intrat în lume prin Lenin Kant însuşi a pătruns în lume prin preşedintele Wilson, care în a declarat că nu se poate ca Prusia Orientală să nu fie a germanilor de vreme ce s-a născut Kant în ea Şi iată cum Kant a ajuns să influenţeze geografia politică a Europei şi, pornind de aici, mai târziu, istoria ei Deci filosoful fecundează pe unul singur, care fecundează apoi restul lumii Cât priveşte a doua întrebare: care ne este eternitatea? Noi abuzăm de cuvântul acesta, spune Gabi, când îl aplicăm de pe poziţiile finitudinii unei stări ameninţate de finitudine (valorile create în câte o Atlantidă) Însă tipul acesta de a pune problema este hibrid, pentru că leagă temporalitatea de valorile absolute Ea a dat naştere unui topos (timpul care devorează totul), care continuă să dizolve gândirea şi experienţa spirituală Şi indiferent de rafinările pe care le-a atins felul de a pune problema timpului, la Augustin sau la Heidegger, noi continuăm să rămânem la imaginea timpului liniar al lui Cronos care face indigestie înghiţindu-şi copiii Timpul are astfel, la propriu, o obârşie proastă, una pe care nu şi-o poate pierde, indiferent de încercările care s-au făcut pentru a-l înnobila Obsesia timpului a rămas în filosofie o obsesie proastă M-am întrebat de altfel de ce au grecii un zeu pentru timp şi nu au unul pentru spaţiu Lucrul acesta este interesant; când descoperi cu adevărat spaţiul, aşa cum am făcut-o noi în secolul acesta, timpul este înghiţit de spaţiu, devine cea de-a patra dimensiune a lui, ca la Einstein Este clar că noi am anexat timpul spaţiului, propunând timpuri diferite pentru galaxii diferite Spaţiul este o cucerire a modernităţii Matematicile de astăzi sunt ale spaţiului; cu problema topoilor, a laticilor etc , ele nu fac decât să geometrizeze, să facă topologie la propriu Aşa încât cei care, ca Bergson sau Heidegger, rămân astăzi anexaţi problemei timpului îmi apar întârziaţi Trebuie să ieşim din problema timpului şi să facem din spaţiu un zeu, unul bun, nu destrămător ca zeul Cronos; pentru că spaţiul e bildend, e formativ ” Vineri, ianuarie Turul Păltinişului, făcut după micul dejun, începe în frig şi ceaţă deasă Noica vorbeşte cu fularul la gură, către sfârşitul plimbării va gesticula inspirat, cu fularul în mână şi paltonul fluturând; a fost cea mai splendidă peroraţie peripatetică a zilelor acestora S-a încălzit treptat, asemeni unui angrenaj care-şi atinge prin urniri succesive punctul de forţă maximă, dar care o dată ajuns aici se dezlănţuie în certitudinea propriului său ritm „Trăiesc un miracol pe care vreau să vi-l împărtăşesc De altfel este miracolul cu care am început, miracolul lui «cum e cu putinţă ceva nou» Acum regret că în vremea când am scris cartea aceasta nu am ştiut să o atac metafizic Dacă l-aş fi cunoscut pe Wittgenstein cu tautologia lui, pesemne că m-ar fi stârnit să-mi spun gândul în pur, şi nu coborând în istoria lui Acum nu mai simt nevoia s-o fac, în schimb mă bucur să văd că am trăit această idee, că viaţa mea s-a desfăşurat sub semnul lui«cum e cu putinţă ceva nou» Totul este să fii atent şi să distingi în monotonia aparentă a zilelor cum apare noul Poate că în această simplă atenţie se dezleagă şi misterul ivirii noului în ceasurile târzii ale vieţii Cum mai e cu putinţă, pentru mine, ceva nou după Tratat? E cu putinţă tocmai pe baza noului pe care-l aduce cu sine fiece zi Fiţi deci atenţi la noul fiecărei zile şi veţi vedea cum se naşte miracolul Am terminat de citit cartea lui Bochenski Introducere în logica autorităţii; m-a cucerit, cu toate că trădează spiritul unui anglo-saxon lipsit de «fior metafizic», cum de altfel cu onestitate declară din capul locului Nu m-am putut însă împiedica să nu mă gândesc la ce ar fi făcut Heidegger din problema autorităţii Ar fi mers fără îndoială îndărăt, aşa cum obişnuieşte să facă Şi bine ar fi făcut, pentru că tendinţa firească a culturii de astăzi este să progreseze prin regresie, aşa cum iniţial promitea şi logica matematică, care şi-a propus să meargă «îndărătul matematicii», dar care, în practica de astăzi, a sfârşit prin a merge orbeşte înainte, în spaţiul fără repere al lui «de ce nu şi aşa?» Heidegger ar fi mers deci îndărăt şi ar fi spus că auctoritas vine de la augeo, de la «a spori» Orice autoritate adevărată aduce cu sine un spor care-l obligă pe celălalt să se supună Nu te supui cu adevărat decât atunci când te simţi sporit Aşadar, Heidegger ar fi început prin a căuta rădăcinile autorităţii, şi nu funcţiile ei, cum face Bochenski, iar atunci când o trimiţi îndărăt, la rădăcini, autoritatea ajunge la investire: cine te investeşte şi cum te investeşte Mă bucur însă să văd că şi Andrei şi Gabi au vibrat în faţa unei lucrări de filosofie analitică ” „Andrei şi Gabi, intervine Sorel, care pesemne că nu au citit multe lucruri în genul ăsta, erau în faţa lui Bochenski ca doi băieţi care au căzut în mrejele primei Verführerin Nu e de mirare că sunt atât de entuziaşti ” „Chestia cu Verführerin îmi aduce aminte de ce a putut să-mi spună o doamnă tare drăguţă, după ce a apărut cartea mea cu Hegel, Povestiri despre om Eu îi tot explicam că nu sunt faţă de Hegel decât un fel de apostol Pavel, care merge cu toiagul în mână şi propovăduieşte ideea altuia «Ba eşti o cocotă de lux, mi-a şoptit ea la ureche, care ademeneşte trecătorii în bordelul lui Hegel » Ce ziceţi de treaba asta? Dar spunându-vă povestea cu Hegel şi cocota de lux, mi-am adus aminte că am o surpriză pentru Sorel I-am scris acum trei zile lui Geo Bogza, şi în post-scriptum am adăugat: «L-am pus pe prietenul tău Sorel, cu care ai traversat Techirghiolul, să-mi taie lemne » Azi de dimineaţă primesc o telegramă: «Nu-l lăsaţi pe Sorel să plece până nu taie toată pădurea » Mă gândesc dacă Sorel e de acord să îi răspundem: « Se poate opri la Făgăraş?» Însă pentru că vorbim de condiţia fizică, pentru că Gabi a primit un avertisment de la destin, iar Andrei trăieşte mereu unul pe care nu vrea să-l ia în seamă, vreau să le spun că nu cred să mă respecte prea mult, dacă n-au vrut să înveţe de la mine singurul lucru bun pe care-l au de învăţat: să-şi asigure finişul Când vrei să faci performanţă culturală, trebuie să ajungi la de ani, şi ca să ajungi la de ani trebuie să înveţi să te plimbi zilnic Plimbarea este însăşi askesis, exersarea prin excelenţă, iar toate sporturile nu sunt decât o suită de varietăţi pe tema deambulaţiei Aveţi în faţă o cursă de aşteptare, nu una de sprint Trebuie deci să vă faceţi din trup un aliat, iar dacă animalitatea omului este mobilitatea lui, atunci sunteţi obligaţi să vă respectaţi fiinţa mişcătoare ” Sâmbătă, ianuarie „Aţi văzut că seara de ieri nu ne-a ieşit pentru că ne-am dispensat de constrângerea programului De aceea, astăzi vă propun un punctaj al serii Am să reiau problema autorităţii pentru a mă răfui cu Bochenski (mi-am făcut cu ocazia asta câteva pagini pentru Jurnalul de idei), am să-i răspund apoi lui Gabi ce cred despre «cultura română şi scena lumii» şi, în sfârşit, mi-am găsit deviza şi vreau să v-o comunic Vă spuneam ieri că Heidegger ar fi atacat problema autorităţii pornind de la verbul augeo, «a spori» «Tot ce mă sporeşte este adevărat», spune Goethe Autoritate are cel care mă sporeşte Autoritate are de pildă ştiutorul asupra celuilalt, pentru că îl sporeşte Aceasta este o autoritate de tip exterior Dar mai există şi o autoritate interioară, de care Bochenski nu pomeneşte: de pildă autoritatea sufletului asupra trupului, spune Platon De vreme ce păzeşte trupul de excese şi de pofte care îl destramă, sufletul ajunge să sporească trupul Dar atunci nu pot fi de acord că nu există, cum afirmă Bochenski, o «autoritate reflexivă» Nu e reflexivă autoritatea la stoici? Dar la Kant? Obţin astfel esenţa şi cuprinderea autorităţii numai cu augeo, fără să am nevoie de tot aparatul lui Bochenski pentru a spune ceva adevărat Pe linia lui augeo pot scoate tot ce scoate şi el, dar în plus unificând totul Pentru că aici stă neajunsul tratării lui Bochenski: se opreşte la autorităţi şi pierde autoritatea Găseşte deci arheii, aş spune eu, dar nu se poate ridica la eidos-ul autorităţii, la principiul autorităţii, care este, indiferent cât de plat ar suna, raţiunea Desigur, o să-mi spuneţi că de vreme ce vreau conceptul de autoritate, unul care se distribuie fără să se împartă, reduc autoritatea la acea formă de unitate care poate fi apoi lesne invocată de câte un deţinător absolut E limpede că în numele eidos-ului oamenii pot face impostură, dar asta nu mă împiedică să caut şi să văd eidos-ul Bochenski rămâne însă prins la nivelul intelectului care separă şi care apoi nu mai este capabil să unifice părţile; el rămâne la autoritatea epistemică şi la cea deontică, şi nu vede că sursa comună amândurora, sursa care le investeşte ca autoritate este raţiunea Îi reproşez deci lui Bochenski că vorbeşte nu de autoritate, ci de autorităţi, aşa cum europenii vorbesc de libertăţi şi nu de libertate, iar cărţii în ansamblul ei îi reproşez că ne lasă acolo unde deja ne aflam Căci dacă la capătul întregului discurs tot ce aflăm este că nu trebuie să acceptăm nicio autoritate fără spirit critic, atunci cartea ne lasă unde eram Cine nu mută o problemă, cine nu are forţa dislocantă pentru materia pe care o analizează şi pentru cel pentru care o analizează, acela nu are «raţiune», ba nici îndreptăţirea de a vorbi şi de a scrie Acestea cu privire la Bochenski Cât priveşte întrebarea de ieri a lui Gabi, «de ce nu putem ieşi pe scena culturii europene cu isprava noastră»: Gabi ar vrea, spun eu, «un cântec încăpător cât lumea»; iar eu nu vreau decât un cântec încăpător Iar un asemenea cântec este o cucerire de fiecare zi Ca şi libertatea despre care vorbea Goethe, bucuria trebuie cucerită zilnic Şi iată şi ce deviză mi-am ales: Nulla dies sine laetitia Laetitia înseamnă: disciplină, muncă, trudă, suferinţă, îndoială, invenţie, bucurie Dar bucurie adevărată nu e decât în cultură; restul e desfătare Însă bucuria, dacă e bucurie adevărată, ajunge să răzbată «Poemul, focul şi dragostea» nu pot fi ascunse Nici bucuria culturii nu poate Ce ai fi vrut? Ca seara noastră să se fi petrecut la televiziunea franceză? Upanişadele, cu discreţia acelui «vino şi stai lângă mine», nu s-au petrecut la televiziunea franceză – şi uite că au răzbit ” Duminică, ianuarie Mâine după-amiază plecăm cu toţii spre Bucureşti, după ce, către prânz, vom trece să-l salutăm pe R C în Sibiu Astă-seară am băut ceaiul în cameră şi am făcut bilanţul săptămânii Tocmai citisem în „Revue de Métaphysique” articolul unui maghiar despre filosofie şi problema durerii, Sorel îmi semnalase apoi o vorbă a lui Simmel – „cum se face că în istoria filosofiei e atât de puţin loc pentru suferinţa umană?” – aşa că, văzându-l pe Noica, îi citez întrebarea lui Simmel „Suferinţa nu interesează filosofia, îmi răspunde Noica, pentru simplul motiv că, asemenea bunătăţii, ea există în ordinea sufletului, nu a spiritului Filosofia poate cel mult să înregistreze suferinţa şi să-l cheme apoi pe omul religios sau pe cel politic să o rezolve Nu trebuie să înţelegeţi o asemenea atitudine ca o formă de nepăsare, cruzime etc «Aroganţa» filosofiei nu este de ordin elitar, ci metaforic Filosofia nu se ocupă de tot ce există, ci numai de ceea ce este cu adevărat, de ceea ce poartă în sine saturaţie ontologică Ce nu este materia signata, pentru filosofie pur şi simplu nu e Filosofia îşi ia dreptul să ofenseze lumea şi să spună «nu mă interesezi» Când ajunge să coboare la materie şi individual, filosofia se opreşte la ele numai în măsura în care sunt signata Ea selecţionează Dacă vin cu binefăcătorism, termin prin a nu mai salva individualul Merg chiar mai departe şi spun: indiferenţa mântuirii generale e de fapt un imens dispreţ; ea ofensează umanitatea lăsând-o în colcăitul ei nediferenţiat Religia care se ocupă de oricine şi Pierre Emmanuel care e îngrijorat de soarta băcanului nu vor arăta niciodată cine este şi cine nu este om Filosofia, arătând cine este om, dă o şansă celor ce nu sunt de a deveni Iar pentru a reveni la suferinţă: când suprimi suferinţa, aşa cum face medicul de pildă, readuci la gradul zero, pui pe linia de plutire, nu faci însă să plutească Spiritul în schimb suflă în pânzele omului Îmi plăcea să râd de Burghele, spunându-i că meseria lor e de tipul «pun coadă la topor»; se rupe coada toporului şi o pun la loc Ai făcut o piatră la rinichi? Te operez şi te repun pe linia de plutire Un asemenea tip de suferinţă nu intră în zonele spiritului Când însă ajunge să intre, ca la indieni, unde totul e înţeles ca suferinţă, sau ca în cazul lui Isus, nu mai am de-a face cu biata suferinţă care ne scoate de pe linia de plutire Am să vă dau un exemplu de ce înseamnă a trece din spirit în suflet cu cele două variante ale Tinereţii fără bătrâneţe: cea românească şi cea siciliană Ştiţi cum se termină basmul românesc: învoit de zânele de pe tărâmul Fiinţei să se întoarcă pe pământ, Făt-Frumos îşi regăseşte casa părintească, deschide thronos-ul părintesc şi, într-o chichiţă, se află moartea, moartea lui, care îi spune «bine că te-ai întors, că de mai stăteai mult mă sfârşeam eu» Varianta siciliană, singura s-ar părea, despre care vorbeşte Şăineanu, se termină astfel: întors pe pământ, Făt-Frumos are voie să întârzie aici o zi (sau o oră?) După ce îşi vede casa părintească, se pregăteşte să plece pe tărâmul tinereţii veşnice Dar pe drum vede un car împotmolit, se apucă să dea ajutor, pierde termenul întoarcerii şi rămâne pe pământ Legenda siciliană a trecut lucrurile din spirit în suflet; a intrat în joc bunătatea proastă Binefăcătorul sfârşeşte cu scoaterea carului din noroi şi cu ratarea Fiinţei Era însă vorba de bilanţul săptămânii: Sorel a făcut deci prefaţa la Logica autorităţii a lui Bochenski şi a tradus din Parmenide Gabi a scris Lămuririle preliminare la Phaidros, iar eu am terminat Interpretarea la Phaidon Am pornit, cu Phaidon, de la această idee: în timp ce presocraticii au toţi un perì physeos, Platon obţine, primul, un perì psychés: o ridicare a lui anima la animus, spun eu, a spiritului individual la Spirit Aceasta este tema dialogului Iar ea se realizează în două trepte; prima: care este accesul la spirit? (problema paideică), răspunsul fiind: prin «moartea» în viaţă, ca autoritate a sufletului asupra trupului etc ; a doua: ce e spiritul în el însuşi? – răspunsul fiind: Ideile înseşi Nemurirea este deci trecerea spiritului individual în Spirit Rămâne însă o a treia problemă, pe care Platon o pune, dar la care nu poate răspunde direct, drept care va trece totul în mit: în Spirit, mai e vorba de tine ca individ? Socrate mai este Socrate în lumea lui Hades? În faţa acestei întrebări, Platon depune armele şi trece pe registrul unei geografii fictive a raiului La această întrebare, creştinismul va răspunde: «Pământul acesta va trece, dar vorbele mele nu vor trece » Aici revenim la problema pusă zilele trecute de Gabi: există o persistenţă a spiritului ca spirit? Dacă înţelegem «vorbele mele» ca logos, atunci logosul este oricând prezent sub forma legilor naturii, de pildă Dar logosul ca identitate individuală? La această întrebare Platon nu a răspuns, în timp ce creştinismul promite că vom fi chemaţi fiecare după numele nostru, şi afirmaţia sună aproape electoral Poate fi însă vorba cu aceste culturi ale timpului, în care trăim noi, de eternitate (sau mai degrabă de aeviternitate)? Ştiţi că ceea ce am urmărit prin Tratat şi, acum, prin Logică este să dau un statut ontologic individualului, în condiţiile în care filosofia ancorată într-un general (în «cer») rupt de individual termină prin a-l condamna Totul, în cultură, a avut tendinţa neglijării individualului şi a evaziunii din real Şi ştiinţele, şi teoria generalului plutesc în cer, în timp ce filosofia readuce totul la real, la lucrurile înseşi Filosofia spune: «M-a trimis cerul să vă vestesc că nu este Împliniţi-vă! Coborâţi pe pământ!» Desigur că pământul pe care se mişcă filosofia nu trebuie confundat cu realul pe care-l instituie televiziunea, categoriile vieţii sau maşina Ceea ce declar mereu este că nu interesează decât individualul şi realul care pot căpăta pecetea lui a fi, plinătatea fiinţei Însă ce se întâmplă atunci cu problema timpului? Condiţia individualului prins în modelul ontologic reprezintă deja o ex-temporalizare Am ieşit din condiţia lui Cronos, de vreme ce am un model ontologic care îl înfrânge pe cel al timpului devorator Şi, într-adevăr, toate formele de afirmare umană sunt revolta lui Zeus împotriva lui Cronos În fiecare dintre noi se află un Zeus care vrea să-l înlănţuie pe Cronos «În fiecare om un Zeus îşi face încercarea » Frumuseţea mitului în general este că el e mai actual acum decât in illo tempore; Zeus e mai Zeus acum decât «atunci», pentru că timpul nostru a găsit, cu spaţialitatea, ac pentru cojocul lui Cronos În secolul XXII vom face din Cronos un aliat, părăsindu-l galactic, cu Sicilie cu tot Civilizaţia europeană e antiegipteană prin excelenţă Piramida înfruntă timpul grosolan, greoi, ea este, spune Hegel, forma cea mai stabilă a materiei În schimb, noi înfruntăm timpul cu forma cea mai graţioasă a spaţialităţii, pe care ne-o pune la îndemână topologia matematicilor Ceea ce reabilitează deci individualul este tocmai faptul că individualul e Christo-phor («purtător de Christ»), theo-phor («purtător de zeu»), ba chiar Dii-phor («purtător de Zeus»), că reeditează aşadar lupta dintre Zeus şi Cronos Sigur că acest fel de a gândi lucrurile nu rezolvă problema eternităţii ca eternitate şi că el lasă să subziste «problema Atlantidelor» Dar în probleme insolubile, de tipul acesteia, trebuie să vii de asemenea cu graţie Nu trebuie să te porţi precum copilul din poveste care strigă «regele e gol!» Toată lumea ştie că regele e gol, dar regula jocului trebuie respectată De ce trebuie să strigi în gura mare că există «neajunsul de a te fi născut»? Şi este chiar un neajuns când depinde numai de tine să porţi în tine un zeu?” mai – mai Joi, mai Am sosit, împreună cu Sorel, aseară la , în Păltiniş A plouat tot drumul După Răşinari, când începuserăm urcuşul, am găsit şoseaua blocată de stânci şi de bolovani desprinşi de atâta ploaie Erau urâţi, în întunericul nopţii, ca o colecţie de semne ale imprevizibilului, şi ne-am strecurat printre ei cu inima strânsă Astăzi de dimineaţă, Noica a urcat în camera noastră Tocmai citise „Secolul ”, în care apăruse Scrisoarea despre „umanism” a lui Heidegger, şi discuţia se opreşte asupra prefeţei lui Noica Îi relatez recenta discuţie cu un prieten care judeca preocuparea pentru editarea lui Platon sau Heidegger ca o formă de evaziune, de „neangajare” Dacă e vorba de traduceri, îmi spunea el, urgenţă are Adorno, nu Heidegger, care poate genera mici mode sau triste pastişe, şi nicidecum un instrument teoretic pentru înţelegerea unei situaţii reale Ceea ce se impune este descrierea Situaţiei în cuvinte care nu au devenit simpli termeni într-o reţea lingvistică vidată de sensuri E nevoie de un limbaj ale cărui resurse critice nu au fost epuizate Or, Adorno, îmi spunea amicul, este cel care dă nume lucrurilor, cel care dă un model pentru felul în care o situaţie trebuie descrisă şi ridicată la conştiinţă „Sunt uimit ori de câte ori aud asemenea lucruri, începe Noica Istoria adevărată nu se naşte întotdeauna ca istorie a evenimentelor Nu are sens să descrii o situaţie care nu mai poartă conceptul în ea Când priveşti retrospectiv istoria la scara câte unei vieţi sau a faptei istorice imediate, îţi vine adesea să surâzi Iar dacă te gândeşti la «angajările» marilor personalităţi ale culturii, îţi dai seama cât ridicol pot purta în ele vieţile individuale judecate în micul lor context Imaginaţi-vă cum arăta Leibniz obsedat o viaţă întreagă de ideea unei cruciade! În timp ce statele mari ale Europei ştiau, cu mult înaintea păcii de la Adrianopol, că Imperiul Otoman e sfârşit – «marele bolnav» i se spunea în Europa –, Leibniz visa cruciade! Gândiţi-vă şi la Goethe, cu bâlbâielile lui lamentabile, care după ce îl admirase ani de zile pe Napoleon, făcând în fond figură de trădător, scrie în Epimenides Erwachen, declarând deci că s-a trezit, pasămite, într-un târziu, dintr-un «somn epimenidic»! Dar ce ne facem dacă îl judecăm pe Platon într-un context istoric, pe Platon pe care îl vedem într-o Atenă învinsă de Sparta lăudând Sparta? «Un turcit», am spune noi astăzi Dar Aristotel, cu simpatiile lui macedonene? Dar Eminescu, cu obsesiile lui paseist-voievodale, într-o epocă în care România avea nevoie de sincronizare? Am ajuns să înţeleg târziu vorba lui Julien Benda din La trahison des clercs – vorba aceea care, pe când eram tineri, ne indignase pe toţi: «C'est une trahison de pactiser avec le siècle » Or, sărmanul Julien Benda avea dreptate: pentru că nu tot ce se întâmplă în secol este istorie De fapt, asta am şi vrut să arăt în ultima vreme; am vrut să restitui lucrurile pe trei planuri: ceea ce joacă în istorie, în ontologie şi în logică sunt situaţiile privilegiate Deci: nu tot ce se întâmplă este istorie; nu tot ce există este investit cu fiinţă; şi nu tot ce se formulează priveşte logica Îl întreb pe amicul tău: cum vine să-mi vorbească de Adorno şi de angajare – angajare care poate cădea în ridicolul nesemnificativului şi contingentului (să te baţi cu un Imperiu Otoman sfârşit!) –, deci cum vine să-mi vorbească de un Adorno care te vâră în contingent, opunându-i-l lui Heidegger, care de unul singur a mutat istoria din loc, salvând cuvântul de condiţia lui degradată? Ce înseamnă limbajul lui Adorno pe lângă recuperarea limbii la Heidegger, o recuperare care priveşte nu un fragment sau un altul al fiinţei noastre, ci fiinţa noastră în întregul ei? Într-o lume în care primează cunoştinţele, Heidegger aduce gândirea şi înţelesul, aduce răspunderea înţelesului, singura care mai este astăzi capabilă să reabiliteze metafizica Într-o lume care e doar a comunicării, Heidegger continuă să vadă în cuvânt «cuminecarea» şi comuniunea Gândiţi-vă ce înseamnă un asemenea lucru într-o lume bântuită nu numai de degradarea curentă a cuvântului, ci şi de asceza pe care o aduce cu sine filosofia analitică anglo-saxonă Am terminat de curând cartea lui Hintikka, pe care mi-a împrumutat-o Sorel: Knowledge and Belief Să vedeţi ce carte ştie Hintikka; să vedeţi cât de bine îl stăpâneşte pe Aristotel! Dar să vedeţi totodată ce înseamnă să treci prin cultura mare şi să o părăseşti pentru asceza analiticului şi logicului Oamenii ăştia îşi refuză sinteza! Asceza logicii, la fel ca cea religioasă,devine religiozitate fără religie: intrare în puritatea unui gând fără obiect Dar să vedeţi unde ajunge cartea lui Hintikka, unde ajunge Hintikka cu problema lui „ştiu că ştiu” Ajunge la bietul Schopenhauer, pentru care problema lui «ştiu că ştiu» se reduce până la urmă tot la faptul simplu de a şti: lui Schopenhauer îi scapă în felul acesta tocmai miracolul filosofiei, care este reflexivitatea Dar dacă aici ajungi după ce întreprinzi pe două sute de pagini «analiza logică a două noţiuni» – cum îşi subintitulează Hintikka lucrarea –, dacă ajungi tot la prostia lui Schopenhauer de acum un secol (ce-i drept, demonstrată cu mijloace formale), dă-mi voie atunci să-ţi spun că nu faci decât să mă blochezi, că nu mă muţi din loc, că mă laşi acolo unde eram Şi atunci afirm, chit că Sorel o să se supere pe mine, că Hintikka nu mai e nici măcar un alexandrin: e un mandarin Şi e pecinginea mandarinismului – maniera în locul substanţei – cea care se întinde astăzi peste cultură cu spiritul acesta anglo-saxon, cu formalismul logic care în America a devenit aproape o materie teologală şi a cărui singură graţie este de a fi generat paradoxul gratuităţii în mijlocul spiritului pragmatic Pe lângă toţi Hintikka de astăzi, Wittgenstein îmi pare a fi un zeu: el a atacat toate problemele mari şi a făcut-o cu un simţ al răspunderii pe care cei de azi nu îl mai au Wittgenstein este o culme de presocratism într-o lume care alexandrinizează şi mandarinizează E o lume teribilă lumea de astăzi; şi poate că numai cei care au ştiut să păstreze monoteismul în condiţia diasporei o mai pot salva Numai ei mai pot contracara cultura pustiitoare a anglo-saxonilor, reconvertind cultura la bunul monoteism al spiritului ” Vineri, mai I-am adus lui Noica dactilograma articolului pe care Andrei l-a scris pentru nr - - al „Secolului ”: Rigorile ideii naţionale şi legitimitatea universalului Citindu-l, Hăulică a fost entuziasmat Este în el patosul agonal al conştiinţei care şi-a păstrat reflexele în faţa realului şi care, în locul unei melancolice retrageri înspre eternitatea uneori fadă a marilor gesturi culturale, a ales sublimul hărţuielii în clipă „Dragii mei, am citit articolul lui Andrei şi vreau să spun cât de mult m-a neliniştit Andrei este un îndârjit, dar unul care nu cunoaşte riscurile îndârjirii O să judecaţi singuri, şi Andrei, pentru că vă rog să-i spuneţi, o să judece şi el la rândul lui dacă merită să-ţi asumi aceste riscuri Nu contest că articolul lui este frumos în atitudinea lui şi în conştiinţa pe care o pune în joc Nu contest că am simţit cu toţii în tinereţe nevoia de a fi frumoşi în felul acesta Însă când faci astfel de gesturi frumoase, problema este să nu cazi pe unul care să te blocheze Când ai natură de luptător, şi Andrei are una, rişti la un moment dat să rămâi omul unui unic gest «Ştiţi, eu sunt cel care » Eu, de pildă, puteam ajunge să spun: «Ştiţi? Eu sunt cel care am votat contra constituţiei lui Carol!» Pentru că în (eram la Sinaia), am votat într-adevăr împotriva constituţiei lui Carol Am fost întrebat de ce am făcut-o şi am ajuns să răspund în scris De ce? Ca să-mi câştig dreptul de a vota şi contra constituţiei legionare, am răspuns Voiam în felul acesta să-mi afirm independenţa, pe care însă am pierdut-o pe urmă prosteşte Nu spun că Andrei riscă prin acest articol să producă gestul care să îl blocheze Dar natura lui de îndârjit ascunde în ea oricând un asemenea pericol: pericolul de a-ţi rata traiectoria de dragul unui gest sublim Dar vă propun acum să judecăm care este natura unor asemenea gesturi În primul rând, este ascuns în ele un dram de impuritate: impuritatea spectacolului Aceasta este drama eticului în general: nu faci un gest numai pentru tine, îl faci şi pentru ceilalţi şi dintr-o dată el devine impur De cele mai multe ori, eticul nu este o împlinire dinăuntru în afară, ci o monumentalizare a eului venită din afară Iar când cultura apucă drumul eticului prin asemenea «luări de atitudine», ea intră în minoratul «culturii de estradă» Însă lucrurile nu se opresc aici când e vorba de asemenea gesturi Tot ce facem nu-i priveşte pe alţii doar ca spectacol; ceea ce facem îi poate şi distruge Gesturile noastre nu sunt numai ale noastre; îi privesc şi pe ceilalţi, măcar în măsura în care ne-au asistat şi aprobat, ca să nu mai spun că ne-au imitat Iată de ce nu te poţi juca cu o etică proprie; în fapt, ea poartă şi asupra altora Rezumând, aş spune: gesturi de felul acesta se fac cu sentimentul unei răspunderi, care pe de o parte poate fi falsă şi care, în plus, poate face ravagii în jur Cu eticul gol, sfârşeşti prin a fi mai vinovat decât fără etic Iar dacă pornesc de la un primat al culturii, pot să întreb: ce preferi? Un destin cultural împlinit? Sau unul care se frânge în sublimul unei demonstraţii de o clipă? Spun toate acestea dintr-o dragoste îngrijorată pentru Andrei: e un fel de pro salute Andrei Vreau să-l ajutăm cu apelul nostru frăţesc şi părintesc Să-i spunem: «Fie-ţi milă de tine şi de noi: tu nu eşti tu, tu eşti comunitate Îndură-te faţă de tine şi de ceilalţi » Ceea ce ne propune Andrei printr-un asemenea gest este o formă de trezie proastă contra unui somnambulism fecund Iar pentru salvarea lui, am să îi spun trei lucruri Primul e chiar acesta: cum accepţi să te trezeşti din somnambulismul tău? Cum ne împingi să ne trezim din somnambulismul nostru? Somnambulismul nostru nu e dătător de măsură pentru unul sau altul dintre noi, ci pentru obşte Eu nu mai sunt eu, tu nu mai eşti tu Iau ca o umilinţă că sunt cine sunt, dar şi ca o răspundere Andrei mă vede mergând pe sârmă şi îmi spune: «Vezi că e o ceartă la vecini Dă-te jos şi desparte-i!» «Lasă-l puţin pe Heidegger, îi spune el lui Gabi, lasă-ţi o clipă peratologia, du-te şi bate-te cu X în „Flacăra”!» Dar la capătul acestor treburi, care nu te privesc doar pe tine, care nu sunt doar ale tale, nu poţi ajunge dacă te trezeşti mereu Al doilea lucru: nu te baţi cu oricine Trebuie să îţi alegi duşmanul Cu cine te baţi? Cu un profesor ieşit la pensie, care nu a făcut nimic toată viaţa? Cu nişte amatori? Dacă te baţi, bate-te cu zeii, nu cu valeţii Nu poţi fi sclavul propriului tău bouillonnement, pentru că rişti să te aşezi nediferenţiat pe tot soiul de câmpuri de luptă Şi al treilea lucru: suntem într-o lume în care trebuie să faci în aşa fel încât, păstrându-ţi demnitatea, să nu trebuiască totuşi să ajungi la propria invalidare Nu-ţi invalida harul care te poartă dincolo de tine, într-o răspundere mai vastă, pentru chestiuni care până la urmă se pot dovedi secundare A existat în generaţia noastră un om care ne domina pe toţi: prin lecturile lui, prin fantezie, prin graţia intelectului, prin conştiinţa morală Se numea Mircea Vulcănescu A murit în închisoare în Fusese condamnat la cinci ani şi, dacă nu ar fi înţeles să facă ce a făcut, ar fi supravieţuit condamnării şi ar fi intrat în răspunderea mai vastă pe care o avea faţă de toţi ceilalţi Judecaţi singuri dacă am sau nu dreptate în ceea ce susţin Am aflat acum un an de ce a murit Pe atunci nu era permis să vorbeşti în celulă În fapt însă, cei închişi împreună instituiau mici «universităţi culturale»: învăţau limbi, făceau istorie, filosofie, îşi povesteau romane Într-o zi, gardianul îi aude vorbind şi intră în celulă: «Cine a vorbit?» Toţi vorbiseră Dacă ar fi tăcut toţi, dacă nu şi-ar fi asumat nimeni vina, ar fi primit o pedeapsă colectivă: de pildă, să stea câteva ore în picioare Însă Vulcănescu, văzând că nimeni nu zice nimic, a preluat el totul şi s-a denunţat singur Ce a urmat de aici? A fost scos din celulă şi dus la «izolator» Era iarnă, în izolator se turnase apă pe jos şi se făcuse gheaţă În prima zi de izolator nu primeai nimic de mâncare şi erai ţinut dezbrăcat A fost deci dezbrăcat şi dus la izolator Înăuntru mai erau patru-cinci deţinuţi Dădeau cu toţii din mâini şi săreau, cu gândul de a rezista până seara La un moment dat un tânăr de vreo de ani a leşinat Vulcănescu avea de ani şi s-a gândit că e mai important să trăiască tânărul S-a întins atunci pe podea, cu coatele sub burtă, şi le-a cerut celorlalţi să-l pună pe tânăr peste el Gestul este sublim Tânărul a scăpat, Vulcănescu a făcut pneumonie şi a murit Vă întreb: avea dreptul să facă ce a făcut? Nu era mai adânc etic să se gândească la ce le datora celorlalţi, la tot ce avea bun de făcut pentru întreaga obşte după ce ar fi ieşit? Să se gândească deci la toţi câţi s-ar fi putut împărtăşi din spiritul lui extraordinar? Ceea ce predic nu este nici laşitate, nici urâţenie morală în genere, ci eticul pus în slujba a ceva, nu a eticului în sine Pentru că primul lui gest, când a preluat vina tuturora declarând că el a vorbit, reprezenta eticul gol, pe care practicându-l s-a făcut vinovat, uitând de o răspundere mai largă: Vulcănescu purta cu sine un spirit mai vast, faţă de care avea obligaţii mai adânci Se pot păstra simultan demnitatea şi conştiinţa acelei răspunderi mai largi Viaţa publică este plină de capcanele pe care ţi le întinde eticul pur; este în ea pericolul de a cădea în beţia «gestului frumos», a gesticulaţiei etice, aşa cum în orice femeie frumoasă există o seducţie care îţi stârneşte o falsă nevoie de dragoste În altă lume, Andrei ar fi sfârşit poate în seducţia vieţii publice, s-ar fi lăsat confiscat de gloria parlamentarului, de pildă Pentru că şi articolul lui, dacă e să îl judec – şi sunt tentat ca mâine să-l reluăm paragraf cu paragraf spre a-i vedea consistenţa –, deci şi articolul lui nu este decât un frumos discurs parlamentar Or, dacă tot faci gestul, fă-l şi pentru substanţă, nu numai pentru că e frumos E un gest mai mult de demnitate cărturărească, nu şi un act cărturăresc Însă de la Andrei pot pretinde şi conţinut de gândire, nu numai atitudine Cu ce rămân în pozitiv din articolul lui? Cu un «cunoaşte-te pe tine însuţi» aplicat indecisului «suflet naţional»? Nu rămân decât cu polemica Dacă câştigă, Andrei câştigă, cum se întâmplă uneori la tenis, pe greşeala adversarului, şi nu pe lovitura proprie În articolul acesta se vorbeşte splendid «contra» şi «despre», dar nicio clipă nu se vorbeşte «în» Şi ar fi putut s-o facă dacă ar fi pornit de la citatul din Maiorescu, şi nu dacă ar fi încheiat cu el fără să-l valorifice Pentru că dacă în lupta dintre adevăr şi o naţiune rezistentă piere în cele din urmă naţiunea şi niciodată adevărul, atunci nu era de spus decât atât: «Au murit hitiţii şi au murit popoarele toate care nu s-au ridicat la cultură Cine face cultură falsă riscă să piară Nu te joci cu focul » Atât era de spus Andrei nu a atacat viciul în substanţa lui: i-a atacat doar pe «zbierători» Or, cu zbierătorii nu merită să te baţi şi nu e timp să te baţi ” Sâmbătă, mai Turul Păltinişului, între şi Ne ajung din urmă sportivi în cantonament, care îşi fac conştiincios încălzirea „Este trist să vezi, comentează Noica, câtă precaritate există în toate câte nu sunt atinse de spirit Sportivii şi femeile frumoase îmi fac pur şi simplu milă Îi vezi cum se chinuie să trăiască în clipa favorabilă, în kairós, în prilejul favorabil, să-şi trăiască «forma optimă»; terorizaţi mereu de un «încă» şi de spaima declinului, de vidul care te pândeşte când mizezi totul pe asta În timp ce în spirit totul este creştere neîncetată; fiecare zi nouă este un profit, şi nu o pierdere, şi cu fiecare ceas te simţi tot mai aproape de «forma» ta Prilejul nu este aici punctual, ci este viaţa în întregul ei Ca să nu mai spun că în spirit nu există niciodată «prea mult», nu apare saţietatea care însoţeşte orice altă formă a plăcerii sau a consumului ” A apărut la începutul anului la Orléans Hommage à Duiliu Sfintesco (cu ocazia împlinirii vârstei de de ani), în care, la capitolul Témoignages, Noica scrie despre un tip de intelectual specific secolului XX: homo planetarius, cel care are patria peste tot şi creează pentru toţi „De ce nu aţi ales şi dumneavoastră condiţia de homo planetarius?” îl întreabă Sorel pe Noica „Cum credeţi că se poate obţine universalul direct prin universal, aşa cum lăsaţi să se înţeleagă că îl obţin aceşti homines planetarii, marii trăitori în exil ai secolului XX?” „Eu stau pe «poziţia veche», a obţinerii universalului prin idiomatic, prin naţional Mă raportez la universal prin «întru», nu prin «în» A atinge universalul de pe poziţiile idiomaticului este însuşi principiul spiritului Însă secolul XX, fără să-l anuleze, a adus acestui principiu un corectiv: a adus cu sine nevoia de universalitate la propriu; o universalitate prin generic, nu prin specific Secolul XX poartă cu sine versiunea universalului generic: «proletari din toate ţările, uniţi-vă»; dar şi capitalişti, esperantişti, intelectuali – uniţi-vă E un secol al internaţionalelor secolul acesta, al unora care, fireşte, nu au reuşit până la capăt, tocmai pentru ca principiul spiritului – universalul prin idiomatic – să nu fie lovit prea adânc Şi tocmai pentru ca principiul să se confirme, «internaţionalismul» a trebuit să îşi vadă şi să îşi recunoască limitele Însă în chiar limitele acestei reuşite s-a născut tipul de homo planetarius, solidar cu mass media, cu posibilitatea mişcării pe glob, solidar cu reţeaua planetară însăşi Tipul acesta uman nu s-a născut întâmplător acum; el este un factor de unificare al Terrei, în clipa în care Terra se pregăteşte să intre în apoikía, }n roirea galactică, când se pregăteşte pentru întâlnirea cu un tip de raţiune extraterestră În condiţia universalului generic se aşază deci toţi cei care dau seama de problemele planetei în totalitatea ei Eliade este un homo planetarius, un «semădău», cel care dă seama de tot ce e spirit pe Terra Un homo planetarius este şi Cioran, de vreme ce dă seama de toate deznădejdile lumii În tinereţe nu era decât în condiţia jalei româneşti, deci a unei singure forme a deznădejdii Dacă ar fi continuat să foreze în jalea românească, până la a-i găsi acel «întru» al ei, în care să se poată recunoaşte până şi japonezul, atunci ar fi obţinut universalul în varianta lui clasică, prin idiomatic Recunosc că, vorbind astfel, îi privesc cu condescendenţă pe cei aflaţi în condiţia vagabondajului planetar, condiţie care ţine de aspectul de civilizaţie, şi nu de cel de cultură al spiritului Dar de ce nu există o cultură planetară? Pentru că ne aflăm în condiţie robinsoniană: raţiunea nu a întâlnit altă formă de raţiune Atâta vreme cât nu ne vom întâlni cu o altă raţiune, atâta vreme cât nu se va produce «confruntarea cu altul», atâta vreme cât Ghilgameş nu îşi va întâlni Enkidu-ul extraterestru, cultura planetară ne va fi refuzată Problema acestei «alte raţiuni» ne obligă să fim prudenţi atunci când vorbim în lumea modernă de «subiectivitate» şi «antropologie» Trebuie să recunoaştem buna măsură a subiectivităţii şi să nu o reducem la eul psihologic şi nici măcar la om Niciodată în filosofia mare, nici la Kant şi nici la Heidegger de pildă, nu a fost în discuţie omul, cum crede Foucault, ci doar paradigma umană a raţiunii Şi Kant, şi Heidegger au obţinut în fond întâlnirea cu altă raţiune Ei nu au făcut «antropologie», de vreme ce au simţit limitările de pe Terra Ei au vorbit despre om ca despre un singular generic, ca despre un hápax legómenon Drama noastră, când vorbim despre raţiune, este că avem de-a face cu un simplet, nu cu un multiplet Însă atât la Kant, cât şi la Heidegger, omul este un «holomer»: e partea care poartă în ea întregul, fără să-l confişte, fără să-l deţină în exclusivitate Sigur că dacă vrei să fii răutăcios cu Heidegger, îl poţi pune sub «Attends que je t'explique!» Ştiţi povestea: bărbatul vine acasă şi îşi găseşte soţia în pat cu amantul «Attends que je t'explique!», îi spune ea Ca şi cum ar mai fi ceva de explicat în situaţia asta Deci dacă vreau să fiu răutăcios cu Heidegger, pot să-i spun, aşa cum face Derrida: «Dacă Dasein nu e omul, el nu e totuşi altceva decât omul » «Attends que je t'explique!», spune Heidegger Ce să-mi mai explici când spui că limba e lăcaşul Fiinţei şi că în ea locuieşte omul? Şi totuşi nu avem voie să fim răutăcioşi cu Heidegger Pentru că Dasein nu este pur şi simplu omul E poate spiritul limbii în ipostaza privilegiată a Terrei ” Duminică, mai Plimbare către Şanta Plănuim pentru a doua zi o excursie cu maşina până la Gura Râului (satul în care îşi petrecea Blaga verile), apoi la Cisnădie şi Cisnădioara, locul de descălecare al cavalerilor teutoni în secolul XIII Pe drum, în prelungirea articolului lui Andrei, Noica ne vorbeşte despre discuţia purtată în generaţia lor privitor la opoziţia Eliade Rădulescu – Maiorescu „Ne-am întrebat cine are dreptate: Eliade Rădulescu, cu «Scrieţi, băieţi, scrieţi!», sau Maiorescu cu circumspecţia critică şi cumpătarea pe care le punea în joc teoria formelor fără fond Şi am recunoscut cu toţii că formele au propriul lor dinamism şi că sunt capabile să-şi dea, prin simplă funcţionare, un conţinut Însă Maiorescu nu a greşit numai atunci când a criticat formele fără fond, ci a mai greşit încă o dată, când le-a instituit în singurul loc în care ele nu ţineau: în filosofie Mizeria lui Maiorescu, care era logician, a fost aceea de a pune pe lume forma goală acolo unde ea nu-şi poate da singură conţinutul Dar de ce se întâmplă aşa? De ce forma fără fond se face vinovată numai şi numai în filosofie? Pentru că, între toate angajările şi comportamentele eului social, filosofia este singura care cere întâlnirea cu originarul În filosofie nu te poţi aşeza într-o lume a cunoştinţelor, care prin natura lor sunt derivate, ci într-una a înţelesurilor, care nu pot fi decât originare Într-o cultură alexandrină poţi face orice, dar nu filosofie Se poate face cultură derivată în ştiinţe, se poate face în medicină de pildă, cu un Davila, care în două decenii a dat ţării o generaţie de medici capabili să acopere nevoile războiului din Un institut de biologie poate deci crea biologi, unul de informatică, informaticieni Toate formele valabile ale unei culturi sunt derivate Dar nu se poate face cultură derivată în filosofie, unde trebuie să întâlneşti spiritul în varianta lui originară Şi în loc să înţeleagă lecţia ascunsă în refuzul lui Eminescu, care la de ani îşi declină competenţa de a ocupa o catedră de filosofie, spunând că nu ştie destulă sanscrită şi greacă (germana nu era în discuţie) – deci că nu are mijloacele de a se apropia de originar –, Maiorescu, în care vorbeşte acum logicianul, practicantul formei goale, se grăbeşte să creeze catedre de filosofie fără oameni pregătiţi, chemându-l pe Negulescu la Iaşi, după doar şase luni de studii la Paris, şi încurajează în locul travaliului pe textul original, prelegerea, deci tocmai forma de învăţământ care nu merge până la străfundul lucrului Aşadar, dacă Maiorescu a fost confirmat, a fost o singură dată şi tocmai în specialitatea lui: în filosofie, în singurul loc unde nu se poate conta pe dinamismul formelor Două redresări pare să fi avut filosofia la noi, după ce Maiorescu a pus-o pe un făgaş greşit: una s-a petrecut înainte de război, în generaţia mea A venit apoi generaţia lui Alecu, a cercului de la Sibiu şi a celorlalţi, unde nu e vorba propriu-zis de filosofie, cât mai degrabă de un gust pentru cultură şi de o cultură a suprafeţelor În schimb, cu câţiva dintre voi pare să se petreacă o nouă redresare, adică o nouă recuperare a temeiului ” Seara, în camera lui Noica, este în discuţie studiul lui Sorel despre Faptul istoric în perspectiva logicii Aproape patruzeci de pagini dense, nu foarte la îndemâna cuiva nefamiliarizat cu lucrările de logică Noica le citise în două ore, mişcându-se în ele cu uşurinţa şi graţia pe care le are când hermeneutizează un basm sau un dialog din Platon Are în mână patru pagini de note cu un scris mărunt şi înghesuit Ceea ce se întâmplă este fascinant Acest studiu de logică aplicată este trecut într-un registru epic şi dramatic Timp de două ore, Noica reface itinerarul lui Sorel, marcând fiecare pas, recapitulând periodic, creând suspansuri, întreţinând tensiunea şi stârnind curiozitatea, producând spectaculoase „răsturnări de situaţii”, făcând din autorul logician un cavaler rătăcitor care îi întâlneşte în drumul lui pe Frege, Wittgenstein şi von Wright, li se alătură o vreme, despărţindu-se de ei în final pentru a-şi găsi drumul către un nou Land, în care logica este pusă să însoţească istoria într-o lume a posibilului, a lui „ceea ce putea fi” şi „va fi fiind” Noica îl citeşte pe Sorel întocmai cum a făcut-o cu Hegel, „povestindu-l” şi repovestindu-l, cu o uimitoare capacitate daimonică de a se contopi, vremelnic, cu fiinţa celuilalt, şi de a se ridica totuşi în final, cu această nouă pradă, la sine Este suprema reverenţă pe care ţi-o poate face cineva: în locul salutului distant şi grăbit, popasul prietenesc în ograda ta De emoţie, chipul lui Sorel a încremenit în inexpresiv, asemeni „albastrei sălbăticiuni” a lui Trakl Plutim amândoi într-un pios étourdissement „Vedeţi, dragii mei, ne spune Noica la despărţire, pesemne că acum, în Franţa, se cunoaşte deja rezultatul alegerilor Dar eu cred că adevărata istorie nu s-a petrecut acolo, ci mai degrabă în cămăruţa noastră de mansardă, unde l-am judecat pe Sorel, unde am arătat că limitele lui sunt limitele instrumentelor lui şi unde ne-am rugat pentru mântuirea «sufletului lui logic» ” Luni, mai Astăzi de dimineaţă, excursie spre Cisnădie şi Cisnădioara Coborâm pe un drum forestier spre Gura Râului, unde urmează să facem o haltă la vila doamnei Viorica Manta, bună prietenă a lui Blaga, a lui Relu Cioran şi a lui Noica Cu excepţia a două luni din vară, când domneşte ca o regină-mamă la vila din Gura Râului, doamna Manta stă la Sibiu şi de câte ori coboară să o vadă, Noica se întoarce răsfăţat, cu saleuri şi prăjituri de casă aşezate savant şi rafinat, în cutii de cafea sau bomboane, care îmi amintesc de peisajul cămărilor copilăriei În vila de aici şi-a petrecut Blaga aproape douăzeci de veri şi, cu gândul la locul acesta şi la nu ştiu ce iubire trăită la Gura Râului, a scris poezia Bocca-del-Rio („Bocca-del-Rio, / rană în spaţiu”) Coborâm, cu Cibinul în dreapta noastră; locurile sunt pustii şi otrăvitor de frumoase Pretutindeni e dezmăţ de primăvară şi sunt tentat să mă opresc la tot pasul „De ce aici şi nu dincolo?”, mă sâcâie Noica „Nu eşti în stare să alegi decât locuri generice, pe când eu te duc într-un loc anume ” Trecem pe lângă o casă azvârlită la un cot al drumului, pe care într-o excursie anterioară, făcută cu Şora şi Dragomir, Noica o botezase „casa lui Wittgenstein” Ajungem, după o oră de drum cu maşina, în Gura Râului şi mergem mai întâi să-l căutăm pe „domnu' Pătru”, îngrijitorul vilei Casele se ţin lanţ, lipite una de alta şi ferecate cu mari porţi Uliţele sunt, astfel, încadrate de lungi faţade continue şi, în afara pământului pe care calci, a zidurilor şi a arcadelor sufocate de lemnul porţilor, nu vezi nimic Mă întreb unde să încapă atâta frumuseţe promisă într-un loc atât de mediocru la prima vedere Ajungem la vilă, cu nevasta lui „domnu' Pătru” drept călăuză şi purtătoare a cheilor După ce poarta este descuiată, ne întâmpină, nebănuit, un spaţiu modelat după alte legi Vila albă, cu olane cărămizii şi acoperişul rotunjit în cele patru colţuri, are eleganţa plăcută a caselor de dinainte de război Se desprinde, cu luxul ei tihnit şi cu un aer de vacanţă eternă, din marginea unei pajişti căreia nu-i zăresc capătul În prim plan, în stânga, se ridică o salcie uriaş despletită, care rimează teribil cu mica senzaţie de părăsire a locului, cu voleurile trase şi cu şezlongurile pliate şi rezemate de zidul verandei Ocolim casa, însoţiţi de umbra zdrenţuită a unor mesteceni, şi pătrundem înăuntru prin intrarea din spate Casa are patru încăperi mari, mobilate cu piese de epocă În camera în care stătea Blaga, pe lângă un pat obişnuit, se mai află o comodă de acaju, o masă mică de lucru stil Régence şi o vitrină cu câteva poze ale lui Blaga şi ediţii ale poeziilor lui Improvizăm un mic dejun, undeva departe, în spatele casei, pe o masă lungă, peste care cad ramurile a doi brazi imenşi Noica ne povesteşte că a descoperit Păltinişul (în ?) pe când stătea, într-o vară, în vila doamnei Manta, care îl invitase de altminteri să-şi stabilească reşedinţa aici A preferat însă Păltinişul, pentru că nu îi crea obligaţii; şi apoi, avea acolo totul rezolvat: cantină, telefon, poştă şi mai ales un loc ideal de plimbare, „turul Păltinişului”, care durează o oră de drum drept, asfaltat I se retrezesc dintr-o dată instinctele de antrenor; mă ceartă că nu fac „game”, că nu am o oră în fiecare dimineaţă în care să-mi exersez, de pildă, latina „Am să-ţi dau o Patrologie din care să citeşti zilnic câteva pagini din Roscelinus sau Abélard ” Îl întreb cum crede că vor fi arătând cărţile noastre peste - de ani „Ca nişte produse stranii, neaşteptate in einer so dürftigen Zeit Vor stârni mirare, pesemne, prin rafinamentul şi eleganţa lor Poate că suntem toţi, în calofilismul nostru, efigiile unui timp alexandrin, care continuă să secrete cultură cu disperare, ca o formă de supravieţuire ” Mă desprind greu din paradisul de la Bocca-del-Rio Plecăm spre Cisnădie şi Cisnădioara, unde Noica vrea să ne arate „un model de descălecare” În Cisnădie ne oprim la mânăstirea din centru , ridicată în secolul XIII Zidurile de bază sunt încă ale variantei romanice, timpurii; restul e gotic Cisnădioara, sat pe de-a-ntregul săsesc, este punctul zero al descălecării teutonice „Îmi place să văd aici devenirea în spaţiu”, ne spune Noica, şi ne cere să ne imaginăm cum vor fi arătat cele câteva sute de cavaleri ai ordinului în această strămutare la peste de km, cum şi-au ales locul acesta pe o înălţime apărată din două părţi, în plină natură sălbatică, departe de orice drumuri şi orice năvăliri Vor fi venit, pe urmele lor, alţii (dar ce îi îndemna s-o facă?), cu femei, cu copii, cu care, cu vite Ne imaginăm apoi cum au prospectat locurile din jur, cum şi-au ales direcţia de expansiune către Cisnădie, apoi punctul terminus pe platoul unde vor înălţa Sibiul „Totul s-a petrecut în numai câteva zeci de ani şi cu o extraordinară eficacitate; la sfârşitul secolului XIII, Sibiul era un oraş perfect închegat, de vreme ce – v-am arătat cândva – avea şi «casă de bătrâni», care, potrivit inscripţiei, a funcţionat fără întrerupere din Însă este de neînţeles cum o comunitate atât de prosperă, deschisă către restul Europei, nu a obţinut, vreme de opt secole, nicio formă de cultură mare ” Închidem bucla excursiei noastre, ieşind din Cisnădioara pe şoseaua care taie pădurea şi dă spre Răşinari; un drum de vreo km, pe care, înainte de război, îl făceau şi sibienii pe timp de vară, întorcându-se acasă cu caleştile, după o zi petrecută la faimosul ştrand din Cisnădioara Intrăm pe şoseaua spre Răşinari, şi drumul acesta îmi pare, de fiecare dată când îl străbat, calea de acces către o realitate altfel aşezată, o realitate din care se întâmplă uneori să fac parte, dar pe care cel mai adesea simt că o deţin magic, de la distanţă, prin puterea bietelor mele pagini care încearcă s-o povestească Această lentă migraţie către altceva începe din clipa în care trec prin dreptul cimitirului din Răşinari şi apuc să zăresc, din goana maşinii, leii de piatră care străjuiesc cavoul mitropolitului Şaguna şi, cu litere mari, încrustat pe frontonul cavoului, numele Preasfinţiei Sale Mi-am dat seama într-un târziu, poate la al treilea drum făcut spre Păltiniş, ce arc ciudat de timp deschidea în mintea mea imaginea aceasta Când eram mic şi răsfoiam în neştire cărţile mai arătoase aflate în casă, pierzându-mă în câte un amănunt nesemnificativ – număram de pildă fulgii de păpădie de pe coperta Larousse-ului, stârniţi de suflarea suavă a unui profil feminin –, mă întorceam mereu la coperta somptuoasă, cu reflexe gri-albăstrui, a unei cărţi pe care scria cu litere ondulate de aur „Andrei Şaguna, Mitropolitul Ardealului” Nu ştiam, desigur, cine este Şaguna, nu ştiam prea bine nici ce este un mitropolit şi nici despre Ardeal nu aveam reprezentări prea limpezi Cartea aceea, cu literele ei de aur care mă fascinau şi cu făptura Mitropolitului fastuos înveşmântat, a dispărut cu timpul din casă, iar imaginea ei a căzut undeva într-o fundătură a memoriei mele Nu mi-am mai adus aminte de ea niciodată, poate nici numele Mitropolitului nu l-am mai auzit pomenit de atunci Mi-a răsărit în minte pe neaşteptate, când literele încrustate în frontonul cavoului au făcut să se trezească literele celelalte, de pe copertă, adormite în mine vreme de treizeci de ani Aceste imagini suprapuse mi-au creat senzaţia că de fapt locul acela, pe care îl văzusem abia în urmă cu cinci ani pentru prima oară, îmi era îndelung cunoscut sau că, atunci când răsfoiam fără sens cartea despre Mitropolit, îmi pregăteam o treaptă esenţială, pe care urma să păşesc în întâmpinarea propriului meu viitor Toate aceste senzaţii, pe care încerc să le desluşesc acum, se stârnesc cu fiecare trecere a mea prin faţa cimitirului din Răşinari şi ţin loc, în nevăzutul lor, de hotarul care trebuie oricum să despartă „tărâmul Păltiniş” de restul lumii Când trec de locul acesta pesemne că pulsul fiinţei mele este altul şi că totul, absolut totul rămâne în urmă, eu nemaifiind decât un punct absorbit vertiginos de o concentraţie de forţă situată undeva în vârf I-am adus lui Noica, împrumutat din biblioteca lui Tertulian, Heidegger, Gesamtausgabe, vol , care cuprinde prelegerile privitoare la Heraclit şi problema logos-ului Ne restituim cărţile schimbate în acest răstimp şi, în vreme ce caută volumul heideggerian, Noica ne spune: „Mai aveam o urmă de regret că nu am făcut profesorat Însă prelegerile lui Heidegger, cu diluţia lor, m-au liniştit E straniu să vezi de câtă limbuţie este capabil cel care a certat omenirea pentru lipsă de măsură în folosirea limbii Mă sperie apoi să văd cu câtă pietate şi-a păstrat prelegerile Ne-am fi aşteptat ca din sertarele lui să iasă la iveală partea a doua a lui Sein und Zeit, de pildă, despre care lăsase să se înţeleagă că nu a tipărit-o pentru a pedepsi publicul că, după prima parte a lucrării, se arătase necopt şi nereceptiv Dar dacă două treimi din această Gesamtausgabe cuprind prelegerile ţinute de-a lungul unei vieţi de profesorat, atunci dezamăgirea e mare În volumul acesta, de pildă, Heidegger se întreabă pe zeci de pagini dacă logica este a lucrurilor sau a gândului, fără să se sfiască de banalitatea problemei şi fără să se sfiască de a propune în final, în locul logicii, logos-ul lui Heraclit Însă m-am întrebat, văzând unde te poate duce profesoratul, dacă vreunul din marii filosofi a rezistat deopotrivă ca profesor de filosofie Şi a trebuit să recunosc că, în afara lui Hegel, nimeni nu poate fi invocat în acest sens Fie că lucrurile se petrec ca în cazul lui Kant, care nu-şi amesteca sistemul de gândire în prelegerile universitare, dar care în schimb rămânea în platitudine (cursul de logică îl făcea, urmând tripartiţia tradiţională – noţiune, judecată, raţionament –, după lucrarea lui Tetens, un profesor de epocă, a cărui carte o ţinea pe noptieră); fie că e vorba de cursuri în care se preda sistemul de gândire original, ca în cazul lui Fichte sau Schelling – profesoratul sfârşea deopotrivă cu un eşec În primul caz, gânditorul original dispărea în spatele etalării unor cunoştinţe impersonale; în cel de al doilea, era vorba de «închideri care se închid», de sisteme rigide, de un sistem, dacă îl avem în vedere pe Fichte, şi de cinci, în cazul lui Schelling La noi, lucrurile s-au petrecut aşa cu Blaga, cu care nu puteai discuta decât înăuntrul orizontului propriu Însă când sistemul în care te închizi e unul care se deschide, atunci ajungi să îi înţelegi şi pe ceilalţi gânditori şi să faci profesorat la nivel înalt Or, acest lucru nu i-a reuşit decât lui Hegel, singurul gânditor modern al cărui sistem este o închidere ce se deschide Dacă s-a ajuns să se râdă de filosofii cu sisteme, lucrul se explică tocmai prin aceea că aici e vorba de închideri care se închid Nu poţi face hermeneutică cu un asemenea sistem şi, neputând face, nu ai cum să intri în gândul altuia Există deci în profesorat un teribil risc: ori îl faci înainte de a-ţi fi obţinut ideea, şi atunci trebuie să te accepţi ca simplu manipulator de cunoştinţe, ori îl faci după ce ţi-ai obţinut-o, şi atunci e puţin probabil să mai poţi ajunge la gândul altora: rămâi în închiderea ta sau, precum Kant, accepţi divorţul dintre fiinţa gânditorului şi cea a profesorului Alt risc e semireuşita: ajungi la un filtru propriu, cuceritor, variat, dar nu în numele unei idei, ci al unor idei Spunând toate astea, nu înţeleg să neg utilitatea profesoratului Problema este cum o împaci şi dacă poţi să o împaci cu aceea a creativităţii Există destine clar aşezate în condiţia profesoratului: ţii cursuri, apoi le prelucrezi şi le publici, aşa cum a făcut Eliade cu Histoire des idées et des croyances religieuses Există, în profesoratul reuşit, devenirea întru devenire bună a culturii, aşa cum există o devenire întru devenire bună a speciei, de pildă aceea pe care, cu hybris-ul fecioriei, Danaidele au refuzat-o, fiind pedepsite să trăiască devenirea întru devenire proastă, simbolizată de umplerea butoaielor fără fund Ceea ce voiam deci să vă spun, referindu-mă la Heidegger, este că în filosofie, dacă nu ajungi la situaţia lui Hegel, nu are sens să trăieşti simultan în condiţia creativităţii, deci a devenirii întru fiinţă pe plan spiritual, şi în aceea a profesoratului, deci a devenirii întru devenire Şi tocmai pentru că profesoratul nu poate ajunge decât rareori la devenirea întru fiinţă, s-a spus că el este incompatibil cu filosofia ” iulie Am plecat cu Thomas la Păltiniş pentru trei zile, cu gândul că vom aduce ultimele modificări la volumul Heidegger, în urma observaţiilor lui Noica L-am găsit însă pe Noica într-o stare de teribilă surescitare Era de nerecunoscut În locul desfăşurării bine controlate a fiecărei zile, ne-a copleşit, în tot acest răstimp, de la dimineaţa până către miezul nopţii, cu vorbiri dezlănţuite, cu reacţii imprevizibile, cu accese de tiranie, cu volubilităţi neaşteptate, cu irepresibile izbucniri în plâns, care îl făceau să se ruşineze şi să căineze amarnic ceasul bătrâneţii Avusese, cu o săptămână înainte, un salt de tensiune (ameţeli, urechi înfundate) şi coborâse la Sibiu pentru un control medical amănunţit Analizele spuneau că totul este bine, dar pesemne că o spaimă a sfârşitului începuse să crească undeva în sufletul lui Ne-a spus în repetate rânduri că trebuie să fii în permanent atac, pentru a nu te lăsa cuprins de moleşeala care prevesteşte sfârşitul Şi într-adevăr, Dumnezeule, vorbea fără încetare, parcă temându-se de orice clipă de tăcere În prima dimineaţă am făcut „turul Păltinişului”, dar fără ritmul pe care ştia să-l imprime de obicei acestei plimbări pregătitoare; a ţinut să ne arate încă o dată locul de lângă Schit, unde vroia să-şi aibă mormântul, şi mai ales a vorbit, a vorbit nespus de mult, coborând pentru prima oară, poate, cu atâta voluptate şi disperare în trecutul său L-am auzit acum, pentru întâia oară, povestind amintiri din recluziune şi simţind clar nevoia de a-şi trece viaţa în revistă Voia neapărat să reîntâlnească în Bucureşti câteva cunoştinţe pe care nu le văzuse de ani de zile, dar care acum i se păreau a fi importante pentru că „ştiau anecdote”, anecdote din vremea lui La casa Mitropoliei, de lângă Schit, se afla un clujean, dl Hossu, pe care l-a rugat să ne însoţească şi să ne povestească „viaţa amoroasă a lui Blaga şi Roşca” „Habar nu aveţi câte anecdote ştie omul ăsta”, repeta întruna, în timp ce urca spre casa de lângă Schit, pentru a-l întâlni pe dl Hossu Pe el, care făcuse apologia bătrâneţii ca fiind punctul absolut de acumulare al vieţii, din care este firesc să se răsfrângă sensurile ei cele mai adânci, pe el care se mirase cum de nu a învăţat omenirea cultă, de şapte mii de ani încoace, să moară, pe el care mă uimise prin neomenescul sau supraomenescul lui, prin tot ceea ce făcea sau simţea altfel decât se face sau se simte îndeobşte, l-am descoperit tremurând, pălăvrăgind, chicotind, ameninţând şi plângând – bătrâneşte şi omeneşte deopotrivă Şi se mai ridica acum în el o finală nevoie de a pune lumea în ordine Omul acesta care-şi închinase viaţa „culturii române”, care alesese să rămână în ţară, care nu avusese în fond o familie, care-şi uitase copiii (bucurându-se că se desprinseseră de el, pentru a-l lăsa să-şi desfăşoare nestingherit destinul), care-şi petrecuse vârsta maturităţii în domiciliu obligatoriu şi în închisoare (scriind, în tot acest răstimp, fără încetare, cu gândul, poate, că nu-şi va vedea niciodată vreun rând publicat), omul acesta care ar fi făcut altminteri „ctitorii cu nemiluita” şi care, ieşind din recluziune, ceruse permisiunea de a deveni antrenorul cultural al celor tineri, omul acesta care ajunsese, la peste de ani, un reper cultural al ţării şi care polarizase în juru-i iubirile şi urile cărturarilor noştri, devenind astfel, cum singur îi plăcea să spună, „o instituţie”, omul acesta voia – acum, în final, după ce se purtase o viaţă somnambulic şi „ahoretic”, îndemnându-i şi pe ceilalţi să facă la fel spre a nu se invalida – să pună, dacă nu lumea în întregul ei, cel puţin lumea culturii, în ordine „Am să vă arăt eu vouă!”, ne ameninţa mereu, noi înţelegând că vorbele acestea ne traversează şi ne depăşesc, preluându-ne într-un torent mai vast, care tindea să cuprindă lumea toată şi s-o zgâlţâie din inerţia aceea „a netrebniciei româneşti”, pe care în o înjurase la propriu, încheindu-şi astfel scrisorile către directorii editurilor ce tărăgănau să facsimileze în întregime caietele lui Eminescu: „ mama ei de ne-trebnicie românească! Cu stimă, Constantin Noica ” După articolul din „Ramuri” cu Cei douăzeci şi doi şi cultura de performanţă, începuse o campanie dezlănţuită de „recoltare a geniilor viitoare” Colindase Clujul, Sighişoara, Timişoara şi avea în vedere Craiova şi Iaşul, pentru a trece în revistă „tinerii de viitor” între şi de ani Alcătuise dosare pe oraşe, în care se afla, trecută pe fişe, situaţia fiecărui tânăr cărturar, prinsă pe două rubrici: „Ce ştie” – „Ce-i trebuie” Bătea apoi la uşa autorităţilor locale, cerându-le ca tinerii aceştia să fie angajaţi o vreme, după modelul sportivilor, pe posturi fictive şi lăsaţi să facă performanţă culturală Cum va fi arătat în aceste turnee, atins de aceeaşi sfântă nebunie care-l cuprinsese şi atunci când ceruse aprig, cu opt ani în urmă, facsimilarea caietelor lui Eminescu? Ne-a povestit că la Timişoara a plâns, făcând-o să plângă şi pe funcţionara de resort de la Comitetul judeţean de cultură („Cum e cu putinţă – le spuneam – cum e cu putinţă să plătiţi timp de o viaţă cinci mii de fotbalişti care dau sau nu randament vreme de zece ani, rămânând ca restul vieţii să-l petreacă în şpriţuri, iar cinci-şase oameni pe care-i aveţi în judeţ, înzestraţi excepţional spiritualiceşte, nu pot beneficia câţiva ani de un cantonament cultural, cu gândul că dintre ei se va alege cel care ne va aduce cândva Nobel-ul în ţară? Cum e cu putinţă? Şi am izbucnit în plâns ”) În lumea aceasta, atinsă de regula scepticismului, Noica a coborât de câteva ori, în chipul cel mai nefilozofic, cu gândul de a o modela De câteva ori, ieşirile lui în arena Faptei i-au conferit alura unui om care a acumulat supărarea în tăcere şi care izbucneşte din te miri ce, cu o furie şi un patetism aparent disproporţionate Supărările acestea violente, forme de manifestare ale unei iubiri care se hrăneşte din defectele obiectului îndrăgit, se iscau adesea, când nu puteau viza situaţia însăşi, în preajma unui simplu simptom Aşa se întâmplase şi acum, când l-am găsit, pe lângă toate celelalte, răvăşit de un articol al lui I Gr din „Luceafărul”, în care se cerea mutarea „cu câţiva metri” a Bisericii Eroilor din Tg Jiu, pentru ca în felul acesta Coloana Infinitului să poată fi văzută nestânjenit de către privitorul aflat în Poarta Sărutului Pamfletul lui Noica, devastator (urmând a fi dat spre publicare cu „dreptul la replică” tot revistei „Luceafărul”), îl numea pe I Gr „membru al brigăzilor roşii contemporane”, care mutilează opere de artă celebre; îi cerea acestuia să părăsească ţara, a cărei formă de a trăi infinitul îi rămăsese străină, în sfârşit, îi cerea oricum să părăsească Uniunea Scriitorilor (altminteri urmând s-o părăsească Noica) şi se încheia cu aceste cuvinte: „Astfel că m-am sfătuit la o Masă a Tăcerii cu bătrânii mei şi am hotărât altceva: să vă cerem, omeneşte şi româneşte, pocăinţă Să vă îndemnăm să tăceţi un an sau doi, punându-vă cenuşă pe cap şi, eventual, să faceţi ca poetul Péguy, care întreprindea în fiecare an un pelerinaj pe jos de la Paris la Chartres M-am hotărât, aş îndrăzni să spun ne-am hotărât să vă îndemnăm a merge pe jos de la Bucureşti la Tg Jiu, să îngenuncheaţi în Biserica Eroilor şi să vă rugaţi – nu pentru sufletul şi mântuirea dumneavoastră în eternitate, ci pentru mântuirea dumneavoastră în veacul românesc şi în vecii lui, care au poate mai mulţi sorţi să dureze, cu măsura lor, decât nemăsuratul american Să vă ierte aşadar Brâncuşi, să vă ierte bătrânii şi copiii de la Tg Jiu şi să vă ierte arheul românesc, în numele căruia v-am scris ” Cum rimau toate acestea cu lecţia pe care i-o dăduse lui Andrei în marginea articolului despre patriotism din „Secolul ”? Cum, cu rugămintea apăsată, pe care mi-o adresase cu câteva luni în urmă, de a nu denunţa plagiatul şi impostura lui Tudor Ghideanu, şef de catedră (?) la Facultatea de Filosofie din Iaşi, în marginea lui Heidegger şi a filosofiei contemporane în genere, ca fiind – gestul acesta care mie îmi părea purificator şi moral – un act nedemn în raport cu orbita culturală pe care mă aflam? De ce îşi lăsase Scrisorile despre logică pentru a se hărţui cu un I Gr ? Dacă este adevărat că, într-o lume în care totul a devenit „acţiune” şi „practică”, scrisul şi cărţile au păstrat, ele singure, un sens soteriologic autentic, atunci, făcând toate acestea, însemna că Noica trădase „somnambulismul fecund” care viza nu intervenţia precară în contexte, ci în destine şi comunităţi Dar până la urmă, toţi marii gânditori muşcaseră din momeala Faptei, de la Platon până la Kierkegaard şi Heidegger În ce-l priveşte pe Noica, este neîndoielnic că, dacă împrejurările nu l-ar fi ţinut în frâu, ar fi rămas foarte departe de modelul gândirii pure care acţionează doar în măsura în care gândeşte „Şcoala lui de înţelepciune”, la care visase încă din tinereţe, era în fond o instituţie în toată regula, care nu avea decât să-şi elaboreze metodele pentru a pune în mişcare şi a dirija destine cărturăreşti şi, prin ele, liniile de forţă ale unei întregi societăţi Rămâne încă de văzut dacă lucrul nu i-a reuşit, până la urmă În setea lui de „a înfiinţa”, a cunoscut şi influenţat oameni din cele mai felurite domenii ale culturii şi poate că într-o zi, când toţi aceştia vor şti unii de alţii ca revendicându-se din aceeaşi sursă, vor fi uimiţi să descopere cât de mare fusese numărul celor care se perindaseră prin acea „şcoală”, niciunde de găsit pe o hartă a instrucţiunii publice din România acestor decenii Deşi a avut la îndemână mijloace infinit mai modeste, influenţa pe care Noica a avut-o asupra spiritualităţii româneşti nu poate fi comparată decât cu aceea a lui Maiorescu Nu a fost ministrul Culturii, nu a putut înfiinţa catedre şi cenacluri, şi nici nu a putut trimite tineri la studii pe cheltuiala statului; a înlocuit însă toate acestea prin forţa extraordinară de formativitate a operei sale După „momentul Maiorescu” şi cel interbelic, istoria culturii noastre va înregistra neîndoielnic şi un „moment Noica”, a cărui pondere şi semnificaţie nu pot fi măsurate deocamdată în toată amploarea lor A trăit idealul culturii cu o asemenea intensitate, încât tot ce cădea în afara relaţiilor culturale rămânea, pentru el, în nefiinţă În numele primatului culturii, a sacrificat adesea îndatoriri omeneşti curente, reformulând eticul în perspectiva comandamentelor culturale Prin ţinea la Snagov nişte extraordinare „lecţii de engleză pentru ospătari”, o fantastică demonstraţie, care îl prinsese teribil, a faptului că filosofia poate începe de oriunde Tocmai se pregătea să plece de acasă pentru o asemenea lecţie, când soţia sa, simţindu-se rău, l-a rugat să nu o lase singură Punându-şi galoşii, i-a răspuns: „De la cultura mare şi până la lecţiile de engleză pentru ospătari, îndatoririle mele sunt aceleaşi ” Şi a plecat Mie mi-a mărturisit că mă iubea mai mult decât pe fiul său, care trăia în „desăvârşirea fără săvârşire” (se călugărise), pe când de la mine mai putea spera „o ispravă culturală” Iar în preajma unei operaţii, dându-i telefon de la spital, m-a întrebat dacă aveam liniştea interioară ca să pot, până una-alta, lucra Toate aceste gesturi, care pot fi judecate desigur ca monstruoase, îşi aveau însă întemeierea într-o atitudine care viza, în primul rând, propria lui persoană A cunoscut, o bună parte din viaţă, mizeria, pe care nu o trăia însă nici cu voluptate, nici cu disperare, ci pur şi simplu o ignora, tocmai pentru că se ignora pe sine ca ins („Eu nu mă iubesc”, mi-a mărturisit odată „Am descoperit într-o zi că cineva mi-e antipatic: semăna cu mine Nu-mi iubesc numele; nu-mi iubesc natura flegmatică Aş fi vrut să fiu Fiul risipitor şi de fapt am fost Fratele Însă neiubindu-mă, am scăpat de mine Am scăpat de condiţia somatică, fără să mai trebuiască să o transform în spirit Ahoreticii – şi eu sunt unul dintre ei – pot intra uşor în asceză ”) La Câmpulung a fost găsit în cameră, îmbrăcat în palton, cu şoşoni şi cu căciulă, citind Augustin; apa din ligheanul care se afla în mijlocul camerei îngheţase „Dumnezeul culturii”, singurul în care credea şi la judecata căruia era încredinţat că va fi chemat, laolaltă cu toţi trebnicii şi netrebnicii acestei culturi, îl orbise, desigur, făcând din el nu un om, ci un mediu, care dobândise dreptul – asemenea tuturor celor ce şi-au intrigat contemporanii, împingând o comunitate înainte – de a fi măsurat cu o altă măsură Am avut mereu senzaţia, în zilele acestea, că pripa lui neobişnuită se trăgea din dorinţa de a lăsa totul în ordine în jurul său Într-una dintre dimineţi, după ce revăzuserăm în trei, de mântuială, câteva pagini din Heidegger – nu se putea concentra şi nerăbdarea lui era în creştere – Thomas coborâse înaintea noastră şi, rămânând singuri, mi-a spus cu un ton aproape testamentar: „Dragul meu, te conjur să îţi iei destinul în serios Lasă-l pe Heidegger; este o Sackgasse, o fundătură Ca să-ţi poţi face cu adevărat treaba, trebuie să ai într-un buzunar miracolul grec, iar în celălalat pe cel german Să zicem că îl ai pe primul, deşi un Aristotel temeinic făcut îţi lipseşte încă În schimb, este die höchste Zeit pentru a-ţi începe incursiunea profundă în idealismul german Vei lăsa deci totul deoparte şi iată ceea ce îţi voi cere să faci Ştiu pe cineva care are faimoasa ediţie Kant, în unsprezece volume, a lui Bruno Cassirer O vei cumpăra şi timp de doi ani o vei citi din scoarţă în scoarţă ” Am făcut imprudenţa să-l întreb – era o simplă curiozitate – cât costă Faptul acesta l-a iritat teribil „Cât costă? Ai să vezi imediat cât costă! Însă mai întâi am să-ţi spun cui i-a aparţinut ediţia: lui Mircea Vulcănescu Ai să te duci şi ai să o cumperi – dar numai pentru doi ani – cu cinci mii de lei Ai aflat acum cât costă? Cinci mii de lei ca să le poţi citi şi avea vreme de doi ani Când Pitagora şi-a creat teorema, a jertfit, ştii bine, o sută de boi Dacă nu vei da cei cinci mii de lei ca să citeşti această ediţie, Kant nu va intra în capul tău şi tu nu-ţi vei face niciodată peratologia Îţi cer să faci un sacrificiu cu valoare simbolică Aici e vorba de un transfer între generaţii, de un act aproape iniţiatic Trebuia să înţelegi asta şi nu să mă dezamăgeşti, punându-mi întrebarea vulgară «cât costă?» Şi am să-ţi mai spun ceva Dacă ai de gând să-mi răspunzi că intrând vreme de cinci sau zece ani în tăcere rişti să pierzi pasul cu colegii tăi de generaţie, dacă îmi vei răspunde deci că te sperie hărniciile sterpe ale altora, am să-ţi spun că mă dezamăgeşti a doua oară Fiindcă dacă scrii pentru cei din jurul tău şi pentru cei din timpul tău, scrii degeaba Ajută-mă deci, ajută-mă să pun pe lume ceva Cu cărţile mele n-am obţinut decât o simplă înlănţuire, un syn-logismos Poate că tu vei obţine conceptul Crede-mă că nu ştim niciodată cu adevărat ce putem deveni Pentru mine, tu eşti deja ceea ce poţi deveni Să nu mă dezamăgeşti!” Glasul a început să-i tremure, apoi a izbucnit în plâns şi a ieşit Am rămas de partea cealaltă a uşii, neştiind ce să fac, simţindu-mă tare neînsemnat, neputincios şi, mai ales, speriat Constantin Noica se poate considera – şi se consideră, cred – un om fericit Un om fericit este acela care descoperă în toate etapele şi actele vieţii sale un acord subtil între întâmplările acestei vieţi şi sensul pe care el i l-a conferit Însă un asemenea acord se poate realiza cel puţin în două chipuri Există naturi fericite, capabile să descopere peste tot, chiar şi acolo unde ea nu e de găsit, armonia aceea între conţinuturile vieţii şi sensurile ei Fericirea devine în acest caz o secreţie a subiectivităţii, care este aptă să interpreteze fiecare eveniment drept o confirmare a propriului său Proiect şi să facă până şi din prezenţa negativului o strategie mai complicată în economia reuşitei finale Noica este o asemenea natură fericită El a cunoscut fericirea aproape ca pe elementul unei înzestrări biologice şi a ştiut să o plimbe peste viaţă şi lume cu graţia iresponsabilă şi inconştientă pe care nu o au decât sfinţii şi înţelepţii A dus de fapt, o lungă vreme, începând cu anul , o viaţă de mizerie: zece ani de domiciliu obligatoriu la Câmpulung, apoi şase ani de închisoare dintr-o iniţială condamnare de douăzeci şi cinci În timpul domiciliului obligatoriu a trăit dând meditaţii de matematică sau limbi străine cu cinci lei ora A declarat însă că această perioadă a fost benefică în viaţa sa, că închisoarea a fost „o încântare”, o perioadă de primenire spirituală şi un prilej de meditaţie Orice lucru rău a sfârşit pentru el prin a fi bun, aşa cum răul de a nu fi făcut profesorat universitar, de a nu fi fost onorat şi solicitat l-a înţeles drept binele de a-şi putea vedea în linişte de treabă Există însă şi o întemeiere obiectivă a fericirii, când acordul despre care vorbeam este real, când întâmplările vieţii cuiva vin de la sine în întâmpinarea sensului instituit şi a scopului urmărit Noica a cunoscut fericirea şi în acest al doilea sens al ei, singurul adevărat şi real, de fapt: în ultima parte a vieţii, istoria a trecut de partea lui, l-a ajutat şi favorizat Izbucnirea lui Noica în cultura română s-a petrecut începând cu anul , deci cu anul în preajma căruia avuseseră loc în România două fenomene distincte şi paralele: pe de o parte, o liberalizare a gândirii, o acceptare tacită a faptului că se poate gândi şi crea cultural, dincolo de dogme; pe de altă parte, punerea mai presus, din punctul de vedere al politicii oficiale, a diferenţelor naţionale faţă de ideologiile integratoare supranaţionale Or, întreaga gândire a lui Noica se întâlnea, prin cele două direcţii ale sale – construcţia de sistem, de viziune originală şi hermeneutică personală, apoi prin obsesia de a defini un profil spiritual naţional – cu aceste două fenomene distincte Mai mult; ea răspundea unei duble nevoi, obiectiv apărute: nevoii de a redobândi originaritatea gândirii, după ani de monotonie mentală aduşi de un materialism dialectic şi istoric coborât la rang de manual şi de instrument catehic; nevoii de autodefinire, de redobândire a unei conştiinţe naţionale De aici succesul şi influenţa pe care, începând cu anul , l-a avut în România opera lui Noica asupra tinerelor generaţii de intelectuali El a avut fericirea de a găsi un debuşeu masiv, în chiar întâmplările istorice, pentru obsesiile, sensurile şi scopurile vieţii sale O tensiune nerezolvată: idiomatic şi universal Dar această situaţie, pe care opera lui Noica o reflecta în întregime, ascundea în sine posibilitatea unei teribile contradicţii: ieşirea din asfixia dogmatismului presupunea regăsirea marilor surse ale culturii, deschiderea către valorile ei universale şi occidentale Definirea unui profil spiritual naţional presupunea, în schimb, regăsirea tradiţiei, a autohtonului şi, la limită, pericolul de exaltare a specificului naţional şi eliminarea, ca „străine şi impure”, a influenţelor culturale de tip vestic Noica a încercat să evite această tensiune, afirmând că important este să lucrezi în şi pentru cultura română cu mijloacele şi valorile culturii universale Nu este însă mai puţin adevărat că cele două laturi au rămas în opera sa într-o stranie exterioritate, lucrările care o alcătuiesc rânduindu-se în două orizonturi distincte şi autonome: pe de o parte lucrări de istoria filosofiei europene, de metafizică, hermeneutică şi logică, ce vădesc un adevărat cult pentru filosofia elină şi filosofia clasică germană (comentarii la dialogurile platoniciene, Concepte deschise la Descartes, Leibniz şi Kant, comentarii la Fenomenologia spiritului a lui Hegel, Despărţirea de Goethe, Şase maladii ale spiritului contemporan, Tratat despre fiinţă, Fals tratat de logică); pe de altă parte, lucrări ancorate în exclusivitate în fenomenul autohton şi având toate în titlu cuvântul „românesc”: Rostirea filosofică românească, Creaţie şi frumos în rostirea românească, Sentimentul românesc al fiinţei, Spiritul românesc în cumpătul vremii, Eminescu sau omul deplin al culturii româneşti Ridicolul de primă instanţă la care se expune o asemenea abordare este limpede Poate oare filosofia – care de la greci şi până astăzi a rămas un exerciţiu în marginea universalului şi care, în momentele ei foarte mari, se fereşte până şi de antropologie, preferând să vorbească nu în numele unei raţiuni umane, ci al uneia în general (das Bewußtsein überhaupt, spune Kant), valabilă deopotrivă pentru oameni, îngeri şi zei – să coboare până într-atât în regional, încât să vorbească de la nivelul şi în numele spiritului unei naţii? Ne putem întreba, în chip analogic, dacă se poate vorbi de un sentiment englez, francez sau italian al fiinţei şi, la fel, de o rostire filosofică engleză, franceză sau italiană Şi dacă nu, înseamnă că acest lucru este cu putinţă în cazul culturii române datorită unui anume patriarhalism, pe care ea l-a păstrat şi care, dintr-o dată, în loc să treacă drept handicap, poate fi invocat, exaltat şi transformat în argument de superioritate? Calea către un naţionalism uşor ridicol era astfel deschisă şi nu e de mirare că Cioran, cu urechea lui avizată şi obosită de toate naţionalismele veacului, se grăbeşte să-l felicite pe Noica, la scurtă vreme după apariţia Sentimentului românesc al fiinţei, pentru al său „Sentiment paraguaian al fiinţei” Angajându-se pe această cale, Noica pornea de la ideea unei excelenţe a substanţei spirituale româneşti, detectabilă în primul rând în limbă, a unui soi de zăcământ spiritual natural, care ar favoriza în chip aparte creaţia la nivelul meditaţiei filosofice, aşa cum au favorizat-o de pildă limba elină şi cea germană Noica spune „românesc” aşa cum ar spune „elin” sau „german” şi compune cu acest adjectiv, având în minte justificarea unui „sentiment elin al fiinţei” sau a unei „rostiri filosofice germane” Şi de vreme ce s-au făcut filosofii întregi în jurul câte unui cuvânt – ca eidos, la greci, sau ca Dasein, ba chiar ca umilul Gestell la Heidegger – de ce nu s-ar putea face şi în jurul unui cuvânt românesc, la fel de apt ca acestea să susţină un întreg sistem de filosofie? Prepoziţia românească întru, pe care nu o traduce satisfăcător nici zu-ul german, nici }n engleză into, devine la Noica un operator ontologic fundamental, cu ajutorul căruia el construieşte în mod spectaculos un întreg tratat de ontologie, găsind, prin această prepoziţie doar, termenul de legătură între devenire şi fiinţă Culturalismul ca acces la o istorie mai adevărată Însă pentru generaţia care făcea primii paşi pe scena publică a culturii către anii – , Noica a însemnat şi înseamnă altceva Când, după douăzeci de ani de tăcere, Noica a reapărut în cultura română, el a venit în întâmpinarea unor nevoi de puritate morală şi de universalism al culturii Cultura trebuia făcută în numele unui ideal tautologic, era o practică spirituală săvârşită cu gândul la un „Dumnezeu al culturii” şi care îşi trăgea forţa tocmai dintr-o conştiinţă exacerbată a logicii ei imanente, din păstrarea marelui alfabet cultural al spiritului european şi universal În numele acestui ideal, Noica ne-a trimis către marile texte şi instrumente ale culturii, care erau surse în chip absolut, surse pentru un spirit care nu se închide în frustrări şi orgolii regionale El a reprezentat, pentru generaţia noastră, o garanţie a spiritului în varianta lui culturală, o purificatio spiritualis care trebuia menţinută şi propagată tocmai prin accesul la sursele verificate ale acestei purificări Poate că niciodată în România cultura nu a dobândit o asemenea valoare soteriologică A-ţi însuşi greaca, latina şi germana, a traduce şi edita – într-o lume rănită de moarte de douăzeci de ani de dogmatism – Platon şi Plotin, Kant, Kierkegaard, Nietzsche, Freud sau Heidegger, a scrie cărţi erudite şi rafinate – toate acestea erau momente ale unui ritual de eliberare în spirit, într-o lume în care totul era cântărit şi validat după criteriile „acţiunii” şi „practicii” Această eliberare laterală, discretă şi nespectaculoasă, vinovată, poate, în egoismul ei intelectual, a fost şi este încă forma de supravieţuire a tot ce e mai bun în spiritualitatea română de astăzi Dar nu însemna oare această „eliberare” o fugă de istorie? Nu spusese chiar Noica undeva că românul are vocaţie în a zăbovi pe malul istoriei pentru a vedea cum se îneacă alţii? Dacă prin istorie se înţelege suita evenimentelor care se petrec cu noi, dar şi fără noi şi dincolo de noi, atunci, pentru Noica, cultura echivala, desigur, cu o retragere din istorie Dacă însă cultura şi spiritul reprezintă însuşi mediul natural de existenţă al omului, aşa cum este apa pentru peşti şi aerul pentru păsări, atunci a trăi în cultură înseamnă de fapt a intra, acum abia, în istoria mai adevărată şi esenţială a omului Şi la acest tip de istorie oricine poate să participe, dacă nu cumva, prin însăşi esenţa sa de om, este chiar obligat să o facă Voinţa de cultură este cea care decide asupra împlinirii sau ratării unui destin uman, şi nu angajarea, niciodată liberă (şi întotdeauna vinovată), într-o faptă sau alta Iar pentru neîmplinirea acestui destin, nimeni nu cunoaşte scuze; de vreme ce „s-au citit cărţi şi la lumina felinarului” înseamnă că niciun argument sociologic nu poate fi invocat pentru a-i scuza pe cei ce nu au intrat în cultură sau care s-au ratat, rămânând în ea Cultura ridicată la rangul unei entităţi metafizice şi transformată în unitate de măsură a „istoriei adevărate” este ceea ce s-ar putea numi culturalismul lui Noica În mod consecvent, această „viziune culturalistă” este extinsă şi asupra marilor comunităţi istorice Cu adevărat, destinul popoarelor trece, după Noica, prin cultură, iar popoarele care nu au creat cultură mare – precum hitiţii sau etruscii – au dispărut din istorie Capitalul de cultură şi producţia culturală sunt certitudinile de supravieţuire ale unui popor, şi nu gradul lui de participare la evenimentele lumii; dovadă turcii care, după ce au zguduit istoria Europei vreme de secole, au terminat prin a agoniza, astăzi, în propriul lor vid cultural Istoria unui popor este, deci, istoria culturii sale Noica a făcut din această propoziţie o propoziţie existenţială; şi-a asumat-o, adică, până într-atât, încât a mărturisit pentru ea prin ordinea interioară şi exterioară a vieţii sale A ales să slujească cultura română cu o patimă care dovedea că se află în joc nu cultura pur şi simplu, în sensul acela puţin superficial în care o invocăm în mod obişnuit, ci însăşi fiinţa unei comunităţi căreia numai cultura îi dădea adâncime şi gradul de certitudine al unei esenţe Altminteri nu am putea înţelege tenta de misionarism care stăruie asupra principalelor momente ale vieţii sale şi asupra operei înseşi O anumită febrilitate a ctitoririi (proiecte de institute, ediţii şi „şcoli de înţelepciune”), precum şi strădania, oarecum disperată, de a crea „o cultură adevărată” – în locul uneia ameninţate când de lăutărism şi facilitate, când de erudiţie şi sterilitate, vin la el din teama că la „Judecata de Apoi a istoriei universale” nu vom avea documentele necesare pentru a ne justifica dreptul la existenţă şi că vom rămâne „un simplu sat pierdut în istorie” Dimensiunea paideică În căutarea geniilor viitoare Se putea însă realiza o asemenea „cultură adevărată” doar prin edificarea propriei opere? Există creatori care se mulţumesc să-şi înfăptuiască opera în supremul şi egoistul lor orgoliu creator Dar atunci când „a crea” implică destinul unei comunităţi, devenind astfel ipostaza esenţială a fiinţei istorice, trebuie să apară creatori care să-i înveţe şi pe alţii să creeze „A învăţa” înseamnă în acest caz a trezi în oameni fiinţa lor culturală uitată Acest lucru îl implică dimensiunea paideică a personalităţii lui Noica Şi ea trimite, în mod coerent şi fatal, la „ontologia” lui culturalistă: la ideea că există un „paradis al culturii”, o tablă de fapt neschimbată a valorilor, o „cultură clasică”, în care esenţa omului se regăseşte şi se desfăşoară Dar cum se poate realiza sarcina aceasta socratică de a trezi în oameni amintirea lucrurilor pe care nu le-au ştiut niciodată? Noica nu a avut acces la instituţiile tradiţionale ale învăţământului public şi dacă ar fi fost vreodată chemat să predea, pesemne că ar fi refuzat să o facă: pentru că a visat, toată viaţa, nu un învăţământ organizat, unde se predau conţinuturi de gândire, ci o „şcoală de înţelepciune”, unde se gândeşte doar „Întoarcerea la cultură” era întoarcerea la o cultură adamică, ce ar premerge căderii în păcatul unei culturi oficializate şi instituţionalizate Însă pentru a realiza acest lucru, trebuie să ştii să-ţi cauţi şi să îţi alegi elevii, aşa cum şi-i căuta şi alegea Socrate printre tinerii cu spirit frumos ai cetăţii Socratismul trebuia deci reinventat şi făcut să trăiască încă o dată, poate mai pur, mai stingher şi mai vinovat, într-o altă cetate a lumii Noica i-a detectat deci pe tineri în agora, din zvon public, şi a instituit cu ei o relaţie în care esenţial era contactul diferenţiat cu spiritul fiecărui elev Se refăcea astfel un pattern paideic de tip mai mult oriental şi patriarhal, ca într-o lume a Upanişadelor, dominată de atmosfera molcomă a acelui „stai lângă mine şi ascultă” Paideia devenea astfel o relaţie ludică, un joc superior între un antrenor şi cel antrenat, o iniţiere în ezoterismul culturii, având drept punct final creaţia culturală ca formă stranie a sacralităţii moderne Căci oare cultura, această variantă modernă a spiritului obiectiv, nu aducea cu sine „uitarea cea bună” a eului îngust şi accesul paşnic la un sine lărgit? Începută modest, aproape cu discreţie prevăzătoare, aventura paideică a lui Noica a sfârşit în sublimul donchijotesc al celui care are nevoie să transforme întreaga lume în scenă a faptei sale Dacă România are douăzeci şi două de milioane de locuitori, oare nu există printre ei douăzeci şi doi – deci unul la un milion – cu o înzestrare excepţională? Noica a început, de unul singur, o campanie dezlănţuită de „recoltare a geniilor viitoare” A colindat mai toate oraşele mari ale ţării, pentru a trece în revistă „tinerii de viitor” între şi de ani Alcătuise dosare pe oraşe, în care se afla, trecută pe fişe, situaţia fiecărui tânăr cărturar, prinsă pe două rubrici: „Ce ştie” – „Ce-i trebuie” Bătea apoi la uşa autorităţilor locale, cerându-le ca tinerii aceştia să fie angajaţi o vreme, după modelul sportivilor, pe posturi fictive şi lăsaţi să facă performanţă culturală Unei lumi care nu cunoaşte răsfăţul bunăstării, sau care nu-l poate cunoaşte decât cu preţul renunţării la propria-i fiinţă morală, îi rămâne şansa de a trăi mai autentic, adică mai aproape de esenţa umană, într-un confort al spiritului Şi tocmai acest lucru i-a apărut lui Noica a fi „binecuvântarea României” Orice coborâre în infern poate fi suportată, dacă paradisul culturii e cu putinţă Şi în mod paradoxal, paradisul culturii putea fi găsit mai lesne aici „Aici” nu înseamnă nicio clipă credinţa naivă în superioritatea esticului sau a românescului faţă de cultura bimilenară a vestului european, ci doar o stare de foame culturală, pe care Germania, de pildă, a cunoscut-o imediat după război, dar pe care a pierdut-o de îndată ce s-a transformat în „Germanie a untului” „Aici” înseamnă, de pildă, ţara în care în apărea Devenirea întru fiinţă a lui Noica, în timp ce la Paris se citeau cu înfrigurare prezicerile lui Nostradamus despre sfârşitul lumii la capătul celui de-al doilea mileniu Se petrece deci ceva în România, şi se petrece mai ales în catacombele spiritului, acolo unde s-au născut şi Upanişadele, care nu au avut nevoie, pentru a răzbate, de televiziunea franceză şi de locurile unde se fac şi se desfac astăzi miturile de o zi ale omenirii Şi poate că dacă ar exista competiţii culturale neîngrădite de graniţele dintre limbi, aşa cum există campionate internaţionale de gimnastică, România ar apărea cu o echipă care ar lăsa o urmă mai adâncă şi mai esenţială decât poate lăsa, în memoria scurtă a lumii, o gimnastă sau un tenisman POST-SCRIPTUM Recitesc aceste pagini; ele par să descrie un posibil model paideic în lumea culturii umaniste Ca un asemenea model să poată lua naştere este nevoie, desigur, de un spirit rector şi de altul care a simţit nevoia şi a vrut să fie modelat, vegheat şi sporit până într-atât, încât să se poată apoi desprinde, îndepărta, ba chiar întoarce împotriva celui care l-a însoţit şi îndrumat o vreme E lucru ştiut că, fără o asemenea trădare fecundă, niciun model paideic nu este cu adevărat saturat şi că în orice discipolat prelungit el nu face decât să-şi trăiască eşecul şi pieirea Problema este, cu orice model paideic, de a risca – încercând să ajungi Platon – să nu devii nimic, când puteai fi oricând un „mic socratic” Dar când e vorba de gândire, e cu putinţă să nu vrei să rişti acest lucru? Morala acestor pagini – şi ea aparţine spiritului rector – este că gândirea reprezintă un act originar al fiinţei umane, care nu poate fi trăit prin delegaţie, trebuind de aceea să fie dobândit prin „crimă” În lumea spiritului, „crima” – dorită de ambele părţi şi prevăzută ca act obligatoriu în orice scenariu paideic – devine cea mai înaltă formă a afirmaţiei, conferind victimei un moment de supremă beatitudine şi acordându-i, prin această nouă întrupare, prilejul unei alte vieţi Neputinţa înfăptuirii acestei „crime” sau şovăiala o vor face, dimpotrivă, să sufere, şi ea îşi va da sufletul cu un oftat de uşurare când lovitura care părea să întârzie se va face în cele din urmă simţită Ea o va transforma în ceea ce îşi dorise din capul locului să fie: o victimă fericită CUPRINS ÎN LOC DE PREFAŢĂ JURNALUL DE LA PĂLTINIŞ LĂMURIRE martie – martie octombrie – octombrie noiembrie – noiembrie decembrie – decembrie februarie – februarie septembrie – octombrie ianuarie – ianuarie martie – martie noiembrie – noiembrie octombrie – decembrie ianuarie – ianuarie mai – mai iulie POST-SCRIPTUM Format carte / X Coli de tipar , Apărut Culegere şi paginare pe calculator: ADISAN S R L , str Arh Ion Mincu nr , Bucureşti Imprimat la ROMCART S A Bucureşti – România Conversie în format Winword IBM-PC: Ioan-Lucian MUNTEAN (muntean@physics pub ro) 